
Nota autorului 


1. Cartea de față — aşa cum îi arată şi titlul — se ocupă 
cu autorii care scriu în greacă (în mod excepţional şi în 
latină, ca interpreți şi continuatori ai filozofilor greci) până 
la finele Antichității şi care nu sunt nici creştini, nici evrei. 
Am evitat astfel să introduc deocamdată în discuție mai 
ales chestiunea creaţiei ex nihilo, temă prin care iudaismul 
şi creştinismul din primele secole ale erei noastre îmbo- 
gátesc în mod fundamental problematica nefiintei. Tine, 
cred, de o cercetare ulterioará modul ín care autorii evrei 
şi creştini discută această problematică, încercând sá o 
integreze în tradiţia filozofiei greceşti sau, dimpotrivă, 
să o detaşeze de ea. E o cercetare, evident, de o impor- 
tantá considerabilă pentru gândirea Evului Mediu şi a 
epocii moderne. 


2. Un asemenea text, ca multe altele care traduc sau 
interpretează şi comentează filozofia greacă, pune seri- 
oase probleme de terminologie. Cum nu există un sistem 
standard de redare a unor termeni filozofici greceşti 
într-o limbă modernă - şi nici nu poate exista —, am ales 
următoarea echivalare în română, de al cărei caracter 
aproximativ şi imperfect rămân foarte conştient: 

— Am tradus pe tò öv prin „fiinţa“, iar pe tÒ un öv, 
prin ,nefiinta” (articulat) în mod sistematic atunci când 

participiile greceşti sunt precedate de articolul hotărât. 
Atunci când apar formele nearticulate, există posibilitatea 
de a le înțelege cu sens verbal, „fiind“, „nefiind“ („exis- 
tând“, ,neexistánd”), sau substantival, „(0) ființă“, „(0) 
neființă“. M-am orientat aici după sensul presupus de 
mine în cazul respectiv. În poemul lui Parmenide, scris 
în dialectul epic, formele nearticulate pot fi traduse şi prin 
substantivele respective articulate. Pentru plurale (Óvrta, 
ur] Óvta) am adoptat aceeaşi regulă. Totuşi, am tradus 
uneori pe ră Óvta prin „realități“ sau „realitate“. 

- S-a încercat uneori să se distingă între ur Ov şi ovk 
Ov, după sensul pe care l-ar avea cele două particule 
negative greceşti. Aşa a făcut, de pildă, Schelling, care 
traducea pe un čv prin ,ne-fiintá” — un bun corespondent 
a ceea ce noi numim în această lucrare „neființă secun- 
dă“ —, iar pe ovk Ov, prin ,ne-fiintá” — respectiv, ceea ce 
noi numim „neființă primă sau totală“. Dar formele 
nearticulate ovk Ov şi ur] Ov nu par să fie folosite cu sens 
diferențiat de autorii greci. lar atunci când este folosită 
forma articulată, tò ur) Ov este singura formă. 

— Pentru ovoia — indiferent dacă termenul apare la 
Platon, la Aristotel sau la stoici — m-am resemnat cu forma 
„Fiinţă“ (cu majusculă), indiferent de context. Dificultățile 
de a-l traduce, mai ales la Aristotel, sunt bine cunoscute 
şi valabile pentru toate limbile moderne: de exemplu, 
alături de variantele tradiționale, „substanță“ şi „esență“, 
am găsit recent, în franceză, straniii termeni ,étance” 
„6tantite“. (C. Noica crease şi el, în acelaşi scop, cuvântul 
„estime“.) 

- Alte precizări terminologice se află în notele de 
subsol, acolo unde este cazul. 


3. Cartea aceasta conține numeroase citate din autori 
antici şi câteva din autori modemi — dintre care multi au 

fost deja traduşi în româneşte. Am retradus însă în 
totalitate, sau în cea mai mare parte, citatele (inclusiv pe 
cele extrase din propriile mele traduceri din Platon, Plotin 
şi Aristotel), fie deoarece am dorit să subliniez anumite 
semnificaţii, care apăreau mai palid în traduceri, fie pur 
şi simplu din considerente de terminologie. Am precizat 
totuşi, în lista abrevierilor bibliografice de la finele 
volumului, traducerile româneşti disponibile pentru 
autorii citați. 


4. Dată fiind lipsa de sistem în transliterarea numelor 
proprii greceşti în româneşte, m-am ghidat după sistemul 
uzual, folosind formele intrate în uz sub infátigári romá- 
nizate (Aristotel, Epicur, Plotin, Parmenide) şi preferând 
formele originare pentru rest (Xenophanes, Diogenes, 
Antisthenes etc.). Procedeul rămâne, desigur, relativ arbi- 
trar. In Indexul autorilor antici citați, prezent la finele 
volumului, apar atât formele românizate, cât şi formele 
originare. 


5. Exprim gratitudinea mea dlui Alexander Baumgarten 
şi dnei Anca Crivát pentru osteneala de a citi această carte 
dificilă, dar mai ales pentru observațiile juste şi încura- 
jările prietenesti pe care mi le-au adus. Mulţumesc dnelor 
Cristina Ciucu şi Maria Gorea pentru ajutorul nepre- 
cupetit dat în procurarea unor cărți şi articole dificil sau 
chiar imposibil de găsit în bibliotecile româneşti. 


O cale: [fiinţa] este şi a nu fi nu este, 
E calea convingerii ce însoţeşte Adevărul, 
Cealaltă cale: [ființa] nu este şi în mod necesar a nu fi este, 
Aceasta-i, tio spun, cu totul de necercetat. 
Căci n-ai putea cunoaşte nefiinta (nu-i posibil), 
Nici s-o exprimi, când totuna-i a gândi şi a fi. 
(Parmenide, DK, B2, vv. 3-8, şi DK, B3) 


Unii dintre stoici cred că cel dintâi gen este „ceva“ (quid)... 
Ei susțin că, în natura lucrurilor, unele sunt, altele nu sunt. 
Dar şi cele ce nu sunt întregesc natura lucrurilor, anume cele care 
survin în minte, precum centaurii şi gigantii şi orice altceva care, 
format în mod fals prin gândire, a început să capete o anume 
imagine (în minte), chiar dacă nu are fiinţă. 

(Seneca, SVE, II, 332) 


I. Meontologie, anti-meontologie, ontologie 


1.1. Are nefiinta o istorie? Da, dacă prin „neființă“ nu 
înțelegem un „ceva“ obiectual, ca un fel de cavitate goală 
pe care s-o atingem numai pe dinafară, deoarece nu dispu- 
nem de un conţinut pe care să i-l descoperim înăuntru. 
Într-adevăr, ,mefiinta” nu e propriu-zis un „ceva“, ci este 
„despre ceva“: e o reprezentare a minţii, o teorie, o idee. 
lar ideile au istorie, deoarece sunt vii, chiar dacă sunt 
dăruite cu o viață diferită de viața oamenilor, deşi depen- 
dentă, ce-i drept, de a lor.! 

În acest sens voi vorbi, în cele ce urmează, despre ceea 
ce nu este, adică despre neființă şi despre nimic, admițând 
totodată că e o deosebire esenţială între „a vorbi despre 
nimic“ şi „a nu vorbi nimic“. Va fi vorba şi despre fals, 
şi despre răul care nimiceşte binele şi ființa — „şi asta cu 
dreptate, căci orice pe lume-apare vrednic e să piară / şi 
de asta mai bine era să nu fi fost nimic“, după spusa lui 
Goethe (Faust I, 1,3) —, încercând să văd ce statut ontologic 
i s-a atribuit răului în unele sisteme filozofice. De fapt 
însă, se înțelege că referința mea principală vor fi câțiva 
gânditori care au făcut un subiect de reflecţie din toate 


1. Invoc „a treia lume“, concept al lui K.R. Popper, distinsă atât 
de realitățile fizice, cât şi de cele psihice şi care cuprinde lumea 
„ideilor“ (Popper, 1991). 

aceste chestiuni pe care unii le-ar putea considera deo- 
potrivă excentrice şi dubioase. Voi vorbi, aşadar, despre 
ideile privitoare la neființă ale acelor gânditori şi voi căuta 
să schitez, în măsura posibilului, o istorie coerentă a acelor 
idei. Voi încerca să înțeleg şi să discut beneficiile, dar şi 
riscurile de a gândi, sau de a nu gândi nefiinta si nimicul, 
precum şi felul în care aceste riscuri au fost asumate sau 
respinse în diferite momente. Şi mă voi referi — aşa cum 
se cuvine pentru orice început şi temei în atâtea dome- 
nii — la filozofii greci. 


1.2. Dar are nefiinta o istorie „grecească“? Unele voci — 
şi nu dintre cele nevoiase — au ridicat obiecţii, s-ar părea. 
În prelegerea sa celebră, Ce este metafizica?, Heidegger 
scria (cu un vădit repros): „Metafizica antică concepe 
Nimicul în sens de non-fiintare, deci de materie care nu 
şi-a primit forma, de materie care nu-şi poate da sie înseşi 
forma pentru a deveni o fiintare dotată cu formă şi pentru 
a oferi, astfel, un aspect (eidos)” (Heidegger, Met., 48). O 
părere similară întâlnim şi la Constantin Noica (dar cu 
sens apreciativ la adresa anticilor şi cu reproş tacit la 
adresa lui Heidegger): „Anticii nu pot gândi nefiinta, ci 
doar nefiintarea. Rațiunea greacă nu poate, nu vrea sá 
gândească vidul, absenţa de orice, neantul cel prea invo- 
cat astăzi“ (Noica, 1981, 108). Nu foarte diferit, în prin- 
cipiu, un matematician, Charles Seife, susținea că filozofia 
şi matematica greacă nu au înțeles nici nimicul, nici 
corelativul său, infinitul (Seife, 2007, 47). Nu ar exista deci 
cu adevărat neființă în filozofia greacă. Cum ar putea ea 
atunci avea o istorie? 

De fapt, frazele lui Heidegger şi Noica convin, şi încă 
numai parțial şi deformat, doar unei părți, importantă 
ce-i drept, a metafizicii antice, celei a lui Aristotel. Din 

diferite motive, ceea ce spune Heidegger nu se poate 
aplica deloc, de pildă, lui Parmenide şi lui Zenon din Elea 
(care nu concep nimicul în sens de materie ce nu şi-a 
primit forma), dar, din alte motive, nici lui Leucip şi 
Democrit, iar afirmaţia lui Noica nu convine nici aces- 
tora, nici stoicilor, care şi ei concep vidul ca neființă, deşi 
în mod destul de diferit. lar ,exprimabilul” stoic, deşi şi 
el neființă, nu are nimic de a face cu „materia“ în sens 
aristotelic. Nici unul, nici celălalt filozof contemporan 
nu vorbesc adecvat pentru Platon şi Plotin, iar fraza lui 
Heidegger simplifică mult chiar gândirea nefiintei la 
Aristotel. Cât despre teza lui Seife, ea, de asemenea, se 
armonizează pe deplin numai cu o singură şcoală filozo- 
fică grecească — influentă, desigur, mai ales în dezvoltarea 
matematicilor —, aceea a pitagoricienilor, dar deloc cu 
Leucip şi Democrit şi nici măcar, complet, cu Aristotel. 

Voi căuta, prin urmare, să arăt cât de variat, complicat 
şi neunitar în acelaşi timp au stat lucrurile în realitatea 
gândirii greceşti. Fără îndoială, acelor judecăți simpli- 
ficatoare, cred, li se poate opune de îndată chiar teza lui 
Aristotel ,nefiinta (ca şi fiinţa) are multe semnificaţii“ (Met., 
IX, 10, 1051b). Ín orice caz: nu doar cá nefiinta existá sub 
diferite chipuri ín filozofia greacá si chiar la acelasi filozof, 
dar aceste chipuri se schimbá, se intersecteazá, se multi- 
plicá, se oglindesc unele în altele. Cu alte cuvinte, ele alcá- 
tuiesc o istorie coerentă ce merită a fi spusă. De fapt, consider 
că reflectia asupra nefiintei şi nimicului a fost importantă 
în asemenea măsură în filozofia greacă, încât istoria aces- 
teia poate fi înțeleasă, descrisă şi prezentată nu numai 
în modurile convenționale, dar şi, într-o anumită măsură 
(chiar dacă desigur în parte şi complementar în raport 
cu acele moduri), utilizându-se anumite categorii desprin- 
se din tipologia preocupării pentru neființă şi nimic. 

E o tipologie pe care o vom schița de îndată, în cele ce 
urmează. 


1.3. Dar, chiar dacă există o istorie a nefiintei, şi chiar 
o istorie grecească a nefiintei, de ce totuşi ea ar trebui să-l 
intereseze pe cititor? 

Autorii obişnuiesc adesea, în introduceri, să explice 
pe larg interesul temei pe care o propun, cerând astfel 
de la cititor ingáduinta de a-l pedepsi cu o lectură mai 
mult sau mai puțin anostă şi obositoare a opului lor. Nu 
cred că e nevoie să procedez în acest fel, dacă e adevărat 
că orice lucru mai puțin obişnuit sau paradoxal se reco- 
mandă de la sine curiozitátii. Or, faptul că „ceva“ poate 
fi luat drept nimic ori neființă, sau, invers, că nimicul 
poate fi „ceva“, este, în sine, suficient de paradoxal încât 
să ne îndemne să cercetăm cu destulă curiozitate cum a 
funcționat mintea celor ce au gândit astfel şi mai ales de 
ce au gândit ei astfel, trecând noi, în acest fel, mai uşor 
peste inerentele ariditáti ale analizei. În definitiv, e sufi- 
cient numai să formulăm propoziții aparent incorecte 
gramatical, precum „a vorbi despre nimic“ sau „a rosti 
nimicul”, în comparație cu propoziţiile normale corespun- 
zătoare, „a nu vorbi despre nimic“ şi „a nu rosti nimic“, 
pentru a simți, fie şi din pricina violentării gramaticii în 
primele cazuri, că intrăm pe un teritoriu pe cât de dificil 
de explorat, pe atât de seducátor? (Într-adevăr, a încălca 
o interdicție, o regulă, nu-i oare aproape întotdeauna, în 
sine, seducátor?) lar dacă e adevărat că „neantul a sfidat 


2. Această violentare a gramaticii a fost, cum se ştie, criticată 
de Rudolf Carnap cu referire la Heidegger, în „Depăşirea meta- 
fizicii prin analiza logică a limbajului“, în vol. Vechea şi noua logică, 
Paideia, Bucureşti, 2001. 

gândirea occidentală“ — cum scria Emmanuel Lévinas 
(Levinas, 1993, 83) — n-ar trebui să cercetăm mai îndea- 
proape deopotrivă sursele şi resursele acestei sfidări? 

În sfârşit: deşi discuţia despre neființă şi nimic e, în 
mod evident, una de ordin metafizic şi logic în primul 
rând, ea nu se va reduce deloc numai la atât în paginile 
de față. Nu o dată sensurile ei decisive vor trimite în 
teritoriul eticului, al politicului, epistemicului, al existen- 
tialului şi al religiosului; mai mult decât orice însă, ele 
vor cerceta felul originar în care gândim gândirea. A şti dacă, 
de ce şi în ce fel s-a gândit şi s-a vorbit despre neființă nu 
e, astfel, un capriciu pur teoretic sau o despicare a firului 
în patru despre chestiuni metafizice otioase şi insolubile, 
fără valoare pentru viață, ci reprezintă, aşa cum sper sá 
dovedesc, a face inventarul unei teme care, prin conse- 
cintele ei, ne priveşte pe toți ca persoane inteligente si 
morale. Va fi, aşadar, mai ales o încercare de investigare 
a unor moduri originare de a gândi şi a avantajelor pe 
care le putem dobândi şi pierde atunci când adoptăm 
unul sau altul dintre asemenea moduri, dar şi a riscurilor 
pe care totodată le asumăm. 

Nu pretind că pentru cunoscătorii filozofiei greceşti 
aceste pagini vor aduce mereu şi obligatoriu noutăți fun- 
damentale de interpretare a gândirii diferiților filozofi, 
deşi cred că unele ipoteze şi soluţii oferite aici s-ar putea 
să intereseze şi, uneori, chiar să surprindă. Sper desigur 
ca perspectiva generală de abordare din unghiul nefiintei — 
pentru a spune astfel — să-i determine să nu dispretuiascá 
analizele ce vor urma. Cât despre cei mai puţin inițiați, 
dar preocupaţi de metafizică, nădăjduiesc că vor fi com- 
pensati pentru timpul întrebuințat în lectura acestor 
pagini. Este, oricum, pentru prima dată, după știința mea, 
când se încearcă o istorie de ansamblu a ideii nimicului 

şi a nefiintei în gândirea greacă, ca preambul, poate, la 
o istorie a aceloraşi concepte în gândirea occidentală, în 
general. 


2.1. Sustin, aşadar, existența unei remarcabile diver- 
sitáti în tratarea nefiintei în filozofia greacă, ceea ce ne 
permite să vorbim despre o istorie a temei. Atunci, pentru 
a porni să străbatem cu privirea minţii ceva mai bine 
hátisul acestei diversitáti, pentru a arunca o lumină în 
„întunecimea nefiintei”, cum zicea Platon, cred că un mic 
fragment din Plutarh se poate dovedi extrem de util. 

In el, acest platonician eclectic din secolul al II-lea d.Cr., 
în timp ce polemizează cu stoicii, crede că-şi surprinde 
adversarii de idei într-o vădită, pentru el, contradicție: 

„De asemenea, [ei, stoicii] trebuie sá declare ca fiind 
nimic timpul, predicatul (katnyógnpa), judecata (ă&icoua), 
propoziția compusă (ovurtienAeyuévov), propoziția 
ipotetică (suvnuuévov), lucruri de care ei se folosesc mai 
mult decât toți filozofii, dar despre care neagă că fiinteazá (Ovra. 
où Atyovow elvau)” (SVF, IL, 335).4 


3. Ideea unei „istorii a nefiintei” pluteşte totuşi în aer: amintesc 
o valoroasă antologie comentată, la care mă voi referi de mai multe 
ori în cuprinsul acestei cărți: Le Néant. Contribution a l'histoire du 
non-étre dans la philosophie occidentale (ed. J. Laurent, C. Romano), 
PUE, Paris, 2006 (Néant, 2006). De asemenea, Denis O'Brien, „Le 
non-étre dans la philosophie grecque: Parménide, Platon, Plotin”, 
în Études sur le Sophiste de Platon (ed. Pierre Aubenque), Biblio- 
polis, Napoli, 1991, pp. 317-364 (O'Brien, 1991); de asemenea, 
volumul de studii din Revue de théologie et de philosophie, vol. 122, 
1990/11 (Le probleme du non-étre dans la philosophie antique) (Non- 
étre, 1990). 

4. Dupá cum se va aráta mai tárziu, toate aceste nefiinte, cu 
exceptia timpului, intrá ín genul numit de vechiul stoicism ,,ex- 
primabil” (Aextóv). Vezi cap. VI. 

Uimirea lui Plutarh nu e că stoicii vorbesc pur şi 
simplu despre „nimicuri“ din perspectiva sa. Într-adevăr, 
a susține că un alt gânditor, care ţi-e adversar de idei, scrie 
şi teoretizează despre lucruri pe care tu, cel care îl critici, 
le consideri inexistente, himerice, fără ființă, reprezentând 
un neant etc. e o atitudine comună şi deloc neapărat filo- 
zofică. De câte ori nu spunem că ideile şi proiectele 
adversarilor noştri sunt vorbe goale, nimicuri, ficțiuni, 
„deşertăciuni“ etc.? Evident, aceştia rostesc aceleaşi cu- 
vinte despre proiectele noastre! E modul cel mai ele- 
mentar de a nega altora valoarea, de a-i trata, cum se şi 
spune, drept „oameni de nimic“. Un exemplu: Aristotel 
afirmă că „sofistica se ocupă cu nefiinta”, deoarece — 
spune el — sofiştii nu ar considera drept real decât 
„accidentul“ (tò ovufeBnk66c); or acesta, după Aristotel, 
ar fi „ceva aproape de neființă (¿yyús m tod un ÓvtOS)” 
(Met., VI, 2, 1026b). 

Pentru Plutarh însă, scandalos în cazul respectiv era 
faptul că, deşi stoicii fac foarte multe consideraţii despre 
acele „ceva“-uri înşirate mai sus (şi nu erau singurele, 
după cum vom vedea mai târziu), chiar ei înşişi le socotesc, 
conform cu sistemul lor propriu, ca neființe şi nimicuri 
(9vra où Atyovow elvau).5 Ei înşişi, aşadar, decid în 
cunoştinţă de cauză să vorbească despre „nimic“ şi „ne- 
fiinţe“ ca fiind totuşi „ceva“, deşi recunosc că acest „ceva“ 
nu este, în propriii lor termeni! Mai mult, grupează nimi- 
curile şi nefiintele pe clase şi le analizează, aşa cum, după 
Plutarh, nu ar fi normal decât pentru ființe recunoscute 
de ei ca atare. Pentru Plutarh, stoicii ar fi trebuit deci ori 


5. O opinie similară şi la Plotin, care socoteşte absurd faptul 
că stoicii „pun înainte ceea-ce-nu-este ca pe ceea-ce-este în cel mai 
înalt grad şi că pun pe primul loc ceea ce e pe ultimul“ (Plotin, 
42, VI,1,28). 

să trateze amintitele „ceva“-uri drept fiintánd cu adevărat, 
şi nu drept „nimic“ (indiferent dacă adversarii lor le-ar 
fi alungat din ființă), ori să evite cu totul să vorbească şi 
să teoretizeze despre „ceva“ ce nu este chiar în propriii 
lor termeni. Nu falsitatea concepției le e reproşabilă, ci 
lipsa ei de coerență şi de sens. 

În ceea ce-l priveşte pe Aristotel, acesta, în pofida 
judecății aspre la adresa sofiştilor, se ocupă el însuşi serios 
cu „accidentul“ pe care îl tratează drept „ceva“ existent, 
dedicându-i trei capitole din cartea a VI-a a Metafizicii şi 
făcând numeroase alte reflecții despre el în multe alte 
locuri, deşi chiar el însuşi l-a considerat a fi „aproape de 
neființă“. La Aristotel acest ceva „aproape de neființă“, 
după propria sa opinie, rămâne aşadar suficient de impor- 
tant pentru a intra în sistemul diviziunilor fundamentale 
care indică modurile diferite şi multiple în care se spun 
nefiinta sau ființa. Dimpotrivă, pentru sofişti „accidentul“ 
nu conta drept (cvasi)-neftintá, ci drept unică realitate (chiar 
dacă nu şi drept ființă în sensul lui Aristotel), deoarece, în 
viziunea lor, nu existau decât contexte accidentale şi relații.6 
Ca şi stoicii deci, Aristotel se ocupă cu o anume neființă, 
deşi o recunoaşte ca atare, în vreme ce Plutarh şi sofiştii 
fie contestă sensul însuşi al unei astfel de preocupări, fie 
neagă caracterul de neființă al subiectului respectiv. 

Reflectând, aşadar, la dilema pe care Plutarh o credea 
insolubilă şi pe care stoicii o refuzau, ca şi la poziția lui 
Aristotel față de „accidental“, vom distinge, în primă 
instanță, două atitudini sau viziuni fundamentale asumate 
dinaintea problematicii nimicului şi a nefiintei — atunci 
când această problematică survine pe neaşteptate sau 


6. Met. IV, 4, 1007a: „Căci e necesar ca ei (sofiştii) să pretindă 
că toate sunt accidente... etc.“ 

treptat în gândirea metafizică, stiintificá, etică sau reli- 
gioasă. Cea dintâi viziune, pe care o numesc anti-meon- 
tologică (de la ur) öv, „neființă“), constă în excluderea radicală: 
nimicul, nefiinta nu sunt în mod absolut, sau sunt neant 
total şi deci nu pot şi nu trebuie să fie subiecte ale reflectiei 
şi ale discursului. A vorbi despre nimic înseamnă deci, în 
această viziune, a nu vorbi nimic, a pronunţa non-sensuri 
sau pseudo-enunturi. Anti-meontologia lansează o inter- 
dictie împotriva a ceea ce pare a fi nimic şi neființă şi 
adoptă, în general, postura unui gardian sever al gândi- 
rii şi al exprimării pure, non-contradictorii şi, mai ales, 
cu sens. Este, desigur, atitudinea asumată în pasajul de 
mai sus de Plutarh. Nu foarte diferit avea să gândească 
în secolul XX pozitivismul logic, de pildă prin Ludwig 
Wittgenstein în Tractatus logico-philosophicus (Wittgenstein, 
Tr., 5.4731) ori Rudolf Carnap (Carnap, Met.), pentru care 
metafizica — cu termenii sái caracteristici, fiintá, nefiintá 
etc. — nu e falsă, ci e fără sens, de negândit în mod serios. 

Cea de a doua viziune fundamentală — pe care o nu- 
mesc meontologică — cere, dimpotrivă, acceptarea discur- 
sului despre neființă ca având pe deplin sens şi admite 
totodată, în mod paradoxal (sau oximoronic), că neființa 
cumva este, cu toate că nu este. S-ar putea spune, în alți 
termeni, folosiți de noi cu alte ocazii, că există şi o „opțiu- 
ne a doua“ a nefiintei şi că aceasta este chiar fiintarea ei.8 


7. „Faptul că logica este a priori constă în aceea că nu se poate 
gândi ilogic.“ Să mai amintim, în treacăt, şi despre H. Bergson, 
care, în Evoluţia creatoare, denunța iluzia vidului total şi a neantului. 

8. Folosesc terminologia din Turnirul khazar, Bucureşti, 1997, 
Iaşi, 2003, ca şi din De la Şcoala din Atena la şcoala de la Păltiniş, 
Bucureşti, 2004, şi alte lucrări. Evident, nu nefiinta face alegerea, 
ci gânditorul susține că nefiinta nu e numai neființă, ci şi, cumva, 
mai atenuat, secundar, ființă. 

(„Opţiunea întâi“ ar fi, desigur, nefiintarea nefiintei.) 
Meontologia, în sensul dat de mine în această lucrare, 
înseamnă preocuparea insistentă pentru această „a 
doua opțiune“ a nefiintei, deci pentru nefiinta luată ca 
existentă cumva şi care, prin calificare diferențiată şi cla- 
sificare amănunțită, va fi „domesticită“ într-o anumită 
măsură, pentru a putea convietui — se speră — fără conflicte 
iremediabile în aceeaşi casă cu ființa. Ceea ce, printre alții, 
făcuseră, în felul lor, şi stoicii, dar, în alt fel, şi Aristotel. 

Aşadar, reflectia meontologicá preia în propriul sistem 
de gândire sau în natura lucrurilor, aşa cum ea o înțelege, 
anumite subiecte pe care totuşi le consideră, chiar ea 
însăşi, întru câtva neființă („aproape de neființă“), non- 
fiintári şi nimicuri, distingându-le însă de neantul desăvârşit, 
fie şi prin simplul fapt că se ocupă de ele insistent şi le 
acordă uneori o semnificație considerabilă. Sublinierea 
„aşa cum ea o înțelege“ e importantă: căci noi nu discu- 
tăm din perspectiva noastră sau dintr-o perspectivă 
„obiectivă“ despre ce e fiinţă şi ce e neființă. Noi asumăm, 
în fiecare moment, clasificarea respectivă a unor anumiţi 
filozofi, observând însă că, în timp ce unii exclud nefiinta 
din gândirea cu sens, alții consideră nefiinta „ceva“ care 
cumva fiinteazá şi îi acordă un loc important în sistemul 
lor, deşi o identifică cu entități diferite. De exemplu, 
materia, considerată de stoici drept fiinţă în deplinul sens 
al cuvântului (Fiinţa), este pentru un platonician precum 
Plotin un tip fundamental de neființă, ceea ce nu-l 
împiedică pe acest din urmă filozof să-i consacre mai 
multe capitole importante din tratatele sale. Invers, 
incorporalul, căruia Plotin ca platonician îi acordă ființă 
deplină, este pentru stoici neființă, ceea ce nu înseamnă 
că ei şi-ar interzice preocuparea intensă pentru el. Nu, 
prin urmare, „cine are dreptate“ ne interesează — Plotin 

sau stoicii —, ci felul în care e cu putinţă ca cineva sá gân- 
dească sistematic drept fiintánd cumva, sau fiintánd „la 
a doua opțiune“, ceea ce el însuşi, altminteri, tratează 
drept neființă. 

Metodologic, abordarea noastră deschide calea gru- 
pării laolaltă, în virtutea unei asemănări fundamentale 
în modul de a gândi — anti-meontologic sau meontolo- 
gic —, a unor filozofi pe care, altminteri, istoria filozofiei 
îi plasează în curente diferite.? 

Să împrumutăm de la Constantin Noica termenul de 
„neființă secundă“ (Noica, 1981) pentru a denumi acest 
ceva care e „aproape de neființă“, dar nu totuşi neființă 
absolută sau neant. De fapt, în timp ce gândirea anti- 
meontologică nu vede decât o singură specie de neființă, 
identică cu neantul sau cu nimicul absolut pe care îl alungă 
din discuţie, reflectia meontologică distinge, alături de o 
neființă primă indicibilá, una sau mai multe nefiinte secun- 
de pe care e preocupată să le cartografieze şi să le analizeze. 

In fine, completând tabloul, vom nota şi existența unei 
reflecții ontologice în sens strict, în termenii noştri, a cărei 
diferență față de gândirea anti-meontologică stă în aceea 
că, în timp ce aceasta din urmă interzice să se vorbească 
despre neființă (ceea ce presupune dacă nu o recunoas- 
tere a nefiintei, măcar una a problematicii ei), prima ignoră 
pur şi simplu subiectul. Ea se află pe teritoriul meditatiei 
înaintea survenirii „scandalului“ nefiintei, sau îl ocoleste. 


2.2. Pentru a face mai clară, încă de pe acum, semni- 
ficatia distinctiei esenţiale dintre ceea ce înțelegem în pa- 
ginile acestea prin meontologie şi anti-meontologie, putem 


9. Vezi, de exemplu, legătura vechilor atomişti cu Platon (cap. 
IV), a stoicilor cu Platon (cap. VI) sau, dimpotrivă, deosebirea 
dintre Epicur şi Democrit (cap. VII). 

să ne servim cu folos de o analogie din matematică: 
numărul algebric i. Se ştie că ecuația de gradul doi x?=-1 
(şi orice ecuaţie de tipul x?= A, unde A < 0) nu are soluții 
reale, deoarece pătratul oricărui număr real (adică un 
număr care corespunde unui punct pe dreapta orientată 
şi căruia, reciproc, îi corespunde un punct de pe dreap- 
tă) este neapărat un număr pozitiv. O gândire de tip anti- 
meontologic va afirma că această ecuaţie de gradul doi 
(ca şi altele de acelaşi tip) pur şi simplu nu are soluții de 
nici un fel, altfel spus, că soluțiile ei sunt de domeniul 
neființei, şi va interzice rezolvarea unei asemenea ecuații, 
pe motiv că ea ar propune, drept soluții, un non-sens. 
Gândirea meontologică procedează cu totul diferit. 
Din rațiuni de simetrie (sau uniformitate), coerență 
internă (orice ecuaţie de gradul doi trebuie să aibă două 
soluţii), nevoie de generalizare şi poate chiar din consi- 
derente „estetice“, ea decide a priori că orice ecuaţie de 
gradul doi trebuie să aibă două soluţii, chiar dacă acestea 
sunt non-reale. În consecinţă, şi ecuaţia x? = —1 va avea două 
soluţii, pe care algebra le notează conventional cu i şi A, 
stabilind, aşadar, prin ipoteză, că (+i)?= —1. Aşadar, deoa- 
rece sunt operaționale în spaţiul algebrei (o gramatică 
logică), cele două numere non-reale (sau imaginare, după 
cum mai sunt ele numite) încetează să mai fie neființă 
pură şi capătă un fel de realitate derivată din însăşi 
prezenţa lor operațională în „locul inteligibil“ al algebrei. 
Ba chiar ele vor primi ulterior un fel de corespondent 
geometric pe o dreaptă perpendiculară pe axa numerelor 
reale şi numită „axa numerelor imaginare“ (Oy). Astfel 
nefiinta va ajunge să existe mai întâi ca realitate opera- 
tionalá fără conţinut ontic, abia apoi ipostaziată într-o 
realitate onticá de ordinul doi — poziția pe o axă. Fireşte 

că, în continuare, cu ajutorul lui i, se vor putea exprima 
rădăcinile non-reale ale ecuaţiei x?= A (A < 0) şi, în general, 
ale oricărei ecuatii-polinom. 

Gândirea anti-meotologică refuză net deci să distingă 
realitatea ontică şi realitatea operațională. Pentru ea, cea 
de-a doua decurge nemijlocit din prima sau coincide cu 
ea, iar dacă realitatea ontică nu poate fi certificată sau 
asigurată în termeni reali (ce sens are existența reală a 
unui pătrat cu aria de —1 m??), nici o realitate operatio- 
nală corespunzătoare nu e admisibilă în sistem. Putem 
spune că, în numele a ceea ce ea crede a fi adevărul, ea 
susține o asimetrie fundamentală între fiinţă şi neființă. Dim- 
potrivă, gândirea meontologică parcurge drumul invers: 
ea susține că „ceva“ fără conţinut ontic (o neființă 
secundă), dacă e totuşi util şi indispensabil operațional 
şi logic, devine admisibil în sistem şi, printr-un proces 
mental pe care îl vom numi „ipostaziere meontologicá”, 
poate eventual căpăta ulterior — dar abia ulterior — şi o 
„umplutură“ de realitate ontică, stabilindu-se astfel o 
relativă simetrie între ființă şi nefiinta secundă. Prin 
urmare, între nefiinta primă (neantul total) şi nefiinta 
secundă diferența nu va fi de grad, ci de esenţă: prima 
seamănă cu o absență a sunetului, cea de-a doua — cu o 
pauză într-un discurs muzical: desigur, nici într-un caz, 
nici în celălalt nu există sunet; numai că, în vreme ce în 
primul caz lipsa sunetului înseamnă absența muzicii, în 
cel de-al doilea lipsa sunetului este o parte a muzicii. 

Pentru a avea tabloul analogic complet, să mai spu- 
nem şi că reflectia simplu ontologică ar fi aceea care are 
de-a face doar cu ecuaţii de gradul întâi şi pentru care 
deci chestiunea „pătratelor negative“ nu se poate pune 
(încă) în nici un chip. 

Vom distinge acum, de asemenea, amintita „iposta- 
ziere meontologicá” de ceea ce se numeşte în teologie 
calea „apofatică“ (via negativa) şi care, de fapt, pare o rafi- 
nare a gândirii pur ontologice. Apofatismul e un procedeu 
mental care dezbracă Ființa supremă, Principiul sau 
pe Dumnezeu de aproape toate trăsăturile „pozitive“ şi 
„pline“ care i se pot atribui, pentru a-i asigura transcen- 
denta absolută: viața, frumusețea, adevărul, justiția, 
gândirea, esenţa, ba chiar şi, în cele din urmă, ființa însăşi 
ajung să-i fie astfel retrase. Se porneşte deci de la o Fiinţă 
supremă (neapărat supremă) „plină“, bogată în însuşiri 
superlative, de la care se înlătură apoi maximumul posibil 
de trăsături, reducánd-o aproape la neființă, sau proiec- 
tând-o „dincolo de ființă“ (ErExewa rs ovoias), după 
formula lui Plotin, preluată de la Platon (Republica, 509b). 
Am putea spune că, în final, ea nu mai fiinteazá decât ca 
activă operațional — rămân Cauza primă şi Principiul —, dar 
fără a mai avea aproape deloc realitate ontică. Procesul 
pare a fi exact inversul „ipostazierii meontologice” (aici se 
pleacă de la o non-fiintá cu valoare operațională, nu se 
încheie cu ea), astfel încât l-am putea numi „de-iposta- 
ziere ontologică“. 

În fine, să mai eliminăm, chiar din acest moment, o 
posibilă confuzie: atunci când un filozof precum Platon, 
de pildă, postulează existența Ideilor care nu sunt nici 
corp, nici materie, nici dimensiune fizică, el nu face un 
raționament meontologic (în sensul din această carte), 
deoarece, după el, Ideile nu numai că sunt ființe, dar sunt 
chiar „fiinţe autentice“ (tà Gvrwws ÓvTA), în mai mare 
măsură decât lucrurile. De asemenea, nu rationeazá meon- 
tologic acela care, precum Aristotel (în acest caz), neagă 
existența Ideilor platoniciene. (Cum spuneam, acest din 
urmă caz se încadrează în tiparul frecvent prin care 

tratăm drept himere punctele de interes ale oamenilor cu 
care nu suntem de acord.) Meontologic gândeşte numai 
acel filozof care, precum stoicii în exemplul lui Plutarh 
sau Aristotel în discuția despre „accident“ sau Plotin în 
aceea despre materie, acceptă să atribuie un fel de existență 
şi realitate chiar lucrului despre care el însuşi crede că e 
nimic şi neființă (sau măcar „aproape de neființă“), în 
propriii săi termeni, afirmând totuşi, concomitent, că această 
neființă este într-un anume fel ceva (este o „neființă secun- 
dă“), numai deoarece are o valoare operațională. 


2.3. Prin urmare, mi se pare posibil a descrie în gân- 
direa greacă (dar pesemne că nu numai acolo) trei tipuri 
principale de reflecţie — ontologică în sens strict, anti-meon- 
tologică şi meontologică —, tipuri distincte care totuşi nu se 
regăsesc întotdeauna reținute în exclusivitate de către 
un singur gânditor: ontologie strictă avem atunci când 
nefiinta nu e (sau nu e încă) o temă semnificativă de re- 
flectie (mai ales la Thales, Anaximandros, Heraclit, Empe- 
docle, Anaxagoras, partial la pitagoricieni). Urmează 
(tematic, uneori şi istoric) anti-meontologia, când nefiinta, 
recunoscută pentru un moment, primeşte interdicția explicită 
de a fi o temă (Parmenide, Zenon din Elea, Melissos, 
Antisthenes socraticul, poate Platon în prima teorie a 
Ideilor, cinicii, unii sofişti, precum Gorgias, megaricii, 
precum Euclid din Megara şi Diodoros Cronos, apoi 
Epicur în etică şi parţial în fizică). Ei i se opune meon- 
tologia, când interdicţia este înlăturată în mod la fel de 
explicit. Meontologia însă, cum se va vedea, se dezvoltă 
initial pe două direcții concurente şi paralele totodată: 
Leucip, Democrit şi discipolii acestuia, pe de-o parte, apoi 
Platon în opera mai târzie şi Aristotel, pe de alta. Socrate 
reprezintă o posibilă a treia direcție, cu totul aparte. Ciclul 

grecesc e încheiat printr-o fază relativ eclectică, unde se 
regăsesc dezvoltarea şi radicalizarea unor variante tre- 
cute revăzute: medioplatonicienii şi pitagoricienii practică 
ontologia, stoicii (Zenon din Cition, Chrysippos) reiau 
direcția meontologică, adăugându-i însă noi şi importante 
dimensiuni, Plotin dezvoltă o variantă platoniciană târ- 
zie radicalizată, în vreme ce anti-meontologia e acum 
regăsită fragmentar, aşa cum am văzut din exemplul lui 
Plutarh, dar şi, într-un mod aparte şi foarte original, în 
etica lui Epicur. 

Fie aşadar, deocamdată la modul enuntiativ şi explo- 
ratoriu, aceste patru momente ale unei istorii a nefiintei 
în versiune greacă: nerecunoaşterea temei, interdicția ei, admi- 
terea neftintei ca „neființă secundă“ şi recapitularea îmbogățită 
a întregii teme. 


10. Vezi, eventual, dialectica tetradică a lui Noica (Noica, 1981): 
tema, antitema, teza şi tema îmbogățită. 


II. Heraclit, Xenophanes, Parmenide, 
Zenon din Elea, Melissos 


1.1. „Am să-ţi spun, şi nu o vorbă neînsemnată: nimic 
nu este o unitate şi ceva în sine, nici n-ai putea să desemnezi 
precis nimic, în orice fel ar fi ceva; ci, dacă l-ai desemna 
ca mare, el se va infátisa si ca mic, şi dacă îl vei desemna 
ca greu, se va Infátiga şi ca uşor, şi toate la fel..., căci nimic 
niciodată nu este, ci întotdeauna devine. În legătură cu 
aceasta ai în vedere că toți învățații, în afara lui Parmenide, 
sunt de acord, la rând unul după altul: atât Protagoras, 
Heraclit, Empedocle, cât şi piscurile poeziei — ale ambelor 
genuri de poezie — Epicharmos pentru comedie, Homer 
pentru tragedie.“1! 

Astfel vorbeşte Socrate în dialogul platonician Theaitetos, 
explicându-i interlocutorului său, tânărul matematician 
cu acelaşi nume, că, exceptându-l pe Parmenide, majoritatea 


11. Heraclit afirmase curgerea şi devenirea universală. Empe- 
docle avea în vedere cele patru elemente care se combinau per- 
petuu sub acțiunea Iubirii şi se disociau sub acțiunea Urii, 
conducând la devenirea Universului. (Met., I, 4, 985b); pentru 
relativismul lui Empedocle, vezi Met., IV, 5, 1009b. Epicharmos a 
ironizat ideea că totul e în mişcare, făcându-l pe un debitor să 
afirme că el nu mai e aceeaşi persoană cu aceea care contractase 
datoria (LB, 273, n. 8). Homer era considerat strămoşul tragediei, 
deoarece poeţii tragici se inspiraserá puternic din epopee. 

filozofilor anteriori — şi mai ales Heraclit — s-a raliat unei 
viziuni a „mobilității“ universale şi tinde să identifice 
contrariile, văzând în coincidenta şi unitatea lor relative 
o dinamică universală ce tine lumea în existență (The., 
152d-e). 

Nu cred cá existá motive de a ne indoi de valoarea isto- 
rico-filozoficá a acestei interpretári generalizatoare a lui 
Platon, fácutá prin intermediul lui Socrate (chiar dacá 
ezitám sá începem respectiva tradiție odată cu Homer); 
oricum, dacá citám, de pildá, numai cáteva fragmente ale 
lui Heraclit (520-460 î.Cr.) (a cărui importanţă în contu- 
rarea tradiției respective e considerată esenţială de către 
Platon), ne convingem că, în privinţa acestuia, interpre- 
tarea sa e corectă: 

„Drumul în sus şi drumul în jos sunt unul şi acelaşi“ 

sau: 

„Acelaşi lucru este a fi viu şi a fi mort, a fi treaz şi 
a dormi, a fi tânăr şi bătrân. Unele, căzând pe dos 
(ueraneoovra), sunt celelalte, iar acestea, căzând iarăşi 
pe dos — primele“ 

sau: 

„Nemuritori muritori, muritori nemuritori; trăind 
viața acelora, murind viața acestora“ (DK, B60, 88, 62). Etc. 

Evident că în această situaţie, când „nimic niciodată 
nu este, ci devine“, nu poate exista un veritabil discurs despre 
neființă, deoarece nu există unul veritabil despre ființă. Ambe- 
le — ființa şi nefiinta — sunt deocamdată reunite, sau mai 
exact sunt absorbite laolaltă în devenirea generală, pe care 
Heraclit, se pare primul dintre filozofii greci, o numeşte 
vor (natură), de la un verb care înseamnă „a creşte“, 
„a spori“. E de observat, pe de altă parte, că, la Heraclit, 
participiul prezent neutru al verbului a fi, „fiind, fiin- 
țând“, „ființă“ (ðv) nu şi-a început încă celebra sa carieră 

filozofică. Verbul „a fi“ e întrebuințat de obicei copulativ, 
iar când e folosit predicativ are sensul banal din greacă, 
de „trăind“ (Pradeau, 214).!? La Heraclit nu pare să existe 
nici un lucru mai bogat sau mai sărac în ființă decât un 
altul şi e probabil un anacronism a desemna ceva — fie şi 
focul — drept ființă cu sensul de mai târziu, aşa cum o face 
Aristotel (Met. VII, 1, 1028b). Nici despre logos (proporție, 
lege, ordine, rațiune) nu se afirmă nicăieri că „este ființă“, 
ci doar că „este veşnic“ (adică „trăieşte veşnic“) şi că totul 
se petrece conform lui (DK, B1; Pradeau, 263). 

Cât despre contrarii, ele sunt descrise ca încleştate, 
adică complementare şi inseparabile, neputând fi gândite 
decât laolaltă. Atunci şi despre neființă, ca şi despre orice 
altceva, nu s-ar putea spune nici că există, nici că nu există 
în sine, ci că există şi nu există, prinsă în luptă cu ființa 
în curgerea devenirii, fiind imposibil aşadar a-i defini în 
mod independent şi distinct statutul — ei şi oricui altcuiva. 
Pe drept scria Nietzsche: „Această singură lume pe care 
a mentinut-o existentă — împrejmuită de legi veşnice 
nescrise, revărsându-se şi retrăgându-se în pulsatia de 
bronz a ritmului etern — nu arată nicăieri o incremenire, 
o rezistență indestructibilă, o fortăreață care să dăinuie 
în furia curentului“ (Nietzsche, N.f., 38). 

Pe de altă parte, înțelegem că tema nefiintei şi a nimi- 
cului nu s-a putut pune încă într-un Univers considerat 
omogen, lipsit de fracturi, a cărui „armonie a modurilor 
opuse (raAivrooros ăouovin)“ — cum formulează tot 
Heraclit — e „precum a arcului şi a lirei“ (DK, B51), adică 
rezultată din contrarii inseparabile, armonie deopotrivă 
dătătoare de moarte — arcul —, dar şi de viață şi bucurie — 
lira. Înainte de a se putea vorbi despre ființă şi neființă, 
ele trebuie separate cu mintea, ținute un moment distantate 


12. Cf. GC, I, 318b, 25. 

una de cealaltă şi abia apoi, după o pauză ca o respiraţie, 
se va putea decide dacă şi ce trebuie rostit despre fiecare 
separat şi despre ambele împreună. Or, aceasta se va 
întâmpla abia atunci când lumea va fi văzută scindată, 
dominată de o fractură iremisibilă. Dar momentul aces- 
tei separări conceptuale nu e, desigur, încă sosit (sau, 
poate, nu e acceptat) odată cu Heraclit sau cu ceilalți mile- 
sieni; nu e acceptat nici la Empedocle, Anaxagoras şi nici 
la pitagoricieni, care, deşi într-un mod destul de diferit, 
vedeau şi ei pretutindeni ceea ce ei numeau k00uog (adică 
„ordine“) — o armonie a contrariilor. 

Dar şi dintr-o perspectivă religioasă lucrurile apar 
similar chiar la primii filozofi: „Toate sunt pline de zei“ 
(DL, I, 27) — afirmase Thales înaintea lui Heraclit. Aşadar, 
un divin plural, mobil, cu manifestări contradictorii, 
sublime sau ridicole, e înțeles a fi pretutindeni prezent, 
imanent lumii şi fenomenelor ei, în necuprinsul diversi- 
tátii lor. lar Heraclit, în acelaşi ton, rosteşte: 

„Zeul e zi-noapte, iarná-vará, rázboi-pace, satietate- 
foame; se schimbă precum focul, care, când se amestecă 
cu parfumuri, e numit după plăcerea proprie fiecăruia“ 
(DK, B67; Pradeau, 192). 

Nu se imaginează încă aici ceva pustiu, golit de pre- 
zenta divinului, aşa cum nu se puteau manifesta nici 
teama, nici tema unui „gol de ființă“!5. După vechea con- 
ceptie pe care, într-adevăr, Homer şi Hesiod o ilustraserá 
in manierá mitologicá, zeii nu pot fi separati de lume si 
de oameni si nici de splendorile si de mizeriile din ea. 
Să-l citám în acest moment pe Walter Otto: „putem susține 
afirmaţia că nu există o altă concepție despre lume în care 
existența pământeană şi umană să fie atât de încărcată 


13. Noica, 1981. 

de prezența divină, că nu există nici o societate care — fără 
a fi o societate religioasă — să se gândească la zei în fiecare 
moment al existenței ei cu atâta credință şi venerație“ 
(Otto, 178). 

Şi oare nu acelaşi înțeles adânc îl avea şi anecdota 
după care Heraclit se adresase o dată oaspeţilor, jenati 
că-l surprinseseră în locul din casă destinat necesităților 
fiziologice, cu aceste extraordinare vorbe: „intraţi, căci şi 
aici sunt zei“? (DK, A9; Pradeau, 324)! 


2.1. Aşadar, „...toți învățații, în afara lui Parmeni- 
de...” — judecase cu dreptate Platon prin intermediul 
personajului Socrate! Marea excepție: odată cu Parme- 
nide, contemporanul mai tânăr al lui Heraclit, s-a ivit 
fisura: lumea unitară şi mobilă pe care am evocat-o mai 
sus piere şi, totodată, vedem înălțându-se o „fortăreață“ 
în calea curentului devenirii. Fiinţa pătrunde fulgerător 
în scenă şi, odată cu ea, iată strecurată pe neaşteptate, pe 
urma ei, şi nefiinta, dar numai pentru a fi imediat inter- 
zisă, alungată, exilată în neant: începuse cruciada meta- 
fizică anti-meontologică! 

Totuşi, pentru a înțelege ceva mai bine natura demer- 
sului anti-meontologiei lui Parmenide şi a discipolilor lui, 
ni se pare necesar să spunem câteva cuvinte despre 
persoana presupusului său învățător, poetul şi rapso- 
dul rătăcitor şi longeviv (a trăit aproape o sută de ani), 
Xenophanes din Colophon (aprox. 570-aprox. 478 î.Cr.). 
Dacă lăsăm deoparte fragmentele doxografice îndoielnice, 
influențate mai ales de lucrarea pseudo-aristotelică 


14. DK, A9. Pentru această interpretare mai radicală, dar corectă 
a termenului imvóc, tradus de obicei prin „bucătărie“, vezi 
Pradeau, p. 322. 


32 O ISTORIE A NEFIINTEI ÎN FILOZOFIA GREACĂ 


intitulată De Melisso, Xenophane, Gorgia (MXG), iată ce se 
poate afirma cu oarecare siguranţă despre învățătura lui 
Xenophanes: 

- A fost un reformator religios (într-o epocă de frá- 
mântări religioase, sociale şi politice), exprimându-se cu 
vehementá şi ironie împotriva religiei tradiționale, aşa 
cum se regăsea ea în poemele homerice şi la Hesiod, dar 
şi în cult. A susținut că zeii homerici se comportă imoral 
şi nedemn nu numai de divinitate, dar chiar şi de oameni. 
A criticat, în poeme satirice, numite Silloi, antropomor- 
fismul religiei obşteşti, spunând vorba, devenită celebră, 
că, dacă ar avea mâini, caii, leii sau boii şi-ar confectiona zei 
cu chip de cal, leu sau bou (Pippidi, p. 64, 15). Le-a reprosat 
conationalilor riturile orgiastice şi faptul că, în ele, îi plâng 
pe zei, ca şi când ar fi murit, deşi, dacă sunt zei cu 
adevărat, s-ar cuveni să-i considere nemuritori. 

— A susținut că există un „Zeu unic“ (ei Qe6g), fără 
chip de om, care „întreg vede, întreg gândeşte, întreg 
ascultă“, care „fără trudă, cu puterea gândului, zguduie 
totul“, care „veşnic rămâne pe loc, fără să se miste cu 
nimic, şi căruia nici nu i se cade să se mişte când ici, când 
colo...“ (Pippidi, 66, 23) 

Aristotel l-a calificat lapidar, spunând că Xenophanes, 
primul dintre gânditorii eleati, „a vorbit despre Unu 
(Evicac)... şi că, luând în considerare întregul Cer 
(oveav6g), a afirmat identitatea dintre Dumnezeu şi Unu 
(TO Ev etvai noi tov Beóv)” (Met., I, 5, 986b)!5 

Era Xenophanes un monoteist? Willamowitz-Moellen- 
dorff a sustinut cu tárie teza, Freudenthal a negat-o la 
fel de puternic, J. Burnet a acceptat monoteismul lui 


15. Formula este echivocá: se poate înțelege fie „Unul este 
Dumnezeu“, fie „Dumnezeu este unul“. 

Xenophanes cu prudenţă, alții au înclinat înspre a-i atribui 
o specie de panteism, considerând că „Unul“ reprezintă 
în fapt Universul sau Cerul (ceea ce poate fi, sau nu, un 
sinonim pentru „Univers“) (Burnet, 142-143).16 Mi se pare 
greu de negat tendinta monoteistá a lui Xenophanes, mai 
ales dacá observám cá mesajul sáu posedá trei dintre 
ingredientele esentiale ale monoteismului clasic: afirmatia 
unicitátii lui Dumnezeu, critica mitologiei traditionale, 
a antropomorfismului si a politeismului si sustinerea 
eternității si imutabilitátii divine. Nu întâlnim, pe de altă 
parte, nici un fel de aluzie la un cult, ceea ce sustine mai 
curánd interpretarea deistá sau panteistá. 

Nouá ni se pare totusi cá esentialul de retinut de la 
Xenophanes e acesta: ,Dumnezeul-Unul” al lui Xenopha- 
nes suprimá familiaritatea omului grec cu zeii sái, care, 
asemenea starurilor din zilele noastre, aveau chipurile 
diversificate ale unor bărbați şi femei cu mult mai frumoşi 
şi mai puternici decât oamenii, dar — tot aidoma 
starurilor — erau celebri prin isprăvi, defecte şi pasiuni 
omeneşti. Mai poate fi ocrotit atunci credinciosul de noul 
Zeu unic şi imobil, în felul în care Odiseu era mereu 
ocrotit de Atena „cu ochi de-azur”? Mai poate cere el 
inspiraţie pentru viitor şi purificare rituală de pângărire 
de la Zeul fără chip omenesc, aşa cum o implora şi o 
obținea Oreste de la Apollon cu lira de aur, în sanctuarul 
de la Delphi? Desigur, e absurd şi ridicol — crede 
Xenophanes - s-o bocesti pe Leucothea ca pe o muritoare, 
când îi aduci jertfe ca unei zeițe, precum obişnuiau 
locuitorii din Elea, ori să-l jeleşti pe Osiris — un zeu —, aşa 


16. „Le fait est que l'expression « dieu unique » éveille dans 
notre esprit toutes sortes d'associations qui n'existaient pas du tout 
pour les Grecs de ce temps-lă.“ 

cum procedau egiptenii. Dar fără acest absurd şi ridicol 
al divinizării vieții, morții şi omenescului în toate aspec- 
tele sale contradictorii mai poate exista comuniune între 
oameni şi zei? 

Răspunsul e, desigur, că nu. Indiferent de conținutul 
exact al monoteismului sau deismului lui Xenophanes din 
Colophon, un lucru se desprinde deja limpede de aici: 
la el, în numele unei radicale purificări a religiei (pe care 
o va relua Platon mai târziu în Republica), comuniunea 
veche, tradițională dintre omenesc şi divin a fost ruptă, 
deoarece, fără asemănare şi identificare de viaţă, chip şi 
pasiuni, ea nu poate dura. O fractură s-a produs. Lumea 
oamenilor se goleşte astfel de prezența divină nemijlocită, 
care se retrage, scade, se ofileşte. În orice caz, divinitatea 
nu mai e accesibilă prin rugăciuni, oracole, bocete, rituri, 
mitologie, vise. Artemis nu mai poate fi alături de lehuze, 
nici Hera alături de mirese, nici Hermes alături de dru- 
meti şi hoți, nici Zeus alături de oaspeți. Zeii şi-au luat 
cu ei viciile, aventurile şi puterile şi au plecat dintre 
oameni. Imanenta si familiaritatea divinului, esenţiale de 
la Homer la milesieni sau la Heraclit, au pierit. Nu mai 
sunt „toate pline de zei“. De ce? Fiindcă zeii erau absurzi, 
contradictorii, irationali. Fiindcă intraseră în conflict cu 
ideea despre divin a lui Xenophanes, idee care presupune 
imobilitate, eternitate, unicitate, non-contradictie. 

Şi astfel mesajul (sau predica) acestui poet pribeag, 
care a trăit nu mult mai puţin de o sută de ani, a vestit 
naşterea unei noi divinități sui generis: mai severă şi mai 
rece decât născătoarea Moirelor, Necesitatea, mai infle- 
xibilă în decizii decât infernala Persefone, mai intangi- 
bilă decât fecioara Pallas Athena: teribilă zeitate! De ar 
fi fost de față la naşterea ei, profetul orb Tiresias ar fi pu- 
tut prezice că, într-un târziu, ea va uzurpa chiar locul 

nou-descoperitului de ea ,Dumnezeu-Unul”: păzea -ar 
fi strigat el înfricoşat —, pe lume a venit zeița Ratiunii! 


3.1. Ea era, pesemne, zeița care — cum scrie în intro- 
ducerea la poemul său, Despre natură, Parmenide din 
Elea (aprox. 515-?), discipolul presupus al lui Xenopha- 
nes” — „m-a primit cu drag, mi-a luat în mână-i mâna 
dreaptă“ (DK, B1, vv. 22-23). Acesta ar fi fost momentul 
apoteotic al unei stranii călătorii initiatice într-un car tras 
de iepe, însoţit de „fiicele Soarelui“, departe de oameni, 
până la „porţile ce despart cărările Zilei şi ale Nopţii”. 
Dar e călătoria descrisă de Parmenide în poem cu adevă- 
rat similară unei initieri, ba chiar unei revelații? Sextus 
Empiricus, scepticul, la şase secole distanță de filozof, 
decripta introducerea în cheie alegorică, văzând în ea o 
descriere a drumului de la ignoranță la cunoaştere (SE, 
VII, 111). Savantii moderni au oscilat, cum era şi normal, 
în interpretarea textului: unii au vorbit despre o iniţiere 
după model orfic, alții despre o travestire a rationa- 
lismului în limbaj mitico-religios etc. (Pippidi, 242-243). 

Impresia lăsată de introducere e, în orice caz, copleşi- 
toare şi nu poți evita sentimentul că Parmenide redă în 
limbajul mitico-poetic al vremii sale o experiență perso- 
nală intensă — aceea a iluminarii: are brusc certitudinea, 
apărută probabil după frământări şi căutări îndelungi, 
că a aflat Adevărul suprem şi irevocabil. lar natura acestei 
iluminări, a acestei revelații aproape, este că, prin mer- 
sul ei metodic şi ineluctabil, zeița Ratiunii — altfel zis 
gândirea rațională, procedând de una singură — poate 
obține Adevărul prin ignorarea mărturiei simțurilor, ba 


17. Nu e sigur deloc că Parmenide ar fi fost discipolul lui 
Xenophanes (Robin, 1923, 101). 

chiar desconsiderând-o (DK, B7, v. 5). În versurile sale, 
aproape mai enigmatice decât spusele contemporanului 
său mai vârstnic, Heraclit, această convingere decisivă 
sună astfel: 

„Căci totuna-i a gândi şi a fi“18 (DK, B3). 

Să fie acesta motivul pentru care Parmenide a fost sin- 
gurul filozof pe care Platon, chiar dacă l-a combătut la 
un moment dat, l-a numit „mare“ şi „părinte“ (Soph., 237a; 
241d), deoarece a recunoscut în el un predecesor al 
propriei teorii privind lumea Ideilor, lume distinctă, even- 
tual separată de lumea empirică? Plauzibil. Dar e cu sigu- 
rantá motivul pentru care Aristotel, în tratatul Despre 
generare şi nimicire (GC, I, 8, 325a,13), chiar dacă uneori 
l-a aprobat în detalii, a numit iluminarea sa (şi a discipo- 
lilor săi) „asemănătoare smintelii” (uavia naganAńoov)! 
(DK, A25) 


3.2. Într-adevăr, trebuie să admitem că meditaţia lui 
Parmenide plasează condiția umană într-o deplină schi- 
zofrenie: există, pe de o parte, lumea experienţei sensibile 
care, devenire pură şi aparenţă fiind, e de fapt iluzie 
totală; şi există, pe de altă parte, lumea adevărului sau 
a ființei, singura care poate fi înțeleasă rațional şi care 
poate fi înțeleasă numai rațional. (În poemul său, după 
ce descrie lumea ființei — parte ce ni s-a păstrat în pro- 
portie mai mare —, Parmenide purcede să descrie şi lumea 
devenirii şi o face în termenii obişnuiţi deja pentru fizica 
milesiană, referindu-se, de pildă, la cald şi rece sau la foc 
şi pământ ca principii contrare ale lucrurilor sensibile.) 


18. Vezi diferite traduceri posibile şi interpretări care s-au dat 
acestei propoziții, Pippidi, 246. Ea a fost uneori citită (aşa cum o 
citim şi noi) în continuarea fragmentului 2. 


HERACLIT, XENOPHANES, PARMENIDE, ZENON, MELISSOS 37 


Or, între aceste două lumi, nu există absolut nici un raport, 
nici o corespondență, care să explice sau să deducă lumea 
aparentei din lumea fiinţei, sau să explice pentru ce există 
şi aparenţă, şi devenire, alături de ființă. Spre deosebire 
de Heraclit, Empedocle, Anaxagoras etc., pentru care ele- 
mentele lumii — focul, apa, aerul, pământul, „homeo- 
meriile” — erau realități autentice, ba chiar, uneori, singura 
realitate sau ființă, Parmenide — ne spune el însuşi fără 
ocolişuri — face o simplă concesie gustului comun, vorbind 
despre o „ordine a lumii cu totul aparentă“ (B.ăxoouov 
£o067a), despre o iluzie pur şi simplu: 

„De-acum ascultând înşelătoarea rânduială a vorbelor 
mele, 

Învață să cunoşti părerile muritorilor.“ (DK, B8, vv. 51-52) 

Dar de ce nu există si nu poate exista nici o relație între 
cele două lumi? Şi mai ales: de ce multiplicitatea şi 
mobilitatea trebuie socotite simple iluzii? Motivul e unul 
singur: excluderea nefiintei din gândire prin identificarea ei 
cu neantul absolut. 

Într-adevăr, posedat de inspiraţia zeiței Ratiunii, Par- 
menide va afirma solemn: 

„Trebuie spus şi gândit că fiinţa este; căci a fi este, 

Dar nimicul nu e...” (DK, B6, vv. 1-2) 

Si: 

„Nimic nu este, nici nu va fi altceva în afară de ființă” 
(DK, B8, 36). 

Dar să analizăm ceva mai îndeaproape un fragment 
dificil (tradus şi înțeles în chip diferit de comentatori): 

„Există numai două căi de cercetat“ — îi spune Zeița 
filozofului. Cea dintâi duce la adevăr, iar cea de-a doua 
este „cu totul de neexplorat” (navanevBta) (DK, B2, 
v. 2). Care sunt aceste căi? latá-le: 


38 O ISTORIE A NEFIINTEI ÎN FILOZOFIA GREACĂ 


A. „Prima [cale spune] că [ființa] este şi că a nu fi nu 
este (N ev Órtos EOTIWwv TE Kai we ovK EOTL un] eivou).” 

B. „Cealaltă [cale spune] că [ființa] nu este şi că, în mod 
necesar, a nu fi este (N D'wc ovKk EOTIWw TE KAL WG XEEWV 
tori un civar)“ (DK, B, vv. 3-5).19 

Sá acceptám cá subiectul neexprimat din paranteze 
drepte din prima parte a versurilor A si B este „ființa“ 
(óv) şi să considerăm că există, în a doua parte a ver- 
surilor, sinonimie între verbul la infinitiv „a fi” (eivau) 
şi participiul grec pe care îl traducem cu „ființă“ (¿óv); 
de asemenea vom admite că acest infinitiv reprezintă 
subiectul câte unei propoziţii în a doua parte a versurilor; 
atunci, fiecare dintre cele două versuri se va descompune 
în câte două propoziţii: 

Al fiinţa este. A2 neființa nu este. 

B1 ființa nu este. B2 nefiinta este. 

Să notăm simetria expunerii: Al si B2 sunt propoziții 
afirmative, în timp ce A2 şi B1 sunt negative. A1 şi B1 
sunt contradictorii, la fel ca şi A2 şi B2. Totodată, în 


19. Iată traducerea „clasică“ a lui D.M. Pippidi: „una, care 
afirmă că [fiinţa] este şi că nu-i chip să nu fie.“ „Cealaltă, care 
afirmă că [fiinţa] nu e şi că trebuie să nu fie.“ După cum se observă, 
consider că infinitivul un eivau trebuie luat drept subiect „a nu 
fi“ sau ,nefiinta”. Cf. DK, B7, 26: tom. ya civar. De asemenea, 
cred că wc xoewv leagă printr-o consecință necesară B1 şi B2. 
Faptul că subiectul lui A2 şi B2 este „neființa“ sau „a nu fi“ (şi nu 
„fiinţa“, precum subiectul neexprimat al lui A1 şi A2) mi se pare 
probabil, deoarece în versul 7 se spune, reluând, „căci nu ai putea 
cunoaşte nefiinta...” Or, nefiinta nu fusese introdusă până în acel 
moment şi, dacă referința nu e decât la ființă, versul 7 apare fără 
logică. Apoi nuanța modală din B în traducerea clasică mi se pare 
discutabilă: a spune că „e necesar ca ființa să nu fie“ revine la a 
afirma neantul universal. Calea B nu este a neantului absolut, ci 
a contradictiei nepermise dintre subiect şi predicat. 

terminologia lui Frege, putem spune că Al şi A2, respec- 
tiv B1 şi B2 au aceeaşi semnificație (Bedeutung), dar nu au 
acelaşi sens (Sinn) (Dumitriu, 871). În fine, A1 şi A2, 
respectiv B1 şi B2 se pot deduce una din cealaltă, ceea 
ce indică şi Parmenide, spunând „în mod necesar'“.2 

Dar cel mai important este că Al şi A2 (calea admisă 
de Zeitá) reprezintă, în limbajul lui Kant, propoziții 
analitice a priori, deoarece în ambele cazuri predicatul 
dezvoltă (reia) conținutul subiectului. Dimpotrivă, în B1 
şi B2 (calea interzisă de Zeitá) predicatul contrazice (neagă) 
subiectul. Aceste propoziții nu sunt nici măcar false, ci, din 
pricina contradictiei inerente, sunt considerate de Parme- 
nide pur şi simplu de negândit.?! (De aceea, „a doua cale“ 
nu e a falsului, ci e „de neexplorat”.) 

Aşadar, utilizând, pentru prima dată în istoria gân- 
dirii, în mod riguros şi masiv principiul non-contradictiei 
(cum a observat, de exemplu, comentatorul din secolul 
al VI-lea al lui Aristotel, neoplatonicianul Simplicius) 
(Pippidi, 120), Parmenide decide că, în mod necesar, ființa 
este şi neftinta nu este (A1 si A2) şi, de asemenea, că nu se 


20. D. O'Brien descoperă, în mod paradoxal, trei căi: prima — 
indicată de Zeitá —,,[fiinta] este“; a doua — imposibilă, exprimată 
prin verbul lipsit de subiect „nu este“; şi o a treia, a oamenilor 
nepriceputi, care unesc „ființa“ cu predicatul „nu este“, combinând 
nepermis cele două căi (O'Brien, 1991). Dar în DK, B8, v. 15: 
„Decizia (kolo!) în aceste privinţe stă în următoarea [alternativă]/: 
este sau nu este.“ De unde rezultă clar că nu pot fi decât două căi 
şi numai două. Una este a consonantei dintre subiect şi predicat 
(de fapt a tautologiei), cealaltă — a contradictiei, adoptată de oameni 
precum poeţii, sau Heraclit. 

21.,,...conditia generală, deşi numai negativă, a tuturor jude- 
cátilor noastre în genere este ca ele sá nu se contrazică pe ele însele; 
în caz contrar, aceste judecăți sunt în ele însele (şi fără să se 
raporteze la obiect) nimic“ (Kant, 180). E ceea ce tot Kant a numit 
„nihil negativum“ (Kant, 271). 

pot nici gândi în mod autentic, nici afirma cu adevărat 
contradictoriile acestor propoziţii (B1 şi B2), anume că ființa 
nu este şi nefiinta este. Prin aceasta Parmenide, într-adevăr, 
s-a deosebit fundamental de alţi filozofi presocratici. Căci, 
deşi principiul non-contradictiei a fost considerat mai 
târziu de Aristotel drept „cel mai sigur dintre toate 
principiile“, multi filozofi — spune Stagiritul —, începând 
cu Heraclit, l-ar fi contestat sau ar fi încercat să-l demon- 
streze, ceea ce era încă un fel, indirect, de a-l contesta în 
caracterul său de fundament absolut sigur al gândirii 
raționale (Met., IV, 3, 1005). 

Avem cu aceasta, evident, principiul unei anti- 
meontologii radicale. Propozitiile intrinsec contradictorii 
B1 şi B2 — ființa nu este, nefiinta este — (şi ceea ce derivă din 
ele) ar fi acceptabile numai pentru opiniile înşelătoare şi 
creatoare de iluzii; de aceea, dacă sunt rostite, gândite şi 
valorizate laolaltă şi pe picior de egalitate cu primele — 
aşa cum făcea în felul lui Heraclit —, ele ar conduce — crede 
Parmenide — la incoerentá, iar respectivii oameni vor da 
impresia că au „două creiere“ (díkgavol), deoarece ei ar 
trebui să gândească un subiect unit cu un predicat care 
îl contrazice.22 

Or, fiind înlăturate B1 şi B2 şi acceptându-se numai 
Al şi A2, care respectă principiul non-contradictiei, ce 
rezultă? 

1. Fiinţa nu poate fi altfel decât unică. Într-adevăr, dacă 
ar exista două sau mai multe ființe, ele ar trebui să fie 
separate de ceva care sá nu fie ființă, adică de neființă. 


22. Cf. DK, B7, vv. 1-2: „Căci nicicând nu va învinge aceasta: 
să fie nefiinte.” Parmenide exprimă concentrat încălcarea 
principiului non-contradictiei şi astfel: „a fi şi a nu fi sunt socotite 
la fel şi nu la fel“(DK, B6, 33-34); aluzie probabil la Heraclit. 

Dar neftinta nu este. Prin urmare, neexistând ceva care sá 
separe ființa de ființă, aceasta e una singură (DK, A28; 
Pippidi, 96). Acesta e argumentul principal al lui Parme- 
nide împotriva multiplicitátii universale, şi din acesta, în 
fond, el deduce tot restul. 

2. Fiinţa e eternă. Într-adevăr, dacă ar fi apărut din ceva, 
ființa nu putea apărea decât din ceea ce ea nu este, adică 
din neființă. lar dacă ar pieri, înseamnă că ar fi înlocuită 
de neființă. Or, nefiinta neexistând deloc, ființa nu poate 
avea nici început, nici sfârşit. Parmenide formulează cel 
dintâi, cred, celebrul principiu ex nihilo nihil fit (din nimic 
nu se face nimic), acceptat de întreaga filozofie greacă: 

„„„Niciodată tăria convingerii nu va incuviinta că din 
neființă 

Se poate naşte ceva diferit de ea” (DK, B8, v. 13). 

3. Neexistánd, nefiinta e incognoscibilá şi inexprimabilă. 
Căci în ce fel ar putea fi exprimat nimicul? Zeița lui Par- 
menide aruncă o veritabilă interdicție asupra pronunțării 
şi gândirii ei: 

„Căci nicicând nu va învinge aceasta — să fie nefiinte, 

Ci depárteazá-ti cugetul de la această cale de cercetare“ 
(DK, B7, vv. 1-2). 

Şi: 

„Fiindcă n-ai putea cunoaşte nefiinta (nu-i cu putință), 

Nici s-o exprimi, căci totuna-i a gândi şi a fi“ (DK, B2, 
vv. 7-8, şi B3). 

4. Fiinţa e omogenă, fiindcă ce motiv ar avea să fie mai 
plină într-un loc decât într-altul? Şi cum ar putea fi astfel, 
de vreme ce nefiinta — vidul — nu e? (DK, B8, vv. 45-48) 

5. Fiinţa e indivizibilă. Într-adevăr, mai întâi, dacă ar fi 
divizibilă, ar apărea mai multe ființe, ceea ce s-a arătat 
că e cu neputinţă (DK, B8, v. 23). Apoi, ce motiv ar avea 

ea să se dividă într-un loc mai mult decât într-altul, de 
vreme ce e omogená?% 

6. Fiinţa e imobilă, altminteri unde ar putea să se mişte, 
de vreme ce în afara ei nu există decât neființă, care nu 
este nimic? (DK, B8, v. 26) 

7. Fiinţa e perfectă, adică încheiată şi finită. Altfel, dacă 
nu ar avea margini — crede Parmenide —, ar fi incompletă: 

, ea nu e în nevoie, iar de-ar fi, i-ar lipsi totul“ (DK, 
B8, v. 33). 

Cu alte vorbe, ar deveni neființă, ceea ce e cu neputinţă. 

8. În fine, ea seamănă cu o massă sferică (odaions 
Eva AlyK.ov öykw) (DK, B8, v. 43), egală pretutindeni si 
echilibrată în raport cu ea însăşi, căci nu are de ce să fie 
diferită față de ea însăşi, în nici un punct, dacă nu există 
neființă 24 Nu este însă o sferă, în sensul material al cuvân- 
tului, aşa cum s-a interpretat câteodată, ci numai „sea- 
máná” cu o sferă (Robin, 105). Este, în orice caz, o ființă 
ce nu poate fi cunoscută decât cu ajutorul rațiunii. 


3.3. Observ, aşadar: 

a) Parmenide interpretează principiul non-contra- 
dictiei într-o manieră absolută şi radicală. Consecința este 
discursul anti-meontologic: excluderea completă a neființei 


23. Este ceea ce G.S. Kirk, J.E. Raven, M. Schonfield (PSP) 
numesc principiul ov u4MAov, folosit probabil pentru prima dată 
de Anaximandros şi care, în esenţă, este asemănător cu „principiul 
raţiunii suficiente“ al lui Leibniz. 

24. Ideea perfecțiunii fiinţei l-a condus, poate, pe Parmenide 
la concepţia — foarte grecească — a limitării ei în spațiu. Căci ceva 
infinit e neîncheiat, adică imperfect. Melissos, discipolul său, va 
modifica această concepție, susținând, în mod logic, că fiinţa nu 
are cum să fie limitată, căci ar fi limitată de altceva decât e ea, adică 
de neființă. Or, nefiinta nu este. 

din existență, gândire şi vorbire, pe considerentul că ceea 
ce nu există în fapt nu poate fi nici gândit şi nici exprimat 
potrivit rațiunii, deoarece conduce la contradicție, şi in- 
vers, că ceea ce nu poate fi gândit şi exprimat nu este. 
„Este“ (ființa) şi „nu este” (nefiinta) se opun radical si 
complet, fără nuanţe şi posibilități intermediare: „decizia 
(koícts) în aceasta constă — se pronunță Parmenide — 
[ființa] este sau nu este” (DK, B8, v. 15). Nu există ,,optiu- 
ne secundă“ a nefiintei. Aceasta e identificată cu neantul 
absolut, dar aici trebuie să observăm ceva: chiar această 
simplă identificare (egalitate) e un mod - fie şi indirect, 
nemárturisit — de a gândi totuşi, cumva, nefiinta, fie şi 
prin refuzul de a o accepta. „Nefiinţa nu este“ — nu-i si 
aceasta un fel de gândire a nefiintei? 

Se pune apoi întrebarea legitimă dacă, sub raport logic, 
raționamentul lui Parmenide e valid. Cred că, din acest 
strict punct de vedere, întrebarea rămâne indecidabilă, 
sau e decidabilă numai dacă sensul noțiunilor de „ființă“ 
şi „neființă“ ar fi definit neechivoc la Parmenide. Ar 
trebui, de asemenea, ştiut dacă sensul verbului „a fi“ este 
la el de copulă sau de predicat. Într-adevăr, aşa cum avea 
să remarce Aristotel, „ființa“ (ceea-ce-este) „are mai multe 
sensuri“ şi acelaşi lucru se poate spune şi despre „ne- 
ființă“. De exemplu: ce înseamnă „non-alb“? Numai orice 
culoare în afara albului, sau orice lucru în afara albului? 
Sau cumva posibilitatea nerealizată a albului? Dificultatea 
nu e mică. Vom reveni mai târziu asupra unora dintre 
aceste chestiuni. 

Acum însă doresc să spun că, într-un sens mai degrabă 
psihologic, mi se pare că Parmenide avea dreptate: în accepţia 
maximală de „inexistent“ şi de „nimic absolut“, aşadar 
lăsată într-o completă indeterminare, nefiinta e aproape 

imposibil de gândit riguros; încercarea de a o concepe 
totuşi produce o crampă mentală, care putea fi înțeleasă 
lesne drept incomprehensibilitate principialá. Senzatia de 
confuzie, de maxim disconfort devine aici de netăgă- 
duit.25 Reflectia anti-meontologică ce pleacă de la plină- 
tatea ființei simte bine că nu poate gândi distinct nefiinta, 
aşa cum ochiul nu poate vedea de fapt întunericul, şi, de 
aici, trage concluzia că ar trebui să nu o gândească de- 
loc. Ceea ce reprezintă, chiar şi aşa, un fel de gândire care 
se autodizolvă. Relevând acest disconfort, Diderot va 
spune cândva dintr-o perspectivă anti-meontologică, în 
articolul dedicat „neantului“ din Enciclopedia Franceză, 
următoarele: 

„Cine spune nimic declară că înlătură orice realitate. 
Trebuie deci, pentru a răspunde limbajului, ca gândirea 
să înlăture orice idee... In fapt, nu ne abtinem de la orice 
gândire, ci gândim în continuare; dar, în acest caz, a gândi 
înseamnă a se simţi pe sine (se sentir soi-même), înseamnă 
a simţi că ne abtinem de la a alcătui reprezentări“ (Néant, 
2006, 410). 

b) Excluderea nefiintei conduce la o ființă unică, imo- 
bilă, perfectă, inalterabilă şi eternă. Xenophanes vorbea 
deja despre un Dumnezeu-Unu. Parmenide nu se referă 
însă la Dumnezeu, ci numai la ființă, care e, cu necesitate, 
una. Este ființa aceasta unică Dumnezeu? După unele 
vechi interpretări — e posibil (Pippidi, 122). Sau cumva 


25. „De regulă, oamenii sunt ostili față de negatie şi arată o 
predilecție naturală pentru afirmaţie. Fiinţa... le pare evidentă, dar 
ceea ce refuză, ceea ce neagă, chiar dacă nu e mai puțin esenţial 
şi le vine în întâmpinare pretutindeni sub diverse forme, aceasta 
nu pot înțelege spontan.“ (Fr. Schelling, Vârstele lumii. Fragmente 
(Neant, 2006, 473). 

singura divinitate în care mai crede într-adevăr filozoful 
este zeița Ratiunii, care i-a arătat calea adevărului? Xeno- 
phanes era un om religios şi un teolog; pentru el Unu era 
revelație. Pentru Parmenide Unu e necesitate logică, o 
concluzie trasă din premisa inexistentei nefiintei, care, la 
rándul ei, era o consecintá a acceptárii radicale a princi- 
piului non-contradictiei. 

c) Parmenide afirmă supremaţia gândirii raționale în 
mod excesiv şi exclusiv: pentru el realitatea trebuie să se 
plieze gândirii raționale — şi nu invers; iar dacă nu e în 
stare, cu atât mai rău pentru realitate. 

d) De aici rezultă dominanta ,puritaná” (ascetică) a 
gândirii anti-meontologice a lui Parmenide: nefiinta tre- 
buie eliminată, alungată în neantul absolut, de parcă ea 
ar putea contamina ființa cu prezenţa ei incongruă şi 
absurdă. Tot ce e neființă, nimic sau asociabil acestora nu 
poate şi nu trebuie să fie luat în considerare, gân- 
dit, exprimat, deoarece s-ar încălca astfel legea de fier a 
non-contradictiei. A proceda altminteri, precum făcuse 
Heraclit, înseamnă de fapt a vorbi fără sens, ceea ce 
Parmenide exprimă prin formula a avea „două creiere“, 
sau a urma „O cale cu două sensuri contrare“ (ra AivTQo- 
nos KEAevOoc), pesemne o aluzie la formula lui Heraclit, 
TUAÁLVTQOTTOS AQHOVÍN. 

e) E o ironie faptul că, dacă Parmenide îi critică pe cei 
care acceptă contradictia, precum Heraclit — „pe cei cu 
două creiere“ —, e de fapt el însuşi nevoit să adopte 
două tipuri de limbaj şi de raționament — unul pentru 
Adevăr, celălalt pentru lumea devenirii. Lumea lui 
Homer, Thales, Anaximandros şi Heraclit era contra- 
dictorie, dar era măcar una singură. Lumea lui Parmenide 
e dedublată. Ce-i drept, pentru Parmenide, această a doua 
lume e pură iluzie. 

Alungarea nefiintei a născut, de fapt, o utopie a Ratiunii 
absolute în gândirea europeană, de o inegalabilă putere 
dea dura peste secole şi milenii. Utopie a rațiunii? Poate 
ar trebui să vorbesc despre Utopia pur şi simplu, în forma 
ei cea mai pură, mai metafizică şi mai abstractă. A extrage 
ființa din îmbrăţişarea nefiintei, a o exclude apoi hotărât 
pe cea de-a doua ca pe ceva impur şi nefast, lăsând în 
loc numai ființa unică, imobilă şi perfectă; a invoca, ca 
un iluminat, zeița Ratiunii pentru a garanta reuşita ope- 
ratiei — nu-i asta tocmai descrierea cea mai generală a 
Utopiei? Sau, poate, e cumva chintesenta acelei curioase 
preocupări cvasi-utopice pe care, de două mii cinci sute 
de ani, persistăm să o cultivăm mai bine sau mai rău, 
numind-o „filozofie“ ...26 


3.4. Să revenim însă, pentru un moment, la Theaitetos 
(The., 183e): Socrate îşi aminteşte deodată, în miezul con- 
versatiei, de discuția avută foarte demult cu Parmenide 
(pe când acesta ar fi fost bătrân, iar el, foarte tânăr) — o 
scenă descrisă pe larg tot de Platon în dialogul Parmenide. 
Socrate mărturiseşte, folosind o expresie homerică (cu 
care, în Iliada, Elena se adresase bătrânului rege Priam), 
„Că Parmenide mi-a apărut venerabil şi teribil deopotrivă“ 
(aidoi66 te Dervós re). Aproape sigur că întâlnirea amin- 
tită în Theaitetos şi povestită în Parmenide e fictivă, aşa cum 
cred majoritatea interpretilor, şi aceasta din diferite moti- 
ve, ținând atât de destule dificultăți cronologice, cât şi 
de faptul că ar fi fost cu neputinţă ca un Socrate juvenil 
să discute „teoria Ideilor“ cu Parmenide.” Într-adevăr, 


26. Thales, Anaximandros etc. ar fi fostnumai oameni de ştiinţă 
(Mansfeld). 
27. Prezumtiva întâlnire dintre Socrate, Parmenide şi Zenon 

această teorie avea să fie dezvoltată, treptat, abia de Platon 
însuşi, destui ani după moartea lui Socrate. Dar aici nu 
ne interesează decât un singur lucru: incontestabila şi 
adânca justete a caracterizării! 

Da, „părintele Parmenide” era , venerabil”: căci nu poți 
decât să te pleci cu un profund respect — aşa cum o făcuse 
şi Platon citindu-i poemul şi, pesemne, având şi infor- 
maţii indirecte despre personalitatea omului — dinaintea 
geniului acestui gânditor care a uzat pentru prima oară, 
consecvent şi explicit, de raționamentul deductiv; 
dinaintea celui care, cel dintâi, a avut curajul să tragă toate 
consecințele logice, oricât de paradoxale ar părea ele, 
dintr-o premisă evidentă — principiul non-contradictiei. 

Dar el era totodată şi „teribil“ (în sensul grecesc de 
„înspăimântător“, dar şi de „extraordinar“ al cuvântului 
dewóc): exilarea nefiintei în neantul pur, reducerea pe cale 
de consecință a ființei la unitatea absolută şi tratarea 
multiplicitátii, mobilității şi vieții drept pure iluzii 
deoarece logic contradictorii — iată, pe de altă parte, acte 
temerare ce te tintuiesc locului de uimire, te înfricoşează 
prin supremul lor exces, prin infinitul lor orgoliu, te 
copleşesc prin sminteala lor metodică, vorba lui Aristotel, 
şi care, aşa cum sunt deduse în hexametrii lui cam rigizi, 
totuşi de o frumusețe geometrică, plină de grandoare, 
respiră o pasiune neîngăduitoare şi înghețată. Oricine 
aproape, în afara lui Parmenide, şi-ar fi zis: dacă interzicerea 
nefiintei conduce la asemenea consecințe extreme, 
pesemne că Rațiunea care a poruncit-o e o falsă zeiță. Si 
ar fi abandonat-o, căutând închinarea la altarele altor zei, 
mai familiari şi mai vii. Nu s-a întâmplat astfel cu acest 


ar fi avut loc în anul 450/449, când Parmenide ar fi avut 65 de ani, 
iar Socrate — cam 20 de ani (Nails, 254-255). 

posedat de fierbinteala unei iluminári reci ce vesteste, pe 
de o parte, cálátoriile stelare, pe de alta, luciul sumbru 
al otelului ghilotinei... 


4.1. I-a trebuit deci mult curaj lui Parmenide ca sá 
susțină teze atât de paradoxale. A dispus, ce-i drept, şi 
de discipoli devotați, inteligenţi şi remarcabil de curajoşi 
ei înşişi, care l-au susținut. Şi nu doar curajoşi intelectual: 
cel mai celebru dintre ei, Zenon din Elea (aprox. 490- 
după 445), considerat de Aristotel inventatorul dialecticii, 
ar fi fost implicat într-un complot împotriva tiranului 
Nearchos şi ar fi pierit torturat de zbirii acestuia, fără 
a-şi divulga complicii. Un comentator neoplatonician 
târziu, Proclos, vede aici o probă că Zenon era dialectician 
şi în viață, nu doar în filozofie, aşadar în situații practice 
vorbind una, şi gândind alta şi considerând că minciuna 
e unbine, dacă scopul ei este înlăturarea tiranului (Pippidi, 
157). Un alt discipol important, Melissos din Samos, a 
ținut piept initial cu succes puternicei flote ateniene şi lui 
Pericle însuşi (442-440), servind în calitate de comandant 
al flotei patria sa, mica insulă Samos (Pippidi, 180-181). 

În al său dialog Parmenide, Platon relatează că Zenon, 
care asistase la convorbirea lui Socrate cu bătrânul filozof, 
i-ar fi fost acestuia devotat întru totul.28 Văzând că teza 
maestrului privitoare la unitatea Fiintei e luată în derá- 
dere, a decis s-o apere într-o scriere (intitulată aşa cum 
era obiceiul pe atunci, Despre natură), arătând că ea e mai 
puţin paradoxală şi ridicolă în fapt decât teza contrară, 
comună, aceea a multiplicitátii şi mobilității ființei. Au 
rezultat celebrele aporii sau paradoxuri ale lui Zenon din 


28. Ar fi fost chiar iubitul lui Parmenide. După alte relatări, 
i-ar fi fost fiu adoptiv. 

Elea, prin care teza multiplicitátii şi mobilității ființei este 
redusă la absurd. 

Ceea ce dorim acum să arătăm este că paradoxurile 
lui Zenon din Elea decurg consecvent din teza anti-meon- 
tologică parmenidiană a inexistentei absolute a nefiintei. 
Astfel: 

1. Nu există loc. „Dacă orice ființă se află într-un loc, 
este clar că va exista un loc al locului, şi aşa la infinit.“2 
Sau, încă mai limpede (după Simplicius) (Pippidi, 164): 
„dacă locul aparține ființelor, unde ar fi el însuşi? Ar fi 
în alt loc, şi acesta în altul, şi aşa la infinit.“ Ideea e că, 
dacă acceptăm că locul e ceva existent — o ființă —, atunci 
el se va afla în alt loc (căci ființa se află întotdeauna în- 
tr-un loc), care, fiind şi el ființă, se va afla în mod necesar 
în alt loc şi aşa la infinit. Dar, dacă refuzăm o astfel de 
posibilitate, admitem că locul nu va fi ființă. Deci locul 
e neființă. Or, nefiinta nu există. Deci locul nu există. 

2. Chiar dacă există loc, corpul nu se mişcă (paradoxul 
,ságetii”). „Mobilul nu se mişcă nici în locul în care este, 
nici în locul în care nu este“(DK, B4, Pippidi, 174). În locul 
în care este nu se poate mişca, deoarece se află în el, iar 
în cel în care nu este nu se poate mişca, deoarece nu a 
ajuns în el. E clar că locul e conceput şi aici ca ființă, de 
pildă ca un vas în care se află un lichid, respectiv ca un 
altul în care nu există lichid. Or, lichidul se află fie în pri- 
mul vas, fie în al doilea, dar nu în ambele simultan sau 
în nici unul. (Paradoxul cade dacă ne reprezentăm locul 
nu ca pe un vas cu forma corpului, ci ca pe un spaţiu vid 
şi continuu. În acest caz, mobilul se mişcă întotdeauna 
„în locul în care este“ — deoarece el este în spațiu. Dar 
pentru Zenon spațiul vid e neființă, deci nu există.) 


29. DK, A24, formularea lui Aristotel. 


50 O ISTORIE A NEFIINTEI ÎN FILOZOFIA GREACĂ 


Melissos formula un paradox diferit întru câtva, dar 
cu aceeaşi concluzie: „este necesar ca ființa să înainteze 
fie spre plin, fie spre vid. Dar, dintre acestea, plinul nu 
ar putea-o primi, iar vidul e nimic.“ Deci ființa e imobilă 
(DK, B5). 

3. Corpurile (fiinţele) nu pot fi divizate. Într-adevăr, dacă 
ar fi posibil aceasta, ar putea fi divizate la infinit. Or, în 
acest caz, părţile ultime — unitățile (¿vádec) — n-ar avea 
dimensiune, căci, dacă ar avea, nu ar fi ultime şi unități, 
ci s-ar putea divide mai departe. Dar, fiind puncte fără 
dimensiune, unitățile sunt nimic şi nu vor putea recom- 
pune totul, deoarece tot adăugând nimic la nimic nu se 
obține nici un spor, de vreme ce nimicul e neant (DK, 
A21, 15; Pippidi, 160). Evident, se iese din aporie, dacă 
se înlocuieşte conceptul de „unitate“ sau de parte ultimă 
prin cel de „infinitezimală“ — adică parte care e oricât 
de mică şi de apropiată de zero, dar nu e totuşi nimic — veri- 
tabilă „neființă secundă“, intuită de Arhimede (procedeul 
„exhaustiunilor”) şi dezvoltată în epoca modernă de 
Leibniz şi Newton. Aristotel a rezolvat altfel această aporie: 
a presupune — spune el — cu mintea un corp sau o lungime 
finită divizându-se într-o infinitate de părți infinit de mici 
este altceva decât a face efectiv diviziunea, printr-o succe- 
siune infinită de paşi. Prima situație reprezintă o simplă 
posibilitate teoretică ce nu se actualizează niciodată în cea 
de-a doua situație. Aşa cum vom arăta la vremea potri- 
vită, şi acest argument introduce o „neființă secundă“ sau 
operațională, şi anume posibilul nerealizabil niciodată. 

4. Asemănătoare este şi aporia cea mai celebră dintre 
toate, numită „Ahile“, care susține, în esenţă, că o lungime 
finită nu poate fi parcursă (Ahile cel iute de picior nu poate 
prinde din urmă broasca țestoasă cea înceată), deoarece 
mobilul ar diviza lungimea într-o sumă de părți infinite 

la număr şi din ce în ce mai mici. Însă şi aici procesul de 
diviziune şi însumare a părților e numai un posibil, nici- 
odată realizabil efectiv, aşa cum credea Zenon. Dar, din 
nou, pentru a rezolva paradoxul trebuie înlăturată 
prezumția anti-meontologicá a identității dintre nefiinta 
primă şi cea secundă (nefiinta având ființa drept ,optiu- 
ne secundă“). 

Iată în ce fel Zenon venea în ajutorul maestrului său: 
neputându-se accepta în mod rațional multiplicitatea, 
divizibilitatea, mobilitatea, ființa era necesar să rămână 
unică, inalterabilă, indivizibilă, imobilă. lar mobilitatea 
şi pluralitatea nu erau decât iluzii. Era aceasta o sentință 
a zeiței Ratiunii, desigur, şi nu a lui Zenon personal, ceea 
ce părea că o face inconturnabilă. 

Dorim să insistăm însă asupra valorii existenţiale şi 
chiar etice a paradoxurilor lui Zenon din Elea — ceea ce 
chiar Proclos sesizase —, şi nu exclusiv asupra semnifi- 
catiei lor logice, aşa cum au făcut-o de atâtea ori modernii. 
Căci, dacă aceste paradoxuri păreau insolubile — şi ele 
chiar erau, în termenii anti-meontologici, admişi de eleati —, 
trebuia acceptată mai întâi ruptura esenţială, dramatică, 
cumva inexplicabilă, dintre ființă şi existența empirică, 
redusă la aparenţă iluzorie. Tot ce era calitate, multipli- 
citate, alteritate, variație devenea, de aceea, irațional, 
deoarece — după cum afirma Melissos — „conform lor, 
unul era silit să devină multiplu, nefiinta sá zămislească 
şi ființa să piară; dar acestea sunt imposibile“ (MXG, 974a, 
22-24; Pippidi, 184). Omul era deci nevoit să trăiască şi 
să acţioneze în plină lume a nefiintei, fără să poată evada 
din ea altfel decât pe calea unei pure contemplatii ratio- 
nale. O idee radicală — unii ar zice „o nebunie radicală” — 
ia naştere astfel în gândirea europeană (pe care Platon o 

va modula şi o va face mai suplă, fără însă a o altera în 
mod fundamental): viața e iluzie...30 


4.2. E firesc, atunci, să te întrebi dacă Zenon din Elea 
nu găsise puterea de a rezista torturii şi fiindcă era posedat 
de această idee radicală. Pe de altă parte: nu-i totuşi o ironie 
să-ți dai viaţa în chinuri, dar să crezi atât de mult în cauza 
libertăţii, încât să-l insulti pe tiran, ba chiar să-i sfâşii cu 
dinţii urechea (tiranul — zice-se — îşi plecase urechea spre 
gura lui Zenon, crezând că acesta îi va şopti numele 
complicilor, fără să audă curtenii), atunci când crezi că 
nimic din toate acestea nu are realitate şi când până şi 
gestul tău eroic l-ai demonstrat că e parte a nefiintei? 

Sau poate că Zenon nu mergea chiar atât de departe. 
Poate că — aşa cum scria mai târziu Diogenes Laertios — 
pyrrhonienii (scepticii din epoca elenistică) aveau ceva 
dreptate când susțineau că şi Xenophanes, şi Zenon fuse- 
seră sceptici ca şi ei (DL, IX, 11, 72). Poate că acei vechi 
eleati avuseseră dubii serioase că rațiunea poate folosi 
la înțelegerea adevărului şi a lumii, dacă ea nu izbuteşte 
să dea seamă de lucruri atât de elementare aparent, 
precum divizibilitatea, multiplicitatea sau mişcarea. Şi 
totuşi -revenim la prima íntrebare—, va putea muri scep- 
ticul pentru cauza libertăţii, sau în general pentru vreo 
cauză, atunci când i-ar fi fost cu putinţă să scape cu viață 
divulgând numele complicilor? Se întâmpla totuşi şi 
aceasta, dacă scepticul nu se ghida în chestiunile practice 


30. Nietzsche va comenta critic cândva această concluzie: „Lu- 
mea «aparentă» este singura; lumea «adevărată» e numai o înşe- 
lătorie adáugatá...”, Amurgul idolilor, „Rațiunea în filozofie“, 2. 

31. Scepticii, în căutare de predecesori, îi interpretau în sens 
sceptic şi pe Democrit, pe Heraclit şi chiar pe Platon din Timaios. 

după teorie.*? Dar eleatii nu erau totuşi deloc sceptici; 
luau cu extremă seriozitate şi teza lor, şi sensul vieții. 

Ştim că pentru antici filozofia nu devenise o ocupaţie 
de catedră, o „specialitate“ printre altele, ci era o alegere 
de viață care se justifica pe principii raționale şi pe o coe- 
rentá a gândului şi faptei (Hadot). Acest mod filozofic 
de a trăi pare să fi fost ilustrat, printre primii, şi de Zenon 
din Elea, iar doxografii au înţeles acest lucru, transmițând 
de la unul la altul anecdota despre eroismul lui Zenon 
torturat de tiran. Tertulian scrie că, întrebat de tiran la 
ce e bună filozofia, Zenon ar fi răspuns că te învață 
„disprețuirea morții“, după care, supus torturilor, ar fi 
confirmat vorba cu fapta (DK, A19; Pippidi, 158). Mai 
lămuritor, Plutarh relatează că Zenon a pus la încercare 
învățătura lui Parmenide, „aşa cum se încearcă în foc aurul 
pur şi veritabil“. Or, despre ce altă „învățătură“ putea fi 
vorba, dacă nu tocmai despre caracterul iluzoriu al vieții, 
suferinței şi morții? Sau mai exact despre demonstrarea 
acestui caracter iluzoriu cu argumentele rațiunii! 

E adevărat că numele tiranului e „Dionysios“ la 
Tertulian, la alții e „Nearchos“, ori e „Demylos“ la Plutarh 
(iar circumstanţele faptei eroice variază), ceea ce ar putea 
să ne facă neîncrezători în toată istoria eroului. Dar pe 
nedrept. Sau poate tocmai asta e lecţia ultimă a lui Zenon 
din Elea? Numele tortionarului său a ajuns nesigur şi, de 
fapt, chiar de ar fi sigur, nu a interesat cu adevărat nici- 
odată pe nimeni, în vreme ce al său e pentru totdeauna 
viu, la fel ca şi acela al lui „Ahile cel iute de picior“, pe 
vecie rămas înapoia lentei țestoase... 


32. Era o atitudine relativ comună la scepticii de după Pyrrhon 
divorțul dintre teorie şi practică. V. DL, IX, 108. Ştim de asemenea 
despre un sceptic pe nume Praylos din Troada, care, acuzat de 


xu 


trădare, a îndurat torturile cu bárbátie „stoică“ (DL, IX, 115). 

e 
v 


„„Xenophanes umblând din cetate în cetate şi rezistând 
zeilor prea omeneşti ai grecilor, Parmenide rezistând 
batjocurii bunului-simt, Zenon - torturii tiranului, 
Melissos — flotei net superioare a ,olimpianului” Pericle... 
Cred că nu erau lipsiți de un anume ethos eroic aceşti 
filozofi incápátánati, decişi să afirme cu orice preț, în 
teorie şi în viață, ceea ce noi credem a fi, poate, Utopia 
însăşi: supremaţia absolută a gândului omenesc în raport 
cu tot restul, ce intră astfel complet în derizoriu. Gravi- 
tatea lor tragică, a celor dintâi iluminati ai zeiței Ratiunii, 
ne tulbură încă — după atâta amar de timp -, iar frag- 
mentele păstrate din textele lor, precum bucăţile de 
marmură ale statuilor arhaice, ne umplu de o emoție 
estetică neaşteptat de puternică. Avea noimă, de aceea, 
titlul operei de tinereţe a lui Nietzsche (din care am mai 
citat): măcar şi datorită lor, filozofia îşi mai trăia pe atunci 
„vârsta sa tragică“! 


III. Gorgias, Antisthenes 


1.1. leşind din această vârstă însă, filozofia a ajuns 
adesea, în ultima treime a secolului al V-lea, într-o epocă 
a relativizării, a pastişei şi a abuzului, care, în treacăt fie 
zis, nu este fără asemănare cu „postmodermismul“ nostru. 
Se înțelege, vom vorbi în cele ce urmează despre sofişti, 
nu în general, ci numai despre interpretările pe care aceştia 
le-au dat gândirii eleate anti-meontologice, gândire care, 
în mod surprinzător, dar nu lipsit de sens, avea astfel să 
fie făcută să legitimeze şi opțiuni etice îndoielnice. 

Ştiu că există astăzi destule voci influente care au încer- 
cat „reabilitarea“ sofiştilor, acuzaţi de o îndelungă tra- 
ditie de interpretare de a fi degradat gândirea şi corupt 
moravurile societății. Pentru E.A. Havelock, care relua, 
radicalizând-o, o mai veche poziţie a lui Grote (Grote), 
sofiştii sunt „vârful de lance al gândirii liberale şi demo- 
crate, covârşiți însă de puternicele forte «reacționare» care 
au fost Platon şi Aristotel“ (Havelock; Guthrie, Soph., 16). 
Dar cu mult cea mai influentă voce care a venit în apăra- 
rea sofiştilor a fost aceea a lui K.R. Popper. Acesta, în ten- 
tativa sa de a demonstra că Platon a fost strămoşul 
ideologic al totalitarismului şi promotorul „societății 
închise“, a insistat, prin contrast, asupra presupusului 
liberalism şi democratism al gândirii sofiste şi i-a anexat 
pe sofişti (în special pe Protagoras) la ceea ce el a numit 

„marea generaţie“ — gânditori şi oameni politici favorabili 
„societății deschise“ din epoca lui Pericle (Popper, 1993). 

Cum foarte mult din atitudinea noastră față de sofisti 
a fost determinată de felul cum unii dintre ei au fost por- 
tretizati în dialogurile lui Platon (deoarece prea puţin a 
supraviețuit din opera lor), s-a susținut că trăsăturile 
negative ale sofiştilor au fost introduse cu bună ştiinţă 
de Platon însuşi pentru a-i discredita şi a avea nişte 
adversari ridicoli; ba mai mult, s-a ajuns până la a se 
afirma că discipolii lui Platon şi Aristotel ar fi cenzurat 
şi suprimat, în secolele care au urmat, lucrările sofiştilor, 
pentru a impune astfel viziunea maeştrilor lor asupra filo- 
zofiei şi a istoriei sale (Guthrie, Soph., 48). Un filozof con- 
temporan, Michel Onfray, merge azi mult mai departe 
pe această linie, susținând că „scriitura istoriei filozofiei 
greceşti este platonicianá” — ceea ce trebuie înțeles că ar 
fi fost scrisă sub cenzura „idealismului“ platonician 
(Onfray, 11). 

Indiscutabil că rolul sofiştilor în istoria filozofiei nu 
numai greceşti, dar şi occidentale în general e covârşitor; 
şi, aşa cum observă W.C.K. Guthrie, „problemele pe care 
ei le-au formulat au rămas până astăzi, în mare măsură, 
şi problemele noastre“ (Guthrie, Soph., 11). Sofiştii sunt 
primul grup masiv de gânditori greci cu care ne simțim 
„contemporani“. Dar asta nu înseamnă că are vreun temei 
serios tratarea lor drept nişte eroi ai liberalismului, demo- 
cratiei şi „societății deschise“, care ar fi fost discreditati 
pe nedrept de idealismul „reacționar“ al lui Platon si 
Aristotel — ,reactionar” în sensul stângist al lui Onfray! 

De fapt, pe ce motiv am contesta fundamentul perspec- 
tivei critice a lui Platon? Mai întâi, trebuie observat că ea 
e diferențiată, fiind deferentă, deşi uşor ironică, față de 
Protagoras, dar sarcastică față de Gorgias şi batjocoritoare 

față de Prodicos sau Hippias. Platon distingea deci între 
calitățile unor adversari şi nu-i trata pe toți în bloc. Apoi 
perspectiva critică față de sofişti a fost la modul general 
împărtăşită de Aristotel, care altminteri, în atâtea privințe, 
i se opune lui Platon. Spre pildă, în Metafizica Aristotel 
distinge între filozof, dialectician şi sofist, considerând că 
numai primul dispune de o cunoaştere autentică, în timp 
ce dialecticianul doar „face tentative de cunoaştere“ cu 
un succes îndoielnic; cât despre sofist, acesta fiind diferit 
de ceilalți doi şi prin „opțiunea de viață”, oferă numai o 
aparență de cunoaştere. E verosimil că, prin „dialectician“, 
Aristotel îl desemnează aici pe Platon însuşi”, dar proba- 
bil că şi pe cineva ca Zenon din Elea, socotit născocitorul 
dialecticii. Totuşi, în felul aspru sub raport etic, nu doar 
epistemic, în care îl judecă pe sofist, el concordă pe deplin 
cu Platon (Met., IV, 2, 1004b). 

Trebuie sá spunem, pe de altá parte, cá Popper avea 
o cunoaştere aproximativă a materiei pe care o interpreta 
într-un sens partizan, purtat de adversitatea sa, perfect 
legitimă altminteri, față de cei care s-au revendicat de la 
sisteme totalitare în secolul XX, folosind relativ abuziv 
şi numele lui Platon. Ceea ce nu observă el suficient este 
că, deşi sofiştii insistau mult pe distincția natură-lege 
(convenţie), ei criticau legea omenească în numele natu- 
rii din perspective opuse, deoarece defineau natura în mod 
opus: ba aceasta din urmă ar fi instituit că toți oamenii 
sunt egali (cum pare-se că făceau Antiphon Sofistul, 
Hippias sau Lycophron), iar legea (în oligarhii) i-ar face 


33. Ar fi vorba, în opinia lui Aristotel, despre o viziune care 
tine seama numai de considerente raționale, dar nu se preocupă 
de conformitatea cu datele pe care ni le transmit simțurile. El 
distinge între „cercetătorii naturalişti“ (Democrit) şi „cercetătorii 
rationalisti” (Platon), preferându-i pe primii (GC, I, 316a,10-11). 

inegali; ba, dimpotrivă, tot prin natură oamenii ar fi ine- 
gali (după cum susțineau sofistul Thrasymachos şi, la 
Platon, personajele Callicles şi, posibil, Gorgias), ei deve- 
nind egali prin lege (în democraţii), care i-ar uniformiza 
forțat şi împotriva naturii. În fapt, una dintre principalele 
atitudini filozofice şi metodice ale sofiştilor era practicarea 
aşa-numitei antilogia — a susține, în legătură cu aceeaşi 
chestiune, teze opuse. Protagoras dedicase acestei tehnici 
o scriere, numită chiar astfel — Antilogiai —, şi avem toate 
motivele să credem că metoda fusese adoptată de ceilalți 
sofişti. Astfel că a invoca — cum procedează Popper sau 
Onfray — diverse fragmente, inevitabil scoase din contextul 
originar, pentru a pretinde că sofişti precum Alcidamas, 
Lycophron, Antiphon sau Hippias sustinuserá egalitatea 
oamenilor nu dovedeşte aproape nimic, căci nu avem 
cum şti dacă nu cumva aceste sustineri nu formau numai una 
dintre laturile unei antilogia.** (Mai mult, dacă, aşa cum 
se crede uneori, compunerea numită Discursuri duble 
(A.oooi Aóyot) ar reda gândirea lui Hippias, concluzia 
de mai sus se impune.) (FGP, II, 2, 620; Guthrie, Soph., 
249-252) 

Probabil că sofiştii, străini în cetate la Atena în special, 
câştigându-şi existența din lecţii plătite bine de tinerii de 
familie bună care doreau să devină politicieni, se fereau 
să susțină o singură ideologie (putând astfel intra în 


34. Popper (Popper, 1991) deduce că Hippias susținea 
egalitatea naturală citând un fragment parodic din Protagoras de 
Platon (337c). Dar fragmentul nu dovedeşte altceva decât că 
Hippias putea să susțină, pentru nevoile oricărei cauze, fie şi 
ridicole, ca în cazul respectiv, această teorie, nu şi că era convins 
de ea şi hotărât să o apere în orice condiţii. De altminteri, la Atena 
era convenabil să sustii egalitatea, dar nu şi la Sparta, unde ştim 
că Hippias avusese mari succese. 

conflict cu politicieniiunui anume partid). Ei afirmau în 
mod programatic că le pot susține pe toate în chip neu- 
tral, cu atât mai mult dacă ele erau opuse, procedând ca 
nişte tehnicieni, în felul militarilor profesionişti care, 
pentru bani, pot servi orice cauză, inclusiv pe cele 
contrare (Gor. 456e). 


1.2. Ceea ce totuşi ştim cu siguranță despre sofişti este 
faptul că erau adepții relativismului, deopotrivă cultural, 
moral şi epistemologic, a cărui chintesentá e formula 
bine-cunoscută a lui Protagoras (aprox. 490-420), „omul 
este măsura tuturor lucrurilor — a celor care sunt în ce 
fel sunt, a celor care nu sunt în ce fel nu sunt” (DK b31; 
Guthrie, Soph., 153-154; FGP, II, 2, 325). lar dacă relati- 
vismul nu poate prospera ca atare decât într-o societate 
cumva deschisă — aşa cum devenise Atena celei de-a doua 
jumătăţi a secolului al V-lea — ne îndoim serios că, cel 
puţin în formele sale radicale, acest curent susține cu 
adevărat cauza acestei societăți deschise, făcând-o mai 
aptă să reziste provocărilor la care ea e supusă. Dimpo- 
trivă, relativismul îşi va lipsi gazda socială de energie şi 
de spirit combativ, stimulându-i indiferența şi laşitatea 
şi grábindu-i ruina — aşa cum de fapt s-a şi întâmplat la 
Atena şi cum cred că se întâmplă şi în zilele noastre cu 
relativismul postmodern. 

Pe de altă parte, relativismul sofisticii n-ar fi fost 
niciodată atât de virulent, dacă el n-ar fi utilizat abuziv 
atât teoria lumii contradictorii preluată de la milesieni 
şi mai ales de la Heraclit şi discipolii săi, precum Cratylos, 
cât şi — ceea ce ne interesează în mod deosebit aici — câteva 
dintre tezele şi metodele eleate. În ambele cazuri, dar mai 
ales în al doilea, abuzul a fost distructiv şi perfid, pro- 
ducând în mod verosimil, sau putând produce, ceea ce 

Platon avea să numească „misologia“ — neîncrederea în 
rațiune şi în principiul de bază al aces-teia - non- 
contradictia. În primul caz, al urmaşilor lui Heraclit, 
principiul non-contradicției e suprimat, în cel de-al doilea, 
e discreditat prin abuz — ceea ce e poate încă şi mai grav. 
Dar cum s-a întâmplat aceasta? 

Pentru început, eleatismul a fost parodiat: tratatul lui 
Gorgias din Leontinoi (aprox. 485-aprox. 380), Despre 
neființă sau despre natură (pe care îl cunoaştem din para- 
fraza atribuită fals lui Aristotel, De Melisso, Xenophane, 
Gorgia (MXG), şi din aceea a medicului sceptic din secolul 
al II-lea d.Cr., Sextus Empiricus, din Adversus Mathematicos, 
e exemplul cel mai bun. Aşa cum s-a remarcat de demult, 
scrierea lui Melissos se numea Despre natură sau ființă, iar 
întoarcerea pe dos a titlului său, la Gorgias, continua cu 
o „răsturnare pe dos“ la fel de parodică a metodei şi a 
concluziilor eleate — nu numai ale lui Melissos, dar mai 
ales ale lui Parmenide şi Zenon. 

Gorgias susținea trei teze „nihiliste“: 1) Nimicnu există. 
2) Dacă ceva există, nu poate fi cunoscut. 3) Dacă poate 
fi cunoscut nu poate fi comunicat (FGP, II, 2, 496-498; 
Guthrie, Soph., 158-162). 

Să examinăm sumar numai câteva dintre argumentele 
lui Gorgias: 

1) Mai întâi el stabileşte că, pentru ca ceva să existe, 
acesta trebuie să fie sau ființă, sau neființă, sau ambele. 
Demonstrează la început, în maniera lui Parmenide, că 
nefiinta nu poate exista, deoarece aceasta ar fi contra- 
dictoriu. Rămâne de demonstrat că nici ființa nu poate fi, 
ceea ce desigur contrazice în mod fundamental teza 
eleată. Cum realizează Gorgias această demonstraţie? 
Susţine că, fiind nenăscută, ființa este nesfârşită în timp 

(corect). De aici însă deduce în mod cu totul nelegitim 
că ea este şi nesfârşită în spațiu, mizând pe ambiguitatea 
termenului grec ă7reigov, „nelimitat“, care are ambele 
sensuri. După care afirmă că, deoarece ființa, ca să existe, 
se află într-un loc, locul care o conține trebuie să fie mai mare 
decât ființa conținută, deoarece , continátorul este mai mare 
decát ceea ce contine”. Dar, dacá locul e mai mare decát 
fiinta continutá, aceasta, deduce Gorgias, nu ar mai putea 
fi nelimitatá, ceea ce ar contrazice ipoteza. Prin urmare, 
nefiind într-un loc, ființa nu există, iar în acest caz nu 
există nimic. 

Nu rezultă însă nicicum că locul (înțeles ca limită) tre- 
buie „să fie mai mare“ decât lucrul conținut; de exemplu, 
aria unui cerc luată împreună cu circumferința sa nu e 
mai mare decât aria conținută în interiorul circumferinței, 
deoarece circumferința nu are grosime. Deci concluzia e falsă. 

Apoi — continua Gorgias — dacă cumva fiinţa şi locul 
coincid, ființa ar deveni dublă, loc şi corp, ceea ce lui 
Gorgias i se pare o absurditate. Evident, ființa nu ar 
deveni dublă: ea ar ocupa un loc, nu ar fi loc. 

Un alt argument este că, dacă ființa există şi e una — 
cum voia Parmenide —, ea e corporală, cum ar fi susținut 
Melissos; iar dacă e corporală, e divizibilă în părți, deci 
nu mai e una. Or, Gorgias uită că tocmai inexistența 
nefiintei pe care o stabilise mai înainte făcea imposibilă 
separarea ființei în părți — fie că ea e concepută corporal 
sau incorporal. 

În MXG apare şi un alt argument, încă şi mai otios: 
dacă nefiinta este neființă, atunci ea este. lar dacă nefiinta 
este, ființa nu este. Evident, aici Gorgias confundă valoa- 
rea copulativă şi pe cea predicativă ale verbului „este“. 

2) Pentru a demonstra incognoscibilitatea ființei, 
Gorgias observă în mod just că putem gândi lucruri 

inexistente — nefiinte — precum „care alergând pe mare” 
sau „oameni zburători“. Or, deduce el, „dacă ceea ce e 
gândit e neființă, atunci ceea ce e ființă nu poate fi 
gândit“, oferind astfel o conversiune complet invalidă, 
mai degrabă un simplu joc de cuvinte. În realitate, din 
faptul că putem gândi nefiinte — ceea ce interzisese Par- 
menide — rezultă numai că nu putem fi siguri întotdeauna, 
în baza gândirii singure, dacă ceea ce gândim e ființă sau 
neființă — ceea ce e, fără îndoială, adevărat.% Dar nu asta 
voia să demonstreze Gorgias, cum crede Guthrie, mi se 
pare mie, fără a avea vreun motiv serios. 

3) Teza a treia este argumentată la fel de fals, deşi nu 
mai este vorba despre sofisme logice propriu-zise, ci 
despre o teorie falsă şi destul de rudimentară a semni- 
ficatiei. Gorgias notează că senzațiile pe care le obținem 
de la lucruri sunt diferite de discursul verbal care îşi 
propune să le exprime, şi deci că noi semnalăm inter- 
locutorilor un discurs verbal care este altceva decât lucru- 
rile şi senzațiile respective din noi. În ce fel comunicăm 
atunci aceste senzații, ca şi lucrurile care le-au produs pe 
acestea prin ceva care e altceva decât ele? Pare cu neputinţă, 
ceea ce ar presupune să procedăm precum savanții din 
Laputa lui Jonathan Swift, care transportau cu ei câte un 
sac cu cele mai felurite obiecte pe care şi le arătau reciproc 
pentru a schimba informaţii între ei, deoarece deciseseră 
să renunţe la cuvinte ca fiind inutile. Evident, Gorgias 
ignoră (sau pretinde că ignoră) natura duală a limbaju- 
lui — de semnificat şi semnificant. 


35. Mai precis, dacă ceva e, în conceptul său, necontradictoriu, 
este posibil să fie. De aici nu rezultă însă că şi este sau este cu 
necesitate. 

S-a discutat mult despre sensul tratatului lui Gorgias 
din Leontinoi. S-a vorbit, în acest caz, despre agnosticism, 
nihilism radical (Robin, 177), parodie critică a eleatismu- 
lui — au susținut K. Joël, M. Untersteiner, valorizarea 
verosimilului şi a devenirii, cum a crezut W. Nestle (FGP, 
II, 2, 500), despre relativism radical şi scepticism etc. 
Aproape toate aceste teze au partea lor de adevăr. Însă 
mi se pare evidentă dimensiunea deliberat ,misologicá”, 
mai ales a primelor două teze. Oricum am întoarce 
lucrurile, nu se poate sá nu fim uimiti de erorile mari de 
logică comise de Gorgias, care pare a proceda, în plus, 
cu o suficientá pedantá, aparent fără cea mai mică doză 
de autoironie. Or, mi se pare greu de crezut că cel puțin 
de unele dintre erori nu era conştient, mai ales când sursa 
lor sunt jocuri verbale şi glisări de semnificație. În acest 
caz, trebuie să avem curajul să susţinem reaua sa credință 
(de care erau convinşi Platon şi Aristotel), a cărei finalitate 
nu putea fi decât devalorizarea rațiunii şi a încrederii în 
cunoaştere şi în comunicarea ei. Scopul sofistului nu era afla- 
rea adevărului sau comunicarea unor dificultăți reale ale 
acestei cercetări, ci amăgirea şi uluirea cititorului ceva mai 
naiv prin efectul hipnotic al unei solemne şi pedante 
dialectici pseudo-eleate. Cititorul devenea astfel o pradă 
uşoară pentru persuasiune şi, cu un termen modern, dar 
adecvat, pentru manipularea politică şi ideologicá.* 

De altfel, a spune că „opţiunea de viață“ a sofistului 
era alta decât a filozofului, cum caracterizează situația 
Aristotel, nu înseamnă decât a recunoaşte acest fapt: 
pentru Gorgias, Protagoras, Prodicos, Hippias, Antiphon 


36. În dialogul Gorgias, personajul omonim spune lucrul 
următor — foarte în acord cu ce cunoaştem de la autenticul Gorgias: 
„Căci nu există problemă în care un retor să nu fie mai convin- 
gător decât orice om de meserie în fața mulțimii“ (Gor., 456c). 

Li 


şi alți sofişti nu căutarea adevărului conta, ci „vrăjirea“ 
prin cuvânt a publicului, care putea fi convins chiar şi 
împotriva adevărului şi a avizului oamenilor competenți 
în domeniu.” 

Dar mai e ceva aici, care a fost, poate, mai puțin sesizat: 
Parmenide izolase şi identificase nefiinta pe care o alun- 
gase imediat ín neant, deoarece voise sá salveze principiul 
non-contradictiei. Problema era realá, profunda si dificilá, 
căci se părea că trebuie ales între salvarea principiului 
non-contradictiei şi salvarea unei concordante aproxi- 
mative dintre aparenta şi esența lumii. Dar Gorgias, 
supralicitând şi alungând chiar şi ființa în neant (fără nici 
un temei însă), merge mai departe: el nu doar alungă 
nefiinta şi ființa, ci discrediteazá de fapt tema neființei şi a 
ființei, sugerând că, în general, utilizarea termenului de 
neființă, ca şi a celui de ființă este lipsită de sens, ceea ce 
nu făcuseră nici Parmenide, nici Zenon, nici Melissos. 
Probabil că trebuie să recunoaştem umbra lui Gorgias, 
ca şi pe a urmaşilor săi din vremea lui Platon, în acei „inşi 
subtili“, despre care vorbea Socrate în Theaitetos (The., 
156a), inşi care susțineau că: 

„+.pe «a fi» trebuie să-l înlăturăm de pretutindeni, deşi 
noi de multe ori şi chiar adineaori am fost siliți de obiş- 
nuintá si de ignoranță să ne folosim de acest cuvânt“ 
(The., 157b).% 


37. Este şi tema celebrului discurs al lui Gorgias, care ni s-a 
păstrat, „Elogiul Elenei“. Textul în traducere în FGP, II, 2, 473. 

38. Chiar dacă, în general, Socrate se referă la Protagoras 
şi relativismul epistemologic profesat de acesta, aici e greu să nu 
recunoaştem şi concepția lui Gorgias, care, în tratatul său, „demon- 
stra“ inanitatea utilizării termenilor „ființă“, „a fi“ etc. L. Robin crede 
că e desemnat aici Aristippos, întemeietorul şcolii cirenaice (PR, 
1, 1425, n. 45). Dar nu se poate dovedi, în cazul său, respingerea 
oricărei posibilități de cunoaştere în afara propriilor trăiri. 

lar Aristotel, mai târziu, relatează că, într-adevăr, 
sofistul Lycophron îl eliminase pe „a fi“ din discursul 
corect şi că alții, deoarece nu înțelegeau natura predicatiei, 
„au modificat exprimarea, preferând să spună nu că omul 
«e alb», ci că «a albit» (AeAevkwwrau)” (Phys., 1, 2, 185b).% 

Prin urmare, chiar exilată, alungată, nefiinta rămăsese 
totuşi, până la Gorgias, ceva serios şi grav. Discreditată 
însă la el şi la alții prin acest exces de subtilitate dialectică, 
ea devine — laolaltă cu ființa, rațiunea, contradictia şi 
adevărul — ridicolă, la fel ca orice reflecţie asupra ei şi a 
ființei. Ce mai rămâne? Evident, persuasiunea retorică 
înțeleasă de Gorgias ca o „vrajă“ iraţională, care se înstă- 
pâneşte pe sufletul devenit iresponsabil. Nu compusese 
Gorgias, în apărarea Elenei, spre a o exonera pe femeia 
adulteră, o foarte lăudată cuvântare în care demonstra 
forța magică a cuvântului prin care Paris o convinsese 
să-şi părăsească căminul şi soțul? Nu scrisese el acolo că 
„s-au inventat două arte bazate pe fascinatie şi vrajă“? 
Una dintre acestea era, desigur, chiar proza sa bazată pe 
antiteze şi împânzită de „figuri“ retorice (homeoteleu- 
ton-ul, isokola etc.), pe care voia s-o substituie filozofiei, 
cealaltă fiind, pesemne, poezia. 

Si astanuera totul. Căci, dacănu se mai poate distinge 
între ființă şi neființă, sofistul, stăpân al unui limbaj auto- 
telic şi manipulativ, devine invulnerabil, putând afirma 
orice absurditate, fiindcă, în absenţa nefiintei — cum obser- 
vă autorul lui De Melisso, Xenophane, Gorgia —, „nimic nu 
ar mai putea fi fals“ (MXG, 980a,11; FGP, II, 2, 468). 

Fără îndoială, trebuie să admitem că această ultimă 
aparentă şi extremă bizarerie — inexistența falsului — a fost 
chiar consecința mai îndepărtată, dar directă şi cumva 


39. În greacă, perfectul sintetic redat în româneşte prin „a albit“ 
are şi sensul de prezent şi, cum se vede, nu conţine copulă. 

aproape inevitabilă a anti-meontologiei lui Parmenide, 
anti-meontologie amplificată enorm, ca printr-o lentilă 
măritoare şi deformatoare, de abuzul de metodă sofistică. 
Fără a-i absolvi pe sofişti de răspunderea proprie, să recu- 
noaştem că abuzul era, într-un fel, aproape fatal: izgo- 
nită, fugărită, aneantizată mai întâi de nobila gravitate 
a lui Parmenide, maltratată de rigoarea dialectică a lui 
Zenon, în final ridiculizată de pedanteria vanitoasă a lui 
Gorgias, nefiinta le era cu adevărat datoare filozofilor din 
„vârsta tragică a grecilor“ cu o răzbunare pe măsură! 


2.1. Ajungem, cred, în acest moment în punctul cu 
adevărat critic al istoriei reflectiei anti-meontologice, în 
dezvoltarea ei fie serioasă, fie parodică: excluderea falsu- 
lui. Pentru a ne da seama însă de consecințele nu numai 
epistemologice, ci şi etice şi politice ale problemei, aşa 
cum se punea ea nu numai la sfârşitul secolului al V-lea, 
dar încă şi spre mijlocul secolului următor, cel mai bun 
martor — chiar dacă nu unicul — rămâne Platon, în prima 
parte a dialogului Sofistul şi în încă câteva locuri din alte 
dialoguri. Vom discuta acum această primă parte, lăsând 
problematica părții centrale a acestui dialog pentru mai 
târziu. 

Se acceptă în general că Sofistul lui Platon“? e un dialog, 
logic şi metafizic*!, ceea ce e desigur corect, cu condiția 


40. Sofistul datează, după cele mai multe opinii, din perioada 
mai târzie de creaţie a filozofului (cca 355 î.Cr.), posterior cu câțiva 
ani lui Parmenide şi lui Theaitetos, contemporan cu Omul politic şi 
anterior lui Philebos, Timaios şi Legilor. E inclus în etapa „critică“ 
a lui Platon, când filozoful îşi amendează, revizuieşte şi dezvoltă 
teoria Ideilor. 

41. Subtitlul dat Sofistului de editorii alexandrini este: „despre 
ființă; dialog logic“. N. Cordero (Cordero, 19-20, crede, în acord 

de a pune un „şi“ înaintea acestor calificări. Într-adevăr, 
ca de atâtea ori la Platon, logica şi metafizica sunt de fapt 
instrumentele unei reflecții etice şi politice, care ea dă, în 
ultimă instanţă, finalitatea cercetării, iar speculațiile meta- 
fizice servesc unei mai bune întemeieri a unei practici. 
Sustinem, aşadar, că Sofistul e de fapt un dialog moral, 
în intenţia sa fundamentală. 

De ce? Fiindcă scopul şi ideea lui directoare sunt iden- 
tificarea răului. Nu a răului în general însă, ci identificarea 
răului viu, a „omului rău“ din societate, definirea unei 
profesii şi a unui tip uman, „moderne“ în vremea lui 
Platon, dar şi mai înainte, pe timpul lui Socrate, şi consi- 
derate de filozof pemicioase pentru morală, societate, stat 
şi educație, mai ales cea a tineretului. E vorba despre 
desemnarea, am spune chiar demascarea sofistului ca 
personaj periculos şi a so fisticii ca profesie dăunătoare. 

Am amintit deja că pe sofist Platon îl combătuse de 
multe ori, în dialoguri anterioare, de exemplu în Prota- 
goras, Euthydemos, Gorgias sau Theaitetos, pentru a nu mai 
vorbi despre referirile negative la adresa lui din Menon 
sau din Republica. Indiferent de felul în care am voi să 
caracterizăm această critică insistentă — şi am văzut că 
opiniile comentatorilor moderni diferă considerabil —, un 
lucru trebuie admis despre Platon — recunoaşterea forței 
adversarului. De aceea, el lasă să se înțeleagă că rezultatul 
criticii a rămas incert, fără un succes definitiv. Efortul 
trebuia reluat, prin urmare, şi este reluat aici, în So fistul. 

Dar — remarcabil de notat — această reluare a criticii 
nu se face în numele şi prin intermediul personajului 


cu majoritatea interpretilor, că discuţia despre sofist e „un 
deghizament care ocultează o realitate mai profundă“. O abordare 
complet diferită, care valorizează prima parte a Sofistului, la Anca 
Vasiliu, Dire et voir. La parole visible du Sophiste, Vrin, Paris, 2009. 

Socrate (care, cu excepția începutului, rămâne mut în 
acest dialog), ci prin intermediul unui misterios şi anonim 
„Străin din Elea“, care este prezentat drept „un discipol 
dintre cei din jurul lui Parmenide şi Zenon, un veritabil 
filozof“ (Soph., 216a)*?. Comentatorii văd totuşi în el 
alter ego-ul unui Platon mai vârstnic, devenit critic față 
de propriile sale concepții metafizice mai timpurii — 
„teoria Ideilor“ —, ori critic la adresa propriilor discipoli 
superficiali, care ar fi înțeles simplificator „teoria Idei- 
lor“ — aşa-zişii „prieteni ai Ideilor“, cum sunt ei numiţi 
la un moment dat, în cuprinsul dialogului (Soph., 249a). 
Împrejurarea însă că Platon asumă aici identitatea unui 
fictiv filozof eleat nu poate fi deloc întâmplătoare. Ea su- 
gerează că Platon, despre care aflăm că, în prima tinerețe, 
fusese discipolul heracliteanului Cratylos, pentru ca apoi 
să devină discipolul lui Socrate (Met, I, 6, 987b)*, şi care, 
de asemenea, fusese influențat considerabil de pitago- 
ricieni (mai ales de Archytas din Tarent)“, îşi revendică 
aici deschis, într-un moment mai târziu al creaţiei sale, 
şi o ascendență filozofică eleată. 

Aşadar, Străinul din Elea şi interlocutorul său, tânărul 
matematician Theaitetos („moştenit“ ca interlocutor din 


42. Sofistul este primul dialog platonician în care personajul 
Socrate iese cumva din scenă, excepția, pentru această perioadă 
târzie de creație, fiind reprezentată de Philebos. Urmează Omul 
politic, Timaios, Critias şi Legile. 

43. Unii autori, precum L. Robin (Robin, 1996, 11), pun la 
îndoială valabilitatea acestei informaţii legate de Cratylos, dar cred 
că fără temei. V. şi Nails, 122-123. 

44. În Antichitate circula chiar rumoarea, acceptată de 
detractorii lui Platon, a unui plagiat al unor scrieri pitagoriciene 
în Timaios. V. Luc Brisson, „Les accusations de plagiat lancées 
contre Platon“, în CP1, 348-349. 

dialogul Theaitetos, unde, cu o zi mai înainte, în cadrul 
ficţiunii dialogice, discutase cu Socrate despre natura 
ştiinţei şi despre relativismul lui Protagoras), încearcă 
să-l „vâneze“ pe sofist, voind să-l identifice o dată pentru 
totdeauna şi să precizeze locul profesiei lui în ansamblul 
celorlalte profesii. De ce? Fiindcă răul, pentru a fi com- 
bătut eficient, trebuie mai întâi calificat, desemnat ca atare, 
privit bine în față. Dar pentru asta e neapărat să aibă o 
„faţă“. Or, sofistica e o profesie stranie: mai întâi, fiind 
relativ nouă, ea nu intră în clasificările tradiționale: e uşor 
să spui ce e şi ce face un medic sau un sculptor şi pentru 
ce anume ia el banii celor care beneficiază de serviciile 
sale, dar în ceea ce priveşte activitatea acestui „intelec- 
tual“ care îşi vinde serviciile apar imediat greutăți. Căci 
ce urmează să facă cel care a beneficiat de serviciile unui 
sofist? (Prot., 311b-312e) Sofistica, apoi, e uşor de con- 
fundat cu alte profesii intelectuale onorabile sau care pot 
fi onorabile, de exemplu cu aceea a omului politic, a ora- 
torului, a profesorului autentic. Distinctiile rămân obscu- 
re, iar profesia şi omul par să fie lipsite de o „față“ bine 
caracterizată. 

Dar cel mai grav e că sofistul, această vietate ciudată 
„cu multe capete“ (roAvkEpaAoc), seamănă până la 
confuzie uneori cu filozoful, care, din această cauză, are 
a suporta de nevoie blamul meritat de primul, ba chiar 
riscă să fie pedepsit pe nedrept de Cetate din pricina 
confundării sale cu un sofist, aşa cum s-a întâmplat chiar 
cu Socrate: căci filozofii autentici — remarcă Socrate la 
începutul dialogului — „sunt înfățişați uneori ca oameni 
politici, alteori drept sofişti, iar alteori dau unora impre- 
sia că sunt cu totul ieşiţi din minţi“ (Soph., 216). De fapt, 
cum se ştie prea bine, Socrate a fost confundat cu un sofist 
mai original şi autohton, nu străin, în Norii lui Aristofan, 

iar această reputație i-ar fi dăunat, pare-se, ani mulți mai 
târziu, când a fost pus sub acuzare.* 

Pentru a-l „captura“ totuşi pe sofist, aşa ascuns cum 
e printre ceilalți profesionişti oneşti din cetate, Străinul 
din Elea încearcă să practice o „vânătoare logică“ — divi- 
ziunea dihotomică. Un gen major de ocupaţii e divizat în 
două clase, dintre care una — considerată a cuprinde pe 
undeva „lucrul“ căutat — e divizată la rândul ei în două 
clase, dintre care este aleasă iarăşi numai una, şi aşa mai 
departe, strângându-se mereu ,latul” logic, până când 
se va considera că una dintre ultimele diviziuni conține 
numai prada căutată — pe sofist —, care va căpăta astfel 
o figură clară şi va deveni uşor de distins. Se obțin astfel, 
aplicându-se metoda în mod repetat, mai multe (şase) 
definiţii alternative şi provizorii ale sofistului: „vânător 
retribuit de cei tineri şi bogaţi“, ,negutátor cu privire 
la învăţăturile necesare sufletului“, „neguţător de învă- 
táturi”, „vânzător de marfă proprie în materie de în- 
vátáturá”, „combatant în materie de argumente“, 
„purificator al sufletului de acele păreri care blochează 
calea spre înțelegere“ (Soph., 231d-e). 

Că aceste definiții sunt insuficiente se vede însă ime- 
diat: unele spun cam acelaşi lucru, insistând asupra unei 
singure trăsături, desigur, importante a profesiei de so- 
fist — aceea de a fi retribuit —, dar care nu lámureste totuşi 
esența profesiei. Cât despre ultimele două definiții, şi mai 
ales ultima, ele se potrivesc şi filozofului, ceea ce este 
lucrul cel mai de evitat, pentru că înseamnă că răul, 
travestit în bine, a reuşit să se disimuleze eficient. 


45. De nedreptatea acestei confuzii se plânge Socrate în fața 
judecătorilor, în Apologia, 19d-c. 

În fond, ceea ce a lipsit deocamdată este o definiţie a 
esenței profesiei de sofist, care să conțină motivul funda- 
mental pentru care acesta este un spirit malefic. (Cu 
dreptate va observa Aristotel, metoda diviziunii e un 
„silogism slab“, care, prin sine, nu poate ajunge la esență 
(An. pr. I, 31, 46a-b). Dar cred că, de fapt, Platon nu l-ar 
fi contrazis.) Or, o asemenea posibilitate de definiție a 
esenței va fi repede sugerată de Străin şi acceptată de 
tânărul Theaitetos, ca o a şaptea, ultimă şi decisivă tenta- 
tivă de „prindere“ a sofistului: 

„STRĂINUL: Să nu fi devenit limpede faptul că el este 
un ins din rândul celor ce ne vrájesc (yo twvV tori TLC) 
In calitatea lor de imitatori ai lucrurilor, sau sá ne mai 
îndoim că despre toate cele în legătură cu care poate 
discuta pro şi contra (4vtWéyev) el nu posedă cu- 
adevărat cunoştinţele? 

THEAITETOS: Cum am putea, Străine? [...] 

STRĂINUL: Trebuie deci să-l definim ca pe un vrăjitor 
şi un imitator.“ (Soph., 235a) 

Pe scurt, se pare că sofistul e un om al minciunii în 
discursuri abile şi contradictorii, un amăgitor sau vrăjitor 
în vorbe, care ştie să treacă fraudulos drept profesor de 
virtute. (De altfel, calificarea de „vrăjitor“ (yóns) nu ar 
fi putut fi respinsă de Gorgias, care, în Elogiul Elenei, 
vorbise despre logos ca magician şi vrăjitor.) Sofistul e un 
profesionist ce pretinde că oferă adevărul în numeroase 
chestiuni politice, morale şi ştiinţifice, dar care în reali- 
tate vinde o marfă falsificată — o imitație meşteşugită a 
adevărului, şi nu adevărul (Soph., 234b)*. De data aceasta, 
se speră, s-a putut oferi o definiție a esenței. Sofistul pare 


46. Arta sofistului e comparată cu aceea a unui pictor imitativ, 
oricum un profesionist rău văzut de Platon (Rep., 597e-598c). 

a fi fost identificat cu adevărat acum drept un rău social, 
fiind distins clar de alți profesionişti, intelectuali sau nu, 
şi urmează, pentru mai multă precizie, să fie prins în plasa 
dihotomiilor de care nu va mai putea scăpa. Cu masca 
înlăturată deci, sofistul a primit o „față“. Vânătoarea — 
s-ar zice — a ajuns la bun sfârşit. Străinul din Elea, Theaite- 
tos, Socrate şi ceilalți ascultători nu mai au decât să-şi 
spună, mulțumiți, la revedere... 


2.2. Şi totuşi, nu-şi spun! Discutia continuă; mai mult, 
se complică considerabil. Fiindcă, observă filozoful eleat, 
în ultima definiție a sofistului, acesta era prezentat ca un 
imitator al lucrurilor, aşadar, ca un creator de imagini. 
Or, cercetându-se acest lucru — imaginea — se poate vedea 
că ea conţine conceptul de amăgire, de fals. O imagine, 
într-adevăr, pare a fi lucrul pe care ea îl înfăţişează, fără 
să fie însă în realitate lucrul; aşadar ea înşală, fiind şi nefiind 
totodată originalul: „Oare nu numim imagine ceea ce este 
cu adevărat, deşi cu adevărat nu este?“ (Soph., 240b) 

Ceea ce urmează va fi, chipurile din partea sofistului 
care încearcă să scape de „demascare“, o lovitură năuci- 
toare dată „vânătorilor“ săi imprudenti: sofistul va putea 
oricând afirma — recunoaşte Străinul — că falsul pur şi 
simplu nu există şi că, odată cu el, nu există nici imaginea, 
nici amăgirea, nici înşelătoria. Într-adevăr, falsul înseamnă 
a spune ceea ce nu este, dacă adevărul înseamnă a spune 
ceea ce este. Pe de altă parte, a vorbi despre ceva înseamnă 
a recunoaşte că acel ceva este, „deoarece cuvântul «ceva» 
(ti) îl pronuntám întotdeauna cu privire la o ființă“ (Soph., 
237d). De unde rezultă că a pronunţa falsul, tratându-l 


47. „Este“ (Eoru) înseamnă în greacă, chiar mai adesea decât 
în alte limbi, şi „este adevărat“ (Met., V, 7, 1017a; VI, 2, 1026b). 


GORGIAS, ANTISTHENES 73 


ca pe „ceva“ real, înseamnă a spune că este ceea ce nu este, 
adică a susține că nefiinta este. Lucru imposibil, deoarece 
astfel se violează principiul non-contradictiei. Aşadar, 
neexistând nefiinta, nici falsul, minciuna sau înşelăciunea 
nu vor exista, dar, totodată, nici imaginea, fictiunile şi 
amăgirile. Dacă falsul nu mai există, dispare mai întâi 
distincția dintre speciile „bune“ şi cele „rele“ de imitație, 
apoi chiar distincţia dintre imitație ca atare şi original.* 
lar sofistul, presupus a produce imitații amágitoare, va 
deveni un cetățean onorabil care se ocupă numai cu 
lucruri frumoase si adevărate!*? 

Să reflectăm: 

Cred că putem vorbi, fie şi schematic, despre trei tipuri 
de „oameni răi“: păcătosul, cinicul şi ideologul, ei fiind 
tot mai răi în această ordine: 

Păcătosul recunoaşte că există bine şi rău; el ştie că face 
răul, ceea ce admite că n-ar fi trebuit să facă, dar crede 
că îl face din slăbiciune, învins de ispită. 

Cinicul recunoaşte şi el că există bine şi rău, dar susține 
că face răul în mod voluntar, deoarece acesta îi este 
profitabil, indiferent de ce se întâmplă cu ceilalți. 

În sfârşit, avem tipul „ideologului”, aşa cum a apărut 
el în regimurile totalitare mai ales şi, în general, în utopiile 
social-politice maximaliste. El neagă existența răului. 
Susţine, pur şi simplu, că răul nu există, deoarece e neant 
şi deci nu poate fi nici făcut, nici spus. Cei care totuşi se 
abat de la normele fixate nu fac răul, ci sunt pur şi simplu 


48. Străinul distinsese mai înainte în cadrul artei imitative „arta 
creatoare de asemănări“ şi „arta creatoare de iluzii“. Dar nu 
devenise limpede în ce categorie trebuie introdus sofistul, poate 
şi pentru că orice asemănare, chiar fidelă originalului, îl falsifică 
cumva, nefiind originalul (Soph., 240b). 

49. „Potrivit acestui principiu nevinovat [inexistenţa falsului] 
nu există nici un viciu, nici o crimă etc.“ (Hegel, 513). 

nebuni sau cumva suboameni care fac şi spun nonsensuri. 
De aceea, primii sunt trimişi în spitalele psihiatrice. lar 
ceilalți dispar pur şi simplu în lagăre, fără judecată, ca 
şi când n-ar fi fost niciodată, ca pentru a întreține 
sentimentul că răul, adică falsul, minciuna, neființa nu există. 

E clar că „sofistul“, cel puţin aşa cum îl prezintă Platon, 
prefigurează acest tip uman diabolic, mult dezvoltat în 
epoca moderná: de pildă, tipul uman din romanul utopic 
al lui Samuel Butler, Erewhon, unde delincventii sunt 
considerați bolnavi şi tratați ca atare. De asemenea, ne 
amintim că în 1984 al lui George Orwell „noua limbă“ 
elimină toate cuvintele negative, precum „rău“, „urât“, 
înlocuindu-le cu „non-bine“ şi „non-frumos“. Etc. Nefiinta 
ca atare nu mai are loc în cetatea utopică. S-ar putea apoi 
discuta despre importanţa şi semnificația anti-meonto- 
logică a eufemismului în limba de lemn a regimurilor 
totalitare: a fi declarat, de pildă, exterminarea evreilor 
drept „soluţia finală“ e o formă extremă de anti-meon- 
tologie: evreul, ca răul prin excelenţă, este neființă sau 
„aproape de neființă“; or, neființa nu e, deci evreul, care 
nu există în sens propriu, ca persoană umană nici măcar 
negativă, nu poate fi ucis în modalitățile ordinare: el va 
fi înlăturat în urma unei operațiuni care nu se va chema 
însă crimă în masă, ci „soluție finală“. 

Pe de altă parte, atunci când regimul comunist din 
România numea cartelarea alimentelor „alimentaţie ştiin- 
tificá” proceda tot anti-meontologic: penuria alimentară 
era negată şi de aceea, nefiind în ideologia regimului, ea 
nici nu putea fi exprimată. 

Fireşte, există şi numeroase forme soft de eufemizare 
anti-meontologică, chiar în administraţia statelor liberale, 
cum ar fi numirea concedierilor „disponibilizări“, a redu- 
cerilor bugetare „politică de austeritate“sau a stagnării 

economice „creştere zero“. Limbajul aşa-numitei „corecti- 
tudini politice“ e doldora de asemenea formule eufemis- 
tice, cum ar fi numirea handicapurilor „dizabilități“ şi a 
înclinațiilor homosexuale — „opțiuni“. Toate, în fond, 
încearcă să nege implicit existența a ceva neconvenabil 
sau inexplicabil, adică a unui aspect, fie şi relativ minor, 
al nefiintei. 

Ne-am putea întreba, totuşi, de ce trebuie să vorbim 
despre aceste lucruri oribile sau supărătoare ale moderni- 
tátii într-o carte dedicată unor filozofi din Antichitate. 
Răspunsul stă în productivitatea modului de gândire 
anti-meontologic şi în implicaţiile pe care el le are şi le-a 
avut mereu, după cum vedem, la nivel moral, social şi 
politic. Pe de altă parte, trebuie să notăm faptul că, în 
istoria gândirii europene, sofiştii sunt primii care formu- 
lează „ideologii“, prin care legitimează fie forme demo- 
cratice, fie forme oligarhice sau tiranice de putere. Or, s-a 
constatat deja, cred, că reflectia anti-meontologicá se 
caracterizează printr-o anume rigiditate şi absență de 
nuanţe. Dar rigiditatea şi lipsa nuantelor, asociate cu 
ambiția unei gândiri cristaline, purificate, perfect „logi- 
ce“, par să fi pătruns întotdeauna, ca un ingredient 
important, în substanţa ideologiilor şi a utopiilor politice. 
Ne putem deci întreba dacă o anumită doză de anti-meon- 
tologie nu va fi un instrument indispensabil proliferării 
ideologice în perioada modernă. 


2.3. Să reluăm însă: pentru a scăpa de acuzaţia că este 
un om al minciunii şi falsitátii, sofistul a venit cu o replică 
distrugătoare, de tip anti-meontologic: negarea existenței 
nefiinţei: 

„STRĂINUL: ...Ce iscusintá l-ar putea face pe un ins cu 
dreaptá judecatá sá admitá tezele [cá nu este ceea ce este 

şi că este ceea ce nu este] recunoscute mai înainte ca de 
neproclamat, de nerostit, de negândit şi fără sens?...“ 
(Soph., 241a) 

Or, sofistul nu exprima aceste teze cu de la sine putere: 
ştim bine că el se întemeia pe „autorități“ dintre cele mai 
respectabile: în cazul de față, filozofii eleati. Astfel că a 
afirma existenţa falsului pentru a-l combate pe sofist ar 
fi însemnat, pentru Stráinul eleat, a submina poziția anti- 
meontologică fermă pronunțată cândva de însuşi „părintele 
Parmenide“, învățătorul Străinului din Elea (de fapt, indi- 
rect, asumat de Platon însuşi), adică ar fi presupus cumva, 
din partea Străinului, a-şi submina propriile temeiuri 
constitutive ale formaţiei sale filozofice şi umane, deve- 
nind, astfel, un fel de „paricid“ (Soph., 241d). 

Într-adevăr, după cum am spus deja, reflectia anti- 
meontologică devenise, poate la începutul secolului al 
IV-lea î.Cr., una dintre cele două baze teoretice ale sofis- 
ticii. Cealaltă — aparent la fel de solidă, dar în realitate 
ceva mai slabă — a fost reprezentată de relativismul si 
senzualismul dezvoltate printr-o interpretare abuzivă 
a teoriilor unor filozofi ai naturii precum Heraclit, 
Anaxagoras sau Empedocle, interpretare aparținând mai 
ales lui Protagoras. Şi e un spectacol remarcabil să vezi 
cum teza extremistă că orice contradicție e inevitabilă şi 
insolubilă şi cealaltă teză extremistă că orice contradicție 
este imposibilă ajung să colaboreze la discreditarea 
gândirii raționale, dar şi a seriozitátii morale! 

Ne amintim că Platon atacase, mai ales în dialogul 
Theaitetos (a cărui „acțiune“ se petrece, conform fictiu- 
nii dialogice, cu o zi înaintea celei din Sofistul), relati- 
vismul protagoreic, demonstrând inconsistenta logică 
a acestei concepţii tocmai cu ajutorul principiului non- 

contradicției.5 Iată însă că alți sofişti — presupun, disci- 
poli ai lui Gorgias sau influenţaţi de acesta —, recurgând 
la teoriile lui Parmenide şi Zenon din Elea, mergeau pe 
un alt drum, poate încă mai periculos: de data aceasta 
chiar în virtutea principiului non-contradictiei, ei nu 
numai că interziceau nefiinta, dar declarau, în consecință, 
falsul şi minciuna inexistente, evitând astfel orice 
acuzație de amágire şi înşelare a oamenilor care îi plăteau 
pentru a afla cunoaştere adevărată." 

Într-adevăr, Parmenide - după cum ne amintim — 
rostise: 

„O cale, care zice că [ființa] este şi că a nu fi nu este, 

E calea convingerii ce însoţeşte Adevărul, 

Cealaltă, că [fiinţa] nu este şi că în mod necesar a nu 
fi este, 

Această cale, ţi-o spun, e cu totul de necercetat. 

Căci n-ai putea cunoaşte nefiinta (nu-i posibil), 

Nici s-o exprimi, | căci totuna-i a gândi şi a fi“ (DK, B2, 
vv. 3-8, şi DK, B3). 

Deductia pare perfectá: falsul nu poate fi pronuntat 
sau gándit, deoarece, avánd drept referent nefiinta (ceea 
ce nu este), discursul fals devine el însuşi neființă, „căci 
totuna-i a gândi şi a fi” (TO yàọ avTo voeiv ¿oti TE kai 
eival). De altminteri, merită notat că, dacă Parmenide 
vorbea despre „prima cale“ arătată de Zeitá ca fiind aceea 
a „adevărului“, el se fereşte să o denumească pe cea de-a 
doua drept „calea falsului“; el spune doar, cel mult, că 


50. The., 171 a-b. Protagoras, care e relativist, trebuie să accepte 
că cei care îl contestă au dreptate să susțină că el, Protagoras, 
n-are dreptate. Prin urmare, discursul său e simultan adevărat şi 
fals, ceea ce înseamnă că e lipsit de sens. 

51. Problema falsului fusese pusă şi în Theaitetos, fără însă 
a-şi afla o soluţie convenabilă. 


78 O ISTORIE A NEFIINTEI ÎN FILOZOFIA GREACĂ 


ea „nu este adevărată“, că este „cu totul de neexplorat” 
şi că cei ce păşesc pe ea sunt surzi, orbi şi fără minte. Mai 
mult, să notăm că, paradoxal şi nu totuşi prea mult, în 
lumina celor de dinainte, cuvântul „fals“ (Wevdos) nu 
apare niciodată în fragmentele păstrate ale eleatului! 

Avem, aşadar, ori vorbire adevărată, ori tăcere sau 
bâlbâială fără sens. Blocaj — s-ar zice — total! Întâlnim aici 
şi un fapt de limbă greacă: expresia ovdtv Aéyetv, care 
înseamnă literal „a nu spune nimic“, are de multe ori 
semnificația de „a vorbi fără sens“. Cel care ar încerca 
totuşi sá enunte nefiinta, aşadar, pur şi simplu nu vorbeşte 
(nu posedă un logos, nici măcar unul fals), ci emite non- 
sensuri, comportându-se „ca şi când ar lovi, punând în 
mişcare, o bucată de bronz“ (Crat., 430a). 

Teza că falsul e inexprimabil şi un non-sens de fapt 
ar fi fost susținută de multi „şi în zilele noastre, şi în 
vechime“, observa Socrate deja în dialogul Cratylos (Crat., 
429d). Personajul Cratylos (discipolul lui Heraclit) din 
acest dialog ar fi fost unul dintre aceştia: după el, pentru 
fiecare lucru există un singur enunţ care îl poate infátisa 
corect, ca un fel de nume propriu al său, şi fiecare enunț 
se referă la un singur lucru. Enunţul care nu se referă la 
acesta — precum ar fi numele de „Hermogenes“ (lit. „năs- 
cut de Hermes”) atribuit unui personaj care n-are noroc 
la bani (care „nu-şi merită“ numele) — nu e un enunţ fals 
sau un nume fals, ci pur şi simplu e un fals nume sau un 
fals enunţ (un pseudo-enunt, cum ar fi spus, în alt context, 
dar nu mai puţin anti-meontologic, Rudolf Carnap), adică 
nu e enunţ deloc, ci este numai o emisie vocală fără sens. 

Ştim de asemenea că Antisthenes (aprox. 446-aprox. 
366), un discipol important al lui Socrate şi, verosimil, fon- 
datorul a ceea ce va deveni şcoala cinică (a fost dascălul 
lui Diogenes din Sinope), nega posibilitatea contradictiei 

(ovk £oriv AvriEyew), susținând că despre orice lucru nu 
poți spune decât adevărul, sau altminteri nici nu există vorbire 
în sens propriu (Guthrie, Soph., 240-245; FGP, Il, 2, 284). 
Aristotel relatează că Antisthenes era şi el adeptul teo- 
riei ,,enuntului unic“ pentru fiecare lucru. Concluzia lui 
este — scrie Aristotel în continuare — „imposibilitatea 
contradictiei şi aproape şi aceea a falsului“*?. Dar teorii 
similare fuseseră susținute şi de diferiți sofişti mai înainte, 
unii chiar din cercul lui Protagoras, cum arătase Platon 
şi în dialogul Euthydemos (prin intermediul lui Socrate, 
care aici se confruntă cu doi sofişti, Euthydemos şi 
Dionysodoros): 

„Argumentul acesta vrea să spună că nu e cu putință 
să vorbeşti fals; despre asta e vorba, nu? Şi că fie, dacă 
vorbeşti, vorbeşti adevărat, fie nu vorbeşti“ (Euthyd., 286c). 
(Ceea ce înseamnă fie tăcere, fie vorbire fără sens — adică 
o „tăcere zgomotoasă“.)5% 

La toate acestea, să mai adăugăm şi o dificultate de 
alt tip, dar extrem de serioasă pentru Platon în special: 
dacă nu va exista falsul, platonismul însuşi, în forma sa 
„Clasică“ dată de teoria Ideilor (şi despre care se mentio- 
nează în Sofistul că era susținut de aşa-numiţii „prieteni 
ai Ideilor”), se năruie. Căci, dacă noțiunea de imagine 
devine problematică şi inexplicabilă (imaginea este şi nu 
este lucrul a cărui imagine este), cum mai poate trece 
lumea senzorială drept o imitație aproximativă a lumii 


52. Aristotel, Metafizica, V, 29, 1024b. 

53. Cf. The., 189a: 

„SOCRATE. Prin urmare, cel care opinează asupra a ceea ce 
nu există opinează despre nimic. 

THEAITETOS. Se pare că da. 

SOCRATE. Însă cel care opinează despre nimic în fapt nu 
opinează deloc!“ 

inteligibile? Cum mai poate fi declarată aceasta din urmă 
un arhetip sau un model al primei care participă la ea? 
Pe de altă parte, lumea devenirii era prezentată în Repu- 
blica drept un loc unde ființa şi nefiinta se întâlnesc şi care 
poate fi cunoscută numai prin opinie (Rep., 476e-477 b). 
Ştiinţa se raporta la ființă (la ceea-ce-este), ignoranta 
privea nefiinta (ceea-ce-nu-este), iar opinia, care era situată 
între cele două, avea de-a face cu „ceea ce se află între 
ființa pură şi totala neființă“, „participând la ambele, la 
a fi şi la a nu fi“ (Rep., 478d). Însă, dacă nefiinta nu este 
deloc, ce ar mai fi devenirea? Un amestec între ființă şi 
neantul pur? Şi cum ar putea participa ea la ceea ce nu 
este deloc? Aşadar, nefiinta neexistând deloc, devenirea 
va ajunge identică cu ființa, suprimându-se astfel cea mai 
importantă distincție platoniciană! 

Pe de altă parte, va părea neclar cum mai putea fi 
concepută pluralitatea Ideilor, deoarece fiecare dintre ele 
ajungea să fie identică ființei unice parmenidiene, dar 
totodată inter-relationarea lor devenea greu de gândit, 
ele tinzând să arate ca nişte statui superbe, dar impasibile 
şi incapabile de a comunica între ele şi cu lucrurile 
individuale. 

Pe scurt, marea dilemă cu care se confrunta Platon, dar 
în general reflectia filozofică serioasă în acel moment, era 
următoarea: ori se va susține în continuare şi cu fermitate 
principiul non-contradictiei, descoperit de „marele Par- 
menide”, dar atunci sofistul câştigă, fiindcă falsul, con- 
tradictia, amăgirea, imaginea şi nefiinta dispar în neant, 
iar răul şi minciuna îşi ascund „faţa“, devin inexistente 
şi nu mai pot fi combătute. Ori va fi abandonat acest prin- 
cipiu, dar atunci sofistul câştigă iarăşi, pentru că, în afara 
principiului non-contradictiei, nu mai există mijloace rati- 
onale de a lupta împotriva relativismului lui Protagoras 

şi al urmaşilor săi, iar contradictia devine inescapabilá 
şi insolubilă, devorând orice certitudine, cât de mică. 

În alți termeni, mai politici, dacă Parmenide, Zenon, 
„Dionysodoros“ şi Antisthenes au dreptate, cei care au 
altă opinie decât Adevărul impus de o stăpânire anume 
în numele Ratiunii nu mai sunt nici măcar oameni care 
se înşală sau contestatari care mint, ci devin simpli smin- 
titi, buni de expediat la azil, sau ființe non-umane, deoa- 
rece pronunță non-sensuri. Dacă însă Protagoras are 
dreptate, fiecare om deține adevărul său valabil doar 
pentru sine, căci singurul criteriu al adevărului (măsura 
sa) este el însuşi. În ambele cazuri, comunicarea, dezba- 
terea, ştiinţa, politica, filozofia autentică (în particular cea 
platonică) devin imposibile. lar între tirania totală si 
anarhia totală — a gândului ca şi a faptei — nu mai există, 
s-ar zice, aproape nimic. 

Şi iată deci cum, după ce a fost abuzată de dialectica 
frivolă a lui Gorgias, ca şi de speculațiile anti-meontolo- 
gice ale unui Antisthenes şi altora eiusdem farinae, zeița 
Ratiunii a devenit acum în stare să zămislească monştri. 
Cu adevărat îngrijorător este că îi naşte ea însăşi, în stare 
de veghe, şi nu, ca în faimoasa gravură a lui Goya, numai 
somnul ei... 


IV. Leucip, Democrit 


1.1. Mai era cu putință ieşirea din impas? Mai putea 
fi salvată de abuz Zeița, totuşi nepermitándu-i-se să abu- 
zeze din nou la rândul ei? Cum era posibil de respins 
„misologia“, care rezulta în mod inevitabil din toate apo- 
riile de mai sus, şi totuşi fără să se capituleze, ca până 
acum, dinaintea unui dictat absolut al logos-ului? Teza lui 
Parmenide, reluată şi amplificată de Zenon din Elea şi 
Melissos, părea responsabilă, în ultimă instanță, de tot 
răul care se întâmplase cu rațiunea, cât şi de cel care se 
putea răsfrânge asupra societății şi moralei; dar cum s-o 
respingi, fără a renunţa totuşi la principiul non-contra- 
dictiei? Poate, cel mult, nu s-o respingi, ci doar să restrângi 
oarecum principiul, să-l limitezi, să-l circumstantiezi. 

E ceea ce îşi propunea — cum bine se ştie — „străinul 
din Elea“ din Sofistul, care se judecă pe sine drept un ins 
„care îşi loveşte tatăl“ (rareaAoias), pe „părintele Parme- 
nide“, deoarece, cu regret, se va vedea nevoit să accepte 
mai departe că nefiinta este întru câtva. În termenii noştri, 
acest eleat infidel, acest „paricid“, introdus de Platon ca 
personaj în dialogul său, urmează să distingă între o „ne- 
ființă primară“, neant absolut şi indicibil, căreia, aparent, 
i se vor aplica mai departe pe deplin tezele lui Parmenide, 
şi o „neființă secundă“, pentru care aceste teze nu mai 
sunt valabile; pe scurt, el urmează să examineze lucrurile 

dintr-o perspectivă meontologică. Vom vorbi însă mai târziu 
despre soluţia sa (a lui Platon) şi consecințele sale.** 
Acum, să notăm ceva curios: nimic nu-i sugerează 
celui care citeşte în exclusivitate Sofistul că existase şi un 
alt eleat infidel, un alt „copil filozofic paricid” al „marelui 
Parmenide”, dar acesta real, şi nu imaginar, precum perso- 
najul lui Platon. Cu multe decenii înainte de data prezum- 
tivă a scrierii dialogului, dar şi cu destul timp înainte de 
momentul când ar fi avut loc discuţia dintre „străinul din 
Elea”, Socrate şi Theaitetos (399), acest „copil” deja „îşi 
lovise tatăl” filozofic şi introdusese fără menajamente 
raționamentul meontologic, într-o manieră diferită de 
aceea din Sofistul, dar nu lipsită de unele paralelisme. Or, 
numele lui şi mai ales numele elevului său, cu mult mai 
cunoscut, de care tradiția nu l-a mai putut distinge pe 
profesor, astfel încât aproape că i s-a negat existența”, 
nu e menționat de Platon în nici una dintre operele sale, 
în care totuşi se referă la numeroşi filozofi contempo- 
rani sau anteriori lui Socrate (DL, IX, 40; DK, A1). (Ceea 


54. N. Cordero (Cordero, 55-56) susține că, în fapt, Platon nu 
este un „paricid“, deoarece nefiinta pe care el a descoperit-o nu 
este un contrariu al ființei, ci numai „altceva“. Cum vom arăta mai 
departe, nefiinta din Sofistul nu este, contrar a ceea ce se crede de 
obicei, „altceva“, ci „altceva decât ființa“, adică un gen în sine, 
distinct de genul alteritátii, chiar dacă nu un contrar al ființei. De 
fapt, ceea ce omite Cordero este că modul de a gândi al lui Platon, 
care relaxează principiul non-contra dictiei şi introduce ficțiuni 
logice operaționale, este profund diferit de cel al lui Parmenide. 
De aceea, „paricidul“ rămâne real. 

55. Epicur pare să fi negat existenţa lui Leucip, sau a faptului 
că Leucip ar fi fost un filozof, după felul în care înțelegem o pro- 
poziție din Diogenes Laertios, X, 13. Totuşi asertiunea nu e de 
încredere şi, deşi contribuţia lui Leucip pare a fi fost preluată şi 
amplificată mult de Democrit, existenţa şi rolul său nu pot fi 
tăgăduite. 

ce nu înseamnă că el nu polemizează uneori, fără a-i 
numi, cu ei.) „Eleatul infidel” real la care ne referim este 
Leucip din Elea sau din Milet, dascălul lui Democrit din 
Abdera şi totodată discipolul lui Parmenide, sau mai 
curând discipolul direct al lui Zenon din Elea, după cum 
consemnează Diogenes Laertios (DL, IX, 30). Cu toate 
acestea, discipolul şi-a contrazis maestrul: 

„Leucip din Elea sau din Milet (ambele relatări există 
despre el), deşi i s-a asociat lui Parmenide în filozofie, nu 
a mers pe aceeaşi cale de cercetare a realității cu Par- 
menide şi Xenophanes, ci, pe cât se crede, pe una contra- 
rie“ — va explica Simplicius, comentatorul neoplatonic din 
secolul al VI-lea d.Cr., „paricidul intelectual“ al lui Leucip 
(Simpl., Phys., 28, 4; PSP, 402, 359).5 

Avem în vedere, cu Leucip şi Democrit, desigur, ceea 
ce s-a numit „filozofia atomistá” —sau, din punctul nostru 
de vedere, prima mare reflecţie meontologicá din gândirea 
occidentală. 

Să fi fost tăcerea aceasta stranie a lui Platon, mai ales 
când se referă la marele Democrit, motivată de rivalitate 
şi nerecunoaşterea meschină a unor merite anterioare, aşa 
cum a insinuat Diogenes Laertios, citând anumite zvo- 
nuri răuvoitoare? Ba chiar ar fi intenționat Platon să ardă 
opera lui Democrit? (DL, IX, 40) „Divinul“ Platon — invi- 
dios, meschin? Nu avem cum şti, dar e totuşi greu de cre- 
zut, mai ales că anecdota provine de la Aristoxenos din 
Tarent, un muzicolog peripatetician profund ostil lui 
Platon. Pe de altă parte, influenţa „subterană“ a lui Demo- 
crit şi chiar a soluţiei sale meontologice asupra lui Platon 


56. Unii interpreți moderni au pus la îndoială faptul că Leucip 
ar fi fost elevul lui Zenon sau Parmenide (v. PSP, 403). Dar felul 


A 


„eleat“ în care Leucip combate tezele eleate nu poate fi contestat. 

pare a fi, mai ales în Timaios, plauzibilă şi chiar impor- 
tantă. Cred, în orice caz, că există atât un anume parale- 
lism al soluţiilor date impasului parmenidian de cei doi 
„fii“, ,eleati infideli“ rivali, cât şi unul al consecinţelor 
ce decurg de aici — aşa cum voi încerca să arăt mai târziu. 


1.2. Dacă Platon e tăcut în privința lui Leucip şi 
Democrit, dacă fragmentele păstrate din opera primului 
sunt foarte reduse, iar din aceea — imensă la vremea ei 
şi atotcuprinzátoare — a celui de-al doilea ni s-au păstrat 
mai ales mai multe fragmente din operele etice, totuşi 
tradiția aristotelică, mai generoasă, explică relativ clar 
felul în care s-a constituit şi s-a precizat gândirea meta- 
fizică şi fizică atomistá, prin reacţie față de eleatism: 

„Unii dintre filozofii vechi [eleatii] — scrie Aristotel — 
au crezut că ființa este una şi imobilă. Vidul nu există 
(după ei) şi ea nu s-ar putea mişca, neexistând un vid 
distinct (de ea) (ur) Ovros kevoð kexwoiouEvov); ea nici 
nu poate fi o pluralitate, fără să existe ceva care să distanteze 
Ipártile/...(ur &vros mov dieioyovros). Dacă fiinţa este în 
întregime divizibilă, nimic nu e o unitate, astfel încât nu 
există nici pluralitate, ci totul e vid... Leucip însă s-a gân- 
dit că are argumente care, confirmând ceea ce se acordă 
cu senzația, nu vor suprima nici generarea, nici nimicirea, 
nici mişcarea sau pluralitatea realitátilor. El concede astfel 
aceste lucruri fenomenelor, dar concede susținătorilor lui 
Unu că nu ar putea exista mişcare fără vid şi afirmă că vidul 
e neființă (tó te kevòv un ðv) şi că el nu este nimic din ființă. 
Căci ființa în sens propriu este (pentru el) o ființă complet 
plină (tó yàg kvoiws öv TaurAñoes óv). Însă o aseme- 
nea fiintá nu e una, ci sunt [fiinte] infinite ca multime si 
invizibile din pricina micimii masselor lor. Acestea se mişcă 
în vid — căci (zice el) există vid (kevòv ya eivat) — si, 

întâlnindu-se, produc generarea, în vreme ce, când se 
desfac, produc nimicirea...“ (GC, L 8, 325a; DK, A67) 

Aşadar, pentru a explica atât pluralitatea, cât şi mişca- 
rea şi diversitatea lucrurilor, Leucip şi apoi Democrit 
propun două ipoteze de o imensă îndrăzneală: 

a) Divizibilitatea ființei e reală, dar nu e totală, ci se 
opreşte la ceea ce atomistii vor numi „ființe sau forme 
indivizibile“ — atomi — care sunt numiţi (de ei şi de comen- 
tatori) şi „plin“ (7rAnoe6), „solid“ (vaorov), „ceva“ (dév) 
şi care, deşi sunt invizibili din cauza micimii, au totuşi 
o dimensiune. În acest fel, atomistii vor evita paradoxul 
lui Zenon care spunea că, dacă nu există părți indivizibile, 
întregul — divizat continuu — se va compune în final din 
cantități nule, aşadar inexistente, ceea ce înseamnă că 
acest întreg va fi el însuşi neființă. 

b) Dacă deci ființa este numai limitat divizibilă, încă 
nu înseamnă că ea se va şi putea divide efectiv, în cazul 
când, aşa cum observaserá deja eleatii (mai ales Melissos), 
„nu există ceva care să distanteze părțile“. (Într-adevăr, 
în absenţa acestui „distanțator“ sau separator, ființa ră- 
mâne compactă, precum picăturile de apă care se ating 
între ele.) Or, acest ceva nu poate să fie ființă, deci trebuie 
să fie neființă, a cărei existență eleatii refuzau sá o accepte, 
dar pe care atomistii o vor admite. Aşadar, acest „ceva 
distantator” indispensabil al atomilor va fi vidul, un „vid 
distinct“ de particulele solide pe care, de aceea, le distin- 
ge, şi totodată identificat fără ezitare de Leucip şi Democrit 
cu neftinta şi nimicul. 

Să notăm şi că ipoteza divizibilitátii limitate la atomi 
şi ipoteza vidului sunt strâns legate, după cum observase 
şi Aristotel: astfel, dacă atomii sunt alcătuiți din aceeaşi 
materie, fiind diferiți doar prin formă — după cum cred 
Leucip şi Democrit —, ei nu s-ar putea distinge între ei 

decât dacă se poate interpune între ei un vid. Căci altmin- 
teri, odată puşi în contact, doi atomi s-ar uni, aşa cum se 
contopesc două picături de apă, formând un atom mai 
mare (GC, L 8, 236a). Pe de altă parte, tocmai imposi- 
bilitatea existenței vidului în interiorul atomilor îi face 
pe aceştia indivizibili: dacă, prin absurd, un atom ar fi 
spart în două părți, ce va opri aceste părți să se reunească 
la loc în momentul următor, pentru a forma unitatea 
inițială?57 

În felul acesta se rezolvă şi celelalte paradoxuri ale lui 
Zenon sau Melissos: 

- Astfel, ființa se poate afla într-un loc, căci locul nu 
e ființă, ci neființă (vid), care are totuşi realitate, este. 

-Ființa se poate mişca, fiindcă locul în care este şi cel 
în care încă nu este sunt continue şi unite, deoarece vidul 
sau nimicul sunt continue şi unul singur. 

— De asemenea, contrar lui Melissos, ființa se poate 
deplasa acolo unde nu e nimic, căci nimicul este. 

- O distanţă (dintre săgeată şi țintă, dintre Ahile si 
broasca țestoasă) poate fi parcursă, căci ea poate fi oricând 
divizată într-un număr finit de paşi, fiecare egal cel puțin 
cu dimensiunea unui atom. Or, atomii nu pot fi infinit 
de mici. 

c) Aristotel explică limpede valoarea conciliatoare a 
soluției atomiste: pe de o parte, Leucip consideră nece- 
sar să explice fenomenele, şi nu pur şi simplu să proclame 
numai caracterul lor iluzoriu, aşa cum procedase Par- 
menide. Ceea ce nu înseamnă că atomiştii, şi mai ales 
Democrit, vor accepta cumva că fenomenele perceptibile 


57. Pentru ca doi atomi să rămână distincti, nu este necesar sá 
existe întotdeauna un vid între ei, dar este necesar să poată exista 
un vid. lar în interiorul unui atom nu numai că nu există vid, dar 
este imposibil să existe. 

prin simțuri reprezintă altceva decât învelişul exterior al 
realităţii: „Prin convenţie (vóuw) — dulce, prin conven- 
tie — amar, prin convenţie — cald, prin convenţie — rece, 
prin convenţie — culoare, în realitate (éter) — atomi şi vid” 
(DK, B9; SE, VII, 135), proclamă Democrit, astfel sepa- 
rând în continuare riguros în maniera eleatá — cele două 
lumi; totuşi, spre deosebire de eleati, el explică ingenios 
lumea fenomenală prin constituirea ei în ultimă instanță 
din atomi şi vid. 

Pe de altă parte, Leucip şi Democrit sunt de acord cu 
Parmenide şi Zenon că mişcarea şi multiplicitatea nu se 
pot concepe rational decât recunoscându-se că nefiinta este. 
Ei nu neagă deci legătura rațională stabilită de eleati 
dintre neființă, pe de o parte, şi mobilitate şi multiplicitate, 
pe de alta. Ci, dimpotrivă, o afirmă cu putere, reinterpre- 
tând însă meontologic noțiunea de neființă. 

Aici apare însă marea bifurcatie între căile lor: Parme- 
nide, Melissos şi Zenon preferaseră absurditatea sensibilă 
a inexistentei multiplicitáti1 şi a mişcării, Leucip si Demo- 
crit — absurditatea inteligibilă a existenței neființei. Absur- 
ditate înlocuind o altă absurditate? Substitutia nu e, totuşi, 
fără rost. 

Într-adevăr, ipoteza atomilor şi a vidului ca fundament 
al existenţei lumii fenomenale s-a dovedit a fi excepțional 
de fertilă deja în Antichitate, ea permițând explicarea 
(uneori incorectă, dar nu aceasta e problema) a nume- 
roase fenomene fizice, precum căldura şi frigul, conden- 
sarea şi rarefierea, diferențele de massă dintre corpurile 
cu acelaşi volum, percepţia etc., ba chiar specificul sufle- 
tului şi spiritului”, în condițiile unei remarcabile simplitáti. 


58. La Democrit, atomii sufletului (spiritului) şi ai focului şi 
astrelor sunt sferici, şi de aceea extrem de mobili (DA, I, 2, 405a, 11). 

Teoria, care explica variațiile infinite calitative prin modi- 
ficări cantitative, era plauzibilă, ca şi analogia — pe care 
o făcuse, probabil, chiar Democrit şi pe care o reia 
Aristotel, când îi explică doctrina — a atomilor cu literele 
alfabetului şi a compuşilor cu un text: 

„Căci din aceleaşi litere sunt făcute şi tragedia, şi come- 
dia“ (GC, L 315b,6; DK, A67). 

Desigur, Democrit recomanda scepticismul în ceea ce 
priveşte consistenţa lumii fenomenale, ceea ce conducea 
la o devalorizare a acesteia, surpasabilă însă prin concen- 
trarea asupra lumii autentice — „atomii şi vidul“; era o 
devalorizare nu foarte diferită în esența ei de aceea 
introdusă mai târziu de Platon, dar cu mult mai rezona- 
bilă decât tratarea fenomenelor drept „iluzie“, în felul 
eleatilor. Observatia lui Sextus Empiricus că „Democrit 
şi Platon şi-au propagat doctrinele combătându-l pe 
Protagoras“ poate fi, de aceea, credibilă, sugerând para- 
lelismul soluţiilor celor doi „fii necredinciosi” eleati (FGP, 
II, 1, 415). Căci, dacă Protagoras relativiza fenomenalul, 
pe care îl lua drept singura realitate existentă, fără să 
întrevadă nici un fundament al realității dincolo de el, 
Democrit, ca şi Platon reduceau fenomenalul la un 
„Urgrund“ solid şi rational al lumii pe care întemeiau tot 
restul. Diferenţa majoră între cei doi era că, pentru Platon, 
fenomenele „participau“ la Idei, sau le „imitau“, în vreme 
ce, pentru Democrit şi Leucip, fenomenele erau consti- 
tuite din combinaţii nesfârşite de „idei“ (, forme indivi- 
zibile” — átomo: idtau —, după cum numeau ei atomii 
uneori), separate între ele de neființă (vid). Coincidentá 
sau nu, dar şi Democrit, şi Platon numesc la fel „rea- 
litatea“: „idei“ (în sensul de , forme”)! 

Democrit a construit si o eticá naturalistá, apreciatá 
în epoca elenistică, recuperată în Antichitatea târzie, 

bazată pe ideea de cumpátare şi măsură — derivabilă, în 
fond, din presupunerea că „buna condiție sufletească“ 
(evOvpuin) înseamnă evitarea „marilor mişcări“ sufleteşti. 
Ea avea drept temei probabil ipoteza unui suflet uşor de 
destabilizat, deoarece ar fi format, la fel ca şi focul şi 
astrele, din atomi sferici, cei mai mobili dintre toți. Natura 
comună a sufletului omenesc şi a astrelor — iată din nou 
o ipoteză pe care Platon o va relua în Timaios. 

Am spune chiar că teoria atomistă avea, pentru 
majoritatea celor vechi, o prea mare putere explicativă: 
invocând deopotrivă necesitatea şi hazardul (asemănător 
cu Jacques Monod în timpurile noastre) (FGP, II, 1, 440; 
Phys., IL, 4, 196b), ea dorea să explice apariția de la sine 
a lumilor, considerate plurale şi infinite, a naturii şi a 
omului, fără a implica, ba chiar excluzând un raționament 
teleologic şi teologic — ceea ce era inacceptabil pentru 
Platon, Aristotel şi discipolii lor. Căci Leucip şi Democrit 
respingeau cauzele finale, dar acceptau cauzalitatea efi- 
cientă şi chiar pe cea formală, pentru a vorbi în felul lui 
Aristotel (Met., I, 4, 985b). Iată însă tot atâtea argumente 
care au impus atomismul, la un moment dat, în ochii 
modernilor, odată cu Giordano Bruno, cu Hobbes sau cu 
Newton. 

Dar cel mai greu de acceptat în ochii multora era ideea 
„vidului“: prin ea se atribuia ființă nefiintei, se construia 
un concept contradictoriu, aproape imposibil de gândit 
clar. Aristotel (care, cum vom vedea, a admis existența 
nefiintei) va combate totuşi posibilitatea vidului şi, mult 
mai târziu, o va face Descartes în termeni anti-meon- 
tologici care ne amintesc de Parmenide şi Zenon: 

„Deoarece concepem că nu este posibil ca ceea ce nu 
e nimic să aibă întindere, trebuie să concluzionăm la fel 
şi despre spaţiul pe care îl presupunem vid, şi anume că, 

întrucât are întindere, e necesar să aibă şi ființă.“ Căci — 
mai adaugă fără ezitare filozoful francez — „neantul nu 
poate avea extensie [spatialá]” (DPP, II, 16). 


1.3. Să observăm imediat că, în cazul atomiştilor, avem 
de a face cu un evident raționament meontologic care 
contrazice sistematic anti-meontologia eleată: astfel, pe 
de o parte, atomiştii „afirmă că vidul e neființă şi că el nu 
este nimic din ființă“, pe de altă parte, tot ei susțin că „vidul 
există“.5 Mai mult, „ei afirmă că ființa există cu nimic mai 
mult decât neființa, fiindcă nici vidul nu e mai puţin real decât 
corpul“ (Met., I, 4, 985b). Există, aşadar, ceva, după propria 
lor opinie, care, deşi neființă şi nimic, are totuşi o realitate 
cu nimic inferioară fiinţei, solidului şi formelor indivizibile. 
Mai mult, vidul, la fel ca şi atomii, există în mod real, ba 
chiar în chip mai real cumva decât există corpurile macro- 
scopice constituite de „convenţie“, iar cunoaşterea sa e 
autentică, „legitimă“ (yvnoin); el nu are o existenţă relati- 
vă şi precară, accesibilă printr-o cunoaştere „întunecată“ 
sau ,bastardá” (oxorin), precum e cazul agregatelor 
corporale şi al proprietăților lor derivate - culori, gusturi, 
greutăți etc. Deşi nu întâlnim la ei caracterizarea ce 
urmează, e limpede că, pentru atomişti, vidul este în fapt 
o „neființă secundă“, în vreme ce, pentru Parmenide, 
Empedocle, Anaxagoras, Platon, Aristotel şi, mult mai 
târziu, până la Descartes şi Leibniz în epoca modernă, 
vidul rămâne o „neființă primă“, sau deosebirea dintre 
cele două nefiinte nu există în cazul său. În schimb, 
Leucip şi Democrit făceau o distincție între „ființa în sens 
propriu“ (în terminologia aristotelică) şi o existență 


59. PSP, 415: „It is hard to see how the atomists justified this 
paradox.“ 

simplă care e la ei vidul sau nefiinta, ființă numai la „a 
doua opțiune“. 

Vom nota imediat, de asemenea, valoarea operațională 
a acestei nefiinte secunde: aşa cum am constatat şi în cazul 
exemplului cu numărul algebric i, reflectia meontologicá 
nu porneşte de la conţinutul, stabilit în prealabil ca ontic real, 
„Plin“, al termenilor, pentru a încerca apoi să construiască 
în baza lor o structură consistentă a realului, ci exact invers: 
ea postulează sau generalizează mai întâi acea structură 
consistentă care i se pare cea mai potrivită, mai simetrică, 
mai elegantă, mai în acord fie cu gândirea, fie cu expe- 
rienta, şi capabilă de realizarea unui scop epistemic cât 
mai cuprinzător. Abia ulterior atribuie un conținut ontic 
de un anume fel tuturor termenilor considerați operationali, 
inclusiv acelora a căror realitate pare problematică. 

În cazul vidului, Leucip şi Democrit nu pornesc de la 
ființă, căreia să-i atribuie ulterior proprietăți operaționale 
(aşa cum fac totuşi în cazul atomilor), ci exact invers: ei 
decid mai întâi că trebuie să existe pluralitate şi mişcare 
autentice (aşa cum matematicianul decisese că orice ecua- 
tie de gradul doi are două soluții, fie şi non-reale); observă 
apoi că, pentru a explica aceste fenomene în termenii 
propusi de Parmenide, trebuie acceptate teza divizibilitátii 
limitate şi teza existenței nefiintei (vidului) şi decid sá le 
admită pe amândouă. Ei nu pleacă deci de la o convin- 
gere tare asupra ființei, urmând să tragă apoi concluziile 
operaționale ce se impun de aici, ci, exact invers, după ce 
iau notă de fenomenele pe care doresc să le explice, postu- 
lează entitățile operaționale necesare explicatiei, chiar dacă 
acestea, ontic vorbind, sunt stranii, aparent contradictorii şi 
chiar nefiinte. Rațiunea întregului demers stă în marea 
putere explicativă şi operațională a nefiintei secunde în 

particular şi, în general, a realitátilor operaționale accep- 
tate în cadrul modelului atomist. 

Altminteri, într-adevăr, sub raport strict logic postu- 
latul vidului poate fi criticat pe temeiul că nu respectă 
principiul non-contradictiei, în vreme ce postulatul 
divizibilitátii limitate — pe temeiul că încalcă principiul 
rațiunii suficiente. (De ce s-ar opri divizibilitatea la un 
moment dat mai curând decât la un altul? Ce-i drept, 
această critică e mai puțin gravă decât prima, căci se poate 
argumenta că s-ar putea afla cândva o explicaţie.) 

Pe de altă parte, e posibil ca atomiştii să se fi inspirat 
pentru cele două postulate şi din aritmetica pitagoriciană, 
pentru care lucrurile erau alcătuite din unități discontinue 
şi indivizibile - monade. De asemenea, unii pitagoricieni 
presupuseseră şi ei existența unui „vid ce e un separator“ 
(Óvtoc TOÚ kevoð xwoLg mob), aflat mai întâi în numere, 
iar de aici trecând, împreună cu ele, conform doctrinei 
pitagoreice, în lucruri (Phys., IV, 6, 213b; DK, B58; PSP, 
315-316). (Dar nu ştim, desigur, dacă nu cumva influența 
fusese inversă, sau dacă cele două şcoli nu dezvoltaseră 
teorii independente.) Oricum, există cel puţin o diferență 
fundamentală, cred, între atomismul propriu-zis, derivat 
eretic al gândirii eleate, şi pitagorism în privința conce- 
perii vidului, anume că pitagorismul nu echivalează vidul 
cu nefiinta şi cu nimicul, aşa cum fac, în mod repetat şi siste- 
matic, Leucip şi Democrit. Am spune deci că pentru pitago- 
ricieni vidul este mai mult un fel de „stihie“ naturală 
(„inhalată de Univers, întocmai ca un suflu“; Simpl., 
Phys., 651, 26) decât un principiu metafizic autentic (FGP, 
I 2, 217, n. 206), ceea ce plasează gândirea lor dincoace 
de limita meontologiei, sau mai curând pe teritoriul unei 
pre-meontologii. 

Oricum, a susține, după formularea de mai sus a lui 
Aristotel, că „ființa există cu nimic mai mult decât nefiinta” 
poate sugera cât de dificil sunt de conceput chiar atomii, 
de vreme ce existența nefiintei rămâne, cu siguranță, 
problematică. Indivizibili, nesfârşit de multi şi nesfârşit 
de variati, având fiecare o formă distinctă, o mărime şi 
o poziţie, capabili să formeze agregate, în mişcare eternă 
în vid, dar fără greutate (la Democrit, DK, A68)%, aceste 
„idei sau forme indivizibile“ (ărouoi id£au) — cum le 
spune Democrit (DK, A57) — nu sunt nici corpuri, aşa cum 
le cunoaştem pe acestea din experiență (n-au culoare, 
sunet, proprietăți tactile, temperatură, greutate, nu 
sunt perceptibile etc. şi, în general, sunt „fără calități — 
(ănoLou)!; dar nici nu sunt entități pur non-corporale, 
precum vor fi considerate Ideile platonice (se mişcă, se 
ciocnesc, sunt solide, impenetrabile). 

Totuşi, la fel ca şi Ideile platoniciene, atomii nu doar 
nu ajung, dar nici nu pot ajunge sub simţuri, şi nu numai 
din cauza micimii lor, dar şi deoarece calitățile senzoriale 
aparțin numai corpurilor care sunt compuse din atomi şi 
vid. În ambele cazuri (Platon şi Democrit), ființa este inacce- 
sibilă senzației şi accesibilă numai rațiunii, la fel, desigur, 
ca şi nefiinta. Fiind ființă în sens tare, atomii nu acceptă 
vidul în interiorul lor şi de aceea, pesemne, sunt indivi- 
zibili (Guthrie, 1999, II, 247). Oricum, aproape la fel ca şi 
vidul, atomii rămân anevoie de prins într-un concept clar 
şi, laolaltă cu vidul, par să fie mai curând o ipoteză meta- 
fizică, destinată să „salveze“ lumea fenomenală. 


60. V. nota 70. 

61. DK, A, 123-125; FGP, II, 1, p. 457: „De aceea neagă Democrit 
existența în sine a culorii. Culorile apar în funcție de schimbarea 
poziției atomilor“ (GC, I, 2, 316a). 

Acesta este, pesemne, şi motivul principal pentru care 
ipotezele atomiste au fost criticate de-a lungul timpului, 
ele părând multora puțin plauzibile sau de-a dreptul 
imposibile. Şi totuşi avantajele teoretice şi puterea expli- 
cativă a teoriilor atomiste, bazate în mare măsură pe 
acceptarea neftintei secunde, în contrapartidá cu ființa primă, 
atomii, au fost — cum se ştie — uriaşe, ele demonstrán- 
du-şi mereu valoarea, până în epoca modemă. 

În orice caz, odată cu atomistii, pe lume (sau poate în 
ceea ce K.R. Popper numeşte „lumea a treia”) a apărut 
un nou mod de a rationa, foarte prețuit de ştiinţe, în 
conformitate cu care eficiența gândirii şi operationalitatea 
conceptelor au prioritate față de plauzibilitatea şi inteli- 
gibilitatea strictă a principiilor şi a entităților postulate. 
Şi nu este, desigur, o coincidență faptul că tocmai gân- 
direa meontologică stă în centrul acestui nou mod de a 
rationa care se va dovedi extrem de prosper în epoca 
moderná: căci, în fond, orice concept dificil, sau chiar 
imposibil în principiu de gândit „clar şi distinct“, orice 
concept contradictoriu, producător de „crampe mentale“, 
tinde să fie, dacă reflectăm bine la această chestiune, 
undeva „aproape de neființă“... 


1.4. Să analizăm însă mai îndeaproape determinările 
acestei „neființe secunde“ a lui Leucip şi Democrit, aşa 
cum putem desprinde aceste determinări fie şi numai din 
relatările incomplete ale unor interpreți şi doxografi din 
Antichitate, deoarece textele originale s-au pierdut. 

Ceea ce observăm aici, după părerea mea, este mai întâi 
o dublă determinare a conceptului — metafizică şi fizică, 
chiar dacă ea nu este, în mod explicit, astfel prezentată. 

Aşa cum am văzut deja, urmând învățătura lui Parme- 
nide şi Zenon, pe de o parte, pe de alta urmând „o cale 

contrară“ celor doi eleati, Leucip şi Democrit construiesc 
conceptual nefiinta ca antiteză la ființă, sau ca pe un contra- 
riu al acesteia.*? Ei ajung să considere, de aceea, aşa cum 
am văzut, că „fiinţa nu este cu nimic mai mult decât 
nefiinta” — după cum exprimă Aristotel această teză foarte 
importantă a simetriei, reluată de diferiți comentatori, de 
exemplu de Simplicius: „ființa nu există cu nimic mai 
mult decât nefiinta şi ambele sunt deopotrivă cauze ale 
naşterii lucrurilor“ (Simpl., Phys., 28, 4).5 Esenţial este aici 
să subliniem tratamentul egal aplicat de Leucip şi Demo- 
crit ființei şi nefiintei, precum şi o evidentă simetrie 
funcțională între cele două concepte, simetrie care, de 
bună seamă, lipsea cu totul desigur în doctrina eleatá.** 
Spre deosebire de ceea ce credea C. Noica — pentru care 
întreaga dialectică greacă a ființei şi nefiintei era „orien- 
tată“, adică afirma preferința pentru ființă —, avem toate 
motivele să credem că meontologia atomistă exprima, 
dimpotrivă, un „ethos al neutralității“ (cum spune filo- 
zoful român), tocmai deoarece atomiştii nu privilegiau 
nici fiinţa (plinul), nici nefiinta (vidul) (Noica, 1981, 105).6 


62. Contrarii, desigur, nu în sensul în care albul şi negrul sunt 
contrarii. Căci, la atomisti, între plin si gol (atomi şi vid, ființă si 
neființă) nu există intermediari. 

63. Formula e reluată de două ori în cadrul aceluiaşi paragraf 
(Voelke); (Morel, 44-45). 

64. Atomii sunt infiniti ca număr şi forme, vidul e unul şi infinit 
ca dimensiune. Atomii sunt discontinuitate, vidul e continuitate. 
Atomii sunt mobili, vidul e imobil, atomii sunt indivizibili, vidul 
e divizibil. 

65. „În orice act dialectic se vădeşte în gândirea greacă o 
preferinţă: ...caldul are ca opus recele, dar e mai bun decât el, usca- 
tul e mai bun decât umedul, plinul decât golul..., iar ființa decât 
nefiinta.” Teza e într-adevăr valabilă în gândirea teleologicá a lui 
Aristotel, v. GC, II, 10, 336b28: „A fi este mai bun decât a nu fi.” 

Aşadar, avem o primă pereche de contrarii metafizice: 

1. tò Ov (fiinţa) este contrariul (sau contrapusul) lui 
TO un Óv (nefiinta). Spre deosebire de Parmenide şi 
Zenon, la care nefiinta era o negare contradictorie a ființei, 
observăm că aici nefiinta este un contrar sau un contra- 
pus ființei — un fel de „ființă negativă“, văzută ca sime- 
trică celei pozitive şi care, desigur, există, deşi e neființă. 
Ambii termeni sunt luaţi în sens universal, fără determinări 
individuale. 

Acestei prime perechi, Democrit (probabil) îi adaugă 
o alta, tot de contrarii (sau contrapuşi) metafizici, dar 
acum determinaţi individual: 

2. TO Dev („ceva“) este contrariul lui tó undtv (nici un 
lucru, nimic). 

Trebuie însă neapărat reamintit un fapt care, deşi bine 
cunoscut, nu a suscitat comentarii suficiente, cu toate că 
e neobişnuit: cuvântul artificial dév, foarte rar, deşi nu 
este o invenţie a lui Democrit, a căpătat un sens filozofic 
numai la acest filozof. El a fost obținut prin falsă analiză, 
crezându-se că termenul undév (nimic) poate fi separat 
în ur] (ne, nu) şi un cuvânt inventat în limba greacă, care 
ar însemna „ceva“, „un lucru anume“, fiind sinonim 
pronumelui nehotărât banal tı. În mod vădit, Democrit 
a dorit să exprime acum opoziția dintre ființa individuală 

„ceva“, „un lucru“) şi o neființă contrapusă acesteia — 
,nelucru”, „non-ceva“ —, aşa cum mai înainte exprimase 
opoziția dintre ființa generală şi nefiinta generală contra- 
pusă ei. 


66. Cuvântul dev mai e atestat şi într-un vers izolat al lui Alceu, 
citat de Etymologicum Magnum. Vezi LS], s.v. deis (Voelke). Autorul 
consideră că utilizarea acestui cuvânt sugerează că nu se poate 
ajunge la ființă în mod independent de neființă, ceea ce conferă 
nefiintei o prezenţă tot atât de puternică precum ființei. 


98 O ISTORIE A NEFIINTEI ÎN FILOZOFIA GREACĂ 


Dar de ce a avut nevoie filozoful de un termen atât 
de neobişnuit? De ce nu a utilizat el, pentru a desemna 
ființa individuală, pronumele nehotărât neutru, ti care 
înseamnă exact „ceva“, „un“? Răspunsul probabil este: 
menținerea simetriei, adică dorinţa de a exprima în mod 
cât mai paralel şi mai simetric cu putinţă cele două opozi- 
tii- cea universală şi cea particulară. Într-adevăr, terme- 
nul negativ compus cu t („ceva“), uri, cu sensul de 
„Nimic“, aparține dialectului doric şi nu era la îndemâna 
ionianului Democrit, iar forma oúri, pe lângă că e poetică 
şi epică, deşi înseamnă „nici unul“ sau „nimic“, nu co- 
respunde, sub raportul particulei negative, lui un Ov. 
Astfel că, probabil, aceste forme nu răspundeau foarte 
bine aşteptărilor sale. Pe de altă parte, ştim că Democrit 
era partizanul teoriei despre caracterul convențional al 
limbajului şi al numelor lucrurilor, astfel încât utilizarea 
unui cuvânt cumva artificial era, pentru el, acceptabilă 
teoretic, dacă răspundea unor necesități. (Proc., Crat., 16; 
FGP, IL, 1, 501). Democrit a dorit pesemne, aşadar, sá 
insiste asupra egalității de tratament al celor două principii, 
luate în acest moment al reflectiei într-un sens pur meta- 
fizic, atât la nivel universal, cât şi la nivel particular. Pe 
de altă parte, să observăm o consecință, nu ştim dacă pre- 
văzută, a acestei utilizări democritane: nefiinta, undév, 
ovdtv, devine, cel puţin la nivelul limbii, fenomenul 
originar, din care provine, prin ,ciuntire”, fiinţa, dév, în 
timp ce, în diferite limbi naturale, nu numai în greacă, 
nefiinta se obține prin compunerea dintre un cuvânt ori- 
ginar care înseamnă „ființă“, „lucru“, „unu“ şi o negatie 
(Morel). A avut această particularitate de limbă o con- 
traparte ontologică sau metafizică la Democrit? Era ne- 
fiinţa la el „fenomenul originar“, aşa cum vom vedea că 

stau lucrurile la unul dintre ultimii neoplatonicieni, la 
Damascios? Nu ştim. Aşadar: 

TO Öv versus TO UN Öv (ovk öv) — opoziţie la nivelul 
universalului; şi: 

TO Dev versus tÒ undtv (ovdév) — opoziţie la nivelul 
particularului. 

E vădit că cele două contrarietáti semnifică faptul că 
nefiinta împiedică dominaţia totală a ființei, la fel cum 
ființa împiedică dominaţia absolută a nefiintei. Opera- 
tional, cele două principii, privite atât la nivel particular, 
cât şi la cel universal, funcționează alternativ şi simetric, 
împiedicându-se reciproc să domine decisiv. S-ar putea 
să se vadă aici o anumită analogie cu „Iubirea“ şi Ura“ 
lui Empedocle, dar cred că ea este, totuşi, cu totul super- 
ficială: în cazul atomiştilor, contrarietatea e exprimată 
abstract şi pur metafizic, nu mitologic, ca la Empedocle. 
Apoi, şi mult mai important, la acesta din urmă e vorba 
despre două forțe ce acționează în mod contrar asupra 
celor patru elemente preexistente (focul, aerul, apa, pămân- 
tul), unindu-le, respectiv, dezbinându-le, în vreme ce la 
atomişti nu există decât două principii cu funcţii opuse 
şi complementare, care acționează simetric unul asupra 
celuilalt: nefiinta (nimicul) e separare şi diviziune a ființei, 
ființa (ceva-ul) e întrerupere şi stopare a nefiintei. 


1.5. Iată însă că reflectia meontologicá trece, aproape 
pe nesimţite, de la planul metafizic la cel fizic. Pentru am- 
bele contrarietáti descrise mai sus se vor găsi corespon- 
denti fizici şi totodată nefiinta si nimicul vor intra într-un 
proces de ipostaziere meontologică, dobândind „corp“, 
ca să spunem aşa, adică, în acest caz, obținând o anumită 
realitate fizică. Putem încerca să reconstituim acest proces, 

care, după părerea noastră, se petrece, în continuare, 
extrem de logic şi de simetric. 

Mai întâi să constatăm că celor două contrapuneri 
metafizice li se alătură îndată una de tip fizic, exprimată 
la modul general şi abstract: 

TO VACTÓV (OTEQEOV, TTĂTQEG) se opune lui tò kevóv. 

(compact, solid, plin) (vid) 

Alăturând această contrapunere (contrarietate) fizică 
celorlalte două metafizice, observăm în continuare men- 
ținerea unei frumoase simetrii şi a paralelismului, per- 
ceptibil chiar şi la nivel eufonic: 

TÒ Ov versus TO ut] ÖV 

TÒ Dev versus TO undév. 

TO VAOTOV Versus TÒ KEVÓV. 

Apoi vom nota un interesant pasaj al lui Plutarh, care, 
în principiu, reia ideea „tratamentului egal“ al ființei şi 
nefiintei, apoi indică şi trecerea de la planul metafizic la 
cel fizic, dar mai ales sugerează, în plus, felul în care 
atomistii tindeau să ipostazieze vidul: 

„TÒ Dev (ceva-ul) nu există la ei într-o măsură mai 
mare decât tò undéev (non-ceva-ul), ei denumind prin dev 
corpul si prin unõèv vidul, ca şi când vidul ar avea o natură 
proprie (púcic)” (FGP, II, 1, 517; Plutarh, 4). 

Or, sá nu uităm că Pvosc, în limbajul filozofic post- 
socratic, e adesea un termen sinonim cu esența sau Fiinţa 
(ovoia). Prin urmare, ceea ce sesizează Plutarh e iposta- 
zierea, în fizica atomistă, a acestui „gol“ sau „nimic“, sau 
,melucru”, care e vidul, într-un fel de „lucru“, despre care 
să se poată vorbi în termeni nu numai de fiintare meta- 
fizică la modul abstract, dar şi de realitate fizică în sine, 
cu esență proprie fie şi „negativă“ (secundă), dotată cu 
anumite proprietăți. 

Întrebarea decisivă însă vine abia în acest moment: 
oare şi contrarietatea pe plan fizic a fost înțeleasă deopo- 
trivă atât într-o acceptiune individuală, cât şi într-una 
universală — aşa cum a fost cazul contrarietátii metafizice? 
Şi cum a fost ea exprimată, în acest caz? 

După părerea mea, răspunsul este afirmativ: opoziția 
pe planul fizic a fost înțeleasă, în mod paralel cu cea 
metafizică, atât sub raport individual, cât şi general. 

Pe plan individual, opoziția sau contrarietatea se 
realizează între doi sau câțiva atomi separați, distantati 
de vid. Acesta e conceput, aşadar, ca un „interval“ 
(Băornua): „oamenii înțeleg prin vid un interval în care 
nu există nici un corp senzorial“(DK, A59 [Leuc.]; Phys., 
III, 6, 213a, 27). Corpurile atomice sunt „despărțite de vid“ 
(Bweioutva kevo), iar „din atomi separați de vid (tw 
kevæ Oe lAdnuuévov) nu se naşte nimic continuu, după 
cum nu se naşte nici din unități“ (Simpl., Cael., 303a, 3, 
482). În această acceptiune, vidul este locul negativ, inter- 
calat între atomi, loc deja înțeles, cum am văzut în pasa- 
jul citat din Plutarh, ca o natură distinctă şi care există 
în măsura şi în locul în care atomii — „formele indivi- 
zibile“ — nu există. 

Acum, să observăm însă că, alături de această accep- 
tiune, mai degrabă locală, de „interval“ dintre atomii 
individuali, cuvântul „vid“ acoperă şi un alt sens cu 
valoare universală — ce-i drept că nu întru totul clar distins 
de primul —, şi anume ceea ce noi înțelegem azi prin „spa- 
tiu” absolut, conceput în separare de masse. lar în acest 
ultim sens „vidul“ va fi opus totalității „massei atomilor“, 
iar Universul, ca totalitate, este declarat ca fiind „separat 
de vid“. Ce se înțelege exact prin această formulă ne 
lămurim atunci când Simplicius precizează că, pentru 
atomişti, „nu numai în interiorul lumii («óduoc) există vid, 

dar şi în afara ei“ (FGP, IL, 1, 387). Evident că în această 
situație vidul nu doar separă atomii, dar constituie şi tota- 
litatea locurilor unde ei se pot afla sau se află efectiv — 
pe scurt „spaţiul“ absolut în care ei se mişcă în toate 
direcţiile, atunci când formează lumile multiple, care sunt 
uniform distribuite în vid. 

Faptul că cele două acceptii ale cuvântului kevóv nu 
sunt foarte clar distinse nici la comentatori, nici, probabil, 
la Leucip şi Democrit este într-un fel explicabil, deoarece 
limba greacă nu are un cuvânt distinct pentru „spațiu“. Există, 
desigur, cuvintele rO7ros şi XwwQa, dar care înseamnă, de 
regulă, „loc“, „amplasament“, „situare“, „regiune“ etc., 
nu însă şi „spaţiu“ la modul general.” Cu toate acestea, 
consider că atomiştii încep să gândească spațiul absolut, 
distingându-l conceptual de „interval“ (ceea ce se află 
între atomi), ca şi de „loc“ (ceea ce este ocupat de atomi).*8 
Ei îl numesc de cele mai multe ori tot kevóv, adesea 
Insotindu-l însă de calificări suplimentare, care nu se pot 
înțelege decât în accepțiunea de „spaţiu“, şi nu în aceea 
de „interval“ sau de „loc“: în acest nou sens, ei vorbesc 
despre „marele vid” (uéya kevv)*, despre „vidul 


67. „T6noc înseamnă nov, acel „unde“ şi acel „acolo“ al 
apartenenţei de loc a unui anumit corp... Înseşi locurile de „sus“ 
şi „jos“ sunt privilegiate, cu ajutorul lor fiind determinate distante 
şi relații, aşadar acel ceva pe care noi îl numim spaţiu şi pentru 
care grecii nu au nici cuvânt, nici concept. Pentru noi, cei de azi, 
spaţiul nu este determinat prin locuri, ci toate locurile... sunt 
determinate de spațiul infinit, absolut, omogen şi nicidecum 
ierarhizat“ (Heidegger, Ar., 220). Evident, gândirea atomistilor nu 
intră aici în discuţie, de parcă n-ar fi şi ea tot grecească! 

68. Diferite opinii în PSP, 416. 

69. Formula pare a fi aparţinut lui Leucip. Ar fi vorba despre 
„marele vid“ (spaţiul) în opoziţie cu „micul vid” — locul despár- 
titor dintre atomi. Acest „mare vid” era, posibil, distins de „vidul 

exterior” (tò ¿E kevóv)” şi, cel mai des, despre „vidul 
infinit“ (árteigov kevóv); alteori, cu acelaşi sens de 
„spaţiu“, vorbesc despre „infinitul ca mărime“ (árteigov 
tæ ueyEQev) şi uneori chiar numai despre „infinit“, fără 
altă precizare. În acest „vid infinit“ apar şi pier lumile — 
ni se spune, ca regulă generală. 

Din acest punct de vedere, informaţia, probabil corec- 
tă, că pentru Leucip şi Democrit (nu şi pentru Epicur, care 
va relua fizica atomistă, dar va relocaliza spaţiul, rein- 
troducând un sus şi un jos), atomii nu au greutate”, con- 
firmă, indirect, că ei gândeau deja noțiunea de „spațiu 
absolut“, adică „delocalizat“ şi omogen ca proprietăți, „în 
care“, aşa cum va preciza Cicero, „nu există nimic, nici 
sus, nici jos, nici mijloc, nici ultim, nici extrem“ (Cicero, 
Fin. 1, 6, 17). Dimpotrivă, ceea ce face ca, la Aristotel de 
pildă, să nu existe „spaţiu“, ci numai „loc“ e tocmai teoria 
sa privitoare la „locul natural“ al diferitelor elemente — 
care tind fie spre centrul Universului, fie spre extremitatea 


mic“, adică de intervalul din interiorul corpurilor. Acesta din urmă, 
dar nu şi celălalt, fusese admis de Empedocle, sub forma unor 
„pori“. Aristotel spune că este absurd a admite „vidul mic“, dar 
nu şi „vidul mare“, deoarece „vidul nu e altceva decât locul unui 
corp” (GC, I, 326b, 18-20). 

70. ,Vid exterior”, în sensul că atomii sunt „în vid”; spre 
deosebire de „vidul-interval“ (separator) care se află „în corpuri“. 

71. DK, A68, 47 (Aetius, I, 2, 18). Chestiunea e disputată, vezi 
PSP, 422-423, mai ales din pricina unei afirmaţii a lui Aristotel: 
„Democrit susține că fiecare dintre indivizibile este mai greu în 
conformitate cu excesul său (în dimensiune)“ (GC, 8, 326a, 9). Dar 
mişcarea în vidul infinit nu putea să se acorde cu ideea de 
„greutate“, deoarece vidul nu avea o direcție privilegiată, ci numai 
cu aceea, modernă, de „massă“, pe care Democrit nu avea cum 
s-o definească, dar putea totuşi s-o intuiască, fără s-o distingă clar 
de ideea de „greutate“ şi desemnând-o cu acelaşi cuvânt. 

sa. Putem înțelege că, pentru atomişti, greutatea, ca şi 
consecinţa ei, „locul natural“ — jos şi sus —, erau „calități 
secunde“ (cum se va spune în secolul al XVII-lea), spe- 
cifice fiecărei lumi sau kosmos, dar nu şi Universului în 
ansamblul său. 

Aşadar, atomiştii îl gândeau pe kevov în două acceptiuni, 
nu încă riguros separate, mai ales terminologic, dar totuşi 
distincte: ca loc gol sau interval distantator şi separator al 
atomilor în interiorul corpurilor — ceea ce fizic corespun- 
dea nivelului individual sau particular al opoziției meta- 
fizice fiintá—nefiintá — şi totodată ca spațiu absolut, recep- 
tacol al totalitátii atomilor şi lumilor — ceea ce sub raport 
fizic corespundea nivelului universal al respectivei opo- 
zitii metafizice. Într-un caz, vidul se află în corpuri; în celălalt, 
corpurile se află în vid. Si, în ambele acceptiuni, vidul căpăta 
un fel de realitate ontică „secundă“ (o „natură“, după 
expresia lui Plutarh). 

Două texte ale lui Simplicius cred că sunt revelatoare 
în acest sens. Primul este extras din comentariul său la 
Despre Cer al lui Aristotel: 

„Democrit atribuie acestor atomi un alt loc (tavta 
dt tónov ăAMov vnoriOnowv), infinit ca mărime. Denu- 
meste locul cu aceste nume: vid, nimic şi infinit...“ (Simpl., 
Cael., 251, 1; DK, A68, 37). 

Ce vrea să spună expresia „atribuie atomilor un alt loc, 
infinit ca mărime“? La prima vedere, „un alt loc“ înseam- 
nă un alt loc decât cel ocupat efectiv, la un moment dat, 
de atomi, ceea ce însă nu are prea mult sens, deoarece 
atomii, în mişcare, vor ocupa mereu un alt loc. Presupun 
însă că Mov poate fi luat aici şi în sensul lui aAMoiov — 
„altfel“, „de un alt tip”.?? Ar fi vorba deci nu despre un „alt 


72. Sens obişnuit, chiar dacă ceva mai puţin frecvent, încă de 
la Homer. V. LSJ, s.v. III. 

loc“ în sensul banal, de „altă poziție“, sau de „alt ampla- 
sament”, ci despre „un altfel de loc“, „un loc de alt tip”, şi 
anume un „loc delocalizat“, în sens de spațiu infinit atri- 
buit atomilor şi neocupat în mod necesar. Cred deci că 
Simplicius vrea să dezvolte în acest mod noțiunea unui 
spatiu-receptacol infinit al tuturor atomilor şi mişcărilor 
lor, posibil de a fi ocupat de ei, în oricare loc al său, dato- 
rită vacuitátii, infinitátii şi omogenitátii sale.” 

Celălalt text, din comentariul lui Simplicius la Fizica 
lui Aristotel, este mult mai explicit: 

„Unii susțin că există un interval (ó.4ctn a) efectiv 
între corpuri, de un anume fel, care nu le îngăduie să 
devină compacte. Aşa, de pildă, susțin discipolii lui Leucip 
şi Democrit, care spun că vidul se află nu numai în lume, 
ci şi în afara ei, ceea ce este evident, deoarece acest vid nu 
este numai loc (1On og), ci există şi în sine (Ka0'av76). Vederi 
asemănătoare se găsesc şi la Metrodoros din Chios, disci- 
polul lui Democrit, şi la Epicur“ (Simpl., Phys., IV, 6, 213a, 
21; FGP, II, 1, 545). 

Într-adevăr, aflăm tot de la Simplicius că, după Metro- 
doros, vidul nu e „un loc“ (probabil, în sensul că nu e 
numai un loc-interval), ci „el l-a făcut să fie o existență 
în sine (auto d¿ ka0'avro vptomnke)“ (Simpl., Phys., 648, 
14; FGP, II, 1, 602). 

Aşadar, aici, Simplicius (interpretând ansamblul gán- 
dirii atomiste — de la Leucip şi Democrit până la Epicur) 
distinge mai întâi vidul-interval care distanțează atomii, 
împiedicând compactizarea şi unitatea ființei. Apoi arată 
că vidul trebuie conceput nu numai ca loc (separator), 
conținut de lucruri, în interiorul lor şi al lumilor, dar şi ca 


73. „Leucip şi Democrit spun că lumile sunt infinite ca număr 
în vidul infinit şi că se compun din atomi infiniti ca număr“ (FGP, 
II, 1, 387). 

existență reală, neocupatá, în afara lumilor, conținător al 
lucrurilor, şi, în general, că el trebuie luat şi „în sine“, ca rea- 
litate absolută, independentă de atomi şi de lumi. E. limpede 
că prin acest [kevov] ka'avro (vid luat în sine) al lui 
Metrodoros din Chios nu se poate înțelege altceva decât 
ceea ce pasajul anterior numea „un altfel de loc“, cât şi 
ceea ce mai târziu, în secolul al XVII-lea, se va numi 
„Spațiul absolut (adică luat în sine, „separat“ — absolutus, 
în latină) infinit“. 

În fine, să mai comentăm şi o expresie nu tocmai uşor 
de înțeles, probabil un citat din Leucip, redat de Diogenes 
Laertios, care spune că, după acest filozof, pluralitatea 
variată a corpusculelor „se deplasează prin detaşare față 
de [...] infinită (kata árotounv ¿k tic AreiQov)... în 
marele vid” (DK [Leuc.], A67, 1; PSP, 416; FGP, II, 1, 395, 
n. 17). Problema e dată de articolul feminin de pe lângă 
adjectivul „infinită“, ceea ce presupune un substantiv 
feminin neexprimat. Unii au presupus că e vorba despre 
xwoa (loc, regiune, amplasament), dar, folosit pentru 
„loc“ sau „materie“, termenul e platonic şi nu e sigur că 
era deja folosit de atomisti. El putea fi totuşi subînțeles, 
poate corect, de Diogenes, ceea ce înseamnă că Leucip avea 
în minte o Tego xwoa, un „receptacol spatial infinit“ 
din care ieşeau atomii. 

O altă posibilitate ar presupune ca substantivul fe- 
minin de suplinit şi determinat de adjectivul „infinit“ să 
fie chiar púcic (termenul folosit de Plutarh), cu sensul 
general de „realitate sau natură autonomă“. Ar fi vorba, 
atunci, despre o „natură infinită“, pe fondul căreia „se 
detaşează“ atomii în mişcare. Dacă este aşa, atunci vidul 
infinit este gândit de Leucip (şi desigur şi de Democrit) 
ca o „natură infinită“ (negos pvoic) a nimicului, ca 
„fond“ vid şi de neființă din care se detaşează atomii şi 

lumile formate din ei. Pe plan fizic, această proveniență 
a atomilor prin „desprindere“ de vid ar putea corespun- 
de, pe plan lingvistic, „derivării“ democritane a lui dev 
desprins din undév. Avem, oricum, o gândire radical-me- 
ontologică în bun acord cu ideea de spațiu absolut, care 
ajunge astfel să fie distinsă de ideea de loc, spațiu fie ocu- 
pat efectiv de atomi, fie separându-i; ceea ce a reieşit, cred, 
şi din celelalte texte citate. 


2.1. Schematizând şi reconstituind (fie şi cumva arbi- 
trar în detalii) gândirea atomistă, afirmăm că ea pleacă 
de la conceptul tratamentului egal, simetric, aplicat fiinţei şi 
nefiintei secunde, văzute drept contrarii sau contrapuse 
şi având o existență operațională, ceea ce, evident, este 
caracteristica esenţială a gândirii meontologice. La mo- 
dul general şi indeterminat, putem scrie: 

1. Fiinţa e contrariul absolut al neființei. 

Dar, fiindcă ființa se divide, expresia (1) va avea atât 
o acceptiune particulară (individuală), cât şi una univer- 
sală. De asemenea, ea va fi înțeleasă ca având atât o deter- 
minare metafizică, cât şi una fizică. De unde rezultă patru 
contrarietáti, care se pot grupa, simetric, două câte două. 
Pe plan pur metafizic, vom avea, aşadar: 

l.a. Există „ceva“-uri şi ele sunt contrariul absolut al 
„nelucrului“ sau al non-ceva-ului (planul metafizic par- 
ticular). 

1.b. Există ființă şi ea e contrariul absolut al nefiintei 
(planul metafizic universal). 

Pe plan fizic, aceste două propoziții au următoarele 
corespondente: 

2.a. Există atomi („forme indivizibile“) şi ei sunt con- 
trariul vidului-interval (planul fizic particular). 

2.b. Există totalitatea atomilor infiniti ca număr şi ea 
e contrariul totalitátii infinite a vidului-spatiu, numit, 
după Simplicius, de Metrodoros din Chios, discipolul lui 
Democrit, şi „vidul în sine“ (planul fizic universal). 

lar acum, câteva concluzii provizorii: 

- Vidul-spatiu sau „vidul în sine” (kevov ka0'avT6), 
„marele vid“, „vidul infinit“, „vidul exterior“, „un altfel 
de loc“ este, pe plan fizic, echivalentul „neființei secunde“ 
din planul metafizic. Faptul că el există nu mai puțin decât 
atomii în ansamblu (aşadar simetria dintre ființă şi ne- 
ființă), având drept proprietate caracteristică, consub- 
stantialá de fapt, infinitatea, este o consecință şi o expresie 
evidentă a gândirii meontologice. 

— Valoarea operaţională a noțiunilor de neființă, nimic, 
infinit şi vid a permis, într-un prim moment, rezolvarea 
paradoxurilor eleate şi a celor sofiste care se inspiraseră 
din cele dintâi. Apoi, prin ceea ce am numit ipostaziere 
meontologică, aceste noțiuni, numai operaţionale inițial, 
au căpătat — cum spune Plutarh — o „natură“ (púorc) a lor 
proprie, au primit o existență „în sine“, ba chiar au putut 
fi articulate astfel, încât să se facă paşi esentiali în direcția 
conceperii noțiunii de „spațiu absolut”, fie şi în absenţa 
unui termen propriu pentru această noțiune în limba 
greacă. Astfel, realități operaționale şi logice devin realități 
ontice de ordin „secund“. 

- Influența gândirii matematice trebuie să fi fost 
importantă în procesul de ipostaziere, prin care unele 
realități operaționale convenite de dragul simetriei şi 
consistentei devin realități ontice de ordin secund, fără 
a fi existat în prealabil o analiză a posibilității existențiale 
efective a respectivelor realități. Aristotel a descris admi- 
rabil acest proces mental (pe care îl critică de altfel) în 
felul următor: 


LEUCIP, DEMOCRIT 109 


„fiindcă nu te poţi opri în gândire, numărul pare a 
fi infinit, şi (la fel) mărimile matematice, şi (vidul) din 
afara Cerului. Însă, fiind infinit vidul exterior, şi corpul 
pare a fi infinit (ca mărime sau ca număr), şi lumile — 
infinite. Căci de ce ar fi aici mai mult vid decât dincolo?“74 


2.2. Si iată că, tocmai în acest moment — în chip total 
paradoxal! —, se pare că „părintele Parmenide“ zâmbeşte 
ironic: căci nu justifică cumva tocmai ipostazierea meon- 
tologică, despre care tot vorbim, cuvântul acela al său 
„venerabil şi teribil“, de care am vrut atât de mult să ne 
ferim şi la care revenim totuşi, după o rătăcire „paricidă“ 
şi un ocol pe cărările „cu două sensuri“ ale nimicului şi 
nefiintei? Nu revenim deci la la spusa lui íncurcati, ba 
chiar umiliti întru câtva, mărturisind, de voie, de nevoie, 
că, într-adevăr, „totuna-i a gândi şi a fi”? 

Gândirea meontologică şi-a arătat, într-adevăr, deja 
natura poate prea temerară: ea s-a manifestat, cel puțin 
deocamdată, fără prea multă circumspectie, acordând 
în mod egal nefiintei (secunde) tot ceea ce a acordat si 
ființei şi sugerând mai ales, pesemne cu prea multă 
larghete, că introducerea ,nefiintei secunde“ e neproble- 
matică. (Fireşte, poate că îi nedreptátim pe atomisti spu- 
nând aceasta, când nu avem de la ei decât un minim de 
texte originare.) În acest fel, gândirea creează fără auto- 
cenzură entități despre care nu ştie, de fapt, nimic şi care 
ar putea prolifera fără control. Insă omul de ştiinţă — pe 


74. Phys., 3, 4, 203b, 23; v. si PSP, 415, pentru aplicarea princi- 
piului „raţiunii suficiente“, în forma ov uâăMAov. Noi remarcăm 
şi caracterul irezistibil al ipostazierii: pentru că spaţiul nu poate 
fi conceput decât infinit, se va admite şi infinitatea lumilor. 
Aristotel va proceda exact invers: susținând că lumea e unică, va 
deduce că e finită şi că spaţiul infinit nu are sens fizic. 

care nu o dată îl vom regăsi urmându-i, în spirit, pe 
Leucip şi pe Democrit — se va bucura adesea de această 
oportunitate, fiindcă e interesat, în primul rând, de ope- 
raționalitatea gândirii. Precum Odiseu în Infern, el adapă 
umbrele născocite de el cu sângele unei victime care le 
face să prindă substanţă şi glas şi chiar „să anunţe 
viitorul“. Căci ipostazierea aduce beneficii mai ales 
fiindcă rezolvă probleme dificile. Dar pentru asta e nevoie 
întotdeauna de o victimă; poate, şi de un Infern... 


V. Platon, Socrate, Academia nouă, Pyrrhon 


1.1. Putem să ne întoarcem acum la Străinul din Elea 
din Sofistul, adică la celălalt „discipol infidel“ şi „paricid“ 
al „părintelui Parmenide“ — sub al cărui anonimat îl regă- 
sim, desigur, pe Platon. Cum va trata el nefiinta? Cum va 
răspunde el provocării sofistului „cu multe capete“, care 
s-a ascuns sub masca cetățeanului onorabil sau mai ales 
sub cea a filozofului, pe motiv că falsul, minciuna şi răul 
nu există şi că pronunţarea lor e un non-sens? Ce va avea 
el de zis după ce a constatat, în acord de fapt cu o intuiție 
vagă, dar răspândită, că nefiinta şi falsul sunt mai proble- 
matice decât fiinţa şi adevărul?75 

Solutia lui Platon — aşa cum este ea propusă în dialogul 
Sofistul de Străinul din Elea — constă într-o relaxare a exi- 
gentelor prea tari ale principiului non-contradictiei în 
varianta parmenidiană. lar relaxarea nu se va face pentru 
lumea contradictorie a devenirii (care, după Platon, ori- 
cum se supune fluxului şi curgerii susținute mai înaintea 


75. Cf. şi The., 187c-d: „SOCRATE: Mă tulbură cumva acum, dar 
şi altădată, de multe ori, m-a tulburat chestiunea, încât şi acum 
mă aflu la mare încurcătură față de mine însumi şi față de un altul, 
neputând să spun ce este afectarea asta din noi şi în ce fel apare 
ea în noi... 

THEAITETOS: Care anume? 

SOCRATE: Sá opinezi fals!...” 

sa şi de Heraclit, Cratylos sau Protagoras), ci chiar pentru 
lumea inteligibilului, considerată de Platon, conform 
„teoriei Ideilor“ expuse în Phaidon, Banchetul sau Republi- 
ca, drept stabilă, eternă si indestructibilă, aşadar pentru 
ceea ce el numeşte adesea „fiinţa autentică“ (tò Óvtwc 
Ov). Aceasta însă, aşa cum fusese ea descrisă de filozof 
în dialogurile anterioare, avea prea multe proprietăți 
„parmenidiene“ — stabilitatea, imobilitatea, inalterabili- 
tatea, eternitatea: 

„Vom fi siliți să punem la încercare teza părintelui 
nostru Parmenide — spune deci la un moment dat Străi- 
nul — apărând-o pe a noastră şi să impunem punctul de 
vedere că întru câtva este ceea ce nu este şi că, la rândul 
său, ceea ce este cumva nu este“ (Soph., 241d). 

Adverbele de mod, „întru câtva“ (kata Boaxú ti), 
„Cumva“ (Tmn), sunt aici esenţiale, deoarece sugerează bine 
tocmai natura demersului meontologic de „relaxare“, de 
relativizare, fără suprimare însă a principiului non-con- 
tradictiei. Nefiinta va fi deci „întru câtva“, ființa nu va fi 
„cumva“; nu pur si simplu una va fi, fără calificări, iar 
cealaltă nu va fi deloc! 

Fără îndoială, există o analogie între esentele demer- 
surilor celor doi „eleați infideli“ (Democrit şi Platon), şi 
aceasta rezidă, desigur, chiar în fundamentul gândirii lor 
meontologice: în ambele demersuri, anumite cuvinte, pre- 
cum „neființă“, „nu este“, cu valoare predicativă, vor fi 
acceptate ca termeni operaționali într-o gramatică logică 
(tinzându-se la un tratament egal cu alți termeni mai puțin 
problematici, precum „mişcare“, „stare“, „altceva“) fără 
o preocupare obsesivă prealabilă pentru conținutul lor 
ontic sau pentru posibilele lor contradicții interne. Sco- 
pul acceptării este de a obține ca această gramatică logică 
să funcționeze cât mai bine, oferind soluţii generalizabile 

şi consistente, dar şi aflate într-o relativă concordanţă cu 
intuiţia obişnuită despre felul cum apar lucrurile. (De 
exemplu, să corespundă intuitiei că falsul şi imaginea 
există cu adevărat etc.) În continuare, dacă gramatica logi- 
că respectivă funcționează satisfăcător, se va admite că 
termenii ei sunt cumva reali ca obiecte ale gândirii din nici 
un alt motiv decât din acela că sunt operationali în cadrul 
gramaticii respective. Aşadar, termenii respectivi, consi- 
derati cumva inteligibili şi reali în gândire, vor primi până 
la urmă şi un fel de corespondent ontic secund. 

Să observăm însă la Platon, în raport cu demersul 
meontologic atomist, şi o anumită prudență: prin intro- 
ducerea respectivelor adverbe nehotărâte, Străinul evocă 
problematicul: fiintarea nefiintei, respectiv nefiintarea 
fiinţei sunt de acceptat numai „întru câtva“, „cumva“, deoa- 
rece ele rămân chestiuni confuze şi încurcate. Există o 
inevitabilă „întunecime a nefiintei”, despre care, aparent, 
nici Leucip, nici Democrit nu vorbiseră (sau, în orice caz, 
nu aflăm că ar fi vorbit despre aşa ceva), şi, pentru a 
străbate această intunecime, e nevoie de o privire nu doar 
ascuțită şi temerará, dar şi conştientă de propria-i teme- 
ritate. Într-un fel, cazul e disperat, aşa cum Străinul şi 
Theaitetos o recunosc, cu atât mai mult cu cât, dacă îi 
lăsăm deoparte pe eleati, nici soluţiile date de celelalte 
filozofii anterioare nu convin: unii gânditori — precum 
ionienii, Empedocle, Anaxagoras — au rezolvat confuz 
chestiunea ființei şi a nefiintei, încurcându-se în contra- 
dictii, în vreme ce alți filozofi sunt de respins mai ales 
fiindcă identifică fiinţa cu o anumită devenire (mişcare) 
a unor corpuri (Soph., 246c). 

În orice caz, iată cum, pentru „a doua oară“, se naşte 
„neființa secundă“ (ceea ce întru câtva nu este), pe care 
acum Platon, fie şi numai prin nuantarea adverbialá 

despre care am vorbit mai sus, o va distinge mai clar decât 
atomiştii de nefiinta primă sau de neantul absolut, care 
nu este deloc. 


1.2. Vom încerca acum să reconstituim modul în care 
se formează efectiv raționamentul meontologic al lui Platon 
din Sofistul, fără a urma strict mersul discuţiei din dialog. 

Teoria Ideilor în forma sa „clasică“, aşa cum apare 
indicată mai ales în dialogurile de maturitate, Menon, 
Phaidon, Phaidros, Banchetul şi Republica, explica legătura 
dintre lucrurile multiple, particulare din lumea devenirii 
şi Ideile eterne, unice fiecare în parte, prin conceptul de 
„participare“ (ué0z¿1c). E un concept delicat şi asupra 
valabilitátii căruia se pot formula — şi s-au şi formulat — 
destule obiecţii, începând chiar cu Parmenide al lui Platon, 
spre a nu mai vorbi de Aristotel; dar acest lucru nu are 
de ce să ne preocupe în mod special în discuția noastră. 
(Pentru atomisti, după cum am văzut, legătura dintre cele 
două lumi era dată de combinarea şi dezbinarea atomilor 
separați de vid, ceea ce punea, poate, mai puține pro- 
bleme metafizice, dar nu mai puține şi mai puțin serioase 
probleme fizice.) Regulile participării — niciodată formu- 
late ca atare, explicit, de Platon, dar uşor de dedus, erau 
următoarele: 

1) Dacă un lucru p are proprietatea a, altfel spus dacă 
p este a (a este predicatul lui p), atunci p participă la Ideea lui 
a, sau la A luat în sine (ka0'abró): p participă la A. Evident, 
regula 1 (sub forma implicatiei de mai sus) admite şi o 
implicatie inversă: dacă p participă la A, atunci p este a. Dacă 
un arbore e înalt înseamnă că el participă la înaltul în sine 
(sau la Ideea de înalt) şi invers, dacă arborele participă 
la înaltul în sine, e înalt. 

2) A doua regulă: dacă p participă la A, el este altceva decât 
A. Cu alte cuvinte, fetele frumoase sunt altceva decât 
frumosul în sine, legile drepte — altceva decât dreptul, 
copacul înalt — altceva decât înaltul etc. (Hipp.M., 287e). 
Această regulă, în mod evident, susține principiul 
platonic fundamental — distincția (Aristotel va spune „se- 
pararea”) dintre lumea fenomenalá şi lumea inteligibilă 
(Met., L 6, 987b). 

3) Dacă p este a, dar e altceva decât A (unde A este a în 
sine sau ideea lui A), atunci întru câtva p este şi non-a. De 
aici rezultă însă (conform cu 1) că a va participa şi la non- 
A sau la Ideea lui non-A. Regula 3 nu violează totuşi 
principiul non-contradictiei, din pricina restrictiei de 
mai sus. Într-adevăr, dacă Socrate e mare în raport cu 
Simmias, el participă la marele în sine (regula 1), dar 
nu e, desigur, marele (regula 2). Prin urmare, Socrate e 
totodată şi non-mare (mic sau egal), nu numai mare, si 
anume, să zicem, e non-mare în raport cu Phaidon. În 
consecință, el participă şi la Ideea de non-mare, tot 
conform regulii 1 (Phd., 102b-d). Regula 3 explică şi subli- 
niază caracterul relativ al proprietăților unui lucru indi- 
vidual. Ea poate fi aplicată şi atunci când predicatul lui 
p exprimă o Fiinţă (o esenţă, ovoia). De exemplu, dacă 
Socrate e om, el e totuşi altceva decât omul în sine, aşadar 
va fi, întru câtva, şi non-om — să spunem că prin impul- 
surile lui iraționale etc. 

Pe de altă parte, un lucru individual participă la mai 
multe Idei care par să se implice, pe rând, într-o anumită 
ordine. De exemplu, o pereche de pantofi participă la 
Ideea doiului, dar şi la Ideea parului, deoarece doiul im- 
plică parul. Sau această pisică participă la Ideea de pisică, 
dar şi la aceea de felină, deoarece pisica este o felină 
etc. Rezultă că, pentru a putea fi explicată varietatea 

fenomenelor, Ideile însele ar trebui să accepte o anumită 
participare unele la altele, participare care, pe de altă 
parte, nu poate fi totală: parul nu poate participa la impar, 
căci nu e impar (regula 1) şi nici invers, imparul — la par. 
Într-adevăr, spre deosebire de lucrurile individuale, Ideile 
sunt şi trebuie să rămână indestructibile, eterne şi inal- 
terabile, iar o asemenea participare totală le-ar nimici. 
Problema e dezbătută în Sofistul, iar concluzia e urmă- 
toarea: Ideile alcătuiesc, va susține Stráinul din Elea, o 
„comuniune“ (kavwvia), un „univers inteligibil“ (Koouos 
vonT66) — vor spune platonicienii mai tárziu”*, univers 
bazat pe relații diferenţiate si diverse, şi nu vor constitui 
nici o colecție de statui imobile, nici o gelatină indistinctă. 
Nu putem să nu remarcăm aici că procesul de com- 
binare şi interacțiune a Ideilor, pentru a forma baza parti- 
cipării fenomenale, reaminteşte combinarea şi dezbinarea 
„ideilor indivizibile“ (toot Ld£au) ale lui Democrit — 
proces prin care se constituie lumea fenomenală. Fireşte, 
şi diferențele sunt importante: Ideile platoniciene se com- 
bină şi se despart pe cale logică, în vreme ce „ideile“ 
democritane interacționează fizic, despărțite de vid (pe 
care Platon nu îl admite în teoria sa fizică din Timaios). 
Totuşi, logicul rămâne la Platon foarte asociat metafizi- 
cului, în vreme ce, pentru Democrit, „fizica“ atomilor e 
în mare măsură o „metafizică“, deoarece se sustrage com- 
plet — după cum ştim — determinărilor materiale ce pot 
cădea sub simțuri. O altă deosebire ce ni se pare însă mai 
substanţială este că, dacă la Democrit lumea „opiniei“ 
nu avea nici o asemănare cu lumea „autentică“ — deşi 
era totuşi produsul acesteia —, la Platon lumea „opiniei“ 


76. Formula, inexistentă la Platon, se întâlneşte pentru prima 
oară la Philon din Alexandria (De op. mundi, 19, 3; 24, 2 etc.). 

seamănă cu lumea autentică, precum seamănă imaginea 
cu modelul ei, rămânând însă diferită de el. 

Ce va da atunci teoria participării extinsă la relațiile 
din interiorul acestui univers inteligibil? Cum va functio- 
na ea în aceste condiţii şi, mai ales, ce va implica o bună 
funcţionare a sa? 

Platon distinge (provizoriu, s-ar părea) în interiorul 
universului Ideilor cinci Idei fundamentale pe care le 
numeşte şi „genuri supreme“ (utyiora yévn), lăsând sá 
se înțeleagă totuşi că, în afara acestora cinci, ar mai putea 
exista şi altele, la fel de importante sau fundamentale (Soph., 
254c).” De ce suntele,, genuri supreme“? Verosimil, fiindcă 
toate celelalte Idei trebuie să participe la acestea pentru 
a exista. Cele alese, deocamdată, sunt: mişcarea (kívnoLc), 
starea (otácis), ființa (tò Ov), identicul (ravrOv) şi altceva-ul 
(Oárteoov). Primele două nu pot participa una la cealaltă, 
căci s-ar anula reciproc (Soph., 252d). In schimb, restul 
de trei se pot combina cu celelalte şi între ele, cam în felul 
în care — explică Stráinul din Elea — funcționează voca- 
lele în raport cu consoanele din limbă (Soph., 253a). 

Să luăm deci mişcarea (ca Idee) în raportul ei cu Ideea 
altceva-ului (Soph., 256c-d): ea participă la altceva, deoa- 
rece e altceva decât celelalte Idei, de exemplu decât starea 
(regula 1). Dar, conform regulii 2, mişcarea este altceva 
şi decât altceva-ul; aşadar, conform regulii 3 (a fi altceva 
decât X înseamnă a fi, cumva, şi non-x), ea „nu este altceva 
cumva (rt) şi este altceva, potrivit cu acest raționament“. 
Să se remarce prezența adverbului nehotărât „cumva“. 
Deci Ideea de mişcare participă atât la Ideea lui altceva, 


77. „„.„alegând unele dintre cele considerate cele supreme... 
În fapt, Platon nu spune nicăieri că ar exista numai cinci „genuri 
supreme“, ci, explicit, o spune Plotin (urmat de multi interpreți 
mai noi), în Tratatul 43,V1.2,8. V. şi Reale, 1990, 87. 

cât şi la Ideea lui non-altceva (adică la identic) cumva, nu 
în mod absolut însă, căci punctele de vedere nu sunt iden- 
tice, şi astfel principiul non-contradictiei poate fi păstrat, 
fie şi într-o formă ceva mai „relaxată“. 

Ceva asemănător se poate afirma şi despre relația 
mişcării cu identicul: ea participă la identic, căci e identică 
cu sine, dar e altceva decât identicul, prin urmare ea va 
fi cumva identică şi non-identicá — identică în relație cu 
sine, non-identică în relaţie cu celelalte Idei (Soph., 256a). 
Ea va participa deci şi la Ideea lui altceva. 

Dar care va fi relația mişcării (şi implicit a tuturor 
celorlalte Idei sau genuri supreme) cu ființa (fiinţa în sine, 
Ideea de ființă)? Chestiunea trebuie asumată cu curaj — 
spune Străinul — în exact aceeaşi termeni: 

Desigur, mişcarea este (fiinteazá), prin urmare ea par- 
ticipă la ființă (regula 1). 

Dar mişcarea e altceva decât ființa, conform regulii 
2. În consecință, potrivit regulii 3, ea nu este (nu fiinteazá) 
întru câtva şi, ca urmare, conform regulii 1, ea participă şi 
la neființă (non-fiintá). Altfel spus, mişcarea este, deoarece 
participă la fiinţă, şi nu este, deoarece e altceva decât ființa: 

„Aşadar e clar că mişcarea în mod autentic nu fiinteazá 
şi fiinteazá (Ovrws oUK Ov kai Ov), de vreme ce participă 
la ființă?“ — întreabă la finele rationamentului Străinul, 
obținând consimțământul lui Theaitetos (Soph., 256d).78 
În mod simetric rezultă de aici, în general, că orice fiintare 
particulară (aşa cum e şi mişcarea), întrucât e altceva decât 


78. Platon, ce-i drept, pare să folosească reciproca regulii 1: de 
vreme ce Mişcarea participă la Nefiintá, ea ,nefiinteazá”. Ratio- 
namentul poate fi criticat pe considerentul că Platon îl foloseşte 
pe ,fiinteazá” (este) ca pe un predicat obişnuit, în timp ce în 
celelalte cazuri „este“ e folosit copulativ. 

fiinţa în sine, e neapărat cumva şi nefiintare, deci, conform 
regulii 1, va participa şi la neființă. În concluzie, cumva 
nefiinta în sine este (fiinteazá) şi, reciproc, cumva ființa 
în sine nu este (nu fiinteazá), tot aşa cum, desigur, când 
non-albul este, albul nu este. Platon va preciza mai 
departe: dacă fiecare fiintare particulară fiinteazá (este) 
şi nu fiinteazá (nu este) cumva, atunci ființa în ansamblu 
fiinteazá şi nu fiinteazá „în nenumărate rânduri“ (Eni 
pvoíoris), iar nefiinta în ansamblu - la fel, dar alternativ 
față de ființă (Soph., 259b). 

Rezultatul are de cesă deconcerteze: intrarea în scenă, 
ca o consecinţă a teoriei participării, a acestei „străine“ — 
a nefiintei — chiar în lumea inteligibilului; într-adevăr, 
conform regulii 1, dacă ceva nu este (,mefiinteazá”, dacă 
mi se permite să spun astfel) înseamnă că participă la 
neființă, adică la Ideea de non-fiintá, care ajunge astfel să 
capete o existenţă distinctă. Aceasta însă, nota bene, nu fusese 
introdusă în prealabil ca Idee distinctă, precum cele cinci: 
ființa, mişcarea, starea, identicul, altceva-ul! 

Aşa că, de fapt, care este statutul exact al nefiintei? Este 
ea, într-adevăr, o Idee în rând cu, şi în plus față de, cele- 
lalte cinci „genuri supreme“, anunțate mai înainte? (Soph., 
254d)'? Într-un fel, nu, deoarece Platon (prin vocea Străi- 
nului) nu o alătură explicit celorlalte cinci, mărindu-le 
astfel numărul la şase, cu toate că admite că numărul total 
al genurilor majore e mai mare decât cinci. Nefiinta e pro- 
dusul altceva-ului care, „făcând fiecare (Idee) altceva decât 
ființa, o face să nu fiinteze”, ceea ce îi conferă nefiintei, 
la prima vedere, un statut derivat cu necesitate din Ideea 


79. Soph., 254d. Aşa cum a observat Cornford, formula lui 
Platon, péyiota tõv yevóv, nu înseamnă „genurile cele mai 
înalte“, ci mai curând „genuri foarte înalte“. Ceea ce înseamnă că 
lista „genurilor supreme“ nu este închisă (Cordero, 254). 

de alteritate (Soph., 256e). Într-adevăr, să presupunem, un 
moment, că eliminám nefiinta (sau afirmăm, în manieră 
anti-meontologică, că ea nu este). Atunci mişcarea (şi 
celelalte Idei) nu mai pot participa la neființă, prin urmare 
„neființarea“ nu se mai poate predica despre mişcare. 
Aceasta înseamnă însă (conform regulii 3) că mişcarea 
nu mai este deloc altceva decât ființa, ceea ce violează 
regula 2 şi are drept consecință identitatea dintre mişcare 
(şi toate celelalte Idei) şi ființă, deci refacerea Unului 
parmenidian, aflat în deplin repaos şi unitate desăvârşită. 
Sub acest aspect, pur operational, iată că nefiinta apare 
ca un „separator“, un ,distantator”, ca un „interval onto- 
logic“ care permite distincția Ideilor — ceea ce, desigur, nu 
poate să nu reamintească cu putere de „vidul-interval“ al lui 
Leucip şi Democrit, al cărui rol era tocmai acela de a îngă- 
dui diferențierea şi multiplicitatea „ideilor indivizibile“ 
prin distantarea lor unele de celelalte. 

Într-un alt fel însă, nefiinta este o Idee autonomă (din 
nou, la fel cum vidul, la atomisti, era nu doar un interval, 
ci şi o „natură“ în sine) şi Platon chiar afirmă clar că ea 
e „o Idee unică (év gidoc), numáratá în rândul celorlalte 
numeroase ființe“ (Soph., 258c)8!, şi că se poate arăta „care 
este Ideea nefiintei”. Mai mult, el susține că nefiinta ar 
fi „un unic gen printre celelalte [genuri] (Ev u tõv 4MMwv 


80. Dacă mişcarea ar fi totuşi altceva decât fiinţa ar însemna 
că ea nu fiinteazá. Dar s-a afirmat că ,nefiintarea” nu este un 
predicat al Mişcării. Prin urmare, ea nu poate fi altceva decât Fiinţa 
şi, în consecință, e identică cu Fiinţa. 

81. Desigur, s-ar putea contesta faptul că eidos înseamnă aici 
„Idee“. Dar câteva rânduri înainte Platon spune că nefiinta „are 
propria sa natură, după cum marele era mare şi frumosul era 
frumos“. Or, marele şi frumosul sunt la Platon exemplele cele mai 
obişnuite de „Idei“. 

yévos)?, risipit printre toate celelalte fiintári” (nu altmin- 
teri decât era conceput „vidul infinit“ al atomistilor). Care 
sunt însă „celelalte genuri“? Numai cele cinci (mişcarea, 
starea, ființa, identicul, altceva-ul) enunțate şi discutate 
mai înainte? Or, Platon spusese limpede mai devreme că 
nu va discuta despre toate Ideile, ci că va alege doar 
„Câteva dintre genurile considerate cele mai mari“ 
(Soph., 254c). Aşadar, genurile „cele mai mari“ nu sunt, 
în mod verosimil, numai cele inițiale, nici numai cele 
cinci, ba poate chiar nici măcar numai şase. 

De asemenea, Platon afirmă că, aşa cum non-marele 
nu e mai puțin real decât marele şi non-dreptul nu e mai 
puţin real decât dreptul, tot la fel şi nefiinta nu e mai puțin 
reală decât ființa. Recunoastem aici tendința spre simetrie 
a rationamentului meontologic, pe care am mai întâlnit-o 
şi la atomişti şi care contribuie la ipostazierea meon- 
tologică. De fapt, dacă ființa e o Idee, având realitate onticá 
(şi nu doar operațională), se pare că acelaşi lucru ar trebui 
spus şi despre neființă. Aşa precum la Leucip şi Democrit 
exista, alături de vidul-interval distantator, şi „marele 
vid“, sau „vidul în sine“, care avea propria lui „natură“, 
deşi era neființă şi nimic, tot aşa şi aici, la Platon, procesul 
de ipostaziere acordă nefiintei ca natură separată un 
statut de Idee şi de „gen“. 

Să observăm totodată că mişcarea şi starea, identicul 
şi altceva-ul sunt, luaţi doi câte doi, termeni contradictorii, 
în sensul că, negându-l pe unul (cel puţin în cadrul ace- 
leiaşi categorii, cum ar fi spus Aristotel)*, îl obținem pe 


82. Soph., 260b. 

83. Starea nu e contradictoriul mişcării (non-mişcarea) decât 
în interiorul categoriei acţiunii sau pasiunii. Pentru simplificarea 
discuţiei, vom lua în acest sens contradictia: când, în cadrul unei 
categorii unice, un subiect este sau A, sau non-A. Platon vorbeşte 
de ,contrapunere” în acest caz. 

celălalt.8 Aceasta este important de înțeles mai ales în 
ceea ce îi priveşte pe ultimii doi: într-adevăr, a participa 
la non-altceva înseamnă, în fapt, a participa la identic, şi 
a participa la non-identic înseamnă a participa la altceva. 
Or, simetria sistemului cere apariția unui contradictoriu 
şi la ființă — nefiinta (non-fiinta) — de vreme ce mişcarea 
avea drept contradictoriu starea, iar identicul, altceva-ul. 
Şi într-adevăr, nefiinta e prezentată chiar în acest fel de 
Platon: ca o negatie contradictorie a ființei (ànópaos), 
sau ca un contrapus (4vuti0éuevov), şi nu ca un contrar 
(¿vavrtiov) al fiinţei. (Contrariile admit un termen me- 
diu, precum frigul şi caldul, albul şi negrul etc., în vreme 
ce opuşii care se neagă reciproc — niciodată; Soph., 257b-c, 
258e.) Să notăm, pe de altă parte, că Platon, printr-o frază 
destul de misterioasă, pare totuşi să nu excludă din prin- 
cipiu existența unui veritabil contrariu al Fiintei (neidentic 
desigur cu neantul), ci doar renunță să mai discute, pe 
moment, problema (Soph., 258e). 


1.3. Ajungem aici la un punct esenţial al demonstrației 
noastre: la Platon neftinta nu e totuna cu altceva-ul pur şi 
simplu, luat ca relativ, aşa cum totuşi au crezut majori- 
tatea comentatorilor, de pildă Paul Natorp, Leon Robin, 
Auguste Diez, Denis O'Brien, Nelson Cordero, Stanley 
Rosen, Constantin Noica şi mulți alții, motiv pentru care 


84. Aristotel, Met, X, 3, 1054b, spune că „altceva“ şi „identic“ 
sunt termeni contrapuşi, deoarece A este ori identic, ori altceva 
decât B, şi că pot fi consideraţi contradictorii în cazul unor lucruri 
existente. În cazul unor lucruri inexistente, se poate vorbi numai 
despre non-identic. Aristotel consideră că nu putem stabili o relație 
de alteritate reală între două inexistente, sau între o inexistentá 
şi o existență. De unde ar părea să rezulte că nefiinta nu este altceva 
decât fiinţa — cum vrea Platon —, ci numai „non-identică“ cu fiinţa. 

ei nu au înţeles că Platon introduce, chiar dacă nu explicit, 
şase, şi nu cinci genuri.% Nu întâmplător Străinul se teme 
să nu fie considerat un „paricid“, un om care îl loveşte 
pe părintele filozofic venerat, „marele Parmenide“! Or, 
dacă, aşa cum se crede de cele mai multe ori, nefiinta lui 
Platon ar fi fost doar alteritatea cu alt nume, filozoful nu 
ar fi avut prea multe motive să aibă o conştiinţă vinovată. 
Am fi avut noi, în schimb, destule motive să-l învinuim 
de erori logice, aşa cum chiar fac unii comentatori 
(Cordero, 58-60). 

Nefiinta este însă nu altceva, ci ceea ce este altceva decât 
ființa (Soph., 257b, 258b). (Cred că teza potrivit căreia 
Platon ar fi restrânsnumărul genurilor supreme la cinci 
a fost impusă definitiv de Plotin şi a fost, de atunci, 
reluată de comentatori, fiind prea puțin supusă unei exa- 
minári serioase.)% Platon afirmă, într-adevăr, că „altce- 
va-ul... fiind altceva decât ființa (étegov d¿ toŬŭ Ovros ðv), 
e perfect limpede că în mod necesar el este nefiintánd (£& 
AvăYKns civar ur ðv)“; or, aici participiul un Ov e near- 
ticulat. Platon nu spune deci că altceva-ul, ca atare, e identic 
cu nefiinta, tó T] Ov, ceea ce ar fi presupus obligatoriu pre- 
zenta participiului articulat (Soph., 259a). Cu alte vorbe — 


85. Natorp, 306. Vezi si Cordero, 57. Cordero crede cá Platon 
„uită“ sensul relativ al lui „altceva“ şi îl ia în sens absolut, ceea 
ce îl aduce la o neființă în sine. In fapt, la Platon „altceva“ e un 
operator care creează opusul lucrului pe care îl determină, dar el 
nu-i identic cu rezultatul operaţiei: „altceva decât X”, aşa după 
cum semnul logic al negatiei este diferit de rezultatul operaţiunii. 

86. Plotin, 43, VI.2,9. Vezi capitolul VIII. Totuşi, N. Cordero 
(Cordero, 269, n. 336) arată că au existat unele îndoieli că Platon 
ar identifica natura lui altceva şi pe aceea a nefiintei, deşi pentru 
el nu există nici o îndoială că Platon le asimilează complet. Vezi, 
pentru o opinie contrară, Dixsaut, 204. V. şi ezitările lui S. Rosen 
de a asimila altceva-ul cu nefiinta (Rosen, 1983, 288). 

explică filozoful —, la fel ca mişcarea, starea etc., şi altce- 
va-ul cumva fiinteazá şi nefiinteazá (este şi nu este); prin 
urmare, el va participa deopotrivă şi simetric la nefiinta 
în sine şi la ființa în sine, de care va fi, desigur, diferit, în 
sensul în care orice participant este diferit de Ideea la care 
el participă. 

De altminteri, dacă prin absurd nefiinta ar fi doar un 
alt nume pentru altceva, ființa ar trebui să fie un alt nume 
pentru identic, de vreme ce altceva-ul şi identicul sunt 
contradictorii, iar fiecare contradictoriu nu poate avea decât 
un singur contradictoriu. Altceva-ul, ca altceva, se opune 
contradictoriu identicului, dar tot el, luat prin ipoteză ca 
sinonim pentru neființă, ar trebui să se opună şi ființei. 
Pe de altă parte însă, este imposibil ca ființa să fie totuna 
cu identicul, după cum Platon însuşi demonstrase mai 
înainte (Soph., 255b).8 

Distincția fundamentală dintre neființă şi altceva se 
poate demonstra şi prin simetrie: este clar că identicul 
adăugat la orice Idee (şi, în general, la orice noțiune) o 
lasă pe aceasta neschimbată: „identic cu ființa“ înseamnă 
fiinţa, nu identicul, la fel cum „identic cu frumosul“ este 


87. Pentru a elimina o ambiguitate, să observăm că expresia 
„altceva decât ființa“ semnifică diferit atunci când subiectul este 
o Idee oarecare, de pildă mişcarea, şi când subiectul este nefiinta. 
In acest ultim caz, avem de a face cu relaţia dintre termeni opusi 
(sau contradictorii într-un gen); în celălalt caz, avem de a face cu 
opoziția dintre participant şi Ideea la care el participă. Non-albul 
în sine este altceva decât albul în sine într-un sens diferit decât este 
o hârtie albă altceva decât acelaşi alb în sine. 

88. Platon susține că, dacă Fiinţa şi Identicul sunt totuna, toate 
Ideile care fiinteazá vor fi şi identice (între ele). Altfel: în mod 
necesar, Fiinţa fiind identică cu sine, înseamnă că participă la 
Identic. Dar, conform regulii 2, ea nu poate fi identică cu Identicul, 
ceea ce contrazice teza că ea e identică cu Identicul. 

frumosul, nu identicul. Invers, altceva-ul adăugat la orice 
Idee o transformă pe aceasta în negația ei, precum „altce- 
va decât albul“ dá non-albul, nu altceva-ul.& Aceasta este 
„natura altceva-ului”, de a transforma lucrul şi Ideea în 
negația sa, nu de a fi chiar negația respectivă (Soph., 
254d).% Prin urmare, „altceva decât ființa“ (luat ca negatie 
şi opoziție) este nefiinta (non-fiinta), care, prin urmare, 
nu poate fi un alt nume pentru altceva, aşa după cum 
„identic cu ființa“ nu poate fi deloc sinonim cu identicul. 
Cei care cred că Platon identifică nefiinta cu altceva-ul 
omit încă ceva: cuvântul „altceva“ (sau „altul“) are două 
semnificații pe care Platon, deşi nu le distinge suficient 
de clar, nici nu le confundă. Într-un caz, „altceva“ 
înseamnă „un lucru care e altceva decât un altul“ şi 
reprezintă o prescurtare pentru această expresie. (E ca 
atunci când spun „m-am săturat, vreau altceva!”.) În 
celălalt caz, „altceva“ este relația care opune cele două 
lucruri. Altfel spus, ar trebui să distingem între un „alt- 
ceva“, care e un lucru contrapus altui lucru, şi „altceva 
decât“, care e relația de contrapunere.”! Primul „altceva“ 
este identificabil cu nefiinta (fiind ceea ce e altceva decât 
ființa), al doilea „altceva“ — niciodată. De unde rezultă 
că, dacă distingem între „un altceva“ (un lucru contrapus 


89. ,Identic” înseamnă de fapt „identic cu”, iar „altceva“ 
înseamnă de fapt „altceva decât“. 

90. „Natura altceva-ului trebuie declarată ca fiind a cincea 
printre Ideile pe care le-am ales.“ Se vede de aici şi din pasajul 
următor că altceva-ul are o „natură“ — adică e o esenţă şi o Idee 
la care celelalte Idei participă. Cordero susține că Platon 
transformă relativul în absolut (Cordero, 260). De fapt, Platon 
acordă relativelor posibilitatea de a constitui Idei — lucru pe care 
îl va critica mai târziu Aristotel. 

91. Platon ştie bine că „altceva“ exprimă o relaţie: „altceva 
decât“ (Soph., 255d). 

altuia) şi „altceva decât“ (relația de contrapunere), tot va 
trebui să deosebim două genuri în locul unuia singur — 
dintre care unul este asimilabil nefiintei, iar celălalt numai 
serveşte să o constituie. lată de ce nefiinta nu este, la 
Platon, nici „o parte a lui altceva“, cum pare să considere 
Th. Szlezâk, deoarece un „ceva“ determinat de o relație 
nu poate fi parte a relației înseşi (Szlezák, 1979, 79). 

Aşadar, în mod logic nefiinta trebuie să fie un gen 
în sine şi o Idee unică — distinctă de Ideea lui altceva — 
şi definită de Platon pe larg drept „contrapunerea 
(àvtíð os) reciprocă dintre natura unei părți a altce- 
va-ului şi natura unei părți a ființei“ şi despre care afirmă 
că nu are cu nimic mai puțin realitate sau existență decât 
fiinţa însăşi. E clar deci şi de aici că nu altceva-ul e numit 
neființă de Platon, ci numai contrapunerea altceva-ului la 
ființă. Aşadar, nefiinta e numai ceea ce e altceva decât ființa, 
luată ca Idee. Analog, mişcarea poate fi definită drept 
contrapunerea altceva-ului la stare — ceea ce este altceva 
decât starea etc. 


92. lată şi acest pasaj revelator, cred (tradus destul de diferit 
de interpreţi): „contrapunerea (antithesis) reciprocă dintre natura 
unei părți a altceva-ului şi natura unei părți a ființei nu e deloc 
mai puţin realitate (ousia), dacă e îngăduit a spune, decât e ființa 
însăşi, contrapunerea nesemnificând un contrar al fiinţei, ci atâta 
numai — un altceva decât ea. — Foarte limpede. — Ce nume să-i dăm 
ei (contrapunerii)? — Evident că neființă...“ (Soph., 258b). 

93. D. O'Brien, deoarece confundă altceva-ul cu nefiinta, 
consideră că „les parties de l'autre sont par conséquent des âtres; 
il y a donc une communication de l'être et de l'autre”. Or, nu părțile 
lui altceva, ci părțile lui „altceva decât ființa“ sunt nefiinte, dar 
existente. Căci, aşa cum am arătat, relaţia nu poate fi fiinţă în sine. 
Între nefiinte şi fiinţe nu există comunicare sau comuniune, aşa 
cum nu există între termeni contrapuşi sau contradictorii 
(O'Brien, 1991, 334). 

Să mai notăm şi că, într-un sistem cu şase genuri, două 
dintre ele — mişcarea şi repaosul — sunt „operatori“ fizici, 
celelalte două — altceva-ul şi identicul — sunt operatori 
logici şi relativi, iar ultimele două -— ființa şi nefiinta — sunt 
operatori ontologici (în sensul că desemnează realitatea 
în ansamblu, luată sub aspectul ei cel mai general). 
Simetria şi eleganța sistemului — ignorate de majoritatea 
comentatorilor — îmi par evidente şi ele au o legătură clară 
cutipul de raționament meontologic, aşa cum am văzut.” 


1.4. Persistă totuşi o foarte semnificativă ezitare a lui 
Platon dinaintea calității de „gen“ a nefiintei, ezitare care 
se traduce adesea, chiar dacă nu întotdeauna, printr-o 
anumită neclaritate a exprimării distinctiei dintre altceva 
şi nefiintá. Şi tocmai această ezitare explică, pesemne, 
şi de ce teoria celor cinci genuri supreme a câştigat atâta 
credit. Ezitarea însă sugerează, după părerea mea, con- 
ditia inevitabil ambiguă a nefiintei secunde în rationa- 
mentul meontologic, condiție de care Platon era foarte 
conştient şi care, pesemne, îl îngrijora: operațional, ea e o 
realitate ca toate celelalte Idei şi genuri, aşadar e un zidoc, 
adică o Idee şi „un gen dintre celelalte genuri“. Aceasta, 
deoarece ea face să funcționeze simetric gramatica logică 
a Ideilor bazată pe conceptul de participare nu numai în 


94. Una dintre puţinele excepţii în acest sens o reprezintă 
studiul lui Monique Dixsaut (Dixsaut, 204). Ea recunoaşte 
distincţia dintre altceva şi neființă, fără însă să aibă curajul — am 
spune — sá admită deschis un al şaselea gen distinct: „Mais du non- 
étre on peut dire qu'il est réellement non-étre, une nature 
fermement assurée d'elle-méme, nature qui n'épuise pas pour 
autant la nature, ni la puissance de l'autre.” 

95. Ezitare remarcată si de Antonia Soulez, în „Le travail de 
la négation” (Études, 1991, 238). 

ceea ce priveşte relația dintre lucrurile sensibile şi Idei, 
dar şi, generalizând, o face să funcționeze în interiorul 
„comunităţii Ideilor“. 

Valoarea operațională a nefiintei ar pretinde un tratament 
egal şi simetric cu ființa. Totuşi, deoarece şi-a obținut sta- 
tutul de „realitate“ numai de la această trăsătură opera- 
tionalá, ea nu e, strict ontic vorbind, o realitate de acelaşi 
fel cu toate celelalte Idei. E o „străină“ cumva (la fel ca 
şi Străinul care o aduce la lumina gândirii), de unde şi 
faptul că nu se vorbeşte deschis despre şase genuri supre- 
me, deşi se admite că numărul lor ar putea fi mai mare 
decât cinci. Vom distinge şi aici, ca şi la atomisti, între o 
realitate ontică şi o realitate operațională şi vom spune că şi 
la Platon (la fel ca şi la acei filozofi) nefiinta e introdusă 
ca realitate operațională şi e convertită apoi, dar numai 
într-o anumită măsură, într-un fel de realitate ontică, sau 
o realitate ontică improprie. 

Realitatea ontică improprie a nefiintei este, în ultimă 
instanță, rezultatul teoriei Ideilor în variantă meonto- 
logică şi al regulilor participării la Idei pe care le-am 
prezentat mai sus. Dar ea era, pesemne, o consecinţă nu 
foarte agreabilă, care, probabil, îi nemultumea pe unii 
platonicieni (şi poate chiar pe Platon însuşi), după cum 
aflăm de la Aristotel (care la data scrierii următoarelor 
rânduri se mai considera pe sine un platonician): 

„Însă nici unul dintre modurile în care noi [platoni- 
cienii] demonstrám existenta Ideilor nu se aratá evident: 


96. Este ceea ce, partial, observá si Julius Stenzel (Stenzel, 74): 
„Nefiinţa are pentru Platon nu doar semnificaţia unui principiu 
formal, cam în felul propoziției contradictorii, ci este întotdeauna 
gândită ca umplută cu un conţinut.“ 

[...] pomind dela alte argumente, rezultă Idei chiar pentru 
entitățile cărora noi nu am vrea să le atribuim Idei. [...] 
Potrivit cu argumentul [ce postulează câte o Idee] pentru 
orice multiplicitate reductibilă la o unitate, vor exista şi 
Idei ale negatiilor...” (Met., I, 9, 990b, şi XIII, 4, 1079a).% 
E clar că Ideea nefiintei, la care participă non-omul, 
non-albul etc. (aşa cum, simetric, omul, albul etc. parti- 
cipă la ființă), ar fi putut fi o astfel de Idee atotcuprin- 
zătoare „a negatiilor” cu statut ontic controversabil, şi asta 
chiar dacă prin non-A înțelegem, aşa cum probabil că 
înțelegea Platon, opoziția în cadrul aceluiaşi gen sau 
categorii, şi nu contradictia absolută şi, desigur, nici Ideea 
contrariului. Problema dificilă sub raport ontic a unei 
„Idei a negatiilor” explică, poate, de ce Platon a aban- 
donat în mare măsură sistemul metafizic propus în Sofistul, 
schitánd în Philebos, în locul acestuia, un sistem cu patru 
genuri supreme (limita, nelimitatul, amestecul dintre cele 
două şi cauza amestecului).% Or, acest ultim sistem are 
un corespondent vădit în structura Universului descrisă 
în Timaios, dar şi în aşa-numita „doctrină nescrisă“, 
predată şi dezbătută de Platon în cadrul Academiei, ceea 
ce sugerează că acest mai tardiv sistem cu patru genuri, 
şi nu sistemul cu „şase genuri“ din Sofistul, a reprezentat 
„ultimul cuvânt“ al metafizicii lui Platon din dialoguri.” 


97. Cele două pasaje paralele trimit, după cum se consideră, 
la un tratat de tinerețe pierdut al lui Aristotel, Despre Idei, rezumat 
de Alexandru din Aphrodisias (Chiesa). Cf. şi Cordero, 264, n. 318. 

98. Se admite că Philebos urmează, ca datare a compunerii, cu 
câțiva ani după Sofistul. 

99. Demiurgul din Timaios corespunde cauzei, modelul inte- 
ligibil — limitei, chora — nelimitatului, universul sensibil — 
amestecului dintre limită şi nelimitat. Pentru „doctrina nescrisă“, 
vezi Phys., IV, 2, 209b (Richard; Szlezak; Krámer). 

Prin urmare, cel de-al şaselea gennu are un statut clar 
şi distinct, fiindcă, pesemne, Platon nu a mai dorit să 
definitiveze teoria nefiintei din Sofistul. Într-adevăr, în 
afară de dificila chestiune a „Ideilor negatiilor”, chiar 
marea simetrie a sistemului cu şase genuri ar fi periclitat 
„orientarea spre ființă“ pe care Platon nu intenționa deloc 
să opună în discuţie! Din punct de vedere metafizic, chiar 
dacă nu şi din punct de vedere literar, Sofistul a rămas o 
operă neterminată. 


1.5. În orice caz, în Universul inteligibil al lui Platon 
din Sofistul (şi, indirect, şi în cel vizibil), ființa şi nefiinta 
cooperează şi se întâlnesc „de nenumărate ori“, făcând 
ca acest univers să aibă deopotrivă diversitate, multipli- 
citate şi o mişcare inteligibilă. Analogia cu lumea alcă- 
tuită „în mod autentic“ (£re1]) din atomi si vid (adică 
ființă şi neființă) a lui Leucip şi Democrit mi se pare de 
luat în seamă, în pofida unor importante deosebiri dintre 
cele două sisteme din alte puncte de vedere (Stenzel). La 
Platon, ca şi la atomişti, neființa e responsabilă, deopotrivă 
cu ființa, de diversitatea şi mobilitatea lumii în care trăim, 
chiar dacă, spre deosebire de atomisti, Platon are ezitări 
în a renunța la orice „orientare“ a dialecticii sale, de vreme 
ce nu vrea să facă, cel puţin nu în Sofistul, din neființă un 
contrariu cvasi-simetric la ființă, ci numai un contradictoriu. 

Desigur că teoria Ideilor ca atare, în forma ei „clasică“, 
anterioară, din Republica, Phaidon, Banchetul sau Phaidros, 
nu aparține acestui tip meontologic de gândire, căci 
Platon introdusese acolo Ideile de la bun început (iéa, 
el0r)) ca pe realități ontice depline (óvtwc Óvta) si abia 
apoi dedusese din acest fapt capacitatea lor operațională 
de a servi drept arhetipuri ale lucrurilor senzoriale; 
un drum invers deci față de cel parcurs de reflectia 

meontologică. Pentru Platon, Ideile nu erau „un fel de 
non-realitate”, cu un statut ontic problematic, vecin cu 
nimicul, dar distinct de el, precum va fi nefiinta în Sofistul, 
ci erau Realitatea însăşi, chiar dacă pentru criticii lui, 
precum Aristotel, lucrurile stăteau diferit! Cât despre 
Universul senzorial, acesta avea desigur un deficit de 
ființă, nu era „ființă autentică“, dar nu era cátusi de puțin 
neființă, ci numai o copie imperfectă a Universului viu 
al Ideilor, aşa cum se explică, de pildă, în Timaios, în prima 
parte a dialogului. (E acesta, aşa cum am arătat şi la înce- 
putul acestei cărți, un exemplu de gândire ontologică pură, 
fără problematizarea nefiintei şi nimicului.) Caracteristica 
gândirii meontologice rămâne însă, aşa cum m-am stră- 
duit să arăt, faptul că autorul admite că anumite concepte 
pe care le-a introdus exprimă nefiinta; totuşi el continuă 
să considere că aceasta (nefiinta secundă) trebuie riguros 
distinsă de nimic sau de neantul absolut. Căci pentru el 
nefiinta (secundă) este — cumva —, ba chiar jalonează 
uneori singurul drum autentic spre ființă! 


1.6. Să revenim acum însă la sofist şi la problema etică 
a demascárii lui. Dacă, aşadar, nefiinta are o „opţiune 
secundă“ pentru ființă, vor sui în existență în urma ei 
discursul fals, minciuna, amăgirea, impostura, imaginea, 
aparenta, diferitele feluri de ficțiuni — benefice sau nu, 
dar de obicei mai ales periculoase, în ochii lui Platon, 
deoarece sunt luate drept adevăr. Căci neadevărul 
revine — va susține Străinul — la a exprima nefiinta sau 
„ceea ce nu este“, adică la a spune „altceva decât ceea ce 
este“. Or, acest act devine pe deplin posibil printr-un 
discurs fals, care uneşte un subiect şi un predicat altminteri 
decât sunt unite referintele lor în realitate, cum ar fi atunci 
când am spune că ,Theaitetos zboară“ (Soph., 263a-b). 

Pentru cineva ca Antisthenes, propoziția aceasta, atunci 
când Theaitetos nu poate zbura, pur şi simplu nu ar avea 
referință, sau ar avea drept referință doar neantul, fiind 
deci nu un discurs fals, ci un non-discurs (Soph., 263c). 

Dar pentru Platon, chiar şi în acest caz, există discurs, 
deoarece există un subiect unit cu un predicat, existând 
şi referință a acestuia: ce-i drept, referința rămâne o non- 
realitate, numai că nu în sens absolut, ci în sensul de 
„altceva decât realitatea“, ceea ce conduce exact la defi- 
nitia asumată deja a neființei „secunde“. Însă, după cum 
s-a stabilit anterior, aceasta are ființa drept „opţiune a 
doua“. Admitándu-se deci că falsul nu se referă la nefiinta 
totală, ci la nefiinta doar în sensul de „altceva decât ade- 
vărul (sau decât ceea ce este, sau decât ființa)”, şi că acest 
„altceva decât ființa“ există, Stráinul (Platon) reuşeşte sá 
evite teribila dilemă eleată şi anti-meontologică: ori 
adevăr, ori non-sens.!% 

Rezultatul imediat al cercetárii este cá sofistul — acest 
personaj profund negativ şi periculos, propagandist al 
falsului şi tuturor iluziilor, s-ar zice încă din timpurile 
vechi, dar pe atunci camuflat în poet, cum ni-l descria 
Platon în alt dialog (Prot., 316d-e) — va căpăta, în sfârşit, 
un chip distinct, un eidos recognoscibil şi analizabil. El 
va fi un ,imitator” al adevărului pe care nu-l cunoaşte, 
dar pe care simulează că-l cunoaşte, reuşind să inducă 
în eroare particulari şi cetăți. Va fi un specialist în neființă, 
după cum va observa şi Aristotel (Met., VI, 2, 1026b). Răul 


100. Cu aceasta, aşa cum se ştie, Platon întemeiază de fapt 
logica pe care o va relua şi dezvolta Aristotel şi al cărei principiu 
este că adevărul şi falsul nu sunt în lucruri, ci în natura predicatiei, 
adică în raportul întreținut de discurs cu lucrurile (Met., VI, 4, 
1027b; IX, 10, 1051b). 


PLATON, SOCRATE, ACADEMIA NOUĂ, PYRRHON 133 


capătă acum o față şi, iată, a putut fi demascat public: 
poate fi, pe mai departe, cel puțin combătut. Ipostaziere 
deci nu doar a nefiintei în sine, ci şi a răului — manifes- 
tarea ei în plan etic, care e întruchipat de un „personaj“ 
negativ. Utopia logicistă, dar şi etică şi politică a anti-me- 
ontologiei pare să fi suferit o înfrângere, deopotrivă meta- 
fizică şi etică. 

Înfrângere provizorie, totuşi, aşa cum se poate bănui. 
Şi asta cu atât mai mult cu cât chiar logicianul, de-a lungul 
timpurilor, nu va întârzia să conteste diferite puncte ale 
rationamentului meontologic — de pildă chiar pe ale celui 
din Sofistul. De exemplu, ideea de a atribui fie şi un fel 
de realitate ontică unor realități operaționale — ceea ce am 
numit „ipostaziere meontologicá” — îl va scandaliza ade- 
sea. lată ce va spune, în privința acestor realități, pe care 
el le numea „entități noi“, Rudolf Carnap: 

„Putem totuşi să vorbim despre acceptarea «entităților 
n0i»..., această formă de vorbire fiind frecvent uzitată; sá 
nu uităm însă că această expresie nu înseamnă pentru noi 
nimic mai mult decât acceptarea unui nou sistem de 
limbaj, adică de noi forme lingvistice. Înainte de toate, 
expresia nu trebuie interpretată în sensul că s-ar referi la 
o presupunere, opinie sau asertiune cu privire la «reali- 
tatea entităţilor». O atare asertiune nu este de admis“ 
(Carnap, Emp., 106). 

Dar mai sunt şi alte dificultăţi, de ordin etic, de data 
aceasta: dând chip şi substanţă răului, ipostaziindu-l, nu 
se ajunge oare la dualism? Ştim că Platon, spre bătrânețe, 
în Timaios şi Legile a fost tot mai puternic ispitit de dua- 
lism, care e destul de bine prevestit deja în Republica şi 
în Theaitetos. Teoriile atomiste, şi ele, respiră un aer dualist 
(chiar dacă nu neapărat de tip etic) cu decizia lor de a 
accepta ca realitate fundamentală a lumii, în mod egal, atât 

atomii sau ființa, cât şi vidul sau nefiinta. Numai că 
urmarea dualismului nu e comodă deloc: într-adevăr, în 
ultimă instanță cum ar mai putea dualismul combate răul, 
dacă îi conferă acestuia o valoare ontologică certă? Cum mai 
poți combate nefiinta laolaltă cu ipostazele sale morale, 
odată ce s-a arătat, în baza rationamentului meontologic, 
nu numai că aceasta este (fie şi întru câtva), dar şi că e 
necesar să fie deopotrivă cu ființa? Pentru eleati răul mai 
putea fi tratat ca o iluzie şi desconsiderat, deoarece nefiin- 
ta era neant absolut; dar pentru reflectia meontologică 
acest tip de iluzie devine cu neputinţă, cu atât mai mult 
cu cât nefiinta este introdusă, ca realitate ontică, în chiar 
inima universului inteligibil, după cum am văzut în Sofistul. 
În schimb, în Theaitetos, Platon, deşi admitea răul ca pe 
o realitate opusă binelui, cel puțin îl alunga încă din do- 
meniul ființei autentice, al inteligibilului: 

„Nu e posibil ca relele să piară, Theodoros! Căci întot- 
deauna trebuie sá existe ceva contrar binelui. lar relele 
nu-şi au locul la zei, ci ele cu necesitate cutreieră firea 
muritoare şi tărâmul de aici“ (The., 176b). 

Numai că cel care face această afirmație e personajul 
Socrate, care, în Sofistul, va ceda rolul conducător în 
discuţie Străinului din Elea. Să semnaleze acum Platon 
o schimbare a sa de opinie în raport cu poziția anterioară 
din Theaitetos şi să reflecte, în fapt, Theaitetos o fază de 
gândire pre- sau proto-meontologică din gândirea filo- 
zofului? Ori poate că mai curând Platon trece în revistă, 
în Theaitetos, o poziție mai veche, pentru a o prezenta ca 
depăşită în Sofistul şi Politicul? 

La urma urmelor, ne putem întreba unde se plasa în 
această dispută etică şi meontologică Socrate însuşi: 
Socrate, care îi combătuse vehement şi el pe sofişti „cu 
o zi înainte“, în dialogul Theaitetos; Socrate, care totuşi 

nu profesase teoria Ideilor, după cum şi acest dialog o 
arată, iar Aristotel o va confirma; Socrate, care, poate de 
aceea, nu dispunea de o teorie clară a adevărului şi a fal- 
sului, aşa cum o recunoscuse, de altminteri, în Theaitetos. 
Să reamintim că, în deschiderea Sofistului, Socrate îl 
întâmpinase pe Străinul din Elea cu o deferentá excesivă, 
calificându-l drept „un zeu al disputelor“, o prezență 
„aparținând puterilor zeiesti”, care „vine să ne cerceteze 
şi să ne dispute spusele, nouă, oameni nepriceputi la 
argumentare“ (Soph., 216b). 

Ironia obişnuită a lui Socrate față de cei care se con- 
sideră sau sunt considerați savanți? Pesemne că da. Dar 
nu e aici chiar Platon obiectul ironiei, dacă el se ascunde 
sub personajul Străinului? Şi din partea cui vine ea, nu 
tot a lui Platon? Are Platon unele rezerve față de propriile 
teorii? Am arătat că este foarte posibil ca nici Sofistul să 
nu fie ultimul cuvânt al filozofului. În continuare însă, 
până la sfârşitul dialogului, Socrate nu mai intervine, 
lăsându-i pe Străin şi pe Theaitetos să-l ,demaste” pe 
sofist, după ce apărarea acestuia bazată pe anti-meon- 
tologia lui Parmenide a fost respinsă. Consimtire, sau 
rezervă mută la raționamentul meontologic, ori la teoria 
celor cinci plus unul genuri supreme? Dar, în definitiv, cine 
e acest Socrate prea tăcut? Cel istoric, reconstituit (puţin 
probabil), ori Platon însuşi, care păstrează un rest de 
îndoială față de propria sa teorie, pusă în gura Străinului? 


2.1. Suntem, cred, datori cumva, în acest moment al 
analizei noastre, să ne tragem cu un pas îndărăt, între- 
bându-ne dacă există reflecții meontologice sau anti-me- 
ontologice la Socrate însuşi, cel puțin aşa cum putem să-l 
înțelegem pe acesta din dialogurile mai timpurii ale 
lui Platon. Faptul că am avansat prea repede pe teren 

platonician, până la teoria mai târzie despre neființă din 
Sofistul, nu ne scuteşte măcar acum de o privire, fie şi 
sumară, în urmă. Şi deoarece nu dorim să intrăm în 
controversele fără sfârşit asupra a ce anume exact din 
identitatea filozofică şi etică a personajului platonician 
„Socrate“ a aparținut lui Socrate cel istoric, vom proceda 
prin eliminare: vom considera că, în cazul cel mai strict, 
nici teoria Ideilor, nici teza nemuririi Sufletului — strâns 
asociată de teoria Ideilor prin conceptul reamintirii — nu 
au fost profesate de Socratele istoric (Vlastos, cap. II). 

Atunci, care este rostul interogatiei asupra temei 
neființei în cazul unui gânditor programatic dezinteresat 
de speculațiile metafizice, pentru a nu mai vorbi despre 
cele legate de fizică, aşa cum precizează Aristotel, într-un 
bine-cunoscut loc din Metafizica? (Met., I, 6, 987b) 

Existá totusi, dupá párerea mea, un teritoriu decisiv 
pe care Socrate întâlneşte reflectia meontologicá: acesta 
este teoria sa deopotrivă gnoseologică şi etică asupra ignoranței. 

Am văzut că, pentru gândirea greacă în general, spusa 
falsă însemna afirmarea existenţei nefiintei. În acest caz, 
ignoranta, nestiinta, necunoasterea sunt, în mod evident, 
incapacitáti de a ajunge la ființă, rătăciri în teritoriul 
nefiintei: 

„ — Oare cel ce ştie ştie ceva, sau nimic?... 

— Răspund - vorbi el — că ştie ceva. 

— Oare ştie un lucru care este, sau care nu este? 

— Careeste. Cum ar putea fi cunoscut ceva care nu este? 

— Este deci corect să spunem... că lucrul care este întru 
totul poate fi întru totul cunoscut, iar cel care nu este deloc 
e întru totul necunoscut... 

— Dar nu se referă cunoaşterea la ființă, iar nestiinta, 
cu necesitate la nefiintá...? 

— Ba da.“(Rep., 476e-477a) 


PLATON, SOCRATE, ACADEMIA NOUĂ, PYRRHON 137 


S-ar părea că lucrurile sunt clare, desigur dacă, în 
pofida interdictiei lui Parmenide, se recunoaşte cumva 
(implicit şi în acest text) că nefiinta există într-o anumită 
măsură, astfel încât şi ignoranta sau nestiinta să aibă 
realitate, având un referent real. 

Şi totuşi, pentru Socrate chestiunea nestiintei rămânea 
în general problematică, deoarece el observase că, odată 
recunoscându-i-se existența efectivă - mergându-se 
astfel pe linia gândirii comune —, nu era limpede cum se 
mai putea ieşi din ea. Ne gândim, într-adevăr, la dilema 
celebră formulată de Menon -un discipol entuziast al lui 
Gorgias — în dialogul platonician omonim: a căuta 
adevărul — adică „ceea-ce-este“, ființa — este sau inutil, sau 
imposibil. Într-adevăr, dacă eşti deja cunoscător al ade- 
vărului este, fireşte, inutil să-l mai cauţi, iar dacă esti 
ignorant, este imposibil să-l găseşti, căci nu ştii nici măcar 
ce cauţi şi nici dacă ceea ce ai găsit eventual este ceea ce 
ai căutat (Men., 81e).1! Într-adevăr, acest al doilea corn 
al dilemei presupune că ignoranta si nestiinta, deoarece 
au ca obiect falsul si nefiinta („neştiinţa se referă cu nece- 
sitate la neființă“), care nu sunt deloc, sunt ele însele o 
absenţă totală, un întuneric desăvârşit, un neant complet 
inexistent, din care, aşa cum sustinuse cândva Parmenide, 
nu se poate naşte nimic, deci nici cunoaştere! Evident, avem 
aici o formă deloc disimulată de anti-meontologie, 
deoarece, chiar dacă nu se neagă formal orice existență 
a nefiintei, se respinge totuşi decisiv posibilitatea de a 
avea de-a face cu ea: ignoranta nu are cum convietui cu 
stiinta, asa cum neantul care nu este deloc nu poate con- 
vietui cu fiinta parmenidianá totalá, absolutá. La fel ca 


101. Robin atribuie aceastá tezá megaricilor mai curánd decát 
sofistilor din vremea lui Socrate, PR, 1, 1291, n. 37. 

în viziunea eleată (şi în interpretarea ei sofistică), şi aici 
domneşte o nemişcare absolută: nu ontologică, de data 
aceasta, ci epistemică. 

Se ştie cum a rezolvat Socrate dilema: prin întrebări 
repetate, reuşeşte să-l facă pe un tânăr sclav din casa lui 
Menon, un băiat lipsit de orice cultură matematică, să 
descopere singur soluția geometrică a duplicării pătra- 
tului. De unde ulterior, pentru a explica fenomenul acestei 
descoperiri, Socrate susține teza eternității sufletului şi 
a „reamintirii“ cunoştinţelor dintr-o existență prenatală. 
Se arată astfel că nu există ignoranță absolută, aşa cum 
postula dilema lui Menon, ci numai uitare parțială a unei 
ştiinţe la care sufletul avusese cândva acces, uitare care 
poate fi înlăturată prin dialectică. Desigur, această ulti- 
mă teorie epistemologică, metafizică şi teologică nu i-o 
vom atribui autenticului Socrate, ci lui Platon. 

Totuşi, cel puţin partea întâi a discuţiei dintre Socrate 
şi micul sclav poate fi considerată socratică — mă refer la 
partea sa pur „elenctică“: la începutul conversatiei, băiatul 
e convins că deține o soluție simplă a problemei geome- 
trice, dar aceasta se dovedeşte a fi greşită (el găseşte un 
pătrat de patru ori, şi nu de două ori mai mare decât 
pătratul dat) şi, în fapt, el ignoră cu totul adevărul. Prin 
întrebări repetate, Socrate reuşeşte să-l deconcerteze, să-l 
arunce în impas, băiatul dându-şi seama la un moment 
dat, năucit, că, în fapt, el nu cunoştea şi încă nu cunoaşte 
răspunsul: 

„La început — arată Socrate — băiatul nu ştia care este 
latura pătratului de opt picioare (pătrate), după cum nu 
ştie nici acum; dar atunci credea că ştie şi răspundea 
temerar şi nu socotea că are vreo dificultate: acum consi- 
deră că are o dificultate şi, deşi în continuare nu ştie răs- 
punsul, nici nu-şi mai închipuie că-l ştie“ (Men., 84a). 

În continuare, un Socrate platonician îi va sugera abil 
soluția (cu ajutorul unei construcții geometrice — un pătrat 
construit pe diagonala pătratului dat), dar putem presu- 
pune că autenticul Socrate nu ar fi procedat astfel, el, care 
obişnuia să-şi lase partenerii de dialog în încurcătură, 
multumindu-se să examineze şi să respingă opiniile lor, 
nu să propună el însuşi soluţii — şi mai ales soluții ade- 
vărate. Încă şi mai puţin ar fi propus autenticul Socrate 
teoria reamintirii şi pe aceea a Ideilor. Dar să vedem felul 
în care Socrate înțelegea ignoranta. 

El observăcă efectul trecerii menţionate de la siguranță 
la nesiguranţă în atitudinea băiatului este hotărâtor 
pentru soarta cunoaşterii: într-adevăr, nimeni nu poate 
dori să afle ceva nou, dacă nu ajunge să se convingă că 
e ignorant, deci dacă nu ajunge să-şi cunoască propria necu- 
noaştere. Admiterea realității propriei nestiinte generează 
o stare de perplexitate tulbure, inconfortabilă psihic, plină 
de agitaţie lăuntrică, ce contrastează deopotrivă cu senina 
ignoranță totală, dar şi cu imperturbabila cunoaştere 
totală. Încă nu ştii exact ce trebuie să găseşti; dar ştii măcar 
ce trebuie să elimini ca fiind fals. Nu există certitudinea 
aflării adevărului, dar există certitudinea că, oricum, el 
nu e acolo unde credeai că se află, ceea ce e un câştig im- 
portant pe care dilema lui Menon îl ignora. Poţi, aşadar, 
încerca să avansezi şi poți reformula dificultatea, 
supunând din nou problema unei examinări, şi aşa mai 
departe. Starea aceasta de incertitudine înfrigurată — punct 
de plecare al unei noi situații existențiale şi epistemice — 
e descrisă şi de tânărul matematician Theaitetos în dia- 
logul omonim, dar şi de numeroşi alți interlocutori ai lui 
Socrate, după ce opiniile lor inițiale au fost înlăturate ca 
false, din pricina contradictiilor puse în lumină de Socrate, 
şi după ce şi-au dat seama ei înşişi că ceea ce ei credeau 

a fi fost cunoaştere e în realitate pură nestiintá (The., 148e). 
(Ceea ce este adesea expus în dialogurile platoniciene zise 
„socratice“, precum Protagoras, Lysis, Charmides, Hippias 
maior şi minor, Republica, cartea I etc.) 

Dar conştiinţa ignoranței este, de fapt, condiția obis- 
nuită (şi nu excepțională, ca în cazul acestor interlocutori) 
a lui Socrate însuşi, aşa cum el însuşi a descris-o judecă- 
torilor săi în Apologia! Căci, după ce oracolul de la Delphi 
i-a transmis, prin intermediul unui prieten, că el, Socrate, 
ar fi cel mai înțelept dintre oameni, filozoful, incredul, 
a trebuit să constate, spre marea lui surprindere, că ora- 
colul rostea adevărul, oricât de paradoxal suna acesta: 
căci, „punând la încercare“ prin dialog „elenctic“, pe rând, 
oamenii politici, retorii, poeții sau meşteşugarii, s-a vădit — 
spune Socrate — că „dintre noi nimeni nu ştie ceva bun 
şi frumos, doar că omul respectiv crede că ştie neştiind, 
în vreme ce eu, chiar dacă nu ştiu, nici nu cred că ştiu. Se 
pare deci că sunt mai înțelept decât el măcar prin acest 
lucru mărunt (cutkoy til), anume că nu cred că ştiu 
lucrurile pe care nici nu le ştiu“ (Apo., 21d). 

Or - susține Socrate — condiţia de ştiutor autentic 
aparține numai Zeului, în timp ce oamenii în general sunt 
ignoranti, cel puțin în toate chestiunile importante, esen- 
tiale pentru viaţa lor: ei nu ştiu ce sunt binele, virtutea, 
frumosul sau dreptatea, ceea ce înseamnă că, şi atunci 
când le sunt părtaşi, ajung, acolo fără a-şi da seama, mai 
mult printr-un noroc sau o binecuvântare divină decât 
ştiind bine ceea ce fac. Totuşi, iată, o diferență „măruntă” 
există între ei: căci, în vreme ce majoritatea îşi ignoră cu 
suficientá chiar şi propria ignoranță, considerând că 
,mefiinta epistemicá” nu este deloc, alții — oamenii obiş- 
nuiti arareori, în unele momente privilegiate, iar câțiva, 
foarte puţini la număr, în mod permanent —, deşi nu ştiu 
nici ei mai multe, ştiu măcar că ,nefiinta este”. 

Să mai observăm aici ceva: în Republica, Socrate nu reu- 
şeşte, până la finalul primei cărți (un posibil dialog 
independent de tinerețe, reluat de Platon ca preambul la 
restul Republicii; Vlastos, 47, 303), să dea dreptăţii o defi- 
nitie valabilă, ceea ce înseamnă că nici el măcar nu posedă 
cunoaşterea dreptății, deşi, spre deosebire de alții, precum 
sofistul Thrasymachos, e măcar conştient de nestiinta lui 
(Rep., 354b-c). Socrate ştie totuşi în ce fel este dreptatea, 
şi anume ştie că omul drept nu va face rău nici priete- 
nului, nici duşmanului, şi în general nimănui, şi că dreptul 
e mai fericit decât nedreptul. El nu are deci o ştiinţă a 
dreptăţii — căci aceasta ar fi presupus mai întâi o definiție 
a esenței sale, şi abia ulterior a proprietăților ei —, ci mai 
curând o opinie corectă, pe care însă o va propune întregii 
lumi. Cum anume? Ei bine, prin propria lui moarte, 
aproape voluntar şi cu seninătate asumată. Într-adevăr, 
acest mod de a ieşi din viață devine necesar — aşa cum 
vedem în Criton — deoarece Socrate refuză să fugă din 
închisoare, pe motiv că, fugind, ar răspunde răului făcut 
de Cetate cu un alt rău. Nu e deci moartea lui Socrate o 
formă ascunsă de sinucidere care instituie practic, 
sacrificial, un principiu etic pe care filozoful nu-l poate 
determina rațional, aşa cum bănuia Nietzsche? Nu e 
această moarte deci un complement al imposibilității de 
a ieşi pe o cale rațională din nestiinta care se ştie pe sine? 

In fapt, sensul vieții şi morții lui Socrate este că ne 
încredem în Socrate, cu viața şi moartea lui cu tot, nu însă 
în „ştiinţa“ lui Socrate... 


2.2. Ar exista, aşadar, după filozof, două feluri de 
ignoranță, şi deci, corespunzător, două feluri de neființă 
la care se referă ignoranta respectivă, de vreme ce s-a 
arătat că, în general, după Socrate, Platon şi alți filozofi, 
ignoranta se referă la ceea-ce-nu-este sau la neființă: 

- Ignoranta (nestiinta) care se ignoră pe sine este 
echivalentul epistemic al neantului absolut sau al neftintei 
prime. Cel care posedá ignoranta aceasta neagá realitatea 
ei prin inconstientá, asa cum filozoful eleat nega reali- 
tatea nefiintei sau a falsului. Singura ignorantá recunos- 
cutá de Menon, elevul lui Gorgias, ea afirmá, ín felul ei, 
că neființa nu este şi nu admite realitatea epistemicá a 
vacuitátii pe care o reprezintă. În manieră anti-meon- 
tologicá, ea identificá vorbirea cu sens despre ceva cu 
exprimarea adevárului, consideránd, evident, cá, ín ceea 
ce o priveşte, falsul nu există, odată ce ea a apucat sá se 
exprime, şi că, în consecință, alternativa e între tăcere sau 
nonsens şi adevăr. Într-adevăr, a susține că nu ne putem 
cunoaşte ignoranta înseamnă a spune că, de fapt, nu 
putem învăța nimic nou, nici măcar faptul că o mai veche 
cunoştinţă ar putea fi falsă; şi atunci orice cunoştinţă 
existentă va fi adevărată, dacă o decretám astfel. In fond, 
şi dilema lui Menon, ca şi teoria lui Antisthenes, neagă 
existența falsului, chiar dacă, în cazul de față, poate nu 
explicit în general, ci numai în privința propriilor aser- 
tiuni, oricare însă ar fi ele. 

— Ignoranta care se ştie pe sine corespunde pe plan 
epistemic neftintei secunde. Astfel, ea se asociază reflectiei 
meontologice, deoarece se ia totuşi foarte în serios şi se 
ştie pe sine drept nestiintá şi referitoare la neființă — 
aşadar existând ca atare, deşi vidă de conţinut pozitiv. 
Ea e numai întru câtva ignoranță, sau, dacă se vrea, e igno- 
rantá a cărei „opţiune secundă“ e propria conştiinţă de 
sine, având drept referință o neființă şi un nimic despre care 
afirmă şi recunoaşte că există. Tocmai asta şi creează tulbu- 
rarea, suferința chiar a subiectului, care, în mod paradoxal, 
trebuie să admită că tot ce ştie este că nu ştie şi că ceea 
ce posedă în spirit este ceva ce nu este. Ignoranta a cărei 

„opţiune secundă“ e conştiinţa de sine reprezintă, în- 
tr-adevăr, pandantul epistemic al nefiintei a cărei ,optiu- 
ne secundă“ e existența. 

Cum se trece însă de la prima ignoranță, cea primară, 
la cealaltă — cu „opţiune secundă“? Prin exercițiul dia- 
lectic de punere la probă, prin elenchos: confruntat de 
Socrate cu contradicţiile rezultate din examinarea opinii- 
lor sale, omul cade în perplexitate şi trebuie să admită — 
dacă e onest — că ceva e în neregulă cu opiniile sale care 
apar a fi jalnic de inconsistente şi deci false şi un nimic, 
deşi reale. Dezechilibrul rezultat, pierderea siguranței, 
incoerenta, rătăcirea între poziții contradictorii — iată ceea 
ce îl determină pe subiect să nu-şi mai ignore ignoranta, 
respectiv să nu mai alunge propria-i neființă epistemică 
în neant, sau, în termenii noştri, ceea ce îl determină să 
treacă de la atitudinea anti-meontologică la cea meon- 
tologică. (E cazul unor interlocutori precum Thrasymachos, 
în Cartea I a Republicii, Hippias în dialogurile omonime, 
Gorgias sau Polos în Gorgias, dar chiar şi al lui Socrate 
însuşi, în Protagoras.) 

Prin urmare, nu trebuie neapărat să presupunem 
ştiinţa prenatală pentru a explica aspiraţia spre cunoaştere; 
simpla apariție, în urma exerciţiului elenctic, a contradic- 
tiei şi a inconsistentei opiniilor formulate obligă ea însăşi 
la abandonarea ignoranței absolute, la fel precum luarea 
în serios a mişcării şi a multiplicitátii îi obligase pe atomisti 
să atribuie existență nefiintei. Se pare că nefiinta ajunge 
să fie atunci când devin imposibile şi inacceptabile negli- 
jarea sau tratarea drept iluzorii a contradictiilor lumii sau 
ale gândirii! 

Aşa stând lucrurile, să notăm aici următoarele trăsă- 
turi ale ignoranței care nu se ignoră: 

— Semnificaţia ei — ca şi a nefiintei secunde — e mai ales 
operațională: ignoranta care se ştie pe sine e un concept 
contradictoriu, paradoxal, dar util ca ipoteză de lucru, 
deoarece explică în mod elegant efortul şi názuinta spre 
cunoaştere, cu alte cuvinte mişcarea posibilă în domeniul 
cunoaşterii; în chip analog nefiinta secundă ca „gen su- 
prem“ din Sofistul făcea posibilă existența mişcării în sine, 
iar vidul (nefiinta) atomistilor — pe aceea a mişcării fizice. 
Şi, aşa cum vidul-nefiintá permitea explicarea formării 
noilor lumi şi pieirea celor vechi, tot aşa ignoranta secun- 
dă îngăduie emergenta noului epistemic şi depăşirea ve- 
chiului. Fără ea, spiritul ar încremeni în repaosul absolut 
fie al ignoranței prime, fie al ştiinţei desăvârşite. Este 
important să constatăm că, în toate aceste trei cazuri, 
tocmai introducerea nefiintei ce este întru câtva asigură 
deblocarea ființei. 

- Ignoranta secundă are şi ea, prin analogie cu orice 
neființă secundă, cu valoare primordial operațională, ten- 
dinta de a fi ipostaziatá. În cazul ei, cred că ipostazierea 
este chiar teoria platoniciană a reamintirii: ignoranta secun- 
dă capătă un conţinut ontic determinat, în momentul 
când ajunge să fie interpretată de Platon - nu de Socratele 
istoric — drept o uitare aproape totală a ştiinţei absolute 
cunoscute de suflet în faza prenatalá şi cvasi-pierdute în 
momentul întrupării sale. În măsura în care, într-adevăr, 
nu Socrate este cel căruia îi aparține această teorie, avem, 
la Platon matur (în Menon, Phaidon, Phaidros), o clară şi 
frumoasă expresie a treptatei transformări a unei realități 
initial strict operaţionale într-o realitate onticá: ignoranta 
a cărei „opţiune secundă“ este conştiinţa de sine devine 
cvasi-uitarea cunoaşterii transcendente, ceea ce presupune 
máretul esafodaj atât al teoriei Ideilor, cât şi al doctrinei 
despre nemurirea si transmigratia Sufletului. (Altfel 

spus, nefiinta secundă devine „uitarea Fiintei”.) Nimic 
nu indică faptul că Socrate însuşi ar fi făcut pasul spre 
o atare ipostaziere, dar împrejurarea că ea a avut loc, la 
Platon, arată forța aproape irezistibilă a procesului de 
ipostaziere meontologică.1% 

- Meontologia epistemică socratică acordă o impor- 
tantá existențială maximă nefiintei secunde, intelegánd-o 
ca proprie nu numai condiţiei filozofului, dar şi aceleia 
a omului autentic — aceasta în situaţia în care, statistic vor- 
bind, ea formează marea excepție, şi deloc regula. Pentru 
Socrate (spre deosebire de Platon matur) această ştiinţă 
„improprie“, „bună de nimic“ (copía d&ia ovdevós), 
singura pe care o avem, această nestiintá ştiutoare de 
sine — pe scurt, această neființă aproape totală — e unicul 
bun real de care dispunem ca oameni. lată ceea ce poate 
da o idee despre caracterul aparte al meontologiei socra- 
tice (în raport cu alte variante de meontologie): nu numai 
că Socrate învesteşte cu sens şi realitate o anume neființă, 
dar aproape că nimic nu pare a fi mai valoros pentru el, 
în mesajul său, decât afirmarea repetată şi sâcâitoare 
pentru mulți dintre cei din jurul său a existenței şi valorii 
paradoxale a acestei nefiinte secunde. Acesteia i se acordă 
un rol aproape mai semnificativ — cel puțin pentru 
existența omenească autentică — decât este chiar acela 
al fiinţei. 


102. A. Baumgarten mi-a atras atenţia că această ignoranță care 
se ştie pe sine a lui Socrate ar putea fi „strămoşul“ „intelectului 
posibil“ al lui Aristotel din DA, III, 4-5. Ar fi, într-adevăr, cu putință 
numai considerând atunci că Aristotel, opus „teoriei Ideilor“ a lui 
Platon, care presupunea existența unor întipăriri nemanifeste în 
suflet, a revenit la o teză socratică, considerând intelectul uman 
o „tabula rasa“, capabil însă să primească înscrisul din partea 
intelectului divin. Dar asta presupune admiterea prealabilă a 
realității acestei „tabula rasa“. 

Astfel, nu numai că, la Socrate, nefiinta ajunge să fie, 
nu numai că ea nu e întruchipată de un rău (sofistul), ca 
la Platon în Sofistul, dar ea ajunge să fie şi un bine — aproape 
singurul rezervat pentru om! 


2.3. Vom mai rămâne puţin la Socrate, examinând din 
perspectivă meontologică două celebre trăsături ale dia- 
lecticii sale: maieutica şi ironia. 

Maieutica — „arta mositului” — e prezentată în mod 
explicit de Platon drept o metodă socratică într-un singur 
dialog, şi acesta târziu, posterior Republicii, anume în 
Theaitetos. Filozoful îi dezvăluie tânărului matematician 
Theaitetos că el, Socrate, practică, la fel ca mama sa, moaşa 
Phainarete, arta moşitului, lucru rămas necunoscut în 
general oamenilor, care ştiu numai că el e un ins neobiş- 
nuit. „Moşitul“ său se referă însă nu la femei, ci la tineri, 
şi are în vedere aducerea pe lume nu de copii, ci de 
adevăruri, îngrijeşte nu trupurile, ci sufletele. Scopul 
acestui „moşit“ ar fi ajutarea partenerului de dialog să 
descopere un adevăr şi apoi examinarea elenctică a aces- 
tuia, pentru a se vedea dacă e vorba despre un adevăr 
valabil, sau dacă, dimpotrivă, nu e decât „o imagine goală 
şi un fals“ (The., 151e). 

Platon dá a înțelege că „moşitul“ e un fel de secret al 
lui Socrate, ceea ce aruncă bănuiala că, în fapt, autenticul 
Socrate nu şi-a numit niciodată dialectica „moşit“ (maie- 
utică). Dar ce motiv ar fi avut Platon să „inventeze maieu- 
tica” şi să i-o atribuie lui Socrate? 

Socrate îi explică lui Theaitetos condiția celui care prac- 
tică maieutica: 

„Într-adevăr, mi se întâmplă şi mie precum moaşelor: 
sunt incapabil să nasc ştiinţă. Astfel, ceea ce multi deja 
mi-au reproşat, anume că îi întreb pe alţii, dar că eu nu 

răspund nimic despre nici un subiect, pentru că n-am nici 
o expertiză, ei îmi reproşează pe bună dreptate. Cauza 
acestui fapt este următoarea: Zeul mă sileşte să mosesc, 
dar mă opreşte să nasc!“ (The., 150d) 

Regăsim astfel recunoaşterea din partea lui Socrate a 
propriei ignorante — adică, în termeni epistemici, a 
existenței neființei secunde: Socrate e gol de ştiinţă, dar 
măcar cunoaşte acest vid şi admite deschis că el există. 
Până aici, avem ceva autentic socratic, sub raport istoric. 
În schimb, ideea că alții pot fi diferiţi, că ei ar purta rod 
în suflet, chiar dacă nu şi-ar da seama, astfel încât igno- 
ranta lor, odată recunoscută, ar putea conduce ulterior, 
„Moşită“ fiind, la adevărata ştiinţă, adică nu la o cunoas- 
tere parțială, incertă şi locală, ci la aflarea marilor ade- 
văruri — iată ceea ce este puțin probabil să fie o teză 
socratică. Ar însemna că, după Socrate, ar exista două 
tipuri de neființă secundă (în afara nefiintei prime): a sa 
proprie (ca şi a altora, destui), care e autentică, e vid de 
ființă care se ştie ca atare; dar, pe de altă parte, ar exista 
şi o neființă diferită, convertibilá în ființă, proprie câtorva 
privilegiați care ar fi în stare să descopere în ei adevărata 
ştiinţă uitată: nefiinta, în acest caz, ar fi o ființă non-mani- 
festă, latentă, care aşteaptă trezirea, „scoaterea din starea 
de ascundere“, pentru a vorbi precum Heidegger. Că, din 
nou, nefiinta secundă e ipostaziatá, în mod platonician, 
şi nu socratic, într-o fiintare latentă mi se pare plauzibil. 

Într-adevăr — ne amintim — în Apologia (a cărei mărturie 
socratică trebuie preferată din acest punct de vedere lui 
Theaitetos, deoarece este una dintre cele mai timpurii 
opere a lui Platon, în vreme ce Theaitetos datează cu câteva 
decenii mai târziu) Socrate declarase răspicat înaintea 
judecătorilor săi: „Există şansa ca stiutor să fie Zeul, ...iar 
ştiinţa omenească e vrednicá de puţin, ba chiar de nimic“, 

astfel încât oracolul din Delphi avea dreptate să spună 
că „cel mai ştiutor om este cel care, precum Socrate, a 
recunoscut că nu e vrednic de nimic în privința ştiinţei.“ 
E limpede deci că pentru acest Socrate maieutica nu ar 
avea de „moşit“ decât false şi iluzorii adevăruri. Socrate, 
în Apologia, nu admite excepții, nu afirmă nicăieri că există 
unii oameni privilegiați care „poartă rod”, în vreme ce alții, 
precum el însuşi — nu, ci, dimpotrivă, susține că singura 
„Ştiinţă omenească“ e recunoaşterea propriei nimicnicii 
şi că „cel mai înțelept dintre oameni“, adică el însuşi, este 
de fapt un ignorant. Maieutica mi se pare deci o dezvoltare 
platoniciană, care presupune, de altfel, în subtext, teoria Ideilor. 
Căci, aşa cum se arătase în Phaidros (250a), sufletele sunt 
mai mult sau mai puțin apte să-şi reamintească, în funcție 
de cât timp s-au aflat în „locul supraceresc”. 

Platon merge chiar mai departe şi pare a sugera că 
maieutica însăşi nu e decât o metodă imperfectă pentru 
ajungerea la adevăr: Theaitetos rămâne un dialog aporetic, 
care, deşi respinge cu succes relativismul lui Protagoras, 
nu reuşeşte să dea o definiție validă ştiinţei — tema con- 
versatiei dintre Socrate şi tânărul matematician Theaite- 
tos. S-ar putea spune, un moment, că aici Platon îi dă 
dreptate autenticului Socrate: nu există cunoaştere auten- 
tică omenească (ci cel mult ştiinţe parțiale, limitate, 
imperfecte). Pentru Platon însă, rezultatul final negativ 
al lui Theaitetos e mai degrabă o ocazie, nu de a reveni la 
autenticul Socrate, ci de a-l abandona pe Socrate aproape 
cu totul!%, în calitate de personaj principal al dialogurilor 
şi de purtător de cuvânt al propriilor idei. Sofistul şi Politi- 
cul, care continuă cadrul discuţiei din Theaitetos, îl au pe 


103. Aproape cu totul, căci rămâne excepția Philebos, dialog 
târziu şi care îl are totuşi pe Socrate drept protagonist. 

Străinul din Elea drept protagonist, Timaios şi Critias — 
pe personajele omonime, iar Legile — un anonim străin ate- 
nian. Altfel spus: după ce Platon a abandonat auten- 
ticitatea negativitátii socratice în favoarea unui „Socrate 
ameliorat“ (pozitivat) cu maieutică, el renunţă chiar şi la 
acesta din urmă, deoarece optimismul epistemologic 
platonic nu se mai potrivea câtuşi de puţin cu orice urmă 
de scepticism socratic. 

Pentru Socratele autentic, ignoranta care se ştie, adică 
nefiinta epistemică despre care se admite că este, nu e, 
în realitate, o treaptă intermediară în lungul drum al filo- 
zofului, şi al omului în general, spre ştiinţa autentică şi 
spre ființa autentică. Acest lung drum rămâne, cu sigu- 
rantá, de inspiraţie platonică, chiar dacă el e prezentat 
uneori de personajul Socrate, aşa cum se întâmplă în 
Banchetul sau în Republica; în acest caz, nefiinta secundă 
e ipostaziată în uitare relativă a adevărului transcendent sau 
latentá a cunoaşterii. Dar Socratele istoric pare a fi consi- 
derat nefiinta secundă ca un bun în sine şi ultim, dincolo de 
care nu ar mai putea exista un alt parcurs — cel puțin 
pentru omul ghidat numai de rațiune, şi nu de o inspi- 
ratie divină. Nihilism, scepticism? Mai curând pesimism 
radical. Într-adevăr, această ființă secundă definea exis- 
tential situarea omului față de Zeu, şi valoarea ei stătea 
tocmai în recunoaşterea pesimistă a înălțimii foarte mo- 
deste a staturii intelectuale umane dinaintea măreției 
inegalabile şi incomparabile chiar a Zeului. Condamnat 
de cetate pentru ateism şi considerat de nenumărați 
interpreți drept părintele fondator al raționalismului, 
Socrate a fost totuşi un autentic homo religiosus, aşa cum 
îl văzuse cu dreptate, de altminteri, şi Xenophon; el era 
convins că problemele Universului, ale naturii, ale binelui 
şi răului, ale destinului rămân un domeniu rezervat zeilor 

(Xen., I, 7-10). La Socrate, aşadar, Zeul şi numai Zeul e 
Fiinţa, în vreme ce omul, al cărui orgoliu şi autopretuire 
nu au limită, rămâne o cvasi-nulitate şi nu ar avea de ales 
decât între nefiinta primă si neființa secundă. 

lar deosebirea celei de-a doua față de prima? Ne amin- 
tim: „un lucru mărunt“... 


2.4. Ironie? Majoritatea modernilor care citesc textul 
acesta din Apologia, dar şi, pesemne, judecătorii atenieni 
ai lui Socrate au luat invocarea acestui „lucru mărunt“, 
care ar deosebi cele două ignorante, drept oironie— adică 
l-au înțeles, în sensul primar al cuvântului grecesc 
elowveía, ca pe o disimulare, o prefăcătorie (Vlastos, I): 
Socrate vrea să indice de fapt — gândesc ei — altceva, ba 
chiar ceva contrar a ceea ce spune efectiv. Diferenţa dintre 
el şi ceilalți ar fi, în fapt, în ochii săi, nu măruntă, ci foarte 
mare, dar Socrate, care se pretuieste astfel excesiv pe sine 
însuşi (oricum mult mai mult decât îşi pretuieste conce- 
tátenii şi statul), nu o recunoaşte direct. 

De asemenea, când în deschiderea dialogului Menon 
Socrate declară că, spre deosebire de Gorgias şi de noii 
discipoli tesalieni ai acestuia, toți inşi, chipurile, foarte 
învățați, el nu ştie ce este virtutea şi cu atât mai puțin ştie 
dacă ea se poate învăța sau nu, stârnind uimirea lui 
Menon, acesta, ca şi cititorii dialogului sunt ispititi să 
creadă că Socrate se preface: el ar şti de fapt multe despre 
virtute, dar refuză să le comunice, se declară ignorant, 
complăcându-se să-şi hártuiascá partenerul de dialog cu 
întrebări. Este ceea ce susține şi sofistul Thrasymachos, 
în cartea I a Republicii, considerată de multi interpreți ca 
aparținând perioadei socratice a lui Platon, la auzul refu- 
zului lui Socrate de a da o definiție a dreptăţii: 

„O, Heracle — iată şi obişnuita ironie a lui Socrate! Ştiam 
asta şi le-am spus băieților că n-ai să vrei să răspunzi [ce 
e dreptatea], că vei tot simula nestiinta şi vei face orice 
mai degrabă decât să dai un răspuns, dacă cineva te 
întreabă ceva!“ (Rep., 337a). 

Noi am spune că marea ironie e că, în sens profund, 
Socrate nu este ironic, deoarece, în fond, el nu se preface! 
Ce sunt lucrurile importante — virtutea, știința, dreptatea, 
frumosul, binele — el chiar nu ştie, aşa cum nu ştiu nici 
ceilalți. lar faptul că el îşi cunoaşte şi îşi recunoaşte 
ignoranta nu reprezintă, probabil, prea mult din perspec- 
tiva ființei şi a adevărului care sunt în posesia exclusivă 
a Zeului.1% Nu e aici nici o disimulare din partea sa, ci 
admiterea purei realități, ceea ce, desigur, pare greu de 
înțeles şi de acceptat. (Ştim noi mai multe astăzi despre 
toate aceste lucruri — frumosul, ştiinţa, binele?) Privind 
de sus, dinspre Zeu, adică dinspre absolutul ființei şi 
dinspre ştiinţa inaccesibilă pentru om, diferența dintre 
nestiinta socraticá şi nestiinta comună e cu adevărat mică, 
rămâne neînsemnată şi „un lucru mărunt“; din acest punct 
„suprem“ de vedere nu-i deci nici o prefăcătorie din partea 
lui Socrate în a prezenta astfel diferența. (Desigur că, mai 
târziu, Platon a interpretat-o strict ironic, fiindcă pentru 
el cunoaşterea şi ştiinţa deveniseră posibile, iar nestiinta 
socratică reprezenta condiția necesară — deşi nu si sufi- 
cientă — a acestora.) 

Dintr-o perspectivă strict omenească, ce-i drept, 
diferența dintre cele două pare mai însemnată şi, din acest 
punct de vedere, există, pesemne, o ironie socratică, în 
sensul că Socrate dă a înțelege celor atenţi şi sagaci opusul 


104. În Banchetul, 177d, Socrate — dar un Socrate platonic — face 
o excepție şi declară că se pricepe totuşi la ceva: chestiunile 
amoroase. 

a ceea ce spune efectiv. Numai că sensul acestei diferente 
mari, acum, dintre cele două nestiinte rămâne de fapt 
superficial, înțeles greşit de ceilalți oameni, pentru care 
Socrate, orice ar face, rămâne un ştiutor disimulat; ei îl 
suspectează de o cunoaştere pozitivă secretă pe care 
refuză în mod necavaleresc să o dezvăluie. Ei nu vor să 
admită că Socrate chiar nu ştie şi că numai recunoaşterea 
fiintárii nefiintei sale îi este unica superioritate față de 
ei — mare din perspectiva omului, neglijabilă din aceea a Zeului. 
Va rămâne de discutat pentru ei, din această perspectivă 
a omului, numai dacă disimularea lui Socrate e malefi- 
că — voind să-i corupá pe ceilalți, abătându-i de la morali- 
tatea comună, cum cred judecătorii săi — sau dacă ea e 
benefică, formatoare, initiaticá, aşa cum interpretează 
apropiații săi — şi în primul rând Platon — şi cum vor 
interpreta mai târziu neoplatonicienii. 


3.1. Socrate admitea totuşi că ființa şi ştiinţa există, chiar 
dacă, având în vedere identitatea lor cu natura Zeului, ele 
sunt cvasi-inaccesibile marii majorități a oamenilor. Ce se 
va întâmpla însă în momentul când şi zeii, şi ființa, şi 
ştiinţa vor fi puse la îndoială? Nefiinta secundă va tinde 
să invadeze totul; mai mult, ea va semăna tot mai mult cu 
neantul sau cu ființa primă. Este ceea ce ne întâmpină mai 
târziu în scepticismul grec, cu cele două variante ale sale, 
Academia Nouă şi şcoala întemeiată de Pyrrhon din Elis. 

Spre deosebire de urmaşii imediati ai lui Platon, dar 
şi de platonicienii mai târzii, de după secolul I d.Cr., Aca- 
demia Medie şi Nouă, mai ales prin Arcesilaos (315-240 
î.Cr.) şi, mai târziu, prin Carneades (219-129 î.Cr.), nu 
mai credeau că Platon avusese o „doctrină“. Luând în 
serios atât dialectica aporetică a dialogurilor „socratice“, 
cât şi anumite ezitări şi amânări ale lui Platon de a preciza 

unele puncte de doctrină, Arcesilaos şi Carneades (care, 
aidoma lui Socrate, nu au scris nimic) imbrátiseazá scepti- 
cismul, radicalizând poziția socratică: după ce resping, 
va explica Cicero (Cicero, Ac.post., I, 45), în maniera elenc- 
ticii socratice, orice propunere pozitivă formulată de 
interlocutor, ei proclamă, ca şi Socrate, că nu ştim nimic; 
dar, spre deosebire de el, care excepta de la ignoranță 
măcar acest lucru — cunoaşterea ignoranței proprii —, 
medio- şi neo-academicienii o vor nega şi pe aceasta: nu 
ştim nici măcar că nu ştim nimic (Brochard, 114).1% Scopul 
era abtinerea de la orice angajament practic, axiologic şi 
doctrinar, sau, cu un celebru termen tehnic, „suspendarea 
judecății” — enoxr).1% 

Erau ei convinşi până la capăt susținând aceasta? Unii, 
încă din Antichitate, s-au îndoit, văzând, mai ales la Arce- 
silaos, în fundalul scepticismului profesat cu strălucire 
în şcoală, în spatele oratorului scânteietor şi cu imens 
succes la public, destulă duplicitate şi încercarea de a 
câştiga merit şi faimă sub insigna măreaţă a lui Socrate 


105. Diogenes Laertios (DL, IX, 58) atribuie teza că nu ştim nici 
măcar faptul că nu ştim nimic lui Metrodoros din Chios, discipolul 
lui Democrit, sugerând că acesta l-ar fi influenţat, indirect, pe 
Pyrrhon. Dar e mai plauzibil că neo-academicienii ar fi continuat 
şi exagerat pur şi simplu direcția sceptică socratică. V. şi Carlos 
Levy, „Images de Socrate dans le scepticisme antique” (Réceptions, 
27). Decisivă e aici mărturia lui Cicero: „Arcesilaos nega că ceva 
poate fi ştiut, nici măcar acel lucru pe care Socrate şi-l mai păstrase 
[nu poate fi ştiut], anume că el ştie că nu ştie nimic“ (Academicele 
posterioare, I, 45). 

106. Michael Frede (Frede, 258) insistá atát asupra legáturii dintre 
scepticul academic si Socrate, cát si asupra faptului cá scepticul face 
un pas mai departe: nu numai cá el respingea adevárul premiselor 
interlocutorului, dar nu susținea nici validitatea argumentatiei. Ceea 
ce e identic cu a nu şti nici măcar dacă ştii sau nu ştii. 

şi Platon. Diogenes Laertios afirmă despre „academician“ 
că, din pricina luxului în care se complăcea, acesta părea 
a fi un „alt Aristippos” (întemeietorul şcolii hedoniste 
cirenaice, discipol al lui Socrate), că trăia fără fereală cu 
două curtezane deodată, ba mai era interesat simultan 
şi de băieți (DL, IV, 40). Suspendarea judecății în 
desfrâu? Totuşi, chiar Diogenes îi recunoştea lui 
Arcesilaos şi calități pozitive: era lipsit de îngâmfare, 
binevoitor cu discipolii şi, într-o vreme când linguşirea 
tiranilor devenise o regulă, Arcesilaos s-a ferit să-şi aducă 
omagiile lui Antigonos Gonatas, regele Macedoniei, aflat 
în „vizită de lucru“ prin Atena (DL, IV, 39). 

O teorie cu oarecare credit începând de prin secolul 
I î.Cr. — amintesc despre ea Cicero, Sextus Empiricus, 
Numenios din Apameea şi Augustin — credea a şti că 
medio- şi neo-academicienii ascundeau mistere doctri- 
nare platonice sub o aparenţă sceptică prin care doreau 
să-i scandalizeze şi astfel să-i îndepărteze pe neinitiati 
(Brochard, 128-130). Dar se strecoară aici, pesemne, mai 
curând decât o realitate istorică, perplexitatea indusă de 
scepticismul radical al medio- şi neo-academicienilor, în 
dezacord vădit cu Platon, de la care totuşi se revendicau. 
Mai este desigur şi încercarea compensatorie de a da 
acestui scepticism un sens „pozitiv“, oarecum în acord 
cu Weltanschauung-ul din perioada Imperiului, tot mai 
obsedat de „mistere“ şi adevăruri ocultate sub o aparență 
înşelătoare şi cu un exterior neatractiv. 

Să revenim însă la afirmaţia sceptică radicală: nu ştim 
nimic, nici măcar faptul că nu ştim nimic (S). Oare măcar 
ştim că nu ştim nici măcar faptul că nu ştim nimic? ÎI ştim 
deci pe S, cel puțin? Dacă da, atunci înseamnă că ştim 
totuşi ceva şi am ieşit din scepticismul absolut sau din 
nefiinta epistemică totală. Dacă nu, înseamnă că vom 

putea spune că nu ştim că nu ştim nici măcar faptul că nu 
ştim nimic: vom avea o nouă propoziție sceptică, încă şi 
mai radicală: „nu-l ştim pe S“ (T). Iarăşi însă ne vom putea 
întreba dacă avem sau nu cunoaşterea ultimei propoziţii, 
adică dacă îl ştim măcar pe T. Dacă da, din nou vom 
părăsi scepticismul radical, căci înseamnă că vom şti totuşi 
ceva. lar dacă nu, vom avea propoziția şi mai radicală 
V: „nu-l ştim pe T”, adică: „nu ştim că nu ştim că nu ştim 
nici măcar faptul că nu ştim nimic.“ Şi aşa mai departe. 
Ce înseamnă aceasta? Că, dacă scepticul vrea să nege 
metodic orice cunoaştere, fie şi pe aceea a propriei igno- 
rante, el — spre deosebire de omul în mod spontan ignorant 
şi nepăsător cu propria ignoranță — va trebui să reia 
mereu negația cunoaşterii necunoasterii, avansând astfel 
mereu mai departe spre ignoranta totală (nefiinta abso- 
lută), fără însă a o putea atinge vreodată. În termeni meonto- 
logici: nefiinta secundă e aneantizată mereu şi iarăşi 
mereu refăcută prin îndoială, întinzându-se mereu cu încă 
un pas mai departe, iar procesul de aneantizare-refacere 
nu are capăt. Astfel că, deşi neantul devine tot mai amplu, 
tinzând să învăluie în obscuritate nu numai ființa, dar 
chiar şi nefiinta secundă, ce e tot mai greu de distins de 
nefiinta primă, totuşi procesul nu se poate desăvârşi 
niciodată, iar neantul total nu e realizat niciodată pe deplin. 
„Opţiunea secundă“ pentru ființă a nefiintei sceptice 
tinde astfel, inevitabil, să confirme totuşi ființa! 
Aşadar, poate că platonicienii mai târzii, cu teoria lor 
despre „ocult“, intuiau totuşi ceva autentic în structura 
de adâncime a Academiei Noi, chiar dacă se gândeau, 


107. Ceea ce aminteşte, mutatis mutandis, de procedura 
„turnirului khazar“ pe care am explicat-o în volumul nostru cu 
acelaşi nume (Andrei Cornea, Turnirul khazar — împotriva relati- 
vismului contemporan, Bucureşti, 1997, pp. 47-59). 

poate fals, la o doctrină pozitivă, când în fapt era vorba 
despre metodă: procesul de aneantizare sceptică lasă 
mereu undeva, tot mai ocultat, un „rest de neființă ce 
este“, inasimilabil vreodată de neant. În pofida păien- 
jenişului negatiilor repetate şi tot mai necruțătoare, în 
răspărul nimicului epistemic care se láteste neîncetat, 
scepticul pare a fi ascuns sub vălurile fără număr ale 
negatiilor sale un secret pe care abia dacă el însuşi l-ar 
fi acceptat: ființa însăşi a neftintel. 


3.2. Un neant epistemic aproape atotcuprinzător — iată 
scepticismul! Or, acest cvasi-neant a fost ipostaziat meon- 
tologic sau, dacă vreţi, întruchipat fizic în persoana şi viața 
lui Pyrrhon din Elis (365-275 î.Cr.), întemeietorul celeilalte 
şcoli sceptice, anterioară Academiei Medii şi Noi şi care, 
posibil, a influentat-o pe aceasta din urmă. Pyrrhon a fost 
o figură uluitoare, cu adevărat „venerabilă şi teribilă“, 
profund admirată de contemporani şi chiar de rivalii 
„dogmatici“, precum Epicur. Până şi concetátenii săi l-au 
făcut mare preot, ba chiar, copleșiți de iubirea pentru 
filozofie din pricina lui Pyrrhon, ar fi votat ca toți filozofii 
să fie scutiți de impozite (DL, IX, 64). Dar unii discipoli 
l-au adorat de-a binelea, precum Timon din Phlius, con- 
siderându-l un iluminat, un om divin şi un mântuitor al 
neamului omenesc, deoarece i-ar fi eliberat pe oameni de 
obsesia maladivă şi periculoasă de a voi să aibă dreptate 
cu orice preț! 

Influenţa lui Socrate asupra lui Pyrrhon era şi de 
această dată vizibilă şi recunoscută deschis de discipolii 
mai târzii. Totuşi, probabil că Pyrrhon, care călătorise în 
Orient în timpul lui Alexandru şi se întâlnise cu gimno- 
sofiştii indieni, adusese ceva nou de acolo în Grecia: vidul 
Nirvanei budiste — devenit la el „tipul de filozofie bazat 

pe incognoscibilitate şi pe suspendarea judecății (tò 
Akaraânibias kai Erroxris cidos)“ (DL, IX, 61). 

La fel ca şi Arcesilaos, pe care îl va influenţa, de altmin- 
teri, nici Pyrrhon nu a scris nimic şi, spre deosebire de 
acesta, s-a ferit chiar şi să teoretizeze scepticismul, deoa- 
rece a expune teze sceptice ar fi însemnat deja a avea un 
angajament. ,Misolog” în cel mai înalt grad, el s-a mul- 
tumit să trăiască conform crezului său (şi a trăit nouá- 
zeci de ani, dovadă că neangajarea e profitabilă!) era 
convins că nimic nu e mai valoros sau mai important 
decât orice altceva, nici măcar viața decât moartea, sau 
sănătatea decât boala; susținea că nici o opinie nu e sigură, 
că nu există nici frumosul, nici urâtul, nici dreptatea, nici 
nedreptatea. Mai spunea că nici o afirmaţie nu e mai ade- 
vărată decât negația ei, ele având toate puteri egale, şi 
că nici măcar această propoziție a egalității depline nu e 
mai adevărată decât negația ei. Fiinţa ca adevăr şi nefiinta 
ca fals se cufundá la el în indistinctie (DL, IX, 62; Brochard, 
69). A fi cu adevárat intelept si a obtine pacea sufleteascá 
presupune a practica indiferența completă (àðapogia) 
față de orice. 

Dar cum se poate trăi astfel efectiv? Viaţa practică nu 
admite, de regulă, suspendarea judecății. Ea cere acțiune, 
decizie, alegere, preferință. Diogenes Laertios spune că 
Pyrrhon totuşi „nu s-a abătut pentru nimic din calea sa, 
fără a lua precautiuni si îndurând orice, după împrejurări, 
în fața unui car, a unei prăpăstii, a unui câine sau a orice 
altceva...“ şi că, stând lucrurile în acest fel, „era salvat de 
prietenii săi care îl urmau îndeaproape“ (DL, IX, 62-63). 

Putem considera indiferența totală a lui Pyrrhon drept 
o admitere implicită, practică a supremaţiei nefiintei, în 
viață, asupra ființei? Căci a spune „nimic nu e mai impor- 
tant decât altceva“ înseamnă, în definitiv, a spune că ceva 

are valoare numai întrucât este nimic. (Numai nimicul 
nu are grade de comparaţie.) Aşadar, numai nimicul pare 
să existe cu adevărat. Şi totuşi nefiinta ce are ființa drept 
„opţiune secundă“ subzistă, fie şi prin practica sa filo- 
zofică. E o neființă care, de fiecare dată când e apăsat 
afirmată, încă sopteste, abia auzit, dar distinct ființa, obti- 
nând astfel o victorie discretă împotriva unui nihilism ce 
părea absolut. Dar, dacă aşa stau lucrurile, atunci locul 
lui Pyrrhon, la extremitatea poziției meontologice, chiar 
pe „buza neantului”, dar totuşi de partea vieţii, este legi- 
tim. Poziție păstrată nu fără ajutorul celor care îl iubeau. 
Căci nefiinta pe care el voia sá o afirme în fiecare moment 
din viață ar fi devenit repede neant complet în întruchi- 
parea sa omenească prin moartea filozofului, dacă — aşa 
cum s-a spus — nu ar fi intervenit mereu prietenii sá o 
păstreze în viață, sá o ţină din răsputeri ca să fie...108 


RA 


Nefiinta secundă, aşadar, e la Socrate, în instantierea 
ei epistemică, mai curând un bine; la fel şi la Arcesilaos 
şi Carneades, pentru a nu mai vorbi de Pyrrhon. 
Dimpotrivă, la Platon (in Sofistul), cel puţin în instantierea 
ei umană, în persoana sofistului, ea este un rău. Ethos-ul 
socratic şi cel sceptic sunt, prin urmare, „orientate“, dar, 
paradoxal, nu în direcția ființei — rămasă inaccesibilă —, 
ci mai curând a nefiintei secunde — ceea ce e, într-adevăr, 
un rezultat neaşteptat! Dar chiar şi aşa, indirect şi la 
„opțiunea a doua“, aceasta va invoca şi confirma ființa. 


108. Nu ştim dacă pentru Pyrrhon „indiferența“ era în mod 
explicit identificată cu o formă de neființă. De aceea, conform cu 
metoda pe care am urmat-o, nu putem fi siguri că prezenţa lui 
Pyrrhon în această lucrare este legitimă. 

Cât despre atomisti, nu avem ştiinţă ca aceştia să fi 
acordat o valoare etică, nici o orientare nefiintei lor (vidu- 
lui). La ei ambele principii, nefiinta şi ființa, sunt accesi- 
bile numai pentru intelect, printr-o cunoaştere „legitimă“, 
rațională (yvnoin). Tot o cunoaştere „legitimă“ regăsim şi 
la Platon, unde numai „dialecticianul“ are acces la Idei, 
deci şi la Ideea fiinţei şi a nefiintei. În schimb, compusii 
din atomi si vid, respectiv, multiplele care participá la Idei 
tin de lumea fenomenelor, sesizabile prin simturi si dificil 
de înțeles rational, şi care nu constituie deci obiectul științei. 

În toate aceste teorii meontologice diverse, mişcarea — 
a lucrurilor, a Ideilor sau a spiritului omenesc — devine 
posibilă, odată ce nefiinta e admisă ca neființă ce este. Ba 
chiar putem spune că nefiinta secundă e introdusă cu 
intenția de a da seama atât de mişcare, cât şi de multi- 
plicitate. Dar e un preț serios de plătit pentru asta: el 
constă în dificultatea conceperii contradictorii a acestei 
nefiinte ce este, deoarece trebuie acordată realitate onticá 
unei realități operaționale, conceptuale. Or, demersul pare 
a readuce, pe uşa din dos, exact teza lui Parmenide că 
„totuna-i a gândi şi a fi“. (Socrate, poate, care vine cu o 
instantiere numai epistemică şi morală a nefiintei, scapă 
de această dificultate. Dar nu şi Pyrrhon, dacă el însuşi 
devine întruchiparea fizică a nefiintei secunde.) 

La Democrit (Leucip) omul trăieşte la egală distanță — 
ca să spunem aşa — deopotrivă de ființă şi de neființă. 
(Asta dacă nu considerăm că nefiinta secundă acordă 
totuşi, fie şi ca opțiune a doua, precedentá şi confirmare 
fiinţei.) La Platon, în Sofistul, fiinţa are o certă prioritate 
față de nefiinta secundă, vădită în aceea că nefiinta nu a 
primit un statut clar de gen suprem, aşa cum îl are ființa. 
La Socrate însă (pentru a nu mai vorbi despre sceptici), 
omul trăieşte cufundat în plină neființă, iar alegerea sa 

între nefiinta primă şi cea secundă rămâne într-adevăr 
„ceva mărunt“, dacă se priveşte din perspectiva foarte 
înălțată a ființei şi a adevărului divin — incomensurabile 
cu realitățile omeneşti. Dacă totuşi omul alege cea de-a 
doua neființă, nici atunci nu va cunoaşte de fapt adevă- 
rul, dar măcar va dori fără încetare să cunoască ceva mai 
mult — cu cât succes nu devine totuşi niciodată limpede; 
oricum, aşa se naşte philosophos-ul. lar ironia ironiei 
rămâne că Socrate, dintre toți oamenii, „a fost de bună 
seamă cel mai bun şi, îndeobşte, cel mai înțelept şi cel 
mai drept“ (Phaid., 118a), pesemne fiindcă, între două 
nimicuri, el singur a ales corect... 


4.1. În fond, marea dispută la care încercăm să-l facem 
părtaş pe cititorul acestor pagini nu se dă între cele două 
ignorante şi nici măcar între cele două nimicuri şi nefiinte 
despre care a fost vorba, ci, în mod mai profund şi mai 
originar, ea e disputa între două rationalitáti: o raționalitate 
„Tiguroasă“, proprie anti-meontologiei, şi una „relaxată“, 
caracteristică reflectiei meontologice. (Meontologia si anti- 
meontologia nu epuizeazá, desigur, extensia celor douá 
rationalitáti, dar constituie, ca sá spunem asa, ,fenomenul 
lor originar”.) Prima rationalitate ridicá exigente mari, 
chiar exagerate fatá de claritatea si coerenta non-contra- 
dictorie a conceptelor puse ín joc — sunt exigentele lui 
Parmenide, Zenon din Elea, Antisthenes, dar si, mai 
târziu, Descartes (aşa cum am văzut în textul de la pagina 
90), sau, poate, încă mult mai recent, Einstein (în refuzul 
său de a accepta interpretarea indeterministă a mecanicii 
cuantice), R. Carnap ori Wittgenstein din Tractatus logi- 
co-philosophicus. Pentru această raționalitate riguroasă — 
pe care o vestise odinioară Zeița lui Parmenide —, ideile 
trebuie să fie neapărat „clare şi distincte“ (necontradictorii) 

înainte de toate, pentru a putea fi acceptate ca opera- 
tionale (Wittgenstein, Tr., 4.116)1% — ceea ce nu se potri- 
veşte deloc cu fiintarea nefiintei, indiferent dacă aceasta 
este văzută sub forma vidului, a unui contradictoriu al 
fiinţei în general sau pur şi simplu sub forma unei con- 
tradictii insolubile, după cum este aceea — din fizica nouă 
- dintre undă şi particulă. În orice caz, raționalitatea 
riguroasă întâmpină — cum am văzut deja — dificultăți ma- 
jore când e vorba să rezolve anumite probleme, precum 
aceea a mişcării sau a diversității. Ea seamănă cu o femeie 
de lume de la un bal de pe vremuri ale cărei mişcări de 
dans erau împiedicate şi rigidizate de corsetul strâns pe 
care era obligată de modă şi etichetă să-l poarte. 

Dimpotrivă, raționalitatea relaxată este ca o femeie 
frumoasă care se bucură de ingáduintele unei mode mai 
moderne." Ea a scăpat de corset şi răsuflă şi se mişcă 
mai liberă. (Operationalitatea conceptelor nu mai depinde 
de claritatea acestora, ci numai de utilitatea lor.) În conse- 
cintá, dansul ei a devenit mai amplu, mai firesc, miscá- 
rile — variate, rapide, fără oprelisti; dar nu există acum 
riscul ca, într-o clipă de neatentie sau în timp, ele sá dege- 
nereze, devenind dizgratioase şi indecente, cel puţin în 
ochii unui moralist mai auster? 

În orice caz, e de adăugat aici că între cele două ratio- 
nalitáti nu se poate institui nici o ierarhie indisputabilă, 
care să certifice superioritatea uneia dintre ele. Altfel spus, 
nu putem stabili pe o bază rațională care dintre cele două 
rationalitáti „are dreptate“. Şi e, desigur, limpede de ce 


109. „Tot ceea ce poate fi în genere gândit poate fi gândit în 
mod clar.“ 

110. N-aş merge până la a identifica această „raționalitate 
relaxată“ cu „gândirea slabă“ a lui G. Vattimo, care adesea desem- 
nează asumarea relativismului si irationalismului. 

se întâmplă aşa: presupusa judecată care ar decide în 
favoarea uneia dintre cele două rationalitáti ar trebui, ea 
însăşi, dacă e rațională, să aparțină uneia dintre cele două 
rationalitáti — aşadar, ar trebui să fie, ea însăşi, sau rigu- 
roasă, sau relaxată (căci un al treilea gen nu există). Or, 
fie nu avem nici un temei rațional pentru care am prefera 
un tip de judecată rațională celuilalt tip, fie, dacă îl avem, 
acest temei aparține din nou uneia dintre cele două ratio- 
nalitáti şi aşa mai departe, ad infinitum, ceea ce e totuna 
cu a spune că, din nou, nu avem un astfel de temei ratio- 
nal. De asemenea, trebuie spus că nici experiența nu e 
aici relevantă — decât într-un mod parțial şi temporar. De 
pildă, argumentele lui Aristotel contra vidului i-au putut 
convinge pe multi (dar nu pe toți) în Antichitate, de ase- 
menea i-au convins mai târziu pe Descartes si Leibniz, 
dar nu l-au mai convins pe Newton, deşi toate invocau 
şi experiența, pe lângă raționamente abstracte. 

lată de ce a decide cât de relaxată sau de riguroasă 
trebuie să fie raționalitatea pe care o punem în joc, şi în 
ce circumstanțe anume, mi se pare că nu tine, în ultimă 
instanță, câtuşi de puțin de o decizie rațională, ci — sá 
spunem — de una „metafizică“, dacă nu cumva chiar de 
una „stilistică“, ținând de ethos-ul propriu al gândirii 
fiecăruia, dar şi de ethos-ul epocii în care cineva trăieşte. 
Astăzi, de pildă, tindem să fim „relaxaţi“, să lichidăm 
toate „corsetele“ şi să dăm prioritate operationalitátii şi 
functionalitátii mai curând decât claritátii conceptelor si 
noțiunilor. E „stilul“ de gândire al epocii noastre — cu 
destule excepții, desigur: dar să nu facem eroarea de a 
crede că acest stil e în mai mare măsură decât celălalt 
înscris în firea lucrurilor şi în ordinea naturii. Pe de altă 
parte, între ,incorsetati” şi „permisivi“ nu există şi nu va 
exista şansa unei încetări a ostilităților — cel puţin atunci 

când se ajunge la o chestiune decisivă —, la fel după cum, 
în artă, sau în modă, nu poate exista „rezoluția“ conflic- 
tului etern dintre clasicul şi barocul meta-istorice. 

Iar dacă este aşa, tot ce putem face este să descriem, 
pe cât putem mai bine, instantierile istorice ale celor două 
rationalitáti, notându-le avantajele pe care le-au obținut 
şi riscurile la care s-au expus în diferite momente. Trebuie 
să subliniem: chiar dacă nici una dintre cele două rationa- 
litáti „nu are dreptate“ în sine, nu înseamnă că este lipsit 
de sens să urmărim argumentele şi controversele lor de-a 
lungul istoriei, fără a fi anacronici. A clarifica gândirea — 
ideal pe care L. Wittgenstein, cum se ştie, îl identifica de 
fapt cu scopul filozofiei (Wittgenstein, Tr., 4.112) — nu 
e puțin lucru, aşa cum nu e puțin să descoperim în trecut 
precedentele unor dezbateri contemporane. Aflăm în 
acest fel „cine suntem, de unde venim“ şi poate chiar unde 
ne ducem, dacă facem în acest fel — pentru a utiliza o 
distincție a lui Richard Rorty — Geistesphilosophie, şi nu 
doxografie (Rorty). Şi mai putem cerceta, de asemenea — 
atunci când e posibil —, dacă şi în ce fel autorii înşişi s-au 
arătat conştienţi de riscurile tipului de gândire îmbrățișat 
şi cu câtă linişte sau, dimpotrivă, îngrijorare le-au asu- 
mat. Într-adevăr, dacă există totuşi o şansă de a evada 
întru câtva din lumea uneia dintre cele două rationalitáti, 
această şansă poate fi probabil materializată într-un 
singur fel: ca prizonierul să păstreze vie conştiinţa prizo- 
nieratului său. 


4.2. Nimeni nu a fost probabil mai conştient de 
riscurile meontologiei şi ale rationalitátii relaxate decât 


111. L. Wittgenstein, Tractatus logico-philosophicus, 4.112: „Sco- 
pul filozofiei este clarificarea logică a gândurilor.“ 

Platon însuşi. Cum ştim deja, în Sofistul, el îl face pe Străi- 
nul din Elea să-şi ceară iertare pentru critica adresată anti- 
meontologiei lui Parmenide. Mai mult — aşa cum am 
văzut —, Platon ezită să admită în mod răspicat, deşi logica 
şi simetria sistemului său ar fi cerut-o pe deplin, că 
nefiinta este de fapt un al şaselea „gen suprem“, care se 
opune ființei, la fel după cum altceva-ul se opune iden- 
ticului şi mişcarea — stării, gen suprem la care toate 
nefiintele (nefiintárile) particulare trebuie sá participe. 
(Această ezitare explică, poate, şi de ce sistemul din Sofistul 
pare mai curând o încercare metafizică parțială din partea 
lui Platon, dat fiind că el nu este reluat ca atare nici în 
teoria celor patru genuri din Philebos — limita, nelimitatul, 
amestecul lor şi cauza (Phi., 23c-24a) —, nici în aşa-numita 
„doctrină nescrisă“ (Richard, 139-143). 

Însă chiar mai multe ezitări va dovedi Platon atunci 
când se va vedea nevoit să introducă un alt gen de neființă 
secundă; e vorba despre chora (xwoa) din Timaios — care 
corespunde, dar numai parțial, cu ceea ce mai târziu 
Aristotel va numi ÚAr, iar latinii vor traduce prin „silva“ 
şi apoi „materia“.1!2 Vom lăsa netradus acest termen, care, 
literal, înseamnă „ţară“, „regiune“, „loc“, „amplasament“, 
tocmai pentru a sugera că el nu se identifică nici cu 
„materia“ aristotelică şi nu e nici „locul” despre care va 
vorbi Stagiritul. Uneori, s-a crezut că Platon era aproape 
obligat să vorbească despre o anumitánefiintá existentă 
în universul fizic, de vreme ce, dacă nefiinta fusese 
introdusă, în Sofistul, în lumea inteligibilului (printre 
„genurile supreme“), devenea necesar ca ea să aibă şi un 


112. Pentru Aristotel nu e nici o îndoială că Platon identifică 
chora cu materia, probabil în sensul că materia şi „locul“ sunt 
acelaşi lucru (Phys., IV, 2, 209b). 

corespondent în universul vizibil, „copie“ a celui inte- 
ligibil — subiectul expunerii din Timaios (Laurent, 68). Şi 
totuşi, după cum vom vedea, asocierea dintre chora din 
Timaios şi nefiinta din Sofistul e departe de a fi evidentă; 
de fapt, mi se pare că avem de-a face cu două specii 
„paralele“ de neființă şi deloc cu „un echivalent fizic“ al 
nefiintei metafizice din Sofistul. 

Dar, înainte de orice, se cuvine a lămuri un lucru esen- 
țial: este oare discursul despre chora din Timaios cu 
adevărat unul meontologic — aşa cum va fi cel despre 
„materie“ la Aristotel şi mai ales la Plotin? Pentru aceasta, 
ar trebui să ne asigurăm că Platon însuşi spune despre 
chora că este, fie şi întru câtva, neființă, continuând apoi 
să discute despre ea ca despre o neființă secundă, opera- 
tional necesară. Nu e deci suficient, din punctul nostru 
de vedere, să remarcăm, împreună cu Jacques Derrida, 
încurcătura în care se află Platon cu privire la deter- 
minările chorei şi chiar faptul că ea e definită în termeni 
negativi sau privativi, că ea există de fapt fără a fi: „Or, 
ceea ce se spune despre chora este că acest nume nu 
desemnează nici unul dintre tipurile de fiinduri cunos- 
cute, recunoscute sau, dacă preferăm, primite de discursul 
filozofic, adică de logos-ul ontologic care face legea în 
Timaios... Există chora, ...însă ceea ce există aici nu este...“ 
(Derrida, 32) Iată o bună descriere, din partea lui Derrida, 
a nefiintei ce este; dar recunoaşte Platon acest lucru? 

Platon nu declară explicit în Timaios că chora e 
neființă. !* Filozoful explicase numai că chora, deşi nu e 
arhetipul inteligibil, nu e nici lumea senzorială a deve- 
nirii, ci e un „al treilea gen“, pe care îl înțelegem dificil, 


113. J.-M. Narbonne remarcă acest lucru, dar consideră că se 
poate accepta că chora este un fel de neființă (Narbonne, 1992). 

ca în vis, numai printr-un „anumit raționament bastard 
(Aoytou tivi v604)“ (Tim., 52b). 

Avem totusi un indiciu important, chiar dacá indirect, 
că Platon însuşi tindea sá echivaleze chora cu o formă de 
neființă: Aristotel îi critică la un moment dat pe cei care 
încercau să facă să provină lucrurile din ființă (ceea-ce- 
este) şi neființă (ceea-ce-nu-este). Aceşti filozofi — şi îi 
recunoaştem printre ei de îndată pe Platon şi pe unii 
platonicieni care îl urmau în cadrul Academiei — ar fi vrut 
să evite unificarea totală a realităţii în ființa absolută, 
precum făcuse Parmenide. În acest scop, au considerat 
„necesar sá se arate că nefiinta este” (Met., XIV, 2, 1089a), 
admițând mai departe că „falsul si nefiinta (ceea-ce-nu- 
este) sunt acea natură din care, împreună cu ființa (ceea- 
ce-este), provine multiplicitatea lucrurilor“. Vom discuta 
ceva mai târziu indreptátirea criticii lui Aristotel aduse 
lui Platon. 

Deocamdată să remarcăm că — după relatarea lui 
Aristotel — la Platon lucrurile sunt concepute ca alcătuite 
din neființă şi ființă, ceea ce trimite însă nu numai la cadrul 
logico-metafizic din Sofistul (vezi asocierea nefiintei cu 
falsul), dar si, într-un mod neechivoc, la Timaios, unde 
modelul inteligibil şi chora sunt descrişi în limbaj „mi- 
tologic” ca fiind „părinţii“ devenirii şi ai Universului 
vizibil şi multiplu. A restrânge, într-adevăr, referința lui 
Aristotel la Sofistul, cum se procedează uneori (Richard, 
140), mi se pare dificil de acceptat, deoarece realitățile 
(Ideile) nu sunt în Sofistul „alcătuite din ființă şi neființă“ 
exclusiv, ci există prin participare la toate cele cinci (de 
fapt şase) genuri supreme, printre care ființa şi nefiinta 
nu dețin, aparent, vreo superioritate ierarhică. Dimpo- 
trivă, afirmația că anumiţi filozofi fac lucrurile să fie 
alcătuite din ființă şi neființă se potriveşte bine cu 

„colaborarea“ în vederea fabricării lucrurilor sensibile 
dintre modelul inteligibil şi chora, aşa cum este ea pre- 
zentată în Timaios. 

Este deci extrem de probabil că Platon însuşi tindea 
să echivaleze chora cu o formă de neființă (secundă), dife- 
rită totuşi de aceea din Sofistul, şi că ceea ce în Timaios 
descria în termeni „mitologici“, biologizanti şi de tip 
artizanal, în „doctrina nescrisă“ exprima cu ajutorul unor 
operatori ontologici precum ființă şi neființă, ori Unu şi 
Dualitatea indefinită, numită şi „marele şi micul” (to 
péya Kai tò uucoóv). Într-adevăr — mai precizează Aris- 
totel —, platonicienii „identificau nefiinta cu marele şi 
micul, fie cei doi termeni luați împreună, fie luaţi separat“ 
(Phys., I, 2, 185b). Ştim, pe de altă parte, tot de la Aristotel 
şi din tradiţia aristotelică succesivă, că chora din Timaios 
şi „marele şi micul“ (sau „Dualitatea indefinitá”) din doc- 
trina nescrisă erau concepte echivalente (Phys., IV, 2, 
209b, 11-17).114 Avem deci secvența următoare pe care 
i-o putem atribui lui Platon însuşi: chora (materia, locul) 
= „marele şi micul“ = neființa.!!5 

Mai este ceva important de spus aici: ne amintim că, 
în Sofistul, Platon arătase că nefiinta despre care vorbea 
în acel dialog nu este contrariul ființei, ci numai contra- 
dictoriul ei — aşadar, ceea ce este altceva decât ființa (Soph., 
257b). Chestiunea dacă există şi un contrariu al ființei 


114. „lată de ce Platon susține că materia şi chora sunt acelaşi 
lucru în Timaios. Căci receptacolul şi chora sunt unul şi acelaşi lucru. 
El numeşte acolo într-un fel receptacolul şi altfel în numitele 
„doctrine nescrise“. V. şi Philoponos, In Arist. Phys. IV, 2, apud 
Richard, 250. 

115. „Marele şi micul“ era, mai întâi, „materia“ pe care Unul 
sau Fiinţa o forma, obținându-se Ideile; apoi, din nou, constituia 
materia din care acestea alcătuiau lucrurile sensibile (Met., I, 6, 988a). 

nu fusese totuşi încă lămurită acolo, iar Străinul păruse 
că o abandonează cu următoarele cuvinte: 

„Să nu ne spună cineva că am fi îndrăznit să arătăm 
că nefiinta este contrariul ființei. Căci noi de mult am 
abandonat discuția despre un contrariu al ființei, fie că 
există, fie că nu, fie că e rațional, fie că e cu totul irațional“ 
(Soph., 258e). 

Aşadar, Străinul nu sustinuse ferm că nu există în 
general un contrariu al ființei (sau, altfel spus, că există o 
neființă — contrariu al ființei, distinct de nefiinta primă), 
ci spusese numai că se abtine să discute în prezent 
chestiunea şi, totodată, sugerase că acest contrariu, dacă 
există, e cel puțin anevoie inteligibil. Or, în Timaios — 
dialog mai târziu decât Sofistul, după cum se crede în 
general —, Platon reia, fie şi într-o manieră metaforică, 
chestiunea existenței unui contrariu al ființei (şi chiar al 
Fiintei) şi, de data aceasta, se vede nevoit să accepte aceas- 
tă existență paradoxală şi, într-adevăr, anevoie inteligibilă. 
Căci chora apare a fi exact un astfel de contrariu dificil 
inteligibil al fiinţei — chiar metafora feminitátii ei opuse 
masculinitátii arhetipului inteligibil o indică fără ezitare. 
E plauzibil, cum spuneam, ca problema să fi fost reluată 
şi tratată pe larg în aşa-numita „doctrină esotericá” (sau 
nescrisă), iar Aristotel — după cum am arătat — îl critică 
pe Platon tocmai pentru că a acordat principiului mate- 
rial, numit acolo „marele şi micul“, rolul de contrar al 
ființei. lată de ce am afirmat mai înainte că între nefiinta 
din Sofistul şi chora din Timaios există o certă diferenţă şi 
că, spre deosebire de ce s-a afirmat uneori, cea de-a doua 
nu este deloc „echivalentul fizic“ al celei dintâi.116 


116. Există, în schimb, aşa cum am precizat, o legătură între 
„nelimitatul“ din Philebos şi chora din Timaios. 

Cât despre „raționamentul bastard“ prin care se în- 
cearcă să avem acces la chora, cred că Platon vrea să exprime 
prin această sintagmă nu numai dificultatea intrinsecă 
de a gândi nefiinta secundă în principiu, ci şi pe aceea 
de a o gândi când este înțeleasă ca un contrariu al ființei. 
Într-adevăr, această neființă - aşa cum stătea scris în 
Sofistul, este „cu totul iraţională“: aşa cum copilul bas- 
tard rezultă din unirea nelegitimă dintre persoane even- 
tual incompatibile social, tot aşa această neființă secundă 
e rezultatul unirii „nelegitime“ dintre afirmaţie şi nega- 
tie, ce sunt (sau ar trebui să fie) reciproc exclusive: chora 
este, fără să fie cu adevărat, ori de fapt nu este, deşi totuşi 
„se agaţă“ cumva de fiintare; ea există, fără să aibă pro- 
prietátile care desemnează o existență autentică! Terme- 
nul „bastard“ indică, aşadar, mai întâi incompatibilitatea 
unor predicate logice mutual exclusive, sau chiar con- 
trare, apoi ilegitimitatea unirii lor, desigur, numai din 
perspectiva rationalitátii riguroase, nu a celei relaxate 
(„relâchee“, se spune atât în sens concret, cât şi moral în 
franceză!). Dar raționalitatea riguroasă este pusă între 
paranteze, acum, de Platon, nu fără ca filozoful să ne aver- 
tizeze în termeni morali asupra riscurilor ce decurg de 
aici. Mi se pare, de aceea, profund semnificativ că reflectia 
meontologică este, în general, caracterizată de Platon ca 
necesară şi delictuală deopotrivă: gândire „paricidă“ 
Sofistul, ,bastardá” în Timaios. 


4.3. Aşa stând lucrurile, e de înțeles de ce Platon nu 
recurge la meontologie cu prea mare entuziasm, ci o face 
cu prudenţă şi chiar, parcă, condus de o necesitate căreia 
nu i se poate împotrivi. Chora e un concept neliniştitor, 
de care autorul degrabă s-ar fi lipsit, dacă lucrul ar fi fost 
cu putință. Aşa se explică, cred, un element neobişnuit 

de compoziţie al dialogului Timaios, care, ca toate aspec- 
tele stilistice şi compoziționale din dialogurile lui Platon, 
trebuie să fie luat extrem de în serios: 

Într-adevăr, personajul Timaios începe să relateze 
„mitul verosimil“ al creației Universului, distingând între 
modelul inteligibil „care e etern şi nu are devenire“ şi copia 
acestuia — Universul vizibil — realizată de Zeul artizan 
(Demiurg), o copie care „devine neîncetat, dar nu este 
niciodată“ în sens deplin (Tim., 28a). Se vorbeşte, aşadar, 
în acest moment inițial al discursului, numai despre două 
entități — modelul şi copia — şi despre un singur principiu — 
modelul (sau arhetipul) inteligibil, dacă îl exceptăm, desi- 
gur, pe Demiurg, plasat în afara creației. Ulterior, Timaios 
va explica forma sferică a Universului, alcătuirea sa, func- 
tia celor patru elemente materiale (pământ, apă, aer, foc), 
configuraţia Sufletului cosmic, apoi va vorbi despre sufle- 
tele oamenilor, despre alcătuirea trupului, despre văz. 
Aici însă, deodată, Timaios (Platon) îşi dă seama că 
discursul trebuie să se întrerupă, astfel încât, „asumând 
un alt început“ (şi totodată un alt „principiu“”) — cuvântul 
grecesc G0xt) are simultan ambele semnificații —, să revină 
iarăşi în preajma punctului de plecare (Tim., 48b-e). Căci 
discursul nu a ținut seama, pesemne, în explicarea Uni- 
versului, decât de cauza rațională — modelul inteligibil — 
şi de dorința Demiurgului de a produce o copie cât mai 
asemănătoare cu modelul. Nu a luat însă în calcul „nece- 
sitatea“, sau ceea ce Platon numeşte „cauza rátácitoare” 
şi care cooperează şi ea la geneza lumii. 

Într-adevăr, pentru a explica de ce Universul vizibil 
e numai o copie a modelului inteligibil, Platon are nevoie 
de încă ceva, distinct de model, deoarece, în absența 
acestui ceva, copia ar trebui să fie identică cu originalul. 
Pe scurt, Platon — utilizând de altfel şi analogia materiei 


PLATON, SOCRATE, ACADEMIA NOUĂ, PYRRHON 171 


prime în arta turnării metalelor — are nevoie de un alt prin- 
cipiu decât modelul, care să altereze întru câtva rezultatul 
creației — şi, evident, acesta este chora. 

Dar de ce, totuşi, a fost nevoie de acest „alt început“ 
(pe care, aşa cum a observat şi H.-G. Gadamer, nu-l putem 
nici trata drept un accident, nici pune pe seama negli- 
jentei scriitoriceşti a lui Platon)? (Gadamer, 170-171)1 De 
ce Timaios nu a anunţat deja, încă de la „Primul început“, 
cele trei genuri, aşa cum o va face mult mai târziu, odată 
ajuns aproape de jumătatea dialogului? „În cele spuse 
înainte erau îndestulătoare cele două genuri [inteligibilul 
şi vizibilul]... Acum însă raționamentul pare să ne silească 
să prezentăm în cuvinte o formă dificilă şi obscură“ (Tim., 
48e). De ce această imprudentă înaintare prea departe şi 
apoi curioasă revenire la un nou punct de plecare? 

Cred că, în mod subtil, Platon recapitulează pe scurt 
fazele şi mersul însuşi ale gândirii sale metafizice: „primul 
început“ ar corespunde luării în considerare a unui singur 
principiu — Ideile arhetipale — şi a numai două realități — 
fiinţa şi devenirea. lar din punct de vedere istoric, acest 
prim demers oglindeşte concepția sa din dialogurile 
de maturitate — Phaidon, Phaidros şi chiar Republica. În 
termenii noştri, reflectia lui Platon în acea perioadă rămâ- 
nea predominant ontologică, şi deci „primul început“ 
corespunde fazei „ontologice“ (incomplete) a gândirii sale, 
recapitulată acum în prima parte din Timaios. Or, în acest 
caz, „al doilea început“ va corespunde unui demers ulte- 
rior mai complet, cel meontologic, devenit posibil abia 
odată cu critica teoriei Ideilor din Parmenide, cu Theaitetos 
şi mai ales cu Sofistul, şi care va admite, alături de ființă 
şi devenire, şi neftinta secundă ca realitate subzistentá. Era 


117. Gadamer contestă punctul de vedere al altor interpreți care 
văd aici neglijenta lui Platon. 

nevoie, aşadar, de „un alt început“ (¿téVa &ọxń), sub ra- 
port compozițional, pe de o parte fiindcă nefiinta secun- 
dá trebuia să fie considerată un al doilea principiu, ¿tépa 
AQXT)LI8, contrapus primului, dar si, pe de altă parte, 
fiindcă, istorico-genetic, demersul meontologic a venit 
ulterior celui ontologic. 

Introducerea întârziată a conceptului de chora sugerea- 
ză bine atât mersul firesc al gândirii — care, de obicei, nu 
se poate decide de la început, în mod spontan, să gân- 
dească nefiinta —, cât şi valoarea operațională a acestui 
concept meontologic, la care se recurge numai dintr-o 
necesitate stringentă, atunci când impasul anti-meon- 
tologic nu mai poate fi ocolit. Într-adevăr, chora, descrisă 
ca nefiind nici perceptibilă, nici inteligibilă cu adevărat (aşadar, 
un al treilea gen ce violează principiul tertului exclus, şi 
nu numai pe cel al non-contradictiei), ar trebui să fie o 
non-entitate absolută (o neființă primă), dacă prezența 
ei în sistem nu ar fi devenit operațional necesară, pentru 
a explica non-identitatea dintre copie şi model. 

Aşadar, cel de-al „doilea început“ indică nu numai nece- 
sitatea de a introduce un „al doilea principiu“, ci şi, în mod 
mai Originar, pe aceea de a introduce un al doilea mod de a 
gândi — meontologia. E vorba, desigur, odată cu aceasta, 
despre „o altă raționalitate“, pe care am prezentat-o 
drept „relaxată“ şi permisivă, dar producătoare de cram- 
pe mentale şi despre care Platon spune că oferă „o descriere 
stranie (átortoc) şi neobişnuită“ a lucrurilor (Tim., 48d). 


4.4. Dar ce este, în fond, chora? E un fel de „ceară 


sn 


universală”, sau o „substanță maleabilá”, cum scrie Léon 


118. Reamintim, cuvântul grecesc are ambele înţelesuri — de 
„început“ şi de „principiu“. 

Robin (Robin, 1996, 206), din care sunt modelate, urmând 
modelele inteligibile (Ideile), corpurile sensibile? E ea deci 
o „materie primă”? Exemplul oferit de Platon cu aurul 
din care se modelează diferite forme succesive ar putea 
un moment sugera O asemenea interpretare ,substantia- 
listă“ asupra chorei. Ceva asemănător susținea şi Aristotel, 
care considera (nu complet întemeiat) că chora din Timaios 
este echivalentul platonic pentru ceea ce el numea 
„materie“ (WAT), ceea ce, în greacă, înseamnă „lemn“ 
(Phys., IV, 2, 209b). 

Pe de altă parte, chora este cel mai des caracterizată 
de Platon ca un ,receptacol” sau „recipient“, iar metafora 
„mamei“ şi cea a „doicii“ nu fac decât să sublinieze aceeaşi 
idee. (Se ştie că, în viziunea „paternalistă“ a grecilor, con- 
tributia femelei la reproducere era considerată pur pasi- 
vă — un recipient pentru sămânța masculină.) Ea primeşte 
toate imitatiile Ideilor inteligibile, dar „trebuie să fie 
lipsită de toate formele“, căci, dacă ar avea vreo formă 
proprie, nu ar mai putea fi receptacolul celorlalte: ,Íntoc- 
mai ca în cazul alifiilor parfumate, artizanii se căznesc 
mai întâi de toate să facă astfel încât lichidul care urmează 
să primească aromele să fie cât mai inodor...“ (Tim., 50e) 
Cum poate însă fi imaginată o substanţă fără nici un fel 
de calități proprii, care ia orice formă şi calitate din afară, 
dar nu poate fi definită în funcție de nici una, deoarece 
este „în afara tuturor formelor“ (Tim., 5la), care „participă 
cumva în modul cel mai straniu la inteligibil“, aşadar, o 
contradicție în termeni: „o formă invizibilă şi informă 
(Avógatov eid6s m kai ăuoepov)”? (Tim., 51b) 

Cred că „al treilea gen“ este gândit, cel puțin într-un 
prim moment, mai cu seamă ca „locul“ sau „amplasamen- 
tul“ corpurilor, ceea ce corespunde de fapt semnificației 
numelui de chora: într-adevăr, ce altceva decât „locul“ nu 

posedă nici o formă proprie, dar poate lua orice formă 
a corpurilor care îl ocupă? Ce altceva decât „amplasa- 
mentul“ este invizibil ca atare, nu e perceptibil prin sim- 
turi, dar participă cumva totuşi la inteligibil prin faptul 
că poartă urma acestuia — forma? Într-adevăr, luat în sine, 
locul e cvasi-inexistent (o neființă secundă), şi e nevoie 
de un „raționament bastard“ pentru a-l izola de corpuri. 
El se agaţă de Fiinţă ca să fie, după cum, invers, şi 
corpurile, dacă nu l-ar avea la dispoziţie, ar fi neant. (În 
acest „loc“ îşi fac apariția — după cum va arăta curând 
Platon — triunghiurile elementare (triunghiul echilateral 
şi cel dreptunghic isoscel), din care sunt alcătuite patru 
din cele cinci corpuri geometrice perfecte. Fiecare specie 
de corpuri geometrice generează câte unul dintre cele 
patru elemente fizice — focul, aerul, apa, pământul.) 
„Privind ca în vis, noi afirmăm că este necesar ca 
întreaga fiintare (tò Óv ártav) să existe cumva într-un 
anume loc (tóTTOG) şi să ocupe un anume amplasament 
(xw0a) şi că ceea ce nu e nici pe pământ, nici undeva în 
cer nu e nimic“ (Tim., 52b). lată rolul operational al chorei! 
Spre deosebire de inteligibile, care nu au loc, lucrurile 
vizibile şi corporale sunt amplasate undeva, într-un loc 
care, la Platon, spre deosebire de atomisti, nu e deloc spațiul 
omogen şi infinit, ci e o sferă finită. „Amplasarea“ formelor 
ar fi suficientă, în sine, pentru a crea o distanță între 
model şi copie. Or, locul sau amplasamentul lor se 
numeşte chora, care e anevoie de gândit, dar indispen- 
sabilă operațional, dacă e ca lumea vizibilă să poată fi 
considerată o imitație a lumii inteligibile. De asemenea, 
contrar a ceea ce s-a spus uneori, chora nu are nici o echi- 
valență cu res extensa cartezianá, căci aceasta e simultană 
cu corpurile, în vreme ce chora le precedă în timp, aşa cum 
Platon o spune cu claritate (Robin, 1996, 209). Or, exact 

aceasta este problema care îl determină pe filozof să 
supună de îndată chora unei foarte însemnate ipostazieri 
meontologice: 

Într-adevăr, dacă „doica devenirii” există — cum e şi 
firesc — înaintea devenirii, cum poate ea exista singură, 
odată ce este complet lipsită de proprietăţi, căci nu a putut 
„împrumuta“ proprietățile a ceva încă inexistent? Cum 
poate ceva „lipsit de orice formă“ (sau „în afara tuturor 
formelor“, după cum mai poate fi tradusă formula lui 
Platon rrávtwvV ¿ktOC eid6v), cum poate această inconsis- 
tentă „formă informá” avea existență? Şi ce sens are locul 
sau amplasamentul unor corpuri încă inexistente? 

Pentru a rezolva acest paradox, Platon se vede nevoit 
să ipostazieze chora, transformând-o, dintr-o neființă ope- 
rațională, într-o veritabilă materie primordială cu carac- 
teristici geometrice şi fizice (Tim., 52e-53b). Încă înainte 
de intervenția Demiurgului, ea conţine deja formele geo- 
metrice elementare din care sunt alcătuite elementele şi 
posedă o anumită mişcare dezordonată: „e scuturată de 
elemente şi, mişcându-se la rândul ei, le scutură pe acelea“. 
Chora a devenit astfel, prin urmare, mai mult decât simplu 
„loc“ sau „amplasament“; ea a fost dotată cu forme şi cu 
o mişcare haotică, fiind asemănătoare — spune Platon — 
unei treierătoare care scutură fără încetare spicele din ea, 
făcându-le să se separe şi să se dispună după greutate. 
Cauza acestei mişcări pare a fi găsită în lipsa de echilibru 
în care se aflau elementele conținute, dar nu se poate 
exclude nici o mişcare proprie chorei, dacă e să ne ghidăm 
după comparatia cu uneltele de treierat, care ele, cele 
dintâi, imprimă mişcarea lor spicelor din ele, mişcare 
proprie care îşi va face simțită prezenţa chiar şi după ce 
lumea va fi creată. In orice caz, un „loc“ sau „amplasa- 
ment“, care se mişcă, fie de la sine, fie mişcat de altceva, 

şi care îşi mişcă la rândul său conţinutul, a pierdut mult 
din trăsăturile sale meontologice inițiale, ce fuseseră 
necesare din punct de vedere operațional. Acum, când 
Platon încheie discuția despre ea, chora pare să fi deve- 
nit mai degrabă asemenea unui recipient concret. Dar un 
recipient are, desigur, caracteristici proprii şi o formă 
proprie, fixă. Din pur receptacol fără calități şi fără formă, 
chora a devenit vas. 

E o ipostaziere, desigur, nici foarte clară, nici foarte 
sigură; e mai ales atinsă de mari dificultăți logice şi nu 
lipsită de obscuritáti. Dar, orice şi oricum ar fi ea, de chora 
nu ne putem dispensa; mai mult, întotdeauna va fi nevoie 
de „un alt început“ pentru a o recupera, atunci când, după 
ce am mers prea departe simplificând excesiv lucrurile, 
am uitat de ea şi de necesitatea ei. Căci chora nu e, poate, 
nimic altceva decât metafora (sau povestea) unei răzgân- 
diri metodice: ceea ce înseamnă: a relua totul de la capăt, a 
pune „un alt început sau un alt principiu“ (étéga AQxN), 
atunci când între claritatea şi operationalitatea concep- 
telor s-a instalat vrajba...!!? 


119. „Un secret fără secret rămâne pentru totdeauna de 
nepătruns în privinţa ei. Fără a fi un logos adevărat, cuvântul 
despre chora nu este mai mult un mit verosimil, o poveste pe care 
o spunem şi în care o altă poveste îi va lua locul, la rândul său“ 
(Derrida, 70). 


VI. Aristotel 


1.1. Am amintit ceva mai înainte de critica lui Aris- 
totel adresată lui Platon şi unora dintre foştii săi colegi 
platonicieni din Academie (Speusippos, Xenocrates): ei 
ar fi încercat să arate că „falsul şi nefiinta sunt acea natură 
din care, împreună cu ființa, provine multiplicitatea 
lucrurilor“. Eroarea lui Platon ar fi constat, aşadar, după 
Aristotel, în introducerea prea temerará si nediferentiatá 
a nefiintei (numită divers, fie chora în Timaios, fie „marele 
şi micul“ şi „Dualitatea indefinitá” în „doctrina nescrisă“) 
ca „element“ sau „principiu“ al lumii şi, alături de ființă 
sau de Unu, ca rațiune de a fi deopotrivă a multiplicitátii 
şi mobilității. Acest reproş nu ar trebui să ne conducă, 
totuşi, la presupunerea că Aristotel însuşi va evita să 
introducă nefiinta printre principii sau elemente. Totuşi, 
el o va face în alt sens decât Platon şi, pe de altă parte, 
el va explica, cel puțin multiplicitatea, într-un alt mod 
decât în cel meontologic. 

Aristotel crede, într-adevăr, că abordarea nesatisfă- 
cătoare a fost cauzată mai ales de insuficiența analizelor 
celor care, înaintea sa, ar fi pus problemele „într-un mod 
învechit“, căzând fie în aporie, fie în obscuritate (Met., XIV, 
2, 1089a). Sunt vizati aici atât eleatii - Parmenide, Zenon, 
Melissos —, care au refuzat radical nefiinta, cât şi cei care 
i-au urmat pe aceeaşi linie de gândire, mai ales sofiştii, 

dar şi Platon, care, în Sofistul şi Timaios, a încercat să le 
dea acestora replica meontologică pentru „a salva” apa- 
rentele lumii, susținând că ,nefiinta este”. Problema 
explicării diversității lumii ar fi fost însă pusă rău, deoarece 
nu s-au operat distinctiile necesare. 

Căci — continuă Aristotel — Platon nu ar fi trebuit sá 
se precipite să introducă, şi încă în mod nediferentiat, 
nefiinta ca existentă, de teamă că, altminteri, toate se vor 
contopi şi că vor deveni una, aşa cum crezuse Parmenide. 
Într-adevăr, chiar dacă nefiinta ar fi neant total, lucrurile tot 
nu-şi vor pierde distinctiile fundamentale, crede Aristotel, 
deoarece Fiintele, calitățile, cantitățile, timpul, locul etc. 
rămân categorii ireductibile unele la celelalte şi nu există 
nici posibilitatea derivării categoriilor dintr-o singură 
natură comună şi superioară tuturor, ca dintr-un fel de 
gen suprem: 

e imposibil ca o singură natură să devină rațiunea 
faptului de a fi Fiinţă, pe de o parte, iar pe de altă parte, 
calitate, pe de alta, cantitate, pe de alta — loc” (Met., XIV, 
2, 1089a). 

Prin urmare -— crede Aristotel — nefiinta secundă (fie 
în sensul lui Platon, fie în cel al lui Leucip şi Democrit) 
nu e necesară pentru a explica diversitatea originară sau 
pluralitatea fundamentală a ființei, diversitate originară 
ce trebuie văzută mai curând ca un dat intrinsec al ființei 
înseşi, deoarece aceasta nu e un „bloc omogen“, ci o dis- 
persie relativă. Primare rămân distinctiile categoriale, 
aşadar, şi nu opoziţia fiintá—nefiintá, iar relativa dispersie 
inevitabilă a realului reprezintă consecința imediată şi 
necesară a existenţei categoriilor ireductibile una la alta 
sau la una singură, superioară tuturor. Pe de altă parte — 
susține Aristotel —, raționamentul ineontologic, în felul în 
care a fost practicat de Platon sau de atomisti — în absența 

distinctiilor categoriale ale fiinţei şi nefiintei — aduce după 
sine tentatia unor ipostazieri meontologice riscante: vidul 
atomiştilor, văzut ca neființă în sine, pe de o parte, chora 
lui Platon, ca materie-loc, pe de alta: ambele ajung să fie 
concepute ca un fel de „adversare“ sau contrarii ale ființei 
şi, mai ales, ale ființei în sensul central de Fiinţă (ovoia); 
ca atare, se vor afla într-o opoziție cvasi-dualistă față de 
ea. lată, pesemne, de ce trebuie renunţat la „raționamen- 
tele învechite“ (adică la cele care nu recunosc plurovo- 
citatea ființei)! (Berti, 2005)12 Dimpotrivă, pentru Aristotel, 
Fiinţa are prioritatea absolută, iar celelalte categorii ale 
fiinţei — calități, cantități, dar şi negatiile Fiintei sau ale 
calităților, cantităților etc. asociate Fiintei — se spun că sunt 
ceea ce sunt numai în raport cu Fiinţa. „De aceea, spunem 
că si nefiinta este neființă“ (Met., IV, 2, 1003b, 10). 
Eliminati nefiinta — susține deci, surprinzător, Aristo- 
tel — şi totuşi încă nu veți reface Unul parmenidian: nu e 
nevoie de neființă, înțeleasă ca o contrapunere față de fiinţă, 
ca la Platon, sau ca separator al ființei ca la Leucip, pentru 
a avea o ființă diversă şi plurală: căci, orice s-ar întâmpla, 
calitatea nu poate deveni cantitate, nici locul — timp, nici 
toate acestea — Fiinte (substanțe), şi invers, de vreme 
ce „ființa se spune în multe moduri (tò Ov Aéyetou 
rroMaxós)”.2! Respinge, aşadar, Aristotel meontologia? 
Am putea, desigur, să ne întrebăm dacă distincția dintre 
categoriile ființei nu presupune totuşi, în mod ascuns, 
nefiinta, în măsura în care, să spunem, calitatea e non- 
cantitate sau non-Fiintá. În termeni platonicieni, am avea 
de-a face aici cu o „participare la Ideea de neființă“ a 


120. Autorul consideră, pe bună dreptate, că moştenirea cea 
mai importantă lăsată de Aristotel şi valabilă azi mai mult decât 
oricând este „plurivocitatea ființei“. 

121. Sau „posedă mai multe semnificaţii“. 

fiecărei categorii luate ca atare, pentru a se putea distinge 
de celelalte. Totuşi — ce-i drept — Aristotel nu ar putea folosi 
noțiunea platoniciană de participare la Idei. 

Dar nu trebuie să mergem atât de departe! De fapt, 
Aristotel nu respinge deloc meontologia, chiar dacă nu accep- 
tă unele concluzii meontologice ale predecesorilor săi, 
precum Democrit sau Platon. Deşi el reduce, într-un 
anume sens (în raport cu Platon), semnificația nefiintei 
şi îi restrânge amplitudinea cosmologică şi metafizică, 
deoarece vrea să acorde prioritate ființei şi, desigur, Fiintei 
ca semnificație centrală a acesteia, el nu va renunța la ratio- 
namentul meontologic ca atare. Astfel, deşi se dispensează 
de utilizarea nefiintei pentru a gândi diversitatea cate- 
gorială, el o va accepta totuşi ca inevitabilă pentru gândirea 
mobilității, a transformării, a libertăţii şi a întâmplării. Acesta 
este, în sine, un rezultat surprinzător: spre deosebire din 
nou de Platon, de atomisti şi, în general, de filozofii mai 
vechi — inclusiv Parmenide —, pentru care diversitatea şi 
mobilitatea stau sau cad împreună, pentru Aristotel — după 
cum vedem — cele două, cel puţin într-o anumită măsură, 
stau sau cad separat: diversitatea reprezintă un dat intrin- 
sec al pluralismului categorial originar al ființei şi nu mai 
are nevoie de o explicaţie suplimentară. Transformarea 
şi mişcarea, dimpotrivă, vor presupune obligatoriu, într-a- 
devăr, existența nefiintei, deşi altfel înțeleasă decât la 
Platon şi, în general, decât la predecesori. 

Rezumând: la prima vedere Aristotel pare să dorească 
diminuarea valorii metafizice a nefiintei, deoarece, spre 
deosebire atât de Platon târziu, cât şi de Leucip şi Democrit, 
el ar vrea probabil să evite ca, prin ipostaziere meonto- 
logică, nefiinta să capete caracterul de contrar atât ființei, 
cât şi Fiintei (substanţei, esenței), contrar asimilabil în ultimă 

instanță Răului. Vrea, altfel zis, să evite dualismul, vizibil 
deja la várstnicul Platon din Timaios şi Legile, dar prezent, 
probabil, şi în aşa-numita „doctrină nescrisă“ (Pétrement, 
[1).122 Avem sentimentul că Aristotel şi-a propus să dea 
prioritate decisivă ființei, concedând nefiintei doar o rea- 
litate operațională şi tratând-o sistematic ca pe o funcție 
pe care doreşte s-o țină cât mai ferită de ipostaziere 
meontologică. El consideră, aşadar, mai întâi de toate, că 
multiplicitatea poate fi explicată doar „ontologic“, prin 
recursul la teoria categoriilor. (Între categorii diferite, 
distinctiile sunt deci primare şi ireductibile. În interiorul 
aceleiaşi categorii, distinctiile pot fi explicate prin aditio- 
narea diferențelor la genuri, aşa cum avea s-o infátiseze, 
mai târziu, pentru categoria principală a Fiintei, cunos- 
cutul „arbore al lui Porfir“ din Introducerea acestuia la 
Categoriile lui Aristotel.) 

Totuşi, pentru a explica transformarea şi mobilitatea 
şi a răspunde adecvat obiectiilor eleate, sofistice sau me- 
garice, Aristotel va accepta, în manieră autentic meon- 
tologică, existența nefiintei. Mai mult, îi va atribui acesteia 
o valoare operațională impresionantă şi va descoperi 
în ea o diversitate tipologică şi funcţională fără egal la 
predecesori. 

În fine, surpriză: deşi l-a criticat pe Platon pentru „a 
fi făcut lumea din ființă şi neființă“, Aristotel va sfârşi, 
după cum vom vedea, prin a se apropia el însuşi de o 
asemenea întreprindere — e adevărat însă, modificând în 
mod semnificativ sensul lui „a face lumea“, nu numai 
distingând altfel decât Platon principiile şi deosebind 
altele decât profesorul său, ci semnificând şi ceva destul 
de diferit prin natura lor fundamentală! 


122. De fapt, tendințe dualiste apar la Platon chiar mai 
devreme, în Republica (379b-c). 

1.2. Dar, mai întâi de toate, în câte feluri vorbeşte 
Aristotel despre neființă, sau câte „specii“ de neființă 
distinge el? lată ce trebuie să stabilim mai întâi. Căci, din 
nou, spre deosebire de filozofii mai vechi şi chiar, într-o 
anumită măsură, de Platon, Aristotel diferențiază în mod 
subtil şi sistematic între mai multe tipuri de neființă se- 
cundă.!2 Nu este însă tocmai simplu de a cartografia 
exact câte sunt acestea. 

Mai întâi, s-ar părea că filozoful stabileşte o simetrie 
operațională între „speciile“ (sau sensurile) ființei şi cele 
ale nefiintei. El scrie în Metafizica: 

„Nefiinţa are mai multe sensuri, deoarece şi ființa are 
mai multe sensuri. «A nu fi om» semnifică a nu fi ceva, 
în vreme ce «a nu fi drept» semnifică a nu fi într-un anume 
fel, «a nu avea trei picioare» înseamnă a nu fi de o anume 
cantitate.“ 

lar ceva mai jos, precizează: 

„Nefiinţa considerată după aspectele sale (tò rară TAC 
TTGWOELG UN] Óv) are tot atâtea sensuri câte categorii există, 
iar în afara acestor sensuri există şi nefiinta luată ca fals, 
şi aceea luată ca virtualitate/posibilitate. Din nefiinta con- 
sideratá în acest din urmă sens se nasc lucrurile...“ (Met., 
XIV, 2, 1089a) 


123. Enrico Berti observá cá originalitatea doctrinei aristotelice 
despre nefiintá constá tocmai ín a-i atribui acesteia, deopotrivá 
cu fiinta, multe semnificatii (Berti, 1990). În felul acesta, Aristotel 
se deosebeşte, pe de-o parte, de Parmenide, care asimilează nefiinta 
cu neantul absolut, dar şi de Platon, în măsura în care Stagiritul 
articulează, polisemic, nefiinta. (Totuşi, deja Platon schitase această 
polisemie, prin distincția dintre nefiinta absolută, nefiinta ca 
contradictoriu la ființă, şi nefiinta ca contrariu al ființei.) V. Louis 
Andre Dorion, în Neant, 85. 

Să precizăm de îndată că simetria operațională între 
fiinţă şi neființă nu înseamnă totuşi că Aristotel ar stabili 
o egalitate ontologică între cele două, aşa cum se pare că 
tindeau să facă Leucip şi Democrit. Poate de aceea, pentru 
Aristotel nu există o ştiinţă simetrică ce ar studia ,nefiinta 
ca neființă“, aşa cum există una — „filozofia primă“, sau 
teologia, sau ceea ce urmaşii vor numi metafizică — ce 
studiază „ființa ca ființă“ (tò Ov 1] Ov), adică ființa în 
sensurile cele mai generale (Met., IV, 1, 1003a). Meonto- 
logia aristotelică, oricât de subtilă şi bine articulată ar fi, 
nu dispune de un statut independent, ci este conținută 
în ontologie, aşa cum si nefiinta — sub raport ontologic — 
este „preluată“ de ființă. Avem astfel mai întâi Ființa, atât 
ca punct de referință central al semnificatiilor multiple 
ale verbului a fi, cât şi ca punct de referință al diferi- 
telor semnificații ale verbului a nu fi (Met., IV, 2, 1003b). 
Motivul acestei neconcordante dintre simetria logi- 
co-operationalá şi non-simetria ontologică, puternic 
deplasată spre ființă? Probabil, teza metafizică „tare“ a 
lui Aristotel că „este mai bine a fi decât a nu fi“ (GC, II, 
10, 336b). 

Revenind acum la cadrul operational pe careíl schitam 
înainte, înțelegem că, în cadrul fiecărei categorii, există, 
mai întâi, câte o neființă înțeleasă ca privatiune a subiec- 
tului conţinut de categoria respectivá?* non-om, non-alb, 
non-de trei picioare, non-aici, a nu tăia etc. Pe de altă parte, 
fiecare dintre aceste zece nefiinte este dublată de câte o 


124. Aristotel distinge între negația în general şi negația în 
cadrul aceluiaşi gen şi categorii, ceea ce este privatiunea. Meta- 
fizica, IV, 2, 1004a: „negația este o absenţă, dar în privatiune mai 
apare şi o naturá-substrat, căreia îi este atribuită privatiunea.” Ca 
negatie, ,non-albul” e orice, deci pur şi simplu absenţa albului. 
Ca privatiune, ,non-albul” e o culoare non-albá. 

altă neființă, înțeleasă ca posibilitate nerealizată a ființei 
actualizate — omul virtual, albul virtual, mărimea virtuală, 
tăierea virtuală etc.125 Căci este o deosebire între „a fi non- 
om“ pur şi simplu şi „a fi non-om în actualizare, dar „a 
putea fi om“. Într-un caz este imposibil ca ceva să fie om 
(ca în cazul calului), în celălalt este posibil, ca în cazul 
celulei-ou (al „spermei“ ar fi spus Aristotel). Aşadar, ne- 
ființa ca privatiune şi nefiinta ca posibilitate neactualizatá 
însumează deja 20 de sensuri în care se ia nefiinta (sime- 
trice cu cele în care se ia ființa), la care, adăugând şi 
nefiinta ca fals — simetrică ființei ca adevăr —, obținem 
21 de sensuri. 

Că lucrurile stau astfel rezultă şi din distincția pe care 
Aristotel o face între privatiune (atégnorc) şi materie — care 
este neființă luată ca posibilitate —, el reproşându-i de 
altminteri lui Platon că le-a confundat pe acestea două. 

Să insistăm aici un moment: după cum am văzut, Aris- 
totel susține că din nefiinta ca posibilitate nerealizată (altfel 
zis, din ceea ce e luat ca materie) se nasc lucrurile. Or, în 
Fizica, filozoful scria: 

„Noi înşine susţinem că nimic nu se naşte în mod 
absolut din neființă, totuşi susţinem că [ceva] se naşte din 
neființă, de exemplu, ca accident. Căci se naşte ceva din 
privatiune, care e neființă în sine, care nu subzistá... Acesta 
e un [prim] mod de a vorbi. În alt mod, spunem că e 
posibil să susţinem aceleaşi teze conform posibilității şi 
actualizárii” (Phys., L 8, 191b). 

Asadar, sá presupunem cá un om lipsit de educatie 
ajunge un om educat. Putem formula aceastá transformare 
în două moduri: mai întâi, vom spune că „educatul a 


125. În acest caz, am vorbi nu despre simetrie, ci despre 
complementaritatea dintre actualizare şi posibilitate. 

apărut din needucat“, ca şi când o ființă (relativă) s-ar fi 
născut dintr-o neființă (relativă). „Needucat“ este priva- 
țiunea lui „educat“, în cadrul categoriei calității. „Nee- 
ducat“ este neființă în sine — spune Aristotel — fiind 
contrariul „educatului“ — şi care nu subzistă în om, odată 
ce acesta a ajuns educat, deoarece contrariile se exclud 
reciproc, neputând fi existente simultan în acelaşi 
substrat. Acest mod de a vorbi, deşi corect, e oarecum 
indirect, şi de aceea e numit „prin accident“. Într-adevăr, 
s-a întâmplat ca ,needucatul” să fie om (şi nu maimuță); 
prin urmare, omul educabil (adică subiectul sau materia 
om”), aflat în spatele ,meeducatului”, este acela care, în 
realitate, ajunge să fie educat, deoarece nu există „needu- 
cat“ în separare de subiectul „om“ (sau în general de 
vreun subiect). 

Atunci, putem exprima acelaşi proces şi altfel, mai 
complet, şi anume spunând că „omul needucat a ajuns 
un om educat“. De data aceasta, invocăm, pe lângă nefiin- 
ta-privatiune, şi nefiinta ca posibilitate nerealizatá — omul 
văzut în raport cu educaţia, la început needucat, dar 
educabil, suport sau substrat a diferite posibilități, dintre 
care una se realizează, ajunge „în actualizare“, în situa- 
tia în care celelalte subzistă în continuare în latentá. Acum 
nefiinta ca posibilitate subzistá în timpul transformării 
ca substrat sau materie. În acest sens, ,educatul” devine 
proprietatea unui om (şi nu provine, ca înainte, din „nee- 
ducat“) - adică e o formă a unui substrat, a unei „materii“ 
(omul) — care, initial, nu este o ființă actualizată în direcţia 
educației, ci o ființă posibilă sau, altfel spus, o neființă 
înțeleasă ca posibilitate nerealizată. Să mai precizăm şi 
că, dacă substratul sau materia sunt nefiinta ca posibili- 
tate sau ființa posibilă (tò duvápel ðv), forma este ființa 

actualizată (to ¿veoyela öv), în vreme ce privatiunea este 
nefiinta actualizată (to ¿veoyeía ui) 6v).12 

Revenind la enumerarea sensurilor nefiintei si simpli- 
ficând lucrurile, astfel încât, reunind într-un singur 
mănunchi toate categoriile, să vorbim despre o singură 
neființă ca privatiune şi una singură ca posibilitate, vom 
putea invoca trei tipuri principale de neființă: nefiinta-pri- 
vatiune, nefiinta ca fals şi nefiinta ca posibilitate nerea- 
lizată; este exact ceea ce şi Aristotel confirmă, de altfel, 
în Metafizica, unde afirmă explicit că „neființa se spune 
în trei moduri (terxóc yàọ TO un öv)” (Met., XII, 2, 1069b). 

Iată însă că tipologia nefiintei la Aristotel pare sá se 
prezinte oarecum diferit în tratatul Despre naştere şi 
nimicire (De generatione et corruptione): 

„Există, pe de o parte, o generare anume dintr-o nefiin- 
tá anume (éx pur] ÓvtOc tiVÓC), precum [alb] din non-alb 
sau [frumos] din non-frumos, si existá, pe de altá parte, 
generarea absolută din nefiinta absolută (¿€ ánAoc un 
Óvtoc) (GC., I, 317b, 2).1% Nefiinta absolută semnifică fie 
prima [neființă] în raport cu fiecare categorie a ființei, fie 
[nefiinta] universală şi care le cuprinde pe toate (tò 
kaðódov kai năvra negiéxov).! Dacă o avem în vedere 


126. Între nefiinta ca substrat (materie) şi ființa ca formă 
raportul nu este nici de contrarietate, nici de contradicție. Într-a- 
devăr, posibilul nu dispare atunci când el se actualizează. Am 
putea exprima, poate, acest raport sub forma ,,contradictiei 
unilaterale“ despre care vorbea C. Noica: actualul, forma (ființa) 
implică posibilul (nefiinta), dar nefiinta nu implică ființa. 

127. O distincţie asemănătoare şi în Phys., I, 2, 187a: „Nimic 
nu opreşte ca nefiinta să fie nu absolută, ci o anume neființă.“ 
Pasajul este de asemenea îndreptat împotriva lui Platon, care ar 
fi considerat că „nefiinţa are o singură semnificație“. 

128. Expresia finală, „care le cuprinde pe toate“, trebuie opusă 
expresiei de dinainte, „în raport cu fiecare categorie“. Înţeleg că 

pe prima [neființă], va exista generare a Fiintei (ovoia) 
din non-Ființă.“12 

După cum se vede, aici Aristotel clasifică mai întâi 
nefiinta în neființă anume sau, am putea zice noi, relativă 
sau parțială, şi neființă absolută.1% Aceasta din urmă este, 
la rândul ei, de două feluri: non-Fiinţă!S!, adică negarea 
sau privatiunea Fiintei (non-casa, non-copacul) şi care este 
„Prima“ în raport cu celelalte categorii ale nefiintei, în 
vreme ce cealaltă neființă absolută menţionată este ni- 
micul, sau ceea ce am numit aici „neființa primă“, numită 
de Aristotel „neființa universală“ (tó kaO6Aov un ðv sau 
TO LN ÓV Aws) şi care este „negația universală a tuturor“. 
Or, nu pare simplu de suprapus ultima clasificare peste 
cea de dinainte, chiar dacă pe aceasta, din De generatione 
et corruptione, o considerăm, pe drept cuvânt, incompletă, 
deoarece nu vorbeşte despre nefiinta ca fals şi nici despre 
nefiinta ca posibilitate neactualizatá. Dar, în schimb, ceea 
ce este nou față de enumerarea din Metafizica este scin- 
darea nefiintei ca privatiune în „neființă absolută“ şi 
„neființă anume“, după cum ea neagă atât Fiinţa (ovoia), 
sau o altă categorie, cât şi distincția dintre nefiinta 
absolută ca non-Fiintá şi nefiinta absolută universală sau 
neantul total. 


această neființă absolută cuprinde negatiile tuturor categoriilor, 
deci e totuna cu neantul. 

129. Vezi şi Narbonne, 1992, 128, care face o distincţie între cele 
două nefiinte absolute, după locul adverbului ărA&s. Dar cred 
că distincţia este excesivă. 

130. Cf. şi Fizica, I, 2, 187a. 

131. Această non-Fiintá trebuie înțeleasă în sensul de non- 
formă, deoarece una dintre cele mai importante acceptii ale Fiintei 
este aceea de formă. Vezi Metafizica, VII, 7, 1032b, unde Aristotel 
numeşte forma „esență“ şi „prima Fiinţă“ a lucrului. Imediat, în 
acelaşi pasaj, Aristotel vorbeşte despre „Fiinţa privatiunii”, adică 
despre Fiinţa opusă. 

Mai trebuie observat ceva: privatiunea Fiinţei conduce 
la un aparent contradictoriu, în fapt un contrapus, oare- 
cum ca în Sofistul lui Platon, şi nu la un contrariu, căci — 
susține Aristotel — nu există contrariu pentru Fiinţă (Cat., 
3b).1% Când se demoleazá o casă, nu se obține o „contra- 
casă“, ci o „non-casă“ (molozul), iar copacul nu provine 
dintr-un „contra-copac“ sau „anti-copac“, ci dintr-un non- 
copac, de pildă sămânța. Totuşi, non-A, unde A este o 
Fiinţă (si, în principiu, Fiinţa luată ca formă, şi nu com- 
pusul dintre formă şi materie), nu înseamnă orice lucru în 
afara lui A, ci numai acel lucru care, dispărând, conduce 
la apariția lui A, sau care ia naştere, atunci când A dispare. 
Rămânem totuşi în cadrul categoriei Fiintei, ba chiar a unei 
anume Fiinte, sau avem un substrat care persistă, căci 
dintr-o calitate sau o cantitate nu poate rezulta o Fiinţă. 

Pe de altă parte, în cazul calităţii, cantității, locului, 
negarea (privatiunea) poate genera un contrariu (deşi nu 
în mod obligatoriu, căci poate fi vorba şi despre o pro- 
prietate intermediară, dar din acelaşi gen), iar această 
trecere între contrarii în cadrul genului comun formează, 
în aceste cazuri, mişcarea.1% Privatiunea caldului, de pildă, 


132. Pe de altă parte, Aristotel distinge între negația pură si 
privatiunea în cadrul unui gen determinat (Met., IV, 2). Aceasta 
din urmă duce la termeni contrarii care au un substrat comun, în 
vreme ce, în celălalt caz, avem termeni contradictorii. Totuşi, 
Aristotel pare sá distingă şi între nefiinta absolută, care este o 
indeterminare, şi privatiunea propriu-zisă, aşa cum voi arăta mai 
jos: „non-casa“ poate fi sau o dezordine determinată din care 
rezultă casa, sau orice alt lucru în afara casei — adică o indeter- 
minare completă (Berti, 1990). 

133. Cum se ştie, la Aristotel mişcarea are loc între contrarii, 
şi anume în cadrul categoriei locului (deplasarea), a calității (alte- 
rarea) şi a cantităţii (creşterea, descreşterea). În cadrul categori- 
ei Fiintei nu avem mişcare în sens propriu, ci numai generare şi 

este recele — crede Aristotel —, a luminii e întunericul, a 
usorului — greul. lată de ce, probabil, Aristotel vorbeşte 
despre „neființă absolută“ în cazul Fiintei, dar despre 
„neființă anume“ (relativă), în cazul celorlalte categorii: 
non-casa este o stare de dezordine (ăra&ia) a materialelor 
de construcție (privatiunea formei casei e o grămadă de 
materiale), în vreme ce, să spunem, negația albului este 
negrul sau griul, deci un fel de „formă contrară“. Filo- 
zoful caută de fapt să diferentieze aceste două tipuri de 
nefiinte, pe cât se vede, fără a le separa totuşi între ele 
cu totul. Dar vom reveni asupra acestei chestiuni. 

Deocamdată, observăm că, după clasificarea din De 
generatione et corruptione, privatiunea Fiintei pare mai înru- 
dită cu neantul decât cu privatiunea relativă a calităților, 
cantităților etc., ceea ce se arată prin faptul că ambele sunt 
cuprinse în genul comun de „neființă absolută“. Şi are 
un anume sens să fie astfel: dacă un subiect e privat de 
Fiinţa sa, el e nimicit în mod absolut (casa devine moloz, 
animalul devine cadavru), în vreme ce, dacă i se neagă 
doar o calitate, o cantitate sau un loc etc., el se modifică, 
dar nu piere, căci Fiinţa e autonomă în raport cu pro- 
prietátile sale, cel puţin cu cele accidentale. Privatiunea 
Fiintei înseamnă aneantizare relativă la subiectul pe care 
l-a supus privatiunii. 

Concluzia acestor considerații ar fi că, dacă am aşeza 
nefiintele la Aristotel după gradul lor de depărtare de 
neant, aşa cum sugerează pasajul din De generatione et 
corruptione, nu am obţine două grade, ca la Platon sau la 
Socrate: nefiinta primă şi nefiinta secundă, ci trei: 
neființa primă, numită „neființa absolută universală“; 
neființa secundă, numită ,nefiinta absolută“ şi prezentă 


nimicire, deoarece Ființa nu admite contrariu, ci numai un 
contradictoriu. 

în cadrul categoriei Fiintei (privatiunea unei Fiinte luate 
ca formă, ceea ce dă un opus contradictoriu); în fine, 
neființa terță, numită „neființă anume“, ce corespunde 
privatiunii în cadrul celorlalte categorii, prin care se obti- 
ne un contrariu. 

Şi totuşi nu am terminat! 

Într-adevăr, nu s-a vorbit până acum despre „accident“ 
(ro ovuBepnkós). Ne amintim însă că Aristotel s-a arătat 
de acord cu Platon, care considera (în Sofistul) că sofistica 
se ocupă cu neființa, deoarece sofiştii nu ar vedea drept real 
decât „accidentul“ (tò ovufefnkoc); or acesta, după 
Aristotel, e „ceva aproape de neființă (Eyyvs mi mov uN] 
óvtoc)” (Met., VI, 2, 1026b). Într-adevăr, accidentul presu- 
pune o asociere fortuită sau spontană, care nu poate fi 
înțeleasă rațional ca determinată prin cauze necesare şi 
nici nu poate fi subordonată unor legi, fie şi statistice. El 
se sustrage, aşadar, multora dintre determinările ființei, 
ceea ce îl face să fie într-adevăr o neființă (un non-subiect) 
pentru ştiinţă (Met., VI, 2, 1027a). De obicei, se pune un 
nume acestei asocieri (ca atunci când îl numim „muzi- 
cian“ pe omul muzician), ceea ce ne face în mod fals să-i 
atribuim o esenţă şi o unitate care nu există. Or, nu există 
o esență a „omului muzician“ — aşa cum susțin sofiştii —, 
deoarece alăturarea termenilor nu este esenţială şi nece- 
sară, ci există numai o esență a omului şi o esență a 
„muzicianului“ ca proprietate. 

Întrebarea este, acum, unde trebuie plasat accidentul 
în peisajul definit de ființă şi de neființă? Am putea, fireş- 
te — aşa cum procedează de obicei Aristotel, de exemplu 
în Cartea VI, cap. 2-3-4 a Metafizicii şi în alte locuri —, să-l 
aşezăm printre modurile „în care se spune ființa“, obti- 
nând astfel cele patru moduri fundamentale „clasice“ 
(ființa după categorii, fiinţa în actualizare şi în posibilitate, 

fiinţa ca adevăr şi ființa ca accident). Nu vom avea atunci, 
evident, o neființă corespunzătoare, plasată simetric, față 
de toate aceste patru moduri şi, de aceea, Aristotel vor- 
beste numai despre trei moduri ale nefiintei. Dar am 
putea, de asemenea, în conformitate cu formula „acci- 
dentul este ceva aproape de neființă“, să-l plasăm pe 
acesta şi în vecinătatea neființei, chiar dacă ceva mai departe 
decât am plasat privatiunea, despre care ştim că este „ne- 
ființă în sine“. În acest ultim caz, am putea descrie patru 
„specii“ de nefiinte, aşezate în ordinea îndepărtării lor 
de neant în modul următor: nefiinta universală, priva- 
tiunea Fiintei, privatiunea în celelalte categorii, accidentul. 
In această situație, accidentul ar putea fi clasificat atât 
ca ființă precară, în seria modurilor ființei, cât şi ca 
„aproape de neființă“ în seria modurilor nefiintei (Reale, 
Met., III, 273). 

Aşadar, despre câte tipuri de neființă vorbeşte, de fapt, 
Aristotel? 

— Dacă utilizăm enumerarea din Meta fizica, bazată pe 
corespondenţa cu semnificațiile ființei, vom avea trei ti- 
puri fundamentale (21 cu o enumerare completă). 

— Dacă utilizăm enumerarea incompletă din De gene- 
ratione et corruptione, bazată pe depărtarea față de neant, 
vom avea tot trei, dar diferite, iar dacă adăugăm aici şi 
accidentul, ca pe „ceva aproape de neființă“, dar totuşi 
mai departe de neant decât privatiunea, vom avea patru. 

— Dacă însă am vrea să comasám cumva cele două enu- 
merări, luând, desigur, o singură dată ceea ce se repetă 
în cazul lor (privatiunea în cadrul categoriilor), am obține: 
1) neantul sau nefiinta absolută universală, 2) privatiunea 
Fiintei, 3) privatiunea în celelalte categorii, 4) nefiinta- 
accident, 5) nefiinta ca posibil nerealizat sau materia (ce 
trebuie vázutá si ea ca intersectánd categoriile), 6) nefiinta 

ca fals. În fine, aşa cum vom vedea mai târziu, e acceptabil 
ca în cazul nefiintei ca posibil să distingem între „posi- 
bilul bilateral“ şi „posibilul unilateral privativ“, caz în 
care am avea şapte, şi nu şase specii de neființă. 

Ajungem astfel, cu totul, la şase (sau chiar şapte) tipuri 
de neființă (sau 33 de moduri, dacă distingem, pe categorii, 
privatiunea în cadrul categoriilor şi posibilitatea nerea- 
lizată cu cele două subspecii ale sale, în cadrul aceloraşi 
zece categorii, şi dacă adăugăm la acestea nefiinta uni- 
versalá, nefiinta-accident şi nefiinta ca fals). Tratând acum 
posibilitatea nerealizată unitar, să vedem de ce le-am 
dispus în felul de mai sus: 

Până la cea de-a cincea specie de neființă, le-am dispus 
în ordinea distanţei tot mai mari faţă de nefiinta primă sau 
neant (aşa cum e plauzibil să fi conceput Aristotel respec- 
tiva distanță). Primele trei au fost clarificate. Nefiinta ca 
accident trebuie, probabil, plasată, după cum am spus, 
pe locul patru, după privatiune, care e „mai neființă“ decât 
ea, fiind „neființă în sine“, incapabilă să devină vreodată 
ființă. Pe locul cinci, după nefiinta ca accident, stă nefiinta 
ca posibilitate (materia), prezentată de Aristotel ca „ne- 
ființă prin accident şi cumva aproape Fiinţă (ovoia)“ 
(deoarece nu eîn mod necesar sau esențial lipsită de for- 
mă sau actualizare), în timp ce privatiunea este declarată 
„neființă în sine, nicidecum Fiinţă“ (Phys., I, 9, 192a). 
Astfel că pare rezonabil ca nefiinta luată ca posibilitate 
neactualizată („cumva aproape Fiinţă”) să fie plasată 
după nefiinta-accident, a cărei asemănare cu Ființa 
rămâne iluzorie şi care, spre deosebire de materie, nu 
poate niciodată deveni Fiinţă (substanţă sau esență) fiind 
„aproape de neființă“. În orice caz, cele două trebuie 
aşezate alături, deoarece — aşa cum observă Aristotel — 
materia, nefiinta ca posibilitate, e cauza accidentului 

(Met., VI, 2, 1027a). Pe ultimul loc în serie vine nefiinta 
ca fals, nu fiindcă ar fi mai aproape de ființă decât cele- 
lalte, ci fiindcă, ținând de ordinea logică, şi nu de cea 
ontologică a lucrurilor, aşa cum chiar Aristotel notase 
(Met., IV, 4, 1028a), ea iese cumva din seria celorlalte. În 
rezumat, seria completă este: 1) neftinta absolută universală 
(primă), 2) privatiunea Fiintei, 3) privatiunea în cadrul 
celorlalte categorii, 4) accidentul, 5) nefiinta ca posibilitate 
nerealizată cu cele două subspecii, 6) falsul. 

Aşadar, nefiinta „se spune“ la Aristotel de fapt cel 
puţin în şase (33 în detaliu), şi nu doar în trei moduri 
fundamentale — aşa cum se crede de obicei! (Reale, Met., 
III, 273) 


2.1. Nefiinta absolută universală („neființa primă”) 
intră destul de puţin în preocuparea lui Aristotel, şi atunci 
numai pentru a fi imediat negată ca realitate actuală, prin 
afirmarea bine cunoscută din partea sa a etemitátii lumii. 
Aristotel acceptă postulatul lui Parmenide, potrivit că- 
ruia „din nimic nu se naşte nimic“, în sensul că acesta 
se referă numai la această neființă absolută şi „primă“, 
dar nu şi la celelalte nefiinte pe care le-a distins (Berti, 
1990).1%4 În schimb, cele două tipuri de nefiinte-privafiuni 
(cea absolută din cadrul categoriei Fiintei şi cea relativă 
din cadrul celorlalte categorii) se află în centrul teoriei 
aristotelice despre transformare şi mişcare şi ele ne vor 
atrage atenţia în cele ce urmează, atât în sine, cât şi în 


134. „...neființa la Aristotel este întotdeauna o neființă deter- 
minatá.” Evident, este vorba despre o determinare relativă: nefiinta 
ca posibil este determinată în raport cu lucrul posibil, dar ea 
introduce totuşi o indeterminare fundamentală, după cum vom 
vedea mai jos: nu ştim nici când, nici dacă posibilitatea se va 


actualiza. 

raportul lor cu nefiinta ca posibilitate nerealizatá, sau 
materia. 

Să începem această discuţie reamintindu-ne de 
ezitarea lui Platon din Timaios: el începuse construcția 
modelului Universului prin postularea unui singur 
principiu — cel formal sau inteligibil („Vieţuitorul în sine”, 
cum îl numeşte) — şi a două „genuri“ ale existenţei: 
respectivul principiu formal, funcționând ca arhetip, şi 
copia sa vizibilă - Universul. (Demiurgul era cauza 
„eficientă“.) La un moment dat însă, constatase insu- 
ficienta modelului şi, hotărând să pornească de la un „alt 
început“ sau de la „un alt principiu“, va postula 
existența spatiului-materie — chora. Vor exista acum, 
aşadar, două principii (sau trei ,genuri”), plus cauza 
„eficientă“ — Demiurgul. Era vorba însă — aşa cum am 
crezut că înțelegem — nu numai despre un „alt principiu“ 
şi un „alt început“, ci şi despre asumarea unui „alt mod“ 
de a gândi, adică despre trecerea de la ontologia strictă 
la meontologie (sau de la ce am numit „raționalitate 
strictă“ la „raționalitatea relaxată“). 

Or, constatăm că există şi la Aristotel o ezitare similară 
în privința numărului principiilor necesare, ca şi, fireşte, 
în privinţa identității acestora, pentru a explica lumea, 
mai ales mişcarea şi devenirea. Ce-i drept, ezitarea sa are 
loc nu între unul sau două principii, ca la Platon, ci între 
două sau trei (plus cauza eficientă), şi nu atât existența 
materiei ajunge în discuţie, cât aceea a privatiunii si a 
raportului acesteia cu materia. Însă fundamental ni se 
pare că, la fel ca şi Platon, Aristotel ezită între un mod de 
a gândi în mai mare măsură ontologic şi unul decisiv meon- 
tologic, hotărându-se la fel ca şi dascălul său, după o 
cântărire semnificativă, pentru ultimul. 

2.2. Vom recurge acum mai ales (dar nu exclusiv) la 
cinci capitole (5-9) din cartea I a Fizicii atât pentru a ínte- 
lege modul în care Aristotel deduce numărul şi natura 
principiilor (4oxat) „imanente“ ale lumii, principii care 
explică devenirea, cât şi pentru a vedea în ce constă 
ezitarea despre care am vorbit adineaori. Aşa cum preci- 
zează în alte locuri, de exemplu în cartea a XII-a a 
Metafizicii, capitolul 3, acestor principii imanente — numite 
aici şi „elemente“ — li se adaugă un principiu extern — 
„ceea ce pune în mişcare“ (la nivel universal Dumnezeu, 
„gândirea care este gândire a gândirii“, Met., XII, 9, 1075b). 
Dar aici nu va fi vorba despre acest principiu extern. 

Aristotel începe deductia principiilor imanente 
constatând că numărul acestora nu poate fi nici unu 
(după cum presupuseseră Thales, Heraclit ori Anaximan- 
dros), căci „contrariul nu e unul singur“; şi nici infinit 
nu poate fi acest număr (precum credea Anaxagoras cu 
„homoiomeriile“ sale infinite), deoarece în acest fel se 
exclude cunoaşterea lor, şi deci înțelegerea lumii — un 
postulat pentru Aristotel. În plus, Aristotel introduce aici 
ceea ce am putea numi „principiul economiei“, spunând: 
„E mai bine [sá se explice lumea] printr-un număr limitat 
de principii, cum a făcut Empedocle, decât printr-un 
număr infinit. Căci el [Empedocle] consideră că poate 
explica tot atâtea lucruri câte explica Anaxagoras în baza 
principiilor sale infinite“ (Phys., I, 6, 189a, 14-17).55 


135. Dacă Empedocle pare să fie primul filozof care introduce 
„principiul economiei“ (spre deosebire nu numai de Anaxagoras, 
dar şi de Leucip şi Democrit, care, după cum am văzut, credeau 
că atomii au o infinitate de forme, deşi, ce-i drept, le reduceau pe 
toate la genul „ființei“ sau al „plinului“), Platon este primul care 
încearcă să justifice numărul limitat al formelor elementelor şi o 
face în baza teoriei geometrice a celor cinci poliedre regulate. 

Deocamdată, Aristotel a acceptat deci o intuiție a majo- 
ritátii presocraticilor, anume recunoscând, de asemenea 
ca pe un postulat, că orice transformare se face între contrarii, 
ceea ce obligă la acceptarea a măcar două principii: „Toți 
(filozofii) sunt de acord că contrariile sunt principii“ 
(Phys., I, 5, 189a, 10), scrie el şi-i citează pe Parmenide 
cu ,rarul” şi „densul“!%6 şi pe Democrit cu „atomii“ şi 
„vidul“. După ce aduce şi câteva argumente în favoarea 
existenței a două principii contrare, Aristotel acceptă, 
aşadar, în primă analiză, acest model diadic, să-l numim 
MD-1. Totuşi, rămân anumite dificultăți majore în această 
presupunere. De exemplu: „Afirmăm că nu există con- 
trariu (Evavriov) pentru Fiinţă: cum ar putea proveni 
Fiinţa din non-Fiinte? Sau cum ar putea fi non-Fiinta ante- 
rioară Fiintei?” (Phys., I, 6, 189a, 33-35) 

Trecánd pe moment peste aceastá dificultate nu micá, 
dar care nu e totuşi cea mai mare, Aristotel stabileşte în 
baza principiului economiei, asadar, cá principiile trebuie 
sá fie ín orice caz limitate — la fel dupá cum considerase, 
de pildá, Empedocle, si, de asemenea, cá ele trebuie sá 
fie contrarii unele altora. Totusi, mai mult de trei prin- 
cipii (cum era cazul chiar la Empedocle, care admitea 
patru) nu e rational sá se accepte: „Într-adevăr, dacă vor 
exista două contrarietáti (două perechi de contrarii), va 
trebui să existe încă o natură intermediară în afara atât 
a primei, cât şi a celeilalte contrarietáti.” (Altminteri cele 
două contrarietáti vor fi desprinse una de cealaltă.) 
Aşadar, vor exista cel puţin cinci principii.” „lar dacă 


136. Evident, este vorba despre partea a doua a poemului 
Despre natură, unde Parmenide vorbeşte despre părerile iluzorii 
ale muritorilor. 

137. De ce nu pot exista cinci principii? Aristotel nu spune, dar 
ne putem gândi că din acea natură s-ar putea deduce celelalte 
principii şi atunci ea ar fi principiu, şi nu celelalte patru. 

cele două contrarietáti se vor genera reciproc, una dintre 
ele va fi inutilă.“ Aristotel invocă şi un alt argument, mai 
complex, care spune, foarte concentrat, că „este imposibil 
ca primele contrarietáti să fie mai multe (decât una sin- 
gură)“, deoarece, în cadrul fiecărui gen, nu poate exista 
decât cel mult o singură contrarietate, ceea ce implică 
reducerea tuturor contrarietátilor la una singură — cea su- 
perioară ierarhic.!*% Altfel spus, contrarietátile — dacă ar 
fi mai multe decât una — nu diferă prin gen, ci doar prin 
raportul mai apropiat sau mai îndepărtat pe care îl au 
cu prima contrarietate — cea esenţială (Phys., 189a, 19-29).192 
Dacă, prin urmare, nici cu un singur principiu, nici cu 
infinit de multe, nici cu mai mult de trei, dar limitate ca 
număr nu se pot construi teorii acceptabile asupra 
devenirii şi schimbării, rămâne să se decidă dacă vor ră- 
mâne fie două, fie trei principii imanente. (Repetăm, cauza 
care „pune în mişcare“ trebuie socotită separat ca un 
principiu non-imanent, exterior, şi ea nu e luată acum în 
calcul.) A alege însă între aceste două ultime variante — 
declară Aristotel — „prezintă numeroase dificultăți“. 


2.3. La prima vedere totuşi, s-ar părea că varianta cu 
trei principii imanente se impune destul de lesne: Într-a- 
devăr, dacă s-ar accepta numai două principii, şi anume 
contrare (MD-1), ar părea dificil de înțeles în ce fel un 
contrariu poate genera direct un alt contrariu, de pildă, 


138. Spre exemplu, în genul „culoare“ — contrarietatea negru- 
alb; în genul „sunet“ — contrarietatea acut-grav etc. 

139. Să presupunem că avem două contrarietáti: dens-rar si 
cald-rece. Primul termen al ambelor contrarietáti poate fi redus 
la „mai mult“ plus o anumită materie, în vreme ce al doilea — la 
„mai puțin“ plus materia respectivă. Aşadar, cele două contra- 
rietáti s-ar reduce la una singură şi un substrat — teza lui Aristotel. 
V. mai jos. 

caldul — recele şi, în general, cum poate fi afectat un con- 
trariu de celălalt, dat fiind că, în mod evident, contrariile 
se anihilează reciproc. De aceea, nu poate exista decât 
unul singur la un moment dat, izolat de celălalt. S-ar 
părea deci că, având numai două contrarii primordiale, 
ele sunt obligate ori la izolare, ori la nimicire reciprocă. 

Aristotel decide atunci să distingă, în cadrul oricărui 
proces de transformare sau de mişcare, între ceea ce nu 
subzistă şi ceea ce subzistă. Altfel spus, ceva care se modi- 
fică este un compus, care, pe de o parte, devine altul, pe 
de alta, rămâne acelaşi. Aşadar, compusul va cuprinde 
următoarele elemente: 

„„.pe de o parte, ceva se transformă subzistând 
(Úrtopévov), pe de alta, ceva (se transformă) nesubzistând. 
Într-adevăr, omul subzistă, devenind muzician, şi este om 
muzician, în timp ce non-muzicianul şi nemuzicalul nu 
subzistă nici absolut, nici în compunere cu subiectul 
«om»” (Phys., I, 7, 190a, 8-12). 

În felul acesta, aporia de mai înainte e rezolvată: 
contrariile nu mai trebuie să interacționeze între ele, ci 
ele vor interactiona numai cu un „al treilea element”, 
acela care subzistă. Va exista, în continuare, trecere de 
la un contrariu la altul, dar ea nu mai e directă. Ceea ce 
subzistă se numeşte „subiect“ sau „substrat“ (Úrtokeípe- 
vov) şi va fi numit, în sens general, „materie“ (vAn). El 
este identic operational sau functional — după cum am 
văzut mai înainte — cu nefiinta ca posibilitate (ființa posibilă), 
sau este instantierea acestei nefiinte ca posibilitate. Ceea 
ce nu subzistă e numit „opus“ (ăvrikeiuevov), uneori 
„contrar“ (Evavriov), şi, atunci când e vorba despre cali- 
tátile „negative“ (negru, urât, rece etc.), reprezintă, sub 
raport operational, ceea ce Aristotel numeşte „privațiune“ 
(otéonoLc), care, după cum am văzut, e „neființă în sine”. 

(Uneori termenul „privațiune“ se referă exclusiv la ne- 
garea Fiintei, dar de cele mai multe ori el se referă deopo- 
trivă atât la aceasta, cât şi la negarea în cadrul restului 
categoriilor.) 

Aşadar, avem doi opuşi, dintre care unul este forma, 
iar celălalt — privatiunea; în plus, există şi un substrat cu 
care cele două interacționează. Trei principii imanente, aşa- 
dar — dintre care unul, forma (sau „ceea ce e luat ca formă“, 
cum obişnuieşte să spună Aristotel), este ființa în sensul 
cel mai propriu, iar celelalte două sunt, sub raport opera- 
tional (functional), două tipuri de neființă secundă. Pe de altă 
parte, este important de notat că distincția dintre substrat 
şi opuşi rămâne una pur conceptuală — noi am zice, din 
nou, funcțională sau operaţională —, nu una fizică: 

„deşi acestea formează o unitate numerică, ele nu 
formează o unitate sub raportul formei. «Formă» înseam- 
nă «concept». Căci esența omului şi esența non-muzica- 
lului nu sunt identice“ (Phys., I, 7, 190a, 13-18). 

Prin urmare, necesitatea existentei substratului se 
impune pentru a se putea explica miscarea si transfor- 
marea si, ín acest caz, modelul favorit pare a fi cel triadic 
(MT). lar acest model, spune Aristotel, este valabil atát 
pentru generarea absolută — a Fiintei —, cât şi pentru trans- 
formările relative ce se produc între contrarii, ale acci- 
dentelor Fiintei — alterarea, creşterea şi deplasarea locală: 

„Însă materia este, în principal şi în sens primar, 
substratul capabil să primească generarea şi nimicirea; 
dar, într-un anumit sens, materie este şi substratul pentru 
celelalte transformări, deoarece toate substraturile pot 
primi anumite contrarietáti” (GC, l, 4, 320b). 


2.4. Ei bine, şi totuşi, o îndoială persistă: este oare 
obligatoriu — se întreabă deodată Aristotel — ca în această 

situație sá existe chiar trei principii imanente (elemente), 
dintre care două opuse (contrarii sau opuse), cărora să 
li se adauge cauza eficientă externă? Sau poate că totuşi 
numai două sunt suficiente, deşi considerate nu contrare, 
ci în alt mod? lată cum exprimă dilema Aristotel: 

„De aceea se poate spune că principiile trebuie socotite 
a fi două; dar, în alt fel, se poate spune că ele trebuie să 
fie trei. Şi ele pot fi luate, într-un sens, drept contrarii, 
de exemplu dacă cineva ar vorbi despre muzical şi non- 
muzical..., dar în alt sens, nu /sunt luate drept contrarii 
principiile/, căci e cu neputinţă pentru contrarii să fie 
afectate reciproc... 

„„„S-a spus deci câte principii guvernează generarea 
lucrurilor naturale şi de ce sunt atâtea. E clar că trebuie 
să existe un substrat pentru contrarii şi că sunt două 
contrarii. Dar, într-un alt mod, aceasta (existența a trei prin- 
cipii) nu este necesar. Într-adevăr, este suficient ca unul dintre 
contrarii să producă transformarea prin absenţa şi prezența sa“ 
(Phys., I, 7, 190b, 29-19la, 7). 

Aşadar, avem în realitate de a face cu trei modele 
concurente de explicare a transformării, şi nu doar cu două, 
cum părea să fie cazul mai înainte! Primul — modelul 
diadic, presocratic, bazat pe contrarii (MD-1) — cade fără 
nici o îndoială: el nu poate explica acțiunea reciprocă a 
contrariilor, deoarece acestea nu pot subzista împreună 
şi astfel nu pot acționa reciproc: caldul nu poate deveni 
rece, căci, atâta vreme cât e cald, el nu e rece, iar când e 
rece, nu mai e cald. Dar asta nu înseamnă că orice model 
cu două principii cade şi el. Într-adevăr, rămân în 
competiție modelul triadic — două contrarii şi un substrat 
(MT) —, dar şi un al doilea model diadic (MD-2), apărut pe 
neaşteptate (în realitate, cum vom vedea, de origine 
platoniciană), care presupune fie prezența, fie absența unei 

unice forme într-un substrat. (Prezența formei va da 
contrariul „pozitiv“, în vreme ce absenţa sa va produce 
contrariul „negativ“.) 

Or, Aristotel recunoaşte că, de fapt, MD-2 este „sufi- 
cient“ pentru a se explica transformările naturale sau 
artificiale şi că, mai mult, rivalul MT „nu e necesar“. lată 
de ce, probabil, atâtea ezitări între a decide între două 
sau trei principii; iată de ce ni se spunea mai înainte că 
„alegerea comportă numeroase dificultăți“! Şi totuşi, 
Aristotel va renunţa şi la MD-2, adoptându-l, în finalul 
capitolului, pe MT, care rămâne modelul explicativ şi în 
Fizica, şi în Metafizica, XII: 

„Un principiu este aceasta (materia), nu totuşi unul 
şi ființă în sensul în care este individualul, un altul este 
(principiul) luat ca formă şi, în fine, contrariul acesteia — 
privatiunea” (Phys., I, 7, 190b, 12-15). 

„Aşadar, există trei rațiuni de a fi — trei principii: două 
sunt contrare — forma şi privatiunea, iar cel de-al treilea 
este materia“ (Met., XII, 2, 1096b). 


2.5. Aristotel nu ne spune explicit de ce, în pofida 
ezitărilor, l-a preferat în final pe MT lui MD-2, atâta vreme 
cât primul nu era „necesar“, iar al doilea era „suficient“. 
Cred însă că nu este greu să avansăm câteva explicaţii 
plauzibile. Să observăm mai întâi că MD-2 este un model 
explicativ în mai mare măsură ontologic, în timp ce MT este 
unul mult mai accentuat meontologic. Diferenţa o face, desi- 
gur, prezența în MT a privațiunii, neființă în sine si 
contrariul formei (,neformá”), căreia Aristotel îi atribuie 
formă şi existenţă, într-o manieră meontologică tipică: 

„Configuraţia şi natura (7) HOQQ1] kai ń PÚOLC) se spun 
în două sensuri. Căci şi privatiunea este întru câtva formă 
(eidóc nws)” (Phys., II, 1, 193a, 18). 

Desigur, ceea ce susține aici Stagiritul este că, alături 
de sensul „pozitiv“, propriu, în care vorbim despre 
„formă“ şi „natură“ (Met, V, 4, 1014b)!%, mai există şi un 
sens „negativ“, indirect, secundar (dar inevitabil opera- 
tional), prin care întru câtva acordăm privatiunii, adică 
nefiintei, formă şi, prin urmare, fiintare prin raportare la 
formă. Forma propriu-zisă („pozitivă“) — numită adesea de 
Aristotel printr-o hendiadă „configuraţie şi formă“ 
(10007 kai gidoc) — şi privatiunea sunt astfel unificate 
într-un fel de gen comun - cel al formei în sens larg. Am 
putea spune că, în pofida diferențelor ontologice, aceste 
două tipuri de formă sunt operațional similare, sau că au 
conferită o unică funcţie — aceea de a determina (actualiza) 
un substrat într-un fel sau în felul opus. 

Dar care este avantajul de a proceda astfel, în loc de 
a-l folosi pe MD-2, care, neatribuind formă „neformei“, 
face mai puţin apel la concepte meontologice dificile şi 
chiar cumva contradictorii, ce presupun fiintarea nefiintei? 
Este vorba, mai întâi de toate, despre obişnuitul avantaj 
pe care am văzut că îl aduce în general gândirea meon- 
tologică: simetria, uniformitatea şi economia. 

Că MT e mai simetric decât MD-2 e, desigur, evident. 
Primul model presupune două contrarii şi un termen 
neutru, în vreme ce MD-2 postulează doi termeni care 
nu se află între ei într-o relație de contrarietate, căci 
„materia nu e un contrariu opus altui contrariu” (Met., 
XII, 10, 1075a). Dar nu numai această simetrie — să-i spu- 
nem „grafică“ — ne interesează, ci şi o alta, cu mult mai 
semnificativă, în fapt o anumită uniformitate: într-adevăr, 


140. „De aceea şi pe câte există sau devin în mod natural... încă 
nu le socotim a avea o natură, dacă nu ar poseda formă, 
configuraţie.“ 

în cazul lui MD-2, se constată că uneori cele două principii 
conlucrează — să spunem în cazul „omului muzical“ —, 
în timp ce, alteori, ele se despart, iar materia (subiectul) 
apare „descoperită“, „nudă“, izolată, precum în cazul 
„omului nemuzical” şi, în general, al oricărui substrat 
privat de calitatea pozitivă — de exemplu, al „corpului 
bolnav“ (care e corpul la care sănătatea absentează). Altfel 
spus, avem de a face aici uneori cu „compuşi“, alteori cu 
substraturi simple (în sens relativ, desigur, ținând de 
contextul situației): de exemplu, „omul muzical“ sau „cor- 
pul sănătos“ sunt compuşi, în timp ce „omul nemuzical” 
sau „corpul bolnav“ apar ca substraturi simple, „nude“ 
(luate desigur sub raportul muzicalitátii sau al bolii). 
Dimpotrivă, în MI, în orice situație ne-am afla, avem de 
a face numai cu compuşi din materie şi formă, desigur 
luată aceasta din urmă în accepţia largă, funcțională sau 
operațională („căci şi privatiunea este întru câtva formă“). 
În consecință, nu vom mai întâlni niciodată materia 
„descoperită“, „nudă“. Omul nemuzical, de pildă, este 
omul care posedă „non-muzicalul“, nu cel care nu posedă 
„muzicalul“, iar corpul bolnav nu e cel care nu are sănă- 
tatea, ci cel care are non-sănătatea. Sistemul e, în mod 
vădit, cu mult mai simetric, mai uniform, pe scurt, mai 
frumos: orice substrat are o formă în sens larg. De aceea 
el este şi mai economic, deoarece se foloseşte de o singură 
relație — posesia unei forme în sens larg —, şi nu de două 
relații opuse - prezenţa şi absenţa formei. (MD-2 este ana- 
log cumva aritmeticii, unde avem numai numere pozitive 
care se adună şi se scad, pe când MT seamănă cu situația 
din algebră, unde există numere pozitive şi negative, dar 
o singură operaţie — adunarea —, ceea ce este un mare 
avantaj.) Aristotel exprimă limpede acest sens operațional 
simetric-uniform al posesiei formei şi al privatiunii, 

oarecum cerându-şi scuze că forțează utilizarea firească 
a limbii: 

„lar dacă privatiunea este, într-un anumit fel, o pose- 
sie, toate lucrurile ar fi în stare de ceva atât prin faptul de 
a poseda şi a avea un principiu, cât şi prin acela că posedă 
privatiunea acestuia, dacă este posibil «a poseda o priva- 
tiune»” (Met., V, 12, 1019b). 

Pe de altă parte, dacă posibilitatea de a vorbi întot- 
deauna numai despre „compuşi“ (când e vorba, fireşte, 
despre Fiintele pieritoare), rezultați din unirea unei 
materii cu o formă în sens larg, conferă modelului triadic 
un mare avantaj operațional şi „estetic“, la fel de 
adevărat este şi că MT corespunde în mod profund 
cu felul în care Aristotel concepe metafizica principiilor. 
Într-adevăr, se ştie că filozoful nu admite separarea fizică 
a formei de materie, care sunt văzute la el ca operatori sau 
ca funcții primordiale, distincte numai conceptual, şi nu 
ca entități sau elemente separabile, în sensul atomilor 
democritani sau al triunghiurilor elementare platoniciene 
din Timaios. De unde rezultă că nici materia — sau, mai exact, 
ceea ce este luat ca materie într-un anumit caz — nu trebuie 
să fie la Aristotel separabilă de formă (aşa cum nici forma 
de materie), ceea ce numai MT permite, dar MD-2, nu: 
„Configurația si forma nu sunt ceva separabil, altminteri 
decât conceptual“, scrie el (Phys., II, 1, 193a). Materia va 
fi astfel pretutindeni (în cadrul tuturor categoriilor şi 
genurilor) unită cu o formă în sens larg — sub cele două 
aspecte ale sale, de formă „pozitivă“ şi de formă „nega- 
tivá” sau privatiune: 

„Fiecare [categorie] revine în două moduri tuturor 
[substraturilor]; de pildă, Fiinţa individuală: pe de o parte 
există forma ei, pe de alta, privatiunea. La calitate: albul, 
negrul. La cantitate: completul, incompletul. La fel şi la 

mişcare: susul, josul, sau uşorul, greul“ (Phys., III, 1, 
200a).14 

În sfârşit, să observăm că MT reprezintă o sinteză din- 
tre MD-1 (postulează două contrarii) şi MD-2 (postulează 
un substrat). În acest caz, se poate crede că alegerea lui 
MT (postulează două contrarii şi un substrat) exprimă 
adecvat gustul bine-cunoscut al Stagiritului de a realiza, 
prin filozofia sa, o sinteză cuprinzătoare a teoriilor 
considerate de el incomplete şi, astfel, numai parțial 
adevărate ale înaintaşilor săi (locus classicus, Cartea I a 
Metafizicii). Căci MD-1 era — cum am văzut — modelul 
predilect presocratic, în vreme ce MD-2 — cum va arăta 
chiar Aristotel — fusese elaborat de Platon în Timaios şi 
în „doctrina nescrisă“. 

lată de ce Aristotel alege până la urmă modelul triadic 
(MT), deşi recunoaşte că, strict vorbind, acesta, în raport 
cu rivalul său cel mai bun MD-2, „nu era necesar“! Totuşi 
posibilitatea de a exprima în mod simetric, economic şi uni- 
form natura întotdeauna compusă a lucrurilor perisabile, 
respectiv de a uza numai de o singură operaţie — cea de 
posesie —, posibilitatea, de asemenea, de a evita astfel 
XWELOHOG-ul, adică separarea de formă a ceea ce e luat 
ca materie sau ca substrat, în sfârşit, virtutea sintetizatoare 
a modelului triadic în raport cu modelele predecesori- 
lor au constituit, cu siguranță, argumente decisive în 
favoarea sa. 


2.6. Ceea ce nu înseamnă că ar trebui să ignorám seri- 
ozitatea ezitării despre care am vorbit si pe care — la fel 


141. Reamintim că la Aristotel nu există „spaţiu“, ca la Democrit 
sau la Newton, ci „loc“. Locul este asociat cu direcţii privilegiate 
„naturale“ — sus, respectiv jos. Corpurile uşoare, precum focul, 
se mişcă în mod natural de jos în sus, iar cele grele — invers. 

ca şi în cazul lui Platon din Timaios — nu o cred deloc a 
fi fost un artificiu de stil sau de expunere. Într-adevăr, 
conceptul meontologic de privatiune nu e deloc lipsit de 
dificultăți. 

Aşa cum am văzut, în cazul categoriilor privatiunea 
generează contrariul unei forme, dar, în general, nu orice 
contrariu, ci contrariul negativ din punct de vedere 
axiologic: boala în raport cu sănătatea, non-muzicalul în 
raport cu muzicalul, negrul în raport cu albul, josul în 
raport cu susul, greul în raport cu uşorul etc. „Caldul, 
de pildă, are mai multe caracteristici ale Fiintei, atunci 
când el constituie diferența unui substrat, în timp ce recele 
semnifică mai curând privatiunea si nefiinta” (GC, I, 318b, 
14-19). Reciclánd, pare-se, vechi antinomii pitagoricie- 
nel, Aristotel ipostaziazá negativ axiologic şi chiar moral 
privatiunea în cadrul categoriilor altele decât Fiinţa — ceea 
ce, desigur, e uneori straniu din punctul nostru de vedere, 
dominați, cum suntem, vorba lui Noica, de „ethosul neu- 
tralității“.15 (De ce ar fi negrul sau recele negative, şi albul 
sau caldul, pozitive?) În schimb, caracterul de „formă“ 
al privatiunii de acest tip nu este, în principiu, în general, 
problematic: boala, negrul, josul, parul!“ au, desigur, o 
formă intrinsecă indiscutabilă şi pot fi definite, fie şi în 
mod conventional, drept forme negative, contrare celor 


142. Vezi tabela contrariilor pitagoreice în Met., I, 5, 986a, şi 
GC, L 319a, 15. 

143. Perspectiva lui Aristotel este biologizantă: caldul este 
asociat Fiintei, deoarece este văzut ca intrinsec vieții (Ross, 101). 
Uscatul şi luminosul (albul) sunt situate de partea caldului, 
probabil deoarece ele caracterizează, împreună cu caldul, focul. 

144. Pentru pitagoricieni imparul era pozitiv, probabil fiindcă 
părea derivat din unitate sau nu putea fi divizat în două părți 
egale. Dimpotrivă, parul era negativ, deoarece exprima dualitatea, 
diferenţa sau divergenta. 

pozitive. Cu toate acestea, „caldul, de pildă, are mai multe 
caracteristici ale Fiintei, atunci când el constituie diferența 
unui substrat, în timp ce recele semnifică mai curând 
privatiunea şi nefiinta” (GC, I, 318b,14-19). 

Dimpotrivă, privațiunea absolută — situată în categoria 
Fiinţei — pare mult mai problematică, deoarece ea nu mai 
produce un contrariu („nu există un contrariu al Fiintei”), 
ci numai un opus al formei — aşadar, o neformă şi o neființă 
într-un sens mult mai putemic.! În ce fel poate fi aceasta, 
totuşi, considerată „formă întru câtva“, ceea ce este abso- 
lut necesar pentru ca MT să funcționeze uniform în toate 
situațiile? Trebuie spus că, aici, MD-2 părea să aibă un 
avantaj net: el nu presupune, în cazul Fiintelor, această 
stranie formă-neformă! Or, Aristotel spune limpede: „ab- 
senta figurii, lipsa de configurație, dezordinea sunt 
opusul“ (Phys., I, 7, 190b, 15) — adică mai precis decât 
un inform contradictoriu al formei. Neforma este totuşi, 
cumva, formă! Nefiinta este, pentru a spune astfel, având 
în vedere că forma imanentă individualului este în cea 
mai mare măsură ființă şi Fiinţă (substanţă, ovoia)! 

Clarificarea — remarcabil de ingenioasă — ne-o sugerea- 
ză, cred, un scurt pasaj din Metafizica, unde, după ce oferă 
mai multe exemple de instantiere a celor trei principii 


145. Acest opus, care nu este de fapt un contradictoriu în toată 
puterea cuvântului, deoarece se află în interiorul unui substrat 
determinat, este foarte asemănător cu „altceva decât ființa” din 
Sofistul lui Platon. El desemnează tot ceea ce este altceva decât un 
lucru în cadrul substratului. E. Berti (Berti, 1990, 368) crede că, la 
Aristotel, transformările pot avea loc atât între contrarii, cât şi între 
contradictorii. Ceea ce este aproximativ corect, dacă definim în sens 
restrâns contradictoriile, ca formă şi privatiune, incluse într-un 
acelaşi substrat. Pe de altă parte, Berti mi se pare că restrânge, în 
mod nejustificat, noțiunea de privatiune numai la contrarii, nu si 
la negarea Fiintei. Vezi, dimpotrivă, Met., XII, 4, 1070b. 

imanente (cărora li se adaugă şi o cauză motrice exter- 
ná), Aristotel, vrând să ilustreze atât instantierea formei, 
a privatiunii, a materiei, cât şi a cauzei motrice în cazul 
unei case (o Fiinţă artificială), le enumeră indicându-le 
astfel: „forma; o dezordine de un anume fel (ăra&ia rouă!) 
cărămizile; ceea ce pune în mişcare este arta construcției“ 
(Met., XII, 4, 1070b, 28-30). Esenţial e aici adjectivul prono- 
minal tovadí („de un anume fel“, „determinat în acest 
mod pe care îl indic“) — care arată că nu este vorba despre 
o dezordine generală, sau întâmplătoare, sau complet 
indefinită, ci despre o dezordine determinată, acea dezor- 
dine anume care neagă numai forma casei (şi din care 
apare casa când dezordinea dispare), nu forma podului, 
să zicem, sau a templului; de asemenea, este vorba despre 
o dezordine anume care neagă (contrazice) nu forma unei 
case oarecare, ci forma unei case bine determinate — exact 
aceea care se va construi din materialele (cărămizile, pie- 
trele, lemnele) respective (nu cărămizi oarecare), dispuse, 
pregătite în felul respectiv (Aubenque, 1998, 338). Deter- 
minarea specifică şi individuală a nefiintei (privatiunii) — 
iată ceea ce soluţionează paradoxul privațiunii „care e 
întru câtva formă“, deoarece determinarea este o moda- 
litate de a conferi formă. 

Rămâne totuşi întrebarea în ce măsură o dezordine „de 
un anume fel“ este într-adevăr termenul opus (nu con- 
trar) pentru o anumită ordine. Sau cumva, fără veste, 
tocmai din pricina acestei determinări, Aristotel ajunge 
să gândească şi privatiunea Fiintei drept un contrariu la 
Fiinţă? Or, cred că ordinea (forma) şi dezordinea (în sens 
de negare a ordinii) sunt într-adevăr termeni opuşi 
(Avrkeiueva), nu contrari (Evavria), care se neagă reci- 
proc. Ei pot fi numiţi chiar contradictorii în raport cu un 
substrat dat, chiar dacă nu în absolut, deoarece ei nu pot 

fi simultan prezenţi în acel substrat, dar nici simultan 
absenți, astfel încât nu există un termen intermediar între 
Fiinţă şi privatiunea ei. Nu trebuie deci sá opunem dezor- 
dinea de un anume fel ordinii în general, sau invers, ci tot 
unei ordini de un anume fel — raportate ambele la un 
substrat de un anume fel.!*% 

E necesar, prin urmare, să distingem la Aristotel între 
o contradicţie în sens larg: non-A este orice nu este A (de 
pildă, non-omul poate fi nu numai un animal sau o piatră, 
dar şi o culoare sau o cantitate) — şi o contradicţie într-un 
sens restrâns, exprimată prin noțiunea de „opus“ şi echi- 
valentă privatiunii Fiintei luate ca formă: non-A este orice 
nu este A într-un substrat dat, ceea ce reaminteşte de teoria 
lui Platon din Sofistul. Acesta din urmă este sensul care 
interesează generarea şi nimicirea Fiintelor, şi pe el, 
probabil, că îl are în vedere Stagiritul atunci când, în De 
generatione et corruptione, vorbeşte despre naşterea Fiin- 
telor din ,nefiinta absolutá”.1Y 

Vedem aşadar că noțiunea de ,privatiune”, luată ca 
„formă întru câtva“ — o absenţă sau lipsă determinată (deci 
o neființă care există) —, permite să se gândească unitar atât 
generarea în cadrul categoriei Fiintei, cât şi transformarea 


146. Ce se întâmplă dacă, în timpul construcției casei, la 
mijlocul procesului, lucrările se opresc? Nu avem acum un tertium? 
Nu - ar spune Aristotel —, casa neterminată nu este precum o 
culoare intermediară între alb şi negru. Ea este o formă arhitec- 
turală incompletă: nu este casă, ci este non-casă, căci nu-şi poate 
împlini scopul. În schimb, griul este o culoare deplină, chiar dacă 
nu e nici negru, nici alb, şi îşi poate împlini scopul de culoare. 

147. „Corpurile simple” — pământ, apă, aer şi foc — iau naştere 
unul din celălalt, prin actualizarea unei nefiinte ca posibilitate — 
corpul senzorial virtual — prin intermediul a două contrarietáti: 
cald-rece, uscat-umed, unde primul termen al cuplului este instan- 
tiat ca formă, iar celălalt, ca privatiune (GC, II, 1, 329a-b). 

(mişcarea) în cadrul celorlalte categorii (calitate, cantitate 
şi loc). În plus, forma propriu-zisă va căpăta un accent 
pozitiv în toate cazurile, iar forma-privatiune — unul nega- 
tiv, de asemenea în toate cazurile. 

În ansamblu, aşadar, principiile sunt determinate, in- 
stantiate în fiecare transformare în parte şi astfel, numeric 
vorbind, multiplicate la infinit, chiar dacă, altminteri, prin 
analogie — cum spune Aristotel — vorbim numai despre 
trei principii imanente, plus despre unul extern, motri- 
ce — care se numeşte şi „cauza eficientă“ —, toate instan- 
tiindu-se mereu altfel în fiecare caz: 

„S-ar putea spune că există trei principii: forma, priva- 
tiunea şi materia. Numai că fiecare dintre acestea consti- 
tuie un gen diferit pentru fiecare gen de lucruri“ (Met., 
XII, 4, 1070b). Se înţelege astfel de ce Aristotel poate 
considera că, dacă pământul se transformă în foc iar cal- 
dul este mai mult formă decât recele, atunci se poate 
considera că privatiunea (nefiinta) se instantiazá mai 
curând ca pământ, iar forma şi Fiinţa, mai curând ca foc. 
Dar, spune filozoful, de fapt „nu are nici o importanţă dacă 
aceste elemente sau altele sunt postulate ca având acest 
rol; noi cercetăm modalitatea [transformării], şi nu su- 
portul [fizic al ei]“ (GC, I, 318b, 7-9). E o poziţie în mod 
fundamental funcționalistă, care îl distinge clar pe Aris- 
totel de presocratici, şi chiar de Platon din Timaios, pentru 
care realitatea se putea reduce la anumite „cărămizi“ 
elementare, bine determinate, tot aşa precum discursul 
se poate reduce la cuvinte şi la litere.148 


148. În pasajul din CG citat, Aristotel se referă (un rând mai 
sus) la Parmenide, care, desigur în partea a doua a poemului său, 
considera focul ființă şi pământul, neființă. „Dar - spune 
Aristotel — nu are nici o importanţă etc...“ În această parte a 
poemului, dedicată aparentelor înşelătoare, Parmenide vorbea 

E de notat, în sfârşit, aşa cum am anunțat deja, că 
opțiunea lui Aristotel pentru MT în locul lui MD-2 repre- 
zintá şi o distantare față de Platon, mai ales acela din 
Timaios, şi de platonicieni. Într-adevăr, în ultimul capitol 
din cartea I a Fizicii, Aristotel recunoaşte meritul lui Platon 
şi al altor platonicieni, deoarece au acceptat „că o anumită 
natură trebuie să fie substrat“; îi critică însă fiindcă au 
considerat această natură unică, nedistingând-o de priva- 
tiune. Chiar dacă substratul (sau materia) a fost identificat 
de Platon cu Dualitatea indefinită („marele şi micul“ din 
„doctrina nescrisă“), lucrurile nu se schimbă — precizează 
Aristotel — şi acest substrat nu este tratat de ei decât ca 
un unic principiu, nu numai numeric, dar şi conceptual. 
Or, platonicienii „au neglijat celălalt principiu“ — adică 
privatiunea: 

„Într-adevăr, cauza subzistentá este, în mod conjunct 
cu forma, coresponsabilá (ovvauria Th MOSH) pentru 
lucrurile care se nasc, precum o mamă. Dar cealaltă parte 
a contrarietátii ar apărea adesea că nu există deloc pentru 
cel care îşi îndreaptă mintea spre maleficitatea ei. Exis- 
tând însă ceva divin, bun şi dezirabil, noi afirmăm că 
există, pe de o parte, ceva contrar acestuia, pe de altă 
parte, ceva care, prin natură, tinde şi năzuieşte spre bine. 
Dar la platonicieni contrariul tinde către propria nimicire“ 
(Phys., L 9, 192a, 13-20). 

Asadar, deoarece Platon si platonicienii au optat pen- 
tru un model cu douá principii necontrare (MD-2), ei au 


despre două elemente — lumina şi întunericul, asimilate probabil 
focului şi pământului (DK, B9). În ce măsură însă chiar Parmenide 
susținea că unul dintre elemente e ființă şi celălalt, neființă, şi nu 
e aceasta doar interpretarea lui Aristotel, nu avem cum şti. În caz 
afirmativ, Parmenide ar fi şi autorul unei meontologii, pusă, ce-i 
drept, sub semnul iluziei. 

tratat răul şi în general tot ceea ce este privatiune ca pe 
o absenţă a binelui şi ființei. Această atitudine anti-meon- 
tologică a platonicienilor față de privatiune a făcut ca 
materia, confundată de ei cu privatiunea („cealaltă parte a 
contrarietátii [în raport cu Fiinta]”), să poată deveni un 
fel de contrariu absolut faţă de bine şi divin. În acest caz — 
zice Aristotel — materia ar tinde spre bine atunci când 
capătă formă, ceea ce înseamnă că îşi urmăreşte anihi- 
larea. (Materia e şi contrariu, şi substrat.) Or, chiar con- 
form spiritului lui MD-2, substratul nu poate fi niciodată 
contrar formei, astfel încât contradictia pare evidentă. Mai 
târziu, după cum vom vedea în capitolul final, Plotin va 
reflecta mult asupra acestei chestiuni, încercând să 
împiedice ca materia să tindă, „prin natură“, spre bine 
şi „salvându-l“ astfel pe Platon de presupusa, după Aris- 
totel şi aristotelicieni, contradicție. 


2.7. În rezumat: în pofida unor ezitări legitime, prin 
opțiunea pentru modelul triadic — formă, privatiune, mate- 
rie —, Aristotel reuşeşte să uniformizeze felul în care 
explică natura tuturor compuşilor şi a tuturor transfor- 
mărilor pe care ei le suportă; de asemenea, el poate evita 
alunecarea în dualismul axiologic şi ontologic al lui 
Platon. Am mai observat şi că, dacă la Platon introducerea 
celui de-al doilea principiu constituia o necesitate logică 
pentru a explica existența „copiei“, la Aristotel introdu- 
cerea celui de-al treilea principiu e fertilă şi necesară 
operațional sistemului, dar nu absolut necesară logic în 
vederea explicării lumii devenirii. 

Pe de altă parte, la Platon principiile sunt două 
atât numeric, cât şi conceptual: există o singură materie — 
chora — şi o singură lume inteligibilă — ,Vietuitorul în sine”, 
care cuprinde totalitatea Ideilor-arhetipuri. Nu tot aşa 

stau lucrurile la Aristotel: aici sunt riguros trei principii 
imanente numai sub raport conceptual (materia, forma şi 
privatiunea), dar sub raport numeric principiile sunt o 
infinitate, care se instantiazá însă în fiecare din cele trei 
„rubrici“ funcţionale sau operaționale, în mod analogic. 
De pildă, ceea ce lumina e în raport cu aerul (formă 
în raport cu materia) sănătatea e în raport cu corpul, 
şi forma casei — în raport cu pietrele şi lemnele etc. (Met., 
XII, 4, 1070b) La Aristotel, spre deosebire de Platon, de 
Democrit, de Empedocle etc., principiile — inclusiv 
privatiunea şi materia — nu au caracterul unor „cărămizi 
fundamentale“ ale naturii, ci sunt mai curând nişte funcții 
generale care se instantiazá de fiecare dată specific, în toată 
diversitatea posibilă (Code, 32). La modul general însă, 
materia desemnează funcția a ceea ce persistă într-o 
transformare, privatiunea — funcția a ceea ce e contrar, 
respectiv contradictoriu formei în cadrul substratului, iar 
forma — funcţia a ceea ce apare pozitiv, luată ca deter- 
minare şi actualizare completă. Dacă exceptăm Mişcă- 
torul imobil (Dumnezeu), care e formă pură şi separată, 
nu prea putem distinge la Aristotel între niveluri mai mult 
Sau mai puţin fundamentale ale naturii şi mă îndoiesc că am 
putea vorbi la el despre o „materie primă“, în sens de 
substrat universal. 1# Altminteri, cum ar putea el susține 


149. Într-adevăr, un asemenea substrat ar trebui să fie propriu 
tuturor genurilor, inclusiv celor mai înalte: însă Aristotel neagă, 
în general, că asemenea genuri au un substrat comun. Ar trebui, 
de asemenea, să fie un substrat comun pentru categorii diferi- 
te — Fiinţe, calități, cantități. Or ce substrat comun poate exista între 
acestea? Chiar dacă fizic acesta este posibil, rațional şi logic 
(functional) — nu (GC, I, 320b, 23-25). lar dacă am accepta că există 
o materie comună celor patru elemente, astfel încât să se explice 
trecerea unuia în altul, ce fel de materie comună există între aces- 
tea şi „al cincilea corp“ — eterul sau materia astrelor, despre care 


214 O ISTORIE A NEFIINTEI ÎN FILOZOFIA GREACĂ 


că „materia aparține relativelor (twv 705 tı)? Astfel, 
„pentru fiecare formă există o altă materie“ (Phys., II, 2, 
194b, 9), iar în interiorul fiecărui gen există câte o mate- 
rie (DA, III, 5, 11).15 Şi de ce vorbeşte el mai puțin despre 
„materie“ ca atare decât despre ceea ce este considerat 
ca fiind „în genul materiei“ (noi am spune „care are 
funcţia de materie“)? (GC., I, 318a, 9). 

Totuşi, dacă această „materie primă“, în sens plato- 
nician, există cumva şi la Aristotel, aşa cum a considerat 
(în mod eronat, cred) tradiția aristotelică antică, dar au 
acceptat şi unii cercetători moderni, ea ar reprezenta ipos- 
tazierea meontologică a unei entități inițial pur operaționale, 
a unei funcţii — nefiinta ca posibilitate. 

Dincolo de deosebirile evidenţiate dintre Aristotel şi 
Platon, notăm aici „deriva“ meontologică în gândirea 
principiilor din partea ambilor filozofi. Cu adevărat, la 
ambii lumea ajunge „să fie făcută“ din ființă şi neființă, 
chiar dacă în mod diferit: substanţial la Platon, funcțional 
la Aristotel. Remarcabil, rezultatul e obținut în ambele 
cazuri în urma unui riguros proces de deducție si de 
comparare a unor modele alternative — comparare ce nu 


Aristotel vorbeşte în Despre Cer? În general, ce fel de materie 
comună pot avea Fiintele pieritoare şi cele eterne? Cât despre cele 
patru elemente (sau mai curând „corpuri simple“), pământ, apă, 
foc, aer, singura lor „materie comună“ este „corpul senzorial în 
posibilitate“ (GC, II, 1, 329a). 

150. lată şi pasajul următor din Met., V, 4, 1015a: „Natura însă 
este şi prima materie (dar şi aceasta trebuie înțeleasă în două sensuri: 
fie cea raportată la corpul respectiv, fie cea în mod absolut prima; 
de exemplu, bronzul este, în primul sens, materia primă a 
obiectelor din bronz raportată la ele; în sensul absolut însă, prima 
materie este probabil apa, dacă toate cele care se pot topi sunt apă...“ 
E evident că apa este materie primă numai pentru materiile care 
se pot topi, dar nu şi pentru lemn sau piatră etc. 

exclude anumite ezitări şi reveniri, extrem de semnifi- 
cative metodologic. 

Toate acestea ne mai învaţă, cred, ceva: cât de impor- 
tante, chiar esenţiale, pot fi pentru oamenii de ştiinţă 
simetria, eleganța, uniformitatea, economia, într-un cuvânt 
armonia estetică a modelului lor explicativ. Fără a cădea 
în neglijarea adevărului şi în relativism — în vremea 
noastră în sensul unui Nelson Goodman, potrivit cu care 
savanții caută mai curând armonia şi frumusețea formală 
decât adevărul (Goodman, 18) —, să recunoaştem totuşi 
că, atunci când au de ales între două modele cu valoare 
explicativă comparabilă, mulți dintre ei, şi dintre cei mai 
mari, au ales şi vor alege constant modelul mai elegant 
formal. lar modelele meontologice se pare că dispun din 
plin de această virtute a elegantei, a uniformitátii şi sime- 
triei (e o consecință a functionalismului lor). Prin aceasta, 
ele compensează îndeajuns, cel puțin pentru multe spirite, 
felul „mai relaxat“ în care tratează contradictia, nefiinta 
secundă şi, în general, conceptele operaționale cu o reali- 
tate ontică precară. Oamenii de ştiinţă sunt uneori mai 
puțin preocupaţi de conținutul ontic al formulelor lor, cu 
condiția ca acestea să fie simetrice şi elegante. (Ceea ce 
unii filozofi preocupaţi tocmai de acest conținut nu întâr- 
zie să le reproşeze.) Frumuseţea nu ar fi deci o calitate 
numai a ceea ce se numeşte de obicei artă. Pentru multe 
spirite, mai ales cele ştiinţifice, aşa cum erau Democrit 
şi Aristotel, ea pare a fi, pe deasupra, şi marca de 
neignorat a adevărului... 


3.1. Să trecem acum la discutarea mai în detaliu a 
câtorva probleme puse de o altă neființă secundă, fun- 
damentală în filozofia lui Aristotel — nefiinta ca posibilitate 
nerealizată sau neactualizată (vvapuS), o funcție pe care, 

ontologic, o identificăm cu ceea ce Aristotel numeşte „ma- 
terie“ (ÓAn) sau „substrat“ (vrokziuevov). Care este, aşa- 
dar, şi mai întâi de toate, semnificația posibilului la 
Aristotel? 

Inchipuiti-vá că ati juca la Loto (,,6 din 49“ de exem- 
plu) săptămână de săptămână şi că ati avea la dispoziție 
infinitul timpului viitor. Ati putea afirma cu certitudine 
că, în această situație, e necesar ca la un moment dat să 
câştigaţi lozul cel mare şi că, prin urmare, e sigur că veți 
câştiga cândva? 

Sau, dacă e posibil ca pământul să fie lovit de un aste- 
roid (ceea ce astronomii spun că este posibil), oare e 
necesar ca acest lucru să se întâmple cândva, în viitor, 
cu condiția sá se aştepte suficient? Probabil că multi 
oameni ar răspunde pozitiv la ambele întrebări, admițând 
astfel în general că, dacă ceva e posibil, atunci e necesar 
să şi existe, dacă nu în prezent, măcar în viitor, la un 
moment dat. Ei bine, în acest caz, ei s-ar dovedi, fără s-o 
ştie probabil, discipolii filozofilor megarici (şcoală înfiin- 
tatá de Euclid din Megara, un discipol al lui Socrate), şi, 
dintre megaricii posteriori, mai ales ai celebrului Diodo- 
ros Cronos, contemporanul mai tânăr al lui Aristotel şi 
care avea reputaţia unui excelent „dialectician“ sau logi- 
cian, în vremea sa, reputație păstrată şi mai târziu 
(,valens dialecticus“ îl va numi Cicero; Cicero, Fat., VII, 
13). Ideea lui Diodoros privitoare la „posibil“ (dar şi la 
„necesar“ şi ,imposibil”) şi pe care o formulase prin 
aşa-numitul „argument dominator“ (kvoeúvwv Aóyoc) 
urmărea să reducă valorile modale la valori temporale: 
„El susține că numai acel lucru este posibil (id solum fieri 
posse) care sau este adevărat, sau va fi; şi că orice va ajunge 
adevărat e necesar să ajungă astfel; iar despre ceea ce nu 

va ajunge adevărat [niciodată] neagă că este posibil să 
fie“ (Cicero, Fat., VII, 13). 

Într-adevăr, să presupunem că A — despre care admi- 
tem că e posibil — nu există în momentul de față. Conform 
lui Diodoros, asta înseamnă că A va exista cu necesitate 
în viitor (deşi, ce-i drept, nu şi într-un viitor precis deter- 
minat). În cazul în care nu va exista nici în viitor (aşa cum 
nu există nici în prezent), A e imposibil. De asemenea, 
dacă un B posibil nu va exista în viitor, el există în prezent, 
căci altminteri va fi imposibil. (Nu va exista nici în 
prezent, nici în viitor.) Or, noi am afirmat, urmându-l pe 
Diodoros, că el este posibil, dar totodată că nu există în 
viitor. Deci este imposibil pentru el să nu existe în prezent. 
Deci B există cu necesitate în prezent. De unde rezultă 
că orice lucru existent în prezent există cu necesitate (posibi- 
litatea lui e evidentă), în sensul că a fost cu neputinţă ca 
el să nu fi ajuns să existe. 

Aşadar, la Diodoros, posibilul se transformă în necesar, 
sau, mai exact, posibilul e un necesar încă nemanifestat, 
camuflat deocamdată, dar cu siguranță nu definitiv. În 
general, nu numai că viitorul decurge din prezent, dar 
el decurge cu necesitate din prezent! Şi similar, prezentul 
a decurs cu necesitate din trecut, eliminându-se în acest 
mod orice hazard. 

Dacă, acum, identificăm existentul cu ființa şi inexis- 
tentul cu nefiinta, constatăm că, la Diodoros, ceva posibil 
să fie nu este niciodată neființă autentică nici măcar o 
clipă (căci va exista la un moment dat), ci numai o ființă 
ascunsă şi care în mod sigur se va manifesta plenar şi deplin 
în timp. Nimic din ceea ce e cu putință nu va rămâne cu 
necesitate nerealizat, neactualizat — altfel spus nefiinta ca 
posibilitate (nerealizarea ființei) nu există deloc şi nu e cu 
putinţă să fie, căci aceasta ar presupune ceva posibil şi totuşi 

niciodată realizat în întregul infinit al timpului.!5! Ceea ce 
în mod vădit absentează în schema lui Diodoros e 
„neființa secundă“ — adică ceva care, deşi este cumva, nu 
devineniciodată ființă de la sine şi în mod necesar şi ar putea 
chiar să nu apară niciodată; lipseşte, aşadar, un posibil 
distinct, prin sine însuşi, de realitate şi de necesitate. 

Acest aspect fundamental anti-meontologic al gândirii 
megarice nu are de ce să ne mire, deoarece ştim că înte- 
meietorul şcolii, Euclid din Megara, suferise influenţa lui 
Parmenide (DL., II, 10, 106). Unii interpreți cred că „prie- 
tenii Ideilor“, criticati cu blándete de Platon în Sofistul şi 
contrapuşi de el unor filozofi materialişti, „fii ai pămân- 
tului“, sunt în fapt Euclid şi discipolii săi (Robin, 1923, 
196-197). Pe de altă parte, se poate susține cu ceva temei 
că argumentul meontologic al Străinului — Platon în 
camuflaj eleat — este autocritic şi e îndreptat împotriva 
ontologismului platonician mai vechi, poate şi al unor 
discipoli ai Academiei care îl acceptaseră cu prea multă 
uşurinţă. Dar, de fapt, cele două teorii nu se exclud: o 
interpretare anti-meontologică a teoriei Ideilor putea să 
fi fost împărtăşită atât de Platon însuşi într-o fază mai 
timpurie a operei sale, cât şi de unii megarici; atâta doar 
că, la un moment dat, Platon a părăsit această interpre- 
tare, ceea ce n-au făcut parmenidianul Euclid şi alții din 
cercul său. (Unul dintre ei, Stilpon — relatează Diogenes 
Laertios (DL, II, 119) —, a preferat, în schimb, să abando- 
neze teoria Ideilor.) Vom reveni însă în capitolul următor 
la această chestiune. 

Consecințele logice, etice (şi teologico-metafizice) ale 
rationamentului lui Diodoros Cronos nu au cum să nu 
fie decisive: principala dintre ele este că orice există există 


151. Ceea ce se numeşte uneori „principiul plenitudinii“. 

cu necesitate, altfel spus, inexistența definitivă a lucrului 
chipurile posibil, poate fi declarată imposibilă chiar şi 
înainte ca lucrul să existe efectiv.152 Într-adevăr, sá presu- 
punem că o floare există în prezent. Floarea este însă, 
desigur, şi posibilă şi, conform definiției posibilului dată 
de Diodoros, „ea sau este, sau va fi“. Or, ea nu va mai 
fi, deoarece o floare nu durează, ci se veştejeşte repede. 
Deci, dacă floarea nu va fi în viitor, deşi ea rămâne 
posibilă, ea este în prezent; mai mult, e imposibil ca ea 
să nu fie în prezent, deoarece altminteri ea n-are cum fi 
deloc. Dar ceea ce e imposibil să nu fie este necesar să 
fie. Deci floarea, oricât de gingaşă şi efemeră, există în 
mod necesar şi a apărut în mod necesar în baza unei 
necesități eterne şi la fel se poate spune despre orice lucru 
existent — fie el om, eveniment istoric, gând sau astru 
(Cicero, Fat., IX, 17). 

Să remarcăm, în treacăt, tenacitatea în timp a acestui 
tip de raționament. Spinoza, spre a demonstra existența 
lui Dumnezeu, va regăsi concluzia lui Diodoros: „un 
lucru există cu necesitate dacă nu există nici o rațiune sau 
cauză care să-l împiedice de a exista” (Spinoza, Eth, 1 9). 
Adicá, din faptul cá ceva nu e imposibil sá fie, Spinoza 
deduce că e necesar să fie. Într-adevăr, „nu e imposibil“ 
înseamnă „e posibil“. Fiind posibil deci, Dumnezeu e, 
după el, şi necesar. 

Rezultatul este un determinism, dacă nu absolut, în orice 
caz extrem de avansat. (Persistă o singură incertitudine: 


152. Conform lui Diodoros deci, odată ce ne-am asigurat că 
în conceptul lui A nu există nici o contradicție, e necesar ca A să 
fie acum, sau să fie în viitor. Căci a nu cuprinde o contradicţie în 
concept înseamnă a fi posibil. Or, posibil e ceea ce este sau acum, 
sau în viitor. Obtinem aşadar ceea ce se va numi mai târziu şi doar 
în raport cu Dumnezeu „argumentul ontologic“. 

Diodoros stabileşte că posibilul va fi, nu şi exact când va 
fi.) Determinismul era evident, de pildă, în argumentul 
megaric, numit ,Secerátorul”: „E necesar ori să aduni re- 
colta, ori să nu o aduni. Una din două alternative este în 
mod necesar adevărată (conform principiului tertului 
exclus). Deci, pe oricare dintre cele două acțiuni ai face-o, 
a fost necesar să o faci pe aceea pe care ai făcut-o.“ Mai 
târziu, scepticii — care doreau să combată doctrina fatalis- 
mului stoic — vor dezvolta de aici argumentul numit 
„leneşul“ (ăgyos Aóyos): dacă eşti bolnav, fie te vei însă- 
nătoşi, fie vei muri. Una sau alta reprezintă o necesitate, 
conform principiului tertului exclus (tertium non datur), 
deci, orice ai face, este necesar să se întâmple fie una, fie 
cealaltă. Aşadar, e totuna ce faci, fie că te duci, fie că nu 
te duci la doctor. În consecință, poți sá nu te duci (Cicero, 
Fat., XIII, 29). Nici Jacques fatalistul al lui Diderot n-ar fi 
argumentat mai bine pro domo! 


3.2. De fapt, aşa cum notează Aristotel, care îi com- 
bate vehement pe megarici, aceşti filozofi suprimă la 
modul general posibilul şi posibilitatea sau capacitatea — 
dvvarov, dvvaţug — fie că îl identifică pe ðvvartóv (posi- 
bilul), aşa cum s-a arătat mai sus, cu un fel de necesar 
ascuns momentan, fie că, într-o variantă mai timpurie, 
îl asimilează chiar realului deja actualizat: „Ei susțin că 
lucrurile au 9vvápieis numai atunci când sunt în acțiune 
şi în actualizare, dar că, atunci când nu sunt în acţiune, 
nici nu există óvuvápelc. De exemplu, cel care nu con- 
struieşte în momentul respectiv nici nu poate să constru- 
iască, ci — e astfel — doar cel care construieşte efectiv în 
momentul în care construieşte“ (Met., IX, 3, 1046b). Me- 
garicii susțineau inițial, prin urmare, că ceva poate să fie 

numai atunci când este efectiv. Nu ştim exact cum au 
reuşit ei să împace această teză (identificarea posibilului 
cu actualul prezent) cu aceea, mai flexibilă şi mult mai 
rafinată, a lui Diodoros Cronos (identificarea posibilului 
cu actualul prezent, sau cu viitorul realizat), dar probabil 
că, dezvoltând teza megarică inițială, Diodoros dăduse 
un sens mai larg şi mult mai plauzibil posibilului decât 
o făcuseră predecesorii săi imediati din şcoala megaricá, 
poate Eubulides, adversarul lui Aristotel (Dumitriu, 128). 

Or, în cazul suprimării complete a posibilului (versiu- 
nea megarică originară, tare), lumea va încremeni şi miş- 
carea va deveni imposibilă: „cel care stă în picioare va 
sta veşnic, iar cel care şade va şedea veşnic şi nu-i chip 
ca el să se scoale, dacă şade“ (Met, IX, 3, 1047a). În cazul 
suprimării parțiale a posibilului — în maniera lui Diodo- 
ros — se suprimă întâmplarea, accidentul şi libertatea umană. 
În primul caz deci, totul îngheaţă în loc pentru totdeauna, 
ca într-o fotografie instantanee, pe câtă vreme în cel 
de-al doilea, chiar dacă există mişcare, lipseşte orice spon- 
taneitate, liber-arbitru şi întâmplare şi totul ajunge să fie 
tras de sforile necesității inflexibile, precum păpuşile la 
teatrul de marionete. Recunoastem cu uşurinţă implica- 
tiile anti-meontologice moştenite de la eleati. 

Or, pentru a pástra miscarea, dar si intámplarea, liber- 
tatea si responsabilitatea umană, trebuie distinse — spune 
Aristotel — actualizarea de posibilitate, pe de o parte, rea- 
lul de posibil, pe de alta. (lar apoi, în cadrul realului, va 
trebui distins realul necesar de realul contingent.) Tre- 
buie stabilit, de asemenea, că, dacă actualul implică în mod 


153. Vezi şi Franz Brentano (Brentano, 97). Brentano nu distinge 
între teoria megarică „tare“ şi teoria megarică „slabă“ — a lui 
Diodoros Cronos. 

necesar posibilul (un om care şade e necesar să poată şedea), 
posibilul nu implică în mod necesar actualul (un om care 
poate şedea nu şi şade în mod necesar). În acest caz, rela- 
tia dintre ființă (actualizare) şi neființă (virtualitate, 
posibilitate) nu este nici de contrarietate, nici de contra- 
dictie (aşa cum era aceea dintre formă şi privatiune), ci 
de implicatie unilaterală.15 

Ín alti termeni, vom spune cá trebuie adoptat ratio- 
namentul meontologic, sustinute drepturile si caracterele 
distinctive ale acelei nefiinte secunde care e posibilul 
nerealizat, pe care Aristotel l-a identificat cu mare grijă 
ca pe una dintre neființele secunde, adică drept o neființă 
ce totuşi este: astfel, scrie el: „dintre nefiinte, unele sunt 
[ființe] în posibilitate. Dar ele nu sunt, căci nu sunt în 
actualizare (oúk tom dé, Om oUk EvreAexeia ¿otiv)” 
(Met., IX, 3, 1047b). Aceste nefiinte ca posibilitate sau ființe 
posibile, dar nerealizate şi despre care nu ştim nici măcar 
dacă vor fi cândva realizate reprezintă, în mod vădit, un 
intermediar între neființa absolută luată ca imposibil şi 
ființa absolută sau necesarul, dovedind interesul mai 
general al lui Aristotel pentru termenii intermediari — inte- 
res al său bine cunoscut atât din etică, cât şi din logicá.!% 


154. E. Berti susține că la Aristotel ființa implica nefiinta, în 
vreme ce nefiinta nu implică ființa, deoarece ființa este inteligibilă 
prin sine. El se referă la privatiune, dar asertiunea are o valoare 
generală, demonstrând că metafizica meontologică a lui Aristotel 
este străină de „ethosul neutralității“. Prin aceasta, într-adevăr, 
Aristotel se deosebeşte şi de Hegel, şi de Heidegger, unde 
implicatia ființei şi nefiintei ar fi reciprocă (Berti, 1990). 

155. În etică, celebra doctrină a virtuții ca medie între vicii 
contrare. În logică, importanța „termenului mediu” din silogism. 
Alexander Baumgarten (Baumgarten, 102) descoperă încă o 
importantă ocurentá a intermediarului la Aristotel: intermediar 

3.3. Acceptarea însă a acestei nefiinte secunde, care este 
posibilul nerealizat, presupune o redefinire a posibilului — 
ceea ce de fapt întreprinde Aristotel, poate şi cu scopul 
imediat de a-l combate pe Diodoros Cronos, sau mai 
degrabă pe dascălii lui megarici.!% Ce înțelege atunci el 
prin „posibil“? Trebuie recunoscut că, mai ales în Meta- 
fizica V, unde analizează sensurile posibilului, Aristotel 
nu e nici foarte explicit, nici întotdeauna foarte clar (Met. 
V, 12, 1019b).1% Clarificarea soseşte însă atunci când el 
aplică efectiv noțiunea de 9vvatóv sau când polemizeazá 
cu adversarii săi. 

Or, observăm la Aristotel, poate cu surprindere, exis- 
tenta nu a unuia singur, ci a mai multor moduri distincte 
de a gândi posibilul. Deocamdată, să deosebim două 
moduri fundamentale: atunci când adversarii sunt me- 
garicii (care, după cum am văzut, negau libertatea, spon- 
taneitatea, erau determinişti şi, la limită, tindeau să 
suprime mişcarea), Aristotel redefineşte în sens meonto- 
logic noțiunea de &vvarov, pe care o aplică „lumii sublu- 
nare“. Dimpotrivă, când se referă la lumea supralunară 
a eternității (când adversarii sunt pitagoricienii şi mai ales 
Platon), Aristotel, paradoxal, revine la un concept destul 
de apropiat de noțiunea megarică „tare“ a posibilului. 

Referindu-ne la prima situație descrisă — aceea a indi- 
vidualului sublunar —, vom spune că acum pentru Aristotel 


între truda necesară şi inactivitate, răgazul „este conceptul fun- 
damental al împlinirii politice a omului“. 

156. Cronologia vieţii lui Diodoros este prea nesigură ca să 
putem şti dacă Aristotel a trăit suficient ca să polemizeze cu un 
Diodoros tânăr (Aristotel moare în 322). 

157. V. Metafizica, V, 12, 1019b: „Aşadar posibilul desemnează, 
într-un sens, aşa cum s-a arătat, ceea ce nu e în mod necesar fals; 
în alt sens, el desemnează ceea ce este adevărat, iar în alt sens, 
ceea ce e cu putinţă să fie adevărat.“ 

posibilul (óvvatóv) este înțeles în sens „bilateral“ 
(Blanche, 68-69): 

„Orice posibilitate este dată împreună cu contrariile 
sale. Într-adevăr, ceea ce nu are posibilitatea să existe nu 
ar putea aparține nici unei existente; dar orice posibilitate 
poate totuşi să nu se actualizeze. Prin urmare, ceea ce e 
posibil poate fie să existe, fie să nu existe. Deci acelaşi lucru 
poate fie să existe, fie să nu existe” (Met., IX, 8, 1050b). 

Aceeaşi teorie apare şi în tratatul Despre Cer, fiind 
aplicată la lucrurile terestre şi perisabile: 

„Ceva are simultan posibilitatea de a şedea şi de a sta 
în picioare, fiindcă, atunci când o are pe prima, o are şi pe a 
doua. Dar asta nu înseamnă că el şi şade, şi stă în picioare 
simultan, ci în momente diferite“ (De Caelo, I, 12, 281b).158 

Aşadar, atunci când vorbim (în acest sens bilateral”) 
despre óuvartóv, înțelegem că, dacă ceva e posibil să fie, 
atunci concomitent şi indisociabil e posibil şi sá nu fie (si 
invers). Prin urmare, posibilul bilateral este diferit atât 
de imposibil (deopotrivă imposibil să fie şi imposibil să 
nu fie) — căci imposibilul nu poate să fie —, cât şi de necesar, 
căci necesarul nu poate să nu fie. În alți termeni, materia 
sau substratul poate primi fie forma propriu-zisă, fie 
forma negativă — privatiunea — şi nici una dintre cele două 
nu decurge cu necesitate din existența materiei şi nu poate 
fi prezisă din simpla existenţă a acesteia din urmă. 

Dimpotrivă, posibilul lui Diodoros Cronos (ca şi cel 
al lui Spinoza mai târziu) era unilateral şi tocmai acest 
lucru făcea ca el să se confunde, de fapt, cu necesarul. 
Într-adevăr, să admitem că ceva — o floare individuală — 


158. Vezi şi în DI, 21b: „se pare că acelaşi lucru poate şi să fie, 
şi să nu fie... Rațiunea este că nici un lucru cu această posibilitate 
nu e în actualizare eternă, încât lui îi va reveni şi negația...“ 

există. E deci posibil ca ea să existe. Potrivit lui Diodoros, 
floarea e şi necesară, aşa cum am arătat, deoarece ea nu 
va mai exista în viitor. Potrivit lui Aristotel însă, dacă e 
posibil ca floarea să existe, e totodată posibil şi ca ea să 
nu existe (să existe privatiunea ei). Atunci, deşi ea există 
în prezent şi nu va mai exista în viitor, ar fi fost totuşi 
posibil să nu existe deloc, de vreme ce posibilitatea exis- 
tentei şi aceea a inexistentei stau continuu laolaltă, ca 
posibilitate bilaterală, şi se despart numai în actualizare. 
Insă ceea ce e posibil să nu existe nu e necesar. Deci floa- 
rea individuală nu e necesară, ci e contingentă.159 

De asemenea, e clar că, deşi e posibil să câştig la 
„6 din 49“, e la fel de posibil şi să nu câştig. Prin urmare, 
celui care spune: „dacă voi juca suficient de mult, voi 
câştiga“ i se poate răspunde că la fel de adevărată sau 
de falsă este şi propoziţia: „oricât de mult voi juca, nu 
voi câştiga“. Într-adevăr, nu există nici un motiv intrinsec 
necesar pentru care prima dintre propoziţii să fie mai 
adevărată la momentul pronunțării sale decât ultima 
(nimic nu împiedică nici să câştig, nici să nu câştig), aşa 
că e imposibil să fiu sigur de adeverirea oricăreia dintre 
ele, indiferent cât de mult timp aş juca. Prin urmare, 
nefiinta ca posibilitate nu devine niciodată în mod nece- 
sar, cu de la sine putere, ființă prin actualizare, ci devine 
astfel numai prin intermediul unei cauze eficiente exter- 
ne. Sau ea se poate actualiza într-un sens şi în urma unei 
întâmplări, a unui pur accident, dar atunci în mod 
indeterminabil şi imprevizibil. În acest sens, spunem că 
ea rămâne o neființă veritabilă (şi nu doar o amânare a 
manifestării ființei, cum o vedea Diodoros) şi, fireşte, o 
neființă secundă, fiindcă, deşi neființă, totuşi este. 


159. In schimb, floarea ca specie e necesară. 

Desigur că teza posibilului bilateral este strâns legată 
de aceea — celebră - a „viitorilor contingenti”, discutată 
în tratatul Despre interpretare, capitolul 9. Aici, unii inter- 
preti cred chiar că Aristotel răspunde direct lui Diodoros 
Cronos şi mai ales unui argument de tipul „Secerăto- 
rului”.1% Chestiunea tratată acolo este cum trebuie inter- 
pretat principiul tertului exclus în cazul unor propoziții 
particulare contradictorii, referitoare la fapte viitoare.!*! 
(Principiul tertului exclus afirmă că propoziția „B se 
spune despre A“ e cu necesitate fie adevărată, fie falsă.) 
De pildă, să considerăm propoziţiile „mâine va ploua la 
Atena“, respectiv „mâine nu va ploua la Atena“. Pentru 
Diodoros — după cum am văzut — una dintre cele două 
propoziţii este dintotdeauna adevărată — altfel spus, con- 
form principiului tertului exclus, în mod necesar una 
dintre ele este din momentul pronunțării adevărată şi 
cealaltă, falsă, chiar dacă noi nu aflăm care anume este ast- 
fel decât în momentul viitor al adeveririi sau falsificării 
respective. 

Pentru Aristotel însă, principiul tertului exclus nu se 
aplică în acest caz fiecărei propoziţii în parte, ci numai pro- 
poziției compuse disjunctive: „mâine sau va ploua, sau nu 
va ploua la Atena“. Abia această propoziție e cu necesitate 
adevărată, iar contradictoria ei („mâine la Atena nu va 
fi nici ploaie, nici fără ploaie“) e falsă în mod necesar. 

Or, e uşor de văzut că această slăbire a principiului 
tertului exclus are loc exact din pricina posibilului bilateral, 
altfel zis, a nefiintei ca posibilitate nerealizată: în măsura 


160. Pentru posibila polemică a lui Aristotel în Despre 
interpretare cu Diodoros Cronos, vezi Zanatta, 237-239. 

161. Este necesar ca propoziţiile să fie particulare. O propoziţie 
universală de tipul „orice floare se va veşteji toamna“ este cu nece- 
sitate falsă sau adevărată. 

în care e posibil să plouă în ziua cutare, în cutare loc, e 
totodată posibil şi să nu plouă; însă cele două posibilități 
contrare (ploaia si privatiunea ploii dintr-o anumită zi şi 
loc) coabitează şi sunt indisociabile, atâta vreme cât ele 
rămân doar posibilități (deci atâta vreme cât ele sunt pro- 
nuntate în prezent pentru viitor). Greşeala lui Diodoros 
ar fi fost aceea — tipic megarică — de a confunda posibilul 
cu actualul şi de a elimina, în mod anti-meontologic, 
nefiinta secundă a posibilului, intelegánd-o ca pe un fel 
de necesitate (ființă) încă nemanifestă. 

Să observăm tot aici că posibilul bilateral caracterizea- 
ză, la Aristotel, şi intelectul nostru omenesc: „el este oare- 
cum în posibilitate obiectele gândirii, dar în actualizare 
el nu este nimic, înainte de a gândi. El este în posibilitate 
ca o tablă pe care nu este scris nimic în actualizare“ — scrie 
Aristotel în tratatul Despre suflet (DA, III, 4, 429b, 32). 
Evident, aşa cum pe tablă se poate scrie sau nu, şi acest 
intelect poate rămâne neființă sau nu, având astfel condi- 
tia unui posibil bilateral, asimilabil funcției materiei. Şi 
chiar atunci când se actualizează ca intelect efectiv, el 
nu-şi pierde dubla posibilitate, putând mai târziu înceta 
să mai fie intelect actualizat, iar „tabla“ poate fi iarăşi 
stearsá.1% Pe de altă parte însă, pentru Aristotel există şi 
un alt intelect, „care le produce pe toate“, care e separat, 
inafectabil, neamestecat cu materia, „fiind actualizare prin 
esenţă (11) ovoia œv Evtoyeta)“. Acesta — intellectus agens 
al medievalilor — acționează asupra primului intelect, 
determinându-l să devină intelect în actualizare, în fe- 
lul în care lumina „face culorile posibile să fie culori în 
actualizare“ (DA, III, 5, 430a,17-18). Or, e clar că pentru 


162. A. Baumgarten (DA, n. 600) notează: „Intelectul rămâne 
în potentá chiar şi în deplina lui actualitate...“ 

intellectus agens, care nu e probabil altceva decât „gân- 
direa care se gândeşte pe sine“ sau Dumnezeu din Meta- 
fizica XII, 9, nu mai există decât o singură alternativă — 
aceea de a fi perpetuu actualizare.!% Aşadar, condiția 
sa modală e posibilul unilateral. Dar vom reveni îndată 
asupra acestei ultime chestiuni. 


3.4. Acum, faptul că, pentru Aristotel, posibilul bila- 
teral nu se actualizează de la sine în mod necesar conduce 
la o consecință metafizică şi cosmologică de prim ordin: 
dată fiind numai existența materiei (aşa cum imaginau 
lucrurile unii presocratici, precum milesienii) — care este 
instantierea posibilităților fizice bilaterale la modul gene- 
ral —, nu se poate concepe apariția de la sine a lumii. Dim- 
potrivă, o asemenea apariţie de la sine se putea deduce 
din logica modală a lui Diodoros Cronos: într-adevăr, să 
presupunem că lumea e posibilă (există materie). Atunci 
lumea fie există în prezent, fie va exista în viitor. Deci, chiar 
dacă ea nu există în prezent, ea va exista în viitor, fără o altă 
intervenție din afară, şi anume în mod necesar. 

O astfel de teză este, pentru Aristotel, inacceptabilă, 
deoarece, pentru el, materia (funcție ipostaziabilă a 
posibilului bilateral), ca neființă secundă, nu poate sin- 
gură da naştere ființei autentice (formei actualizate). lată 
un pasaj decisiv în acest sens (Met., XII, 6, 1071b): 

„Căci este cu putință să existe ceva posibil, dar să nu existe 
încă în realitatea actualizată. Or, dacă lucrurile stau precum 


163. Aristotel stabileşte o distincţie subtilă între „[a fi] în 
actualizare“ (éveoyeia) și „[a fi] actualizare“ (EvEoyeaw): existentele 
supuse posibilului bilateral pot avea parte de prima condiţie, dar 
nu în mod necesar, în timp ce existentele supuse posibilului 
unilateral au parte în mod necesar numai de a doua, pe care, 
desigur, nu o pot părăsi. 

spun teologii care fac lumea să se nască din Noapte, sau 
precum spun filozofii naturii care arată că «toate erau 
laolaltă» [în sensul că toate erau în posibilitate laolaltă], 
apare aceeaşi imposibilitate.14 Într-adevăr, cum se va 
mişca ceva dacă nu va exista o cauză a mişcării în actua- 
lizare? Căci materia nu se mişcă singură pe sine.“ 

De asemenea: 

„Se poate ca ceva aflat în posibilitate (virtualitate) să 
nu se realizeze în actualizare (¿vdéxetou ro ÓÚVA LV Éxov 
un éveoyetv). Nu este de nici un folos [pentru a explica 
existența Universului], prin urmare, dacă admitem exis- 
tenta unor Fiinte eterne, precum fac filozofii care admit 
Ideile [platoniciene], dacă nu va exista în ele un principiu 
capabil să transforme [posibilitatea în actualizare].“ 

Gândul lui Aristotel mi se pare a fi următorul: admi- 
țând că se poate ca lumea sá existe (odată ce este prezentă 
materia), cuvântul „se poate“ presupune neapărat un po- 
sibil bilateral. Prin urmare, luată în sine, lumea posibilă, 
luată ca materie, poate la fel de bine şi să fie efectiv, şi 
să nu fie (sau să fie actualizată privatiunea ei); or, nu există 
nici o necesitate care să ducă mai degrabă într-o direcție 
decât într-alta, căci „materia nu se mişcă singură pe sine“, 
oricât de mult timp i-am da la dispoziție. Pentru a vorbi 
precum Heidegger, nu există nici un motiv imanent lumii 
pentru care „există fiintare, şi nu mai curând Nimic“ 
(Heidegger, Met., 58). Aşadar, dacă ne oprim aici fără să 
mai adăugăm ceva şi constatăm totuşi că lumea există, 
înseamnă că ea există numai din întâmplare (posibilul bila- 
teral se poate realiza într-o direcție sau alta în mod 


164. Formula „toate erau laolaltă“ aparține lui Anaxagoras, 
care, pe de altă parte, admitea existența Intelectului separat. 
Probabil că Anaxagoras nu clarifica felul în care Intelectul crea 
Universul din amestecul initial. Cf. Phd., 97b-d. 

spontan numai din întâmplare, ca atunci când câştig, la 
loto) — ceea ce Aristotel, în cazul lumii, respinge cu hotă- 
râre din motive teologico-metafizice, deoarece el crede 
că lumea există în mod necesar. Pentru a evita deci în- 
tâmplarea, trebuie introdusă o Cauză supremă actualizată 
în mod necesar, Mişcătorul imobil, sau un Dumnezeu 
perepetuu activ, actualizare el însuşi prin esență, care sá fi 
produs în mod necesar numai actualizarea laturii „pozi- 
tive“ (existența) dintre cele două ale posibilului bilateral. 
„Există mai degrabă ceva decât nimic“, după Aristotel, 
fiindcă există un Dumnezeu exterior lumii şi separat de 
aceasta! 


3.5. Putem afirma atunci că Universul în ansamblul său 
(sau „Cerul“, cum îl numeşte uneori Aristotel) va fi supus 
logicii modale a posibilului bilateral? Iată o teză care, în 
pofida celor spuse mai sus, nu e totuşi deloc foarte sigură: 

Într-adevăr, se pare că şi aici întâmpinăm o anumită 
ezitare în viziunea teologică a lui Aristotel. Ştim că, pentru 
el, lumea (Universul în întregul lui, dar şi astrele în particular) 
aparține existentelor eterne, individuale şi etern în actualizare 
(Met., IX, 8, 1050). Or, existența etern actualizată intră în con- 
tradictie cu noțiunea posibilului bilateral, după cum chiar 
Stagiritul o arată în Despre Cer: 

„Ceva are simultan posibilitatea (virtualitatea) de a 
şedea şi de a sta în picioare, fiindcă, atunci când o are 
pe prima, o are şi pe a doua. Dar asta nu înseamnă că el 
şi şade, şi stă în picioare simultan, ci în momente diferite 
(èv 4AAw xgóvw). Însă, dacă ceva are mai multe posi- 
bilitáti (virtualitáti) un timp infinit, nu există «in momente 
diferite», ci [momentele] sunt simultane. Astfel, dacă ceva 
care există un timp infinit poate fi distrus, el ar avea 
posibilitatea să nu existe. Însă, dacă el există un timp 

infinit, să presupunem că se actualizează ceea ce [etern] poate 
să nu fie. Atunci el va exista şi nu va exista simultan în 
actualizare... Orice lucru cu existență eternă este deci în 
mod absolut indestructibil (ănav ga mb Aei öv árAds 
ăpOaorov)” (De Caelo, I, 12, 281b, 15-22). 

Si, la fel, se aratá ulterior si cá Universul este nege- 
nerabil. 

Rezultá evident, din acest pasaj, cá, spre deosebire de 
ceea ce se întâmplă cu existentele terestre şi temporale, 
în cazul existentelor eterne fizice (astrele, ființele simple 
şi ,Cerul”) nu mai există posibil bilateral. Predicatele 
„poate etern să fie“ şi „poate etern să nu fie (sá nu fie nici- 
odată)” nu pot coexista în cazul uneia şi aceleiaşi realități, 
deoarece nimic nu împiedică — s-ar părea — ca ambele să 
se actualizeze în timpul infinit, conducând la o simulta- 
neitate contradictorie a existentelor actualizate. Lucrurile 
ar putea fi formulate şi în modul următor: dacă ar exista 
simultan atât posibilitatea existenței eterne, cât şi aceea 
a inexistentei eterne, una dintre ele va trebui să fie actua- 
lizată. Dar, dacă una este actualizată, ea este actualizată, 
prin ipoteză, de-a lungul întregului timp infinit disponibil. 
Cum s-ar mai putea actualiza şi posibilitatea opusă, de 
vreme ce îi lipseşte timpul necesar? Ar trebui, eventual, 
admis că această posibilitate opusă există, dar că nu se 
va actualiza niciodată în mod necesar. Această concluzie 
este însă inacceptabilă în cazul posibilului bilateral, care 
presupune — după cum ştim — că oricare dintre cele două 
posibilități s-ar putea actualiza la un moment dat. Aşadar, 
posibilitatea opusă trebuie eliminată. 

Prin urmare, Aristotel revine la teoria megarică a 
posibilului unilateral: posibilitatea de a exista permanent 
exclude posibilitatea de a nu exista (niciodată sau uneori) 
(Zanatta, 238). (Evident, în raport cu definiţia lui Diodoros, 

e un posibil unilateral simplificat. Nu mai vorbim despre 
„ceea ce este, sau va fi“, ci despre „ceea ce este întot- 
deauna“.) Acelaşi lucru e valabil, fireşte, şi în cazul lui 
„intellectus agens”, al „gândirii care se gândeşte pe sine” 
şi care, cum am văzut, nu este „în actualizare“ — din care 
ar putea eventual ieşi —, ci este chiar „actualizare“. 
Concluzia imediată este că eternul, dacă e posibil, există 
cu necesitate — ceea ce, desigur, este din nou în spiritul 
teoriei lui Diodoros, sau chiar al teoriei megarice „tari“ 
a posibilului unilateral, chiar dacă aplicate în domeniul 
existentelor individuale eterne, şi nu în al celor perisabile.!% 

Aristotel spunea însă ceva destul de diferit în Metafizica, 
XII, 6: aşa cum am constatat, acolo posibilitatea ca lumea 
ca totalitate să existe şi posibilitatea ca lumea să nu existe 
deloc erau date simultan — ceea ce implica, pe de o parte, 
posibilul bilateral, pe de alta, o Fiinţă supremă actualizată 
permanent (sau mai exact actualizare perpetuă prin esența 
sa), dincolo de Universul fizic, care să aducă şi să păstreze 
cu necesitate Universul fizic în ființă. De fapt, sub raportul 
posibilului bilateral, nu există nici o imposibilitate ca un 
existent fizic care nu piere să conţină totuşi şi posibilitatea 
pieirii sale, cu condiția să se postuleze existența unei puteri 
infinite meta-fizice, etern active şi exterioare lucrului res- 
pectiv, care să împiedice permanent actualizarea posi- 
bilităţii „negative“. Altfel spus, aproximativ în modul în 
care Platon vedea lucrurile în Timaios, era nevoie de un 
Dumnezeu care, prin continua sa intervenție, să împiedice 


165. Cu aceasta, suntem foarte aproape de „argumentul on- 
tologic“: simpla posibilitate a existenței divine îi implică existența, 
sau îi exclude nefiintarea, ceea ce înseamnă includerea existenței 
în esenţă. Se ştie însă că, pentru ființele terestre, dar numai pentru 
ele, Aristotel exclude posibilitatea ca existenţa să fie un predicat 
al esenței. 

ca lucrul capabil să piară, dar capabil şi să nu piară să 
piară totuşi la un moment dat (Tim., 41a-b).1% 
Contradictia dintre cele douá locuri nu este strict 
logicá, ci tine de viziune teologicá: ín realitate, Aristotel 
vorbeşte în Despre Cer (De Caelo, I, 12) despre ceea ce 
„poate să existe etern sau întotdeauna“ (respectiv „poate 
etern să nu existe“) şi afirmă că „nu este cu putință ca 
unul şi acelaşi lucru să poată şi întotdeauna să fie, şi 
întotdeauna să nu fie (să nu fie niciodată)“. Se înțelege că 
în acest caz posibilul bilateral este exclus, dacă într-adevăr 
lucrurile cereşti trebuie lăsate singure, fără intervenţia demi- 
urgică, despre care nu ni se spune aici nimic. Dimpotrivă, 
în Metafizica, XII, 6, deşi se referă tot la Univers în an- 
samblul său şi la cosmogonie, Aristotel vorbeşte despre 
ceea ce poate să existe sau poate să nu existe — neadăugând 
însă şi calificarea esenţială „etern“ sau „întotdeauna“ 
(ei), ba chiar sugerând o existenţă limitată în timp — fie 
şi numai într-o singură direcţie a timpului. (Precum în 
Timaios, universul putea să nu existe până la momentul x 
şi apoi, prin voința Demiurgului, să existe de la acesta 
un timp infinit în continuare. Ambele posibilități s-ar 
actualiza un timp infinit, dar nu neapărat „în întregul 
timp“ infinit.)17 Ce alt sens poate avea fraza citată mai 


166. Universul e etern în ambele situații, dar nu în acelaşi mod: 
într-un caz, astrele şi Cerul sunt o Fiinţă — „al cincilea corp” (De 
Caelo, I, 2, 269b) — care nu poate pieri; în celălalt, ele sunt eterne 
deoarece există Dumnezeu — Mişcătorul imobil —, iar ele depind 
de el. 

167. Să presupunem că Universul există la un anumit mo- 
ment T. El are posibilitatea bilaterală atât să existe, cât şi să nu 
existe. Dumnezeu decide să-l menţină în existenţă - actualizând 
posibilitatea existenței — intervalul i. La momentul T+i decide din 
nou să-l mai menţină în existenţă şi pe durata intervalului j. La 
momentul T+i+j va lua din nou o decizie similară. Lumea poate 

sus „se poate să existe ceva posibil (virtual), dar să nu 
existe încă în realitatea actualizată”? 

Pentru a fi mai precişi, să notăm că propoziția modală 
„poate să existe etern“ conține o ambiguitate semantică: 
într-un sens, înțelegem prin ea „posibilitatea existenței 
eterne“ (ceva are posibilitatea existenței permanente)!*, 
ceea ce conduce la posibilul unilateral, căci actualizarea 
respectivă e existența permanentă. În celălalt caz, inte- 
legem „posibilitatea eternă a existenţei“ (ceva — o materie — 
păstrează permanent posibilitatea de a exista actualizat, 
dar nu o are şi pe aceea de a exista permanent actuali- 
zat) — ceea ce cheamă posibilul bilateral. În acest din urmă 
caz, numai prezența posibilității e eternă şi permanentă, 
nu şi actualizarea ei, care rămâne contingentá — limitată 
în timp sau nu. 

Mai departe, în aceeaşi carte a Metafizicii, Aristotel 
adaugă următoarele, pentru a explica existența Univer- 
sului: „Trebuie, aşadar, sá existe un astfel de principiu 
a cărui ființă să fie actualizarea“ (Met., XII, 6, 1071b). 
Dumnezeu - căci despre El este vorba — nu e o existență 
în actualizare, ci e chiar actualizare pură, la fel ca şi intellectus 
agens, prin natură lipsit de posibilul bilateral (căci El nu 
poate să nu fie); de asemenea, El este „un principiu de 
care atârnă Cerul şi Natura“ (Met., XII, 7, 1072b). (Fără 
Dumnezeu, atât Cerul, cât şi întregul Univers fizic ar 
rămâne sau ar deveni simple posibilități nerealizate.) 
Eroarea „teologilor“ şi a „filozofilor naturii“, despre care 


deci exista etern, dar nu fiindcă e necesar acest lucru, ci fiindcă 
Dumnezeu o vrea. 

168. Evident că „posibilitatea existenței permanente“ presu- 
pune „posibilitatea permanentă a existenței permanente“, în timp 
ce „posibilitatea permanentă a existenţei“ nu presupune „posibi- 
litatea permanentă a existenței permanente“. 

vorbeşte în continuare Aristotel, este că, postulând exis- 
tenta materiei (adică a nefiintei ca posibilitate nerealizatá), 
ei consideră că din ea va apărea cu necesitate lumea, fără 
un alt ajutor (Met., XII, 7, 1072b). Dar această presupu- 
nere — insistă Aristotel — este falsă, căci posibilitatea nu se 
actualizează de la sine. („Materia nu se mişcă singură pe 
sine“; Met., XII, 6, 1071b). 

Aşa este — vom spune noi —, dar numai dacă posi- 
bilitatea este gândită în termenii posibilului bilateral! Or, 
în acest ultim caz, existența lumii fizice văzute ca totalitate 
nu este eternă în mod necesar. 

Pe de altă parte, dacă se admite eternitatea Universului 
în mod necesar, ca în urma demonstrației din Despre Cer, 
L 12, intrăm pe teritoriul posibilului unilateral: posibi- 
litatea şi realitatea existenţei eterne a lumii — odată admi- 
se — devin necesitate, de vreme ce posibilitatea inexistentei 
ei eterne este exclusă, ¡ar nefiinta secundă, în acest caz, este 
suprimată. Numai că acum divinitatea ca actualizare pură, 
şi nu aflată în actualizare, nu mai are rost pentru a se expli- 
ca existența eternă a unui univers fizic nu doar posibil, 
ci şi necesar. 

În rezumat, avem alternativa teologică următoare: fie 
lumea fizică ca totalitate este cu necesitate eternă, sau, 
poate mai exact, în afara timpului!% (ceea ce decurge din 
aplicarea în cazul ei a posibilului unilateral, aşa cum se 
întâmplă în Despre Cer), dar atunci, fiind cu neputinţă ca 
ea să nu existe, nu mai e nevoie de Mişcătorul imobil care 
e prin esență perpetuă actualizare (Dumnezeu) pentru 


169. Schopenhauer: „Timpul poate fi definit şi ca posibilitatea 
unor determinatii opuse ale aceluiaşi lucru“ (Despre împătrita 
rădăcină a principiului rațiunii suficiente, trad. rom. Humanitas, 
Bucureşti, 2008, 52, cap. 18). Aşadar, numai posibilul bilateral se 
află cu adevărat în timp. 

a o aduce la fiintare. Fie, dacă dorim să aibă utilitate si 
sens Dumnezeu, ca principiu suprem „de care atârnă 
Cerul şi Natura“, lumea fizică în ansamblu (inclusiv şi 
în mod individual astrele) va fi creată (chiar dacă, even- 
tual, în afara timpului) şi deci ea ar putea fie să existe, 
fie să nu existe, ba poate chiar să existe un timp infinit 
în viitor, dar nu în mod necesar astfel, fiind guvernată 
prin urmare de un posibil bilateral, la fel ca lucrurile 
individuale şi perisabile de pe pământ. Cele două ipoteze 
sunt incompatibile. 

În termeni istorico-filozofici: sau Diodoros Cronos, sau 
Platon din Timaios (Tim., 41b).70 În termeni meontologici: 
fără neființă secundă în lume, Dumnezeu e inutil! 

Să lăsăm totuşi deoparte chestiunea destul de spi- 
noasă, aşa cum se vede, a tipului de logică modală care, 
după Aristotel, trebuie aplicată atât Universului ca tota- 
litate, cât şi astrelor, şi evidenta sa ezitare, nu numai logi- 
că, ci şi teologică. Dacă, atunci, ne referim numai la 
Dumnezeu (şi, poate, şi la celelalte „motoare imobile“ ale 
sferelor planetare), constatăm că, orice ar fi, aici indiscutabil 
funcționează numai posibilul unilateral, ba chiar identitatea 
megarică „tare“ dintre posibil, real şi necesar. Or, cum 
ştim bine că nefiinta exprimată de posibilul unilateral este 
în realitate o falsă neființă, putem conchide că logica modală 
asumată de Aristotel şi care are ca obiect cel puțin divinul 
şi cel mult divinul plus Universul în totalitate cu astrele 
este anti-meontologică şi megarică — adică identică în spiritul 
ei cu aceea a adversarilor săi! 


170. Tim., 41b. Pierre Aubenque remarcă cu justeţe în legătură 
cu critica lui Aristotel adusă megaricilor că aceştia „fac teologie 
în afara scopului [pe care şi-l propuseserá]” — adică, am spune noi, 
aduc „pe pământ” logica modală valabilă numai „în Cer” 
(Aubenque, 352). 

3.6. Să mai precizăm şi că, încă din Antichitate, nu a 
existat un consens asupra a ceea ce filozoful înțelege, în 
pasajul din Despre Cer, I, 9, ultimul paragraf, prin „existen- 
tele de Acolo (táxel), care nu se află în mod natural 
într-un singur loc, pe care nici timpul nu le face să îmbă- 
trânească, la care nu există nici un fel de schimbare — 
pentru vreuna dintre cele dispuse dincolo de mişcarea 
de revoluţie cea mai exterioará...”. După Alexandru din 
Aphrodisias, Aristotel se referă aici la sfera stelelor fixe; 
pentru Simplicius, este vorba despre primum movens 
(Dumnezeu) şi, în general, despre ființele metafizice, 
simple (fără materie). 

Or, în primul caz, Universul va fi autonom în ansam- 
blul său, iar partea lui superioară (Cerul), alcătuită, după 
cum afirmă filozoful, din „al cincilea element“ („eterul“) 
şi supunându-se logicii posibilului unilateral, va fi în ac- 
tualizare perpetuă (cel puţin sub raportul Fiintei, deşi nu 
şi al locului). In acest caz însă, rămâne deschisă întrebarea 
de mai sus: care mai poate fi utilitatea lui Dumnezeu? 
Altfel spus, dacă astrele nu pot îmbătrâni (şi la fel Uni- 
versul în ansamblul său), de ce mai este nevoie de un 
Mişcător imobil care să le mențină în viață şi în mişcarea 
lor de rotaţie eternă necesară? (De Caelo, I, 2, 269a)!71 

În celălalt caz, mai aproape desigur de viziunea lui 
Platon - nu întâmplător această interpretare a fost adop- 
tată de neoplatonicieni —, logica posibilului unilateral este 
restrânsă numai la existentele metafizice, altfel spus la 
Dumnezeu. Astrele şi Universul în ansamblu, deşi eter- 
ne, ar fi atunci supuse logicii posibilului bilateral şi nu 
ar mai fi alcătuite din „al cincilea corp“ („eterul“), despre 


171. „Este necesar să existe un corp simplu căruia îi revine să 
se deplaseze circular potrivit cu natura sa.“ 

care, de altminteri, Aristotel păstrează în mod foarte 
semnificativ tăcerea în Metafizica, XII. Ele ar putea deci, 
ca principiu, fie să existe, fie să nu existe şi, atunci, faptul 
că există şi încă etern şi se mişcă etern conform unor 
mişcări circulare şi uniforme se datorează acțiunii per- 
petue a lui Dumnezeu (Mişcătorul imobil). 

În sfârşit, chiar dacă nu suntem foarte siguri privitor 
la cronologia diferitelor pasaje din Despre Cer, I-II, şi din 
Metafizica, XII, putem bănui că Aristotel şi-a modificat sau 
nuantat, în timp, viziunea asupra aplicabilitátii posibi- 
lului unilateral, fără însă să facă explicită această schimbare: 
logica modală megarică a început prin a fi validă atât 
în cazul astrelor (alcătuite din „al cincilea corp”), cât şi 
al Universului ca totalitate, dar apoi se pare că a fost 
restrânsă numai la existenţa lui Dumnezeu (sau în general 
a „mişcătoarelor imobile“ ale sferelor planetare), toate 
acestea —Fiinte fără materie. E probabil că Despre Cer (unde 
se vorbeşte despre „al cincilea corp“) precedă în timp — 
după cum cred mai toți interpreții moderni — Cartea a 
XII-a a Metafizicii şi în special capitolul 8 al acesteia, unde 
Aristotel expune pe scurt şi completează teoriile de astro- 
nomie matematică ale lui Eudoxos din Cnidos şi Callippos 
din Cyzicos (Arnim, 1969). În orice caz, dacă eternitatea 
Universului nu vine de la sine, ea nu poate fi demonstrată 
cu metoda logică din Despre Cer, I, 12, ci e perpetuu „acti- 
vatá” de divinitate, într-o modalitate nu foarte diferită 
de aceea sugerată de Platon în Timaios, pe care totuşi 
Aristotel îl combate atât în Despre Cer, cât şi în Metafizica. 
Altminteri — cum am spus deja — Dumnezeu, fără să fie 
imposibil, pare a nu mai avea nici un rost intrinsec în 
guvernarea sau înființarea unui Univers care, oricum, 
există etern în mod necesar. 

3.7. Dacă posibilul unilateral este ceea ce sfârşeşte prin 
a se actualiza cu necesitate — să-l numim „posibilul unila- 
teral pozitiv“ —, ne putem întreba, în continuare, dacă 
Aristotel nu întrevede şi un fel de „posibil unilateral 
privativ”, care nu se realizează cu necesitate niciodată. La 
prima vedere, Aristotel respinge o asemenea teorie, destul 
de bizară, ce-i drept. În Metafizica, IX, capitolul 4, Aristotel 
îi critică pe unii filozofi pentru faptul de a fi admis un 
astfel de posibil unilateral privativ: 

„Nu e cu putinţă să fie adevărat de spus că ceva este 
posibil, dar că nu va exista [în mod necesar] niciodată... De 
pildă, se întâmplă aceasta dacă cineva ar spune că e 
posibil ca diagonala pătratului să fie comensurabilă cu 
latura, dar că, totuşi, ea nu va fi niciodată comensura- 
bilă..., asta fiindcă — spune acela — nimic nu opreşte ca 
ceva care este posibil fie să existe, fie să devină, totuşi să 
nu existe nici în prezent, nici în viitor“ (Met., LX, 4, 1047b). 

Recunoaştem în acest posibil unilateral privativ con- 
tradictoriul (nu contrariul) tezei lui Diodoros: ceva e decla- 
rat posibil, deşi nici nu este, nici nu va fi niciodată. 
(Contrariul propoziției „sau este, sau va fi“ este propoziția 
„sau nu este, sau nu va fi“. Acesta din urmă este de fapt 
un „posibil unilateral negativ“, şi nu privativ.) Dacă posi- 
bilul lui Diodoros tindea să se identifice cu necesarul, 
posibilul unilateral privativ pare a se identifica cu imposi- 
bilul, scoțându-l pe acesta din joc ca modalitate autono- 
mă. În cazul posibilului pozitiv, posibilul nu putea să nu 
se realizeze; în cel de-al doilea, posibilul nu se va realiza 
cu necesitate niciodată, ceea ce pare a conduce la contra- 
dictie: posibilul devine imposibil. Însă Aristotel îi critică pe 
cei care admit acest „posibil privativ”, tocmai deoarece 
ei susțin că „nimic nu e imposibil“, nici măcar comen- 
surabilitatea diagonalei cu latura, chiar dacă ea nu se va 
realiza niciodată. 

Cu toate că Aristotel nu îi numeşte pe filozofii respec- 
tivi, se admite de obicei că referința sa sunt tot megaricii, 
despre care filozoful vorbise ceva mai înainte, în capitolul 
3 al cărţii IX a Metafizicii. E posibil. De asemenea, în capi- 
tolul 4 ar putea fi vorba şi despre unii sofişti, influențați 
mai ales de viziunea relativistă şi senzualistă a lui Prota- 
goras. Într-adevăr, a declara că ceva poate fi, chiar dacă 
realizarea sa nu va veni cu siguranță niciodată, înseamnă 
a suprima deopotrivă imposibilul şi necesarul — prin 
urmare, a suprima orice demonstraţie de tip matematic 
şi ştiinţific (exemplul cu comensurabilitatea diagonalei 
e relevant). Aceasta revine, în fond, la a nega existența unei 
esențe stabile a lucrurilor, care determină că e imposibil 
ca acestea să fie altfel decât sunt. Or, ştim bine că tocmai 
Protagoras şi şcoala lui negau existența esentelor, a unui 
„nucleu“ dur permanent în firea lucrurilor şi considerau 
că totul e context şi relație. Mai mult, se pare că Prota- 
goras — deoarece identifica ştiinţa cu senzaţia — nega va- 
loarea constrângătoare a demonstrațiilor geometrice si, 
în general, a ştiinţei (Met., III, 2, 998a). 

Pe de altă parte, am văzut că posibilul unilateral pozitiv, 
deşi e absent în lumea sublunară, există, sub o anumită 
formă — de caz-limită —, în cea supralunará, sau, cel puțin, 
trebuie cu siguranţă atribuit divinității. Întrebarea se pune, 
atunci, dacă Aristotel recunoaşte totuşi şi pentru posibilul 
unilateral privativ o anumită realitate. Chestiunea e cu atât 
mai semnificativă, cu cât, în acest caz, spre deosebire de 
celălalt, discutăm despre o veritabilă neființă, incapabilă 
să devină ființă chiar şi numai printr-un impuls exterior, asa 
cum era totuşi cazul posibilului bilateral. Oare există „un- 
deva“ această neființă, sau rămâne ea, pentru Aristotel, 
numai o construcție sofistică, eronată, respinsă fără drept 
de apel? 

Din nou paradoxal, răspunsul este afirmativ: Aristotel 
regăseşte în realitate, tot însă ca un caz-limită în cadrul 
acesteia, două posibiluri (înrudite) care nu se actualizează 
niciodată: infinitul şi vidul (Brentano, 125). 

Câteva vorbe despre infinit vor fi aici suficiente (ratio- 
namentul despre vid e asemănător): 

„Infinitul — spune Aristotel (Met., IX, 6, 1048b) - nu 
se află în posibilitate precum ceva care urmează să fie 
autonom prin actualizare, ci doar prin gândire. Căci faptul 
că diviziunea [unei distanțe] nu se epuizează determină 
ca această activitate să rămână o existență posibilă, dar 
sá nu fie o existență autonomă [actualizatá].” 

Aceeaşi idee este reluată în cartea a III-a a Fizicii (Phys., 
III, 6, 206a), ca şi într-un capitol rezumativ al acestei părți 
din Metafizica, XI (Met., XI, 10, 1066b)!72. De pildă, în 
Fizica, Stagiritul spune că, spre deosebire de statuia care 
se află în posibilitate în bronz, dar care se poate actua- 
liza şi deveni statuie reală dacă intervine sculptorul, 
infinitul este întotdeauna într-un posibil neactualizat: „infi- 
nitul este precum ziua sau lupta, deoarece devine mereu 
altul“ (Phys., III, 6, 206a). lar în Metafizica, XI, 10, Aristotel 
spunelimpede că „infinitul nu poate exista în actualizare“ 
şi că „nu există infinit actualizat în lucrurile sensibile“. 
Aşadar, nu există nici corp infinit (aşa cum nu există nici 
vid, absenţă totală a corpului). În fine, să notăm că, în 
Despre interpretare, distingând posibilul bilateral de cele 
două tipuri ale posibilului unilateral, Aristotel afirmă că: 

„Există realități care sunt actualități fără posibilitate, 
precum Fiintele prime, altele sunt realități cu posibilitate, 
care prin natură sunt anterioare [posibilității], dar crono- 
logic sunt posterioare [aceleia]; însă există şi realități care 


172. „Infinitul nu poate exista în actualizare...“ 

nu sunt actualizări niciodată, ci sunt numai posibilități 
[nerealizate] (ta d¿ ovătnore ¿véoyeaí eioiv, AM 
duváperc u6vov)“ (DI, 23a, 23-26). 

Or, cum ín acest ultim caz nu poate fi vorba despre 
materie, care nu este niciodatá non-actualizabilá, putem 
sá presupunem cá Stagiritul (desi nu explicit) se referá 
la infinitul de diviziune si la vid. Simetria dintre posibi- 
lul unilateral pozitiv şi cel privativ este aici frapantá.”? 

Prin urmare, noi putem sá ne reprezentăm în gândire 
diviziunea la infinit a unei mărimi (ca şi însumarea la 
infinit a unei unități adăugate mereu altei unități), dar 
nu putem niciodată să parcurgem efectiv numărul infi- 
nit de paşi necesari ai acestei diviziuni sau însumări. 
Putem doar adăuga mereu, în minte, un alt pas la cei deja 
existenţi, fără a ajunge prin aceasta mai aproape de 
actualizarea infinitului. Aşadar, actualizarea infinitului 
e imposibilă. Într-un anume sens, infinitul, deşi posibil, nu 
este şi nu va fi cu necesitate niciodată. lar într-un pasaj din 
Despre generare şi nimicire, Aristotel arată că simpla presu- 
punere că orice corp este complet divizibil în posibilitate, 
dar indivizibil în actualizare poate duce la concomitenta 
a două actualizări (ceea ce reaminteşte, desigur, de cazul 
simetric studiat din Despre Cer). Trebuie deci admis că 
acest posibil nu este bilateral, ci unilateral privativ, adică 
unul carenu se actualizează niciodată. Într-adevăr — spu- 
ne el —, să presupunem că acest corp indivizibil în actua- 


173. În GC, II, 9, 335b, Aristotel distinge, fără a exemplifica, 
între existentele eterne şi cele contingente. Primele, la rândul lor, 
pot fi cele care există prin necesitate, cât şi cele care prin necesitate 
nu pot exista. Evident, poate fi vorba aici şi de contradicţiile logice 
şi matematice, dar cred că Aristotel se referă şi aici la posibilul 
unilateral privativ. 

actualiza această ultimă posibilitate. Or, este cu neputinţă 
ca, „în acelaşi timp, corpul să fie în actualizare ambe- 
le — indivizibil şi divizat —, ci el va fi [efectiv] divizat în 
orice punct [al sáu]” (GC, I, 2, 316b, 20-24). Rezultă că 
presupunerea este greşită: infinitul de diviziune, deşi 
posibil, în sensul că diviziunea nu se poate opri nicăieri, 
nu se actualizează niciodată. 

Iar acelaşi lucru se poate spune şi despre vid.”* 

Se ştie că Aristotel a utilizat ideea unui infinit posibil 
şi niciodată actualizat sau actualizabil — adică a unei ne- 
fiinţe în posibilitate care rămâne întotdeauna astfel — pen- 
tru a combate argumentele anti-meontologice ale lui 
Zenon din Elea împotriva mişcării şi divizibilitátii. Zenon 
greşeşte — spune Aristotel — deoarece crede că o distanță 
finită nu poate fi parcursă într-un timp finit, pentru că 
ea se divide într-un număr infinit de puncte, care trebuie 
parcurse unul după altul, aşadar — s-ar părea — într-un 
timp infinit. Dar şi timpul finit în care un mobil parcurge 
distanța se poate divide într-un număr infinit de mo- 
mente, numai că diviziunea completă — pas cu pas — atât a 
timpului, cât şi a spațiului finit rămâne o simplă posibilitate, 
niciodată actualizată în fapt, ci doar imaginată ca un „expe- 
riment mental“. Infinitul rămâne întotdeauna un posi- 
bil care nu poate trece în actualizare, chiar dacă noi 
încercăm, cu mintea, să ne reprezentăm această trecere 
(Phys., VI, 239b). 

E semnificativ faptul că argumentelor anti-meonto- 
logice ale lui Zenon atât Leucip, cât şi Aristotel — pentru 
a explica mişcarea — le opun câte o neființă secundă, asociată 


174. În acest caz, ar trebui golit complet un spațiu finit, ceea 
ce de asemenea ar presupune un număr infinit de paşi de parcurs. 

cumva ideii de infinit: în cazul lui Leucip (şi Democrit) 
aceasta este vidul infinit; la Aristotel, avem ceea ce am 
numit posibilul unilateral privativ — infinitul de diviziune. 
Deosebirea esențială dintre cele două abordări mi se pare 
a fi aceea că, în timp ce la Leucip şi Democrit vidul este — 
aşa cum am văzut — o existenţă în sine, ipostaziatá (iden- 
tificabilă cu spațiul absolut infinit) şi, desigur, pe deplin 
actualizată, la Aristotel infinitul e numai o proprietate ce 
ar putea fi atribuită corpurilor şi distanțelor, fără a putea 
fi ipostaziat în nici un fel. Mai mult, deşi posibil în repre- 
zentare, el nu este niciodată actualizabil, nu devine nici- 
odată realitate (nu există corp infinit, iar spaţiul infinit, 
ca şi spațiul vid sunt numai abstractiuni ale geometrilor, 
fără conţinut fizic), rămânând doar o posibilitate niciodată 
realizată, un fel de ficțiune logică. 


4.1. Aristotel face deci concesii adversarilor: am văzut 
că, polemizând cu megaricii şi cu unii sofişti, el le concede 
tacit acestora anumite domenii-limită de aplicare a logi- 
cilor lor modale, bazate pe variante ale posibilului unila- 
teral — ființele simple sau divinitatea, respectiv infinitul 
şi vidul. În schimb, pentru domeniul „central“ al exis- 
tentelor individuale şi mărginite, singura logică modală 
aplicabilă rămâne aceea care pune în joc posibilul bila- 
teral. Simplificând puţin şi lăsând deoparte acum infinitul 
şi vidul, să spunem că Aristotel admite anti-meontologia ca 
pe un caz-limită asociat predilect domeniului divinității (posi- 
bilul unilateral pozitiv nu este neființă autentică), rezer- 
vând pentru pământ şi ființele terestre logica modală 
meontologică. 

Or, iată că acest tip de concesie făcută tezei anti-meon- 
tologice a adversarilor, căreia i se repartizează domenii 
restrânse şi extreme de validitate, se întâlneşte nu numai 

în chestiunile legate de nefiinta ca posibil. Mai regăsim 
o concesie întru totul similară privitoare la o altă specie 
de neființă dintre cele enumerate de Aristotel — neftinta 
ca fals. 

Ne reamintim de teoria profund anti-meontologică a 
lui Antisthenes, discipolul lui Socrate şi întemeietorul şco- 
lii cinice, teorie profesatá, de altminteri, de mai multi so- 
fişti, precum cei descrişi de Platon în dialogul Euthydemos: 

„Argumentul acesta vrea să spună că nu e cu putință 
să vorbeşti fals; despre asta e vorba, nu? Şi că fie, dacă 
vorbeşti, vorbeşti adevărat, fie nu vorbeşti“ (Euthyd., 286c). 

Aşadar, deoarece se declară că nefiinta nu este, iar falsul 
înseamnă exprimarea nefiintei, falsul este indicibil şi de 
fapt inexistent. A vorbi cu sens înseamnă doar a pronunța 
adevărul, altfel spus a aplica lucrului respectiv „enunţul 
propriu“, singurul care îl defineşte şi îl descrie adecvat. 
Or, dacă enunţul nu este cel propriu, el este pur şi simplu 
tăcere „gălăgioasă“, adică ceva care nu poate fi considerat 
un enunț. Opoziția principală nu mai este deci între 
discursul adevărat şi cel fals, ci între discursul adevărat 
şi tăcere sau vorbirea fără sens. Pe de altă parte, dacă 
gândirea falsă părea a fi expresia unei gândiri inadecvate, 
dar totuşi a unei gândiri, vorbirea fără sens e rezultatul 
unei eclipse a gândirii. Prin urmare „nu-i posibil să con- 
trazici“ — cum susținea Antisthenes — deoarece contra- 
dictia ia naştere numai între adevăr şi fals şi deoarece nu-i 
posibil să înşeli sau sá te înşeli, cu condiția să vorbeşti 
cu sens. Asertiunea sau judecata este, la Antisthenes, 
unilaterală (Euthyd., 286a). 

Aristotel critică aspru concepția lui Antisthenes pe care 
o consideră chiar susținută în chip „prostesc“ (eUN8ws). 
Mai întâi — zice el — există enunţ fals atunci „când enunţul 
se referă la alt lucru decât la lucrul pentru care el constituie 


246 O ISTORIE A NEFIINȚEI ÎN FILOZOFIA GREACĂ 


un enunț adevărat. De exemplu, enunţul ce defineşte 
cercul este fals când e aplicat triunghiului“ (Met., V, 29, 
1024b). Desigur, într-un anume sens, se poate vorbi 
despre „enunţul propriu“ unic al unui lucru, dar numai 
în sensul în care acesta ar exprima esența (quidditatea) lu- 
crului. (De exemplu, „omul e un animal rational”.) Acest 
enunț, aplicat lucrului, este întotdeauna adevărat, în timp 
ce alte enunturi aplicate aceluiaşi subiect pot fi, după caz 
şi moment, şi adevărate, şi false. (De pildă, enunţul „omul 
doarme”.) Ideea principală aici este că falsul-nefiintá, la 
fel ca şi adevărul, rezultă în urma unei gândiri; el nu e 
pur şi simplu absenţă a gândirii sau eclipsă a sensului, 
ci inadecvare a acestora la realitate. În fapt, nu e nimic 
absurd — mai spune el — să avem opinii asupra nefiintei; 
„Căci opinia despre ea nu este că [ceva] este, ci că nu este“ 
(DI, 11, 21a).175 

Toate aceste critici sunt, desigur, rezultatul teoriei 
adevárului-corespondentá, plasată ferm de Aristotel în 
centrul filozofiei şi logicii sale: orice enunț elementar 
asertoric (Anobavotg) este constituit din asocierea sau 
disocierea unui subiect şi a unui predicat: „astfel că spune 
adevărul cel care gândeşte disociate un subiect şi un 
predicat care sunt disociate [în realitate] sau cel care le 
gândeşte asociate pe cele care sunt asociate. Spune falsul 
cel care declară lucrurile invers decât sunt“ (Met. IX, 10, 
1051b; DI, 6, 17a). Lucrurile sunt alcătuite prin unirea 
dintre un subiect şi proprietăți (care pot fi considerate 
formă). Analog, discursul e alcătuit din asocierea sau 
disocierea unui subiect logic şi a unui predicat logic. 
Or, asocierea sau disocierea în discurs pot, sau nu, co- 
respunde realității faptelor. 


175. Nefiinta există totuşi, într-un anumit fel, şi anume ca obiect 
mental. 

Falsul exprimă deci inexistența unei corespondențe, 
sau, mai bine, formulează o corespondență zero, fie că dis- 
cursul este afirmativ sau negativ. În acest sens, falsul 
poate fi desemnat ca neființă — ceva al cărui conținut nu 
este —, dar, desigur, este vorba despre o neființă secundă, 
care totuşi este, deoarece chiar o corespondenţă zero este, 
într-un fel, o corespondenţă, aşa cum privatiunea de formă 
era totuşi, într-un fel, formă. Pe de altă parte, ca şi ade- 
vărul, falsul — insistă Aristotel — nu se află în lucruri, ci 
în relația dintre minte şi realitate. Prin analogie, am putea 
numi teoria adevárului-corespondentá şi teoria , asertiu- 
nii bilaterale“, deoarece despre un subiect putem face 
asertiuni fie adevărate, fie false. 

În acest moment, trebuie să notăm că, deşi teoria aser- 
tiunii bilaterale e dominantă la Aristotel şi că pe ea se 
întemeiază, de altfel, toate lucrările sale de logică şi de 
ştiinţă, cu toate acestea ea nu este unica (tot asa cum teoria 
posibilului bilateral nu era singura sa teorie asupra posi- 
bilului). Într-adevăr, în cartea a IX-a a Metafizicii, după 
ce formulează, susține şi exemplifică această teorie, 
Aristotel se întreabă care este statutul adevărului şi al 
falsului când ne referim la entitățile simple (ră ACÚVBETO), 
care nu sunt compuse prin alăturarea unor proprietăți 
la un subiect. El arată că, în aceste situaţii, „adevăr“ are 
alt sens decât în cele în care era valabilă teoria asertiunii 
bilaterale, deoarece aici şi noțiunea de ființă este diferită. 

Heidegger credea că regăseşte chiar în aceste pasaje 
locul „unde gândirea aristotelică despre ființa fiintárii 
atinge punctul culminant“ — iar asta fiindcă filozoful ger- 
man voia să regăsească aici modul originar, arhaic, de a 
gândi adevărul (ă-AnOeia) ca „stare-de-neascundere“ 
(Unverborgenheit), mod „uitat“ aproape deja la Platon, dar 
şi la Aristotel de cele mai multe ori, în favoarea teoriei 

adevárului-corespondentá (Heidegger, Pl., 197). Numai 
cá Heidegger trecea cu vederea, poate, faptul cá la Aris- 
totel cele două teorii asupra adevărului nu sunt con- 
curente, ci disjuncte, deoarece filozoful le-a repartizat 
domenii complementare de validitate. 

Dar despre ce anume este vorba în cazul entităților 
simple? Mi se pare evident că Aristotel se referă la Dum- 
nezeu şi, în general, la Fiintele divine, lipsite de materie 
(sau de virtualitate/posibilitate), aflate într-o eternă actua- 
lizare, sau, mai bine, fiind prin esenţă actualizare; de 
asemenea, e plauzibil ca el să aibă în vedere şi unele 
noțiuni primare, inanalizabile. Or, în acest caz, discursul 
nu are cum uni sau dezuni un subiect şi un predicat, de 
vreme ce nici realitatea nu constă într-o asociere dintre 
un subiect şi predicate (proprietăţi): 

„Adevărul sau falsul constau aici: pe de o parte, 
adevărul — în a atinge şi a pronunţa [ființa] (într-adevăr, 
afirmaţia şi pronunţarea nu sunt totuna), iar pe de altă 
parte, a ignora-o înseamnă a nu o atinge. A te înşela în 
privinţa a ce sunt realitățile [simple] nu e posibil decât 
în mod conjunctural. La fel stau lucrurile şi cu Fiintele 
necompuse: nu e cu putință să te înşeli în privinţa lor” 
(Met., IX, 10, 1051b)."? 


176. Ne-am mai putea referi si la adevárul-pronuntare indiscu- 
tabilă a „stăpânilor adevărului“ despre care vorbeşte Marcel 
Detienne în Les Maîtres de Vérité dans la Grèce archaique, Pocket, 
Paris, 1995. Cred, totuşi, că Aristotel preia mai degrabă teoriile 
sofiştilor şi pe ale lui Antisthenes decât să se inspire din acele 
reprezentări arhaice. Dar, desigur, influențele respective nu sunt 
exclusive, ci complementare. 

177. Aceeaşi idee şi în Despre suflet (DA, III, 6, 430a). A. Baum- 
garten, care comentează ingenios pasajul, îl apropie de personajul 
Ahile din Hippias minor al lui Platon, care, în spiritul lui Parmenide, 

Ce susţine deci Aristotel? Când avem de a face cu esen- 
tele simple, sau cu noțiunile primare, a spune adevărul 
înseamnă a intui şi a fi în contact nemijlocit cu realitatea respec- 
tivá, iar ignoranta înseamnă a nu o gândi pur şi simplu 
(„a nu o atinge“). Căci nu poți gândi fals în cazul acesta, 
astfel încât nici nu te poţi înşela — adică să unesti altfel 
decât în realitate un subiect şi un predicat, de vreme ce 
lucrul nu constă în unirea unui substrat şi a unei forme. 
Poţi doar sá nu gândeşti deloc o astfel de esență. Altmin- 
teri, e posibil să foloseşti, în mod conjunctural, numele 
propriu al realității respective pentru a gândi altceva, ca 
atunci când cineva şi-ar denumi câinele „Dumnezeu“. În 
acest ultim caz, desigur, poți gândi şi afirma lucruri false 
despre „Dumnezeu“, cum ar fi că „nu are coada tăiată“, 
atunci când este tăiată. Dar nu poți gândi ceva fals despre 
Dumnezeu, odată ce îl gândeşti chiar pe EI! 

Merită, fie şi în treacăt, observată ezitarea termino- 
logică a lui Aristotel din pasajul citat mai sus: începe prin 
a vorbi despre „adevărul sau falsul...“, după care defi- 
neşte adevărul ca „a atinge şi a pronunţa“; renunță apoi 
la a mai defini falsul — evident, deoarece acesta nu are 
ce căuta în cazul entităților simple — şi vorbeşte, în schimb, 
despre faptul de „a ignora“ [aceste entități] — ceea ce e 
cu totul altceva decât a spune falsul despre ele. După care 
el afirmă că „a te înşela e imposibil“. Or, cum a te înşela 
în privința unui lucru e de fapt totuna cu a gândi fals 
despre el, afirmația înseamnă că despre aceste entități nu 
se poate gândi şi spune falsul — ceea ce şi spune câteva 
rânduri mai jos în mod explicit (1052a, 2-3). 

Prin urmare, cu referire la lumea esentelor simple, 
luate ca atare, a le gândi înseamnă implicit a le gândi corect. 


nu poate pronunţa falsul, ci este, asemenea zeilor, „simplu şi 
autentic (ártAoUc te kai AANOÑC)” (Baumgarten, 39). 

Opusul acestei situaţii — ,ignoranta” — este a nu le gândi 
deloc (a „nu le atinge cu mintea“), căci fals sau greşit nu le 
poți gândi, adică să te inseli în ceea ce le priveşte, totuşi 
gândindu-le chiar pe ele, aşa cum e cu putinţă în legătură 
cu lucrurile compuse. Or, dacă nu le gândeşti, rezultatul 
va fi nu o spusă falsă, ci un non-discurs — fie o tăcere, fie 
o „uitare“, fie o vorbire fără sens, deoarece omul respec- 
tiv „enunţă nimicul” (ovdtv Atye). 


4.2. Că toate acestea seamănă — mai puțin domeniul 
de aplicare — cu teoria ,enuntului propriu“ (a asertiunii 
unilaterale) a lui Antisthenes mi se pare evident. În am- 
bele cazuri, opoziția esenţială nu este între adevăr şi fals 
(faptul de „a te înşela“), ci între adevăr ca gândire şi pro- 
nuntare nemijlocită a realității şi negándire („a nu atinge“ 
lucrul), fie ea şi „tăcerea zgomotoasă“ a non-sensului. În 
ambele situaţii, „nu e posibil sá te înşeli“ şi nici „să con- 
trazici“, iar posibilitatea unei gândiri false sau a expresiei 
ei verbale dispare. Gândirea sau e adevărată, sau nu există, 
iar vorbirea, în consecință, e ori adevărată la rândul ei, 
ori fără sens! În ambele situații, adevărul, unic şi expri- 
mabil într-un singur mod, se impune de la sine, prin simpla 
îndreptare a minții în direcția realității respective — ceea 
ce Aristotel numeşte „atingere“. În ambele situații, neftinta 
ca fals e exclusă, alungată în neant. Teoria anti-meontologică 
a ,enuntului propriu“, respinsă mai devreme pentru 
lumea entităților compuse şi pieritoare, este aşadar 
admisă de Aristotel, dar numai pentru lumea esentelor 
simple şi eterne! 

Pe de altă parte, paralelismul cu ceea ce am constatat 
în privinţa logicii modale a posibilului mi se pare izbitor: 
acolo, Aristotel distingea un posibil bilateral, valid în 
lumea contingentei, dar admitea posibilul unilateral al 


ARISTOTEL 251 


lui Diodoros Cronos în lumea lui Dumnezeu (sau even- 
tual în ,Cer”). Aici, în cazul teoriei adevărului, Aristotel 
rezervă tot pentru lumea lui Dumnezeu teoria , asertiunii 
unilaterale“ a sofiştilor şi a lui Antisthenes, pe care însă 
o respinsese pentru lumea contingentei, unde avea vali- 
ditate numai teoria sa, a ,asertiunii bilaterale“. În ambele 
cazuri, el admite teoria anti-meontologică a adversarilor 
numai pentru cazuri-limită — Dumnezeu, entitățile simple, 
infinitul —, în timp ce validitatea teoriei meontologice 
proprii rămâne rezervată pentru cazurile „centrale“ şi 
comune. 

Aristotel, aşadar, nu are nevoie, precum făcuse Platon 
şi aveau să facă Plotin şi neoplatonicienii, să plaseze 
Principiul („de care atârnă Cerul şi Natura”) „mai presus 
de Fiinţă“ (Rep., 509b), pentru a-i acorda acestuia trans- 
cendenta. La Aristotel „Gândirea care se gândeşte pe 
sine“ (Dumnezeu) e Fiinţă prin excelenţă, şi totuşi ea nu 
ajunge să fie „aliniată“ alături de celelalte Fiinte, pusă în 
rang cu ele. Motivul: logica la care se supune e diferită 
de aceea a celorlalte realități, iar cunoaşterea ei nu e de 
tip discursiv, propriu cunoaşterii acestor realități. Viziu- 
nea lui Aristotel e mai unitară astfel decât aceea a lui Platon 
şi mai ales Plotin, căci ea nu suprapune ființei lumii ceea 
ce este „dincolo de ființă“ — Unul sau Binele. Dar, dacă 
la Aristotel între Dumnezeu şi lume legătura rămâne mai 
puternică aceasta nu înseamnă deloc totuşi că Dumnezeu 
devine o parte a lumii, în măsura în care lumea este definită 
de logica ce o guvernează. 

Aristotel le-ar fi putut spune, prin urmare, adversarilor 
săi: „În general şi în cazurile «normale» nu aveți dreptate, 
deoarece, în maniera eleată, voi refuzati existența nefiin- 
tei secunde. De aceea, logicile voastre suprimă, într-un 
caz, fie mişcarea, fie libertatea şi întâmplarea, în celălalt 

caz, posibilitatea falsului şi a erorii — adică alcătuiesc 
tabloul unei lumi profund incompatibile cu lumea 
noastră, de unde contingenta, hazardul, libertatea, posi- 
bilitatea de a se înşela şi diferitele tipuri de amăgiri nu 
pot fi înlăturate. În particular, şi în anumite cazuri-limită, 
extreme însă, acolo unde nu există nici mişcare, nici hazard, 
nici eroare, ci numai eternitatea, simplitatea absolută şi 
stricta necesitate, aveți dreptate; eu accept că logicile 
voastre sunt valabile în acel domeniu-limită, dar numai 
acolo, deoarece numai acolo nu există deloc neființă. Puteţi 
fi chiar destul de încântați, deoarece cazurile-limitá res- 
pective privesc mai ales divinitatea şi pe Dumnezeu — 
fiind vorba deci despre Fiinte a căror demnitate este 
incomparabilă cu demnitatea fie şi a celor mai bune 
lucruri de la noi.” 

Într-adevăr, să cedezi adversarilor „Cerul“ pare a nu 
fi chiar cea mai micá concesie! Pe de altá parte, este o 
concesie care, nu ín ultimul ránd, spune ceva despre felul 
ingenios şi creativ în care Aristotel ştie să „dea dreptate“ 
înaintaşilor sau adversarilor săi, ale căror teorii le preia, 
ce-i drept, tacit de data aceasta, ca pe aspecte parțiale şi 
cazuri-limită în marea sinteză a sistemului său: 

„Fiecare gânditor — explicase el rațiunea unor ase- 
menea preluări — spune ceva cu rost despre natură; iar 
dacă, luate individual, contribuţiile rămân nule sau 
minore, din adăugarea lor iese ceva măreț... Aşadar, 
cuvine-se să fim recunoscători nu doar oamenilor ale 
căror doctrine le-am putea împărtăşi, dar şi celor ce ne 
apar mai fără adâncime, deoarece chiar şi aceştia au venit 
cu contribuţia lor: ei au netezit înainte calea pe care să 
păşim noi“ (Met., IL, 1, 993b). Recunostintá cuvenită, aşa- 
dar, chiar si pentru cei ca Antisthenes, cu doctrine, 
chipurile, „prosteşti“... 

5.1. Noi însă ne-am obişnuit să fim recunoscători 
savanților şi cercetătorilor mai ales în măsura în care 
aceştia au explicat cât mai mult, au investigat cât mai 
adânc cauzele naturii, au oferit cât mai multe şi mai pro- 
funde rațiuni de a fi ale lucrurilor. Cum spunea Horaţiu: 
„felix ille qui potuit rerum cognoscere causas.” Desigur, şi 
Aristotel este printre aceşti „fericiți“ care au săpat cel 

mai adânc la rădăcinile firii. Nu degeaba îl caracteriza 

Diogenes Laertios spunând că „dintre toți filozofii el era 
cel mai înclinat spre cercetarea cauzelor“ (DL, V, 1, 32). 
Aristotel merită de aceea din plin recunoştinţa noastră, 
chiar dacă s-au găsit în secolul XX unii savanți impor- 
tanti — deşi aici destul de ridicoli în suficiența lor — care 
să-i reproşeze Stagiritului de a nu fi fost „nici profund, 
nici original“ (Robin, 1923, 370). 

Şi totuşi, în mod paradoxal, mai trebuie să-i fim 
recunoscători lui Aristotel şi pentru faptul de a nu fi mers 
întotdeauna prea departe, pentru a fi ştiut uneori să se 
oprească la un moment dat în demersul explicativ, pentru 
a nu fi forțat indefinit cauzalitatea şi determinismul 
cauzal, deşi el nu concepea ştiinţa în absența cunoaşterii 
cauzelor si ratiunilor lucrurilor: 

„Este limpede că există un început sau un principiu 
(A0XN) — zice el — şi că ratiunile de a fi (cauzele) ale lucru- 
rilor nu sunt fără capăt, nici considerate fiind într-o serie 
liniară, nici considerate sub aspectul mulțimii speciilor 
lor“ (Met., II, 2, 994a). 

Se pot aduce destule exemple ale acestei rețineri episte- 
mice a lui Aristotel (cum ar fi refuzul sáu de a demonstra 
principiul non-contradictiei), dar unul dintre cele mai 
admirabile si mai interesante dintre ele priveste conceptia 
sa asupra accidentului (asa cum e tradus în mod traditional 

cuvântul grecesc ro ovufeBr]k6s), pe care îl putem numi 
şi „context“, „coincident“ sau „conjunctură“ şi în care 
abordarea noastră meontologică a recunoscut încă o specie 
de neființă secundă. În alţi termeni: trebuie să elogiem la 
Aristotel intuiţia şi înțelepciunea de a fi respectat calitatea 
de neființă secundă a accidentului, de a nu-i fi refuzat 
existența paradoxală prin reducerea sa la determinările 
complete ale ființei. 


5.2. Ne amintim că Aristotel sustinuse că TO 
ovuBeBnkos este ceva „aproape de neființă“ (probabil, 
în sensul de neființă absolută); în Metafizica, VI, capitolul 
2, îl lăudase pe Platon, deoarece, în Sofistul, acesta arătase 
că sofistica se specializase în neființă. Aristotel precizează 
că un asemenea obiect de studiu înseamnă că sofistica 
se ocupă cu asocierile bazate pe întâmplare şi accident, 
unde nu există esenţă stabilă, sau că, în general, ea neagă 
existența unor esențe stabile, confundând predicatia 
esențială şi predicatia accidentală sau contextualá. Când 
spunem „om muzician“ nu avem în vedere o fiintare sau 
o Fiinţă, ci o asociere care nu e esenţială. Sau: „Spunem 
că omul este în mod accidental alb (căci el nu este nici 
permanent, nici în majoritatea cazurilor astfel), dar 
[spunem] că el nu este, în mod accidental, animal“ (Met., 
VI, 2, 1027b). 

Aşadar, accidentul sau contextualul sunt o formă de 
neființă secundă. Ca o consecință importantă a acestei 
condiţii, el nu face obiectul nici unei ştiinţe, din moment 
ce ştiinţa se ocupă fie cu regula permanentă, fie măcar 
cu cea majoritară, dar nu poate explica abaterea de la 
regulă, excepția, hazardul: „căci orice ştiinţă are ca obiect 
fie ceea ce este permanent, fie ceea ce este astfel în majo- 
ritatea cazurilor (ws ¿ni tò TOA)” (Met., VI, 2, 1027a). 

Rămân, aşadar, în afara ştiinţei excepţiile, cazurile mino- 
ritare sau, pur şi simplu, cum am spune astăzi, „abaterile 
statistice“, care, luate individual, sunt în ultimă instanță 
indeterminabile, deoarece nu se poate invoca la nesfârşit 
o cauzalitate determinată şi rațională pentru ele. Exact 
această indeterminare ireductibilă, non-rationalizabilá 
include accidentul în domeniul nefiintei; altminteri, prin 
faptul că el are loc, se întâmplă, poate fi considerat totodată 
şi o ființă extrem de precară. În acest sens, accidentul este 
opus esenței; or, esența este adesea sinonimă Fiintei. De 
unde rezultă, într-adevăr, că accidentul este neființă şi că 
el este, în lumea noastră, amestecat cu ființa. 

Asa l-a înțeles, de altfel, pe Aristotel şi cel mai strălucit 
comentator al său din Antichitate, Alexandru din Aphro- 
disias, care, după modelul Maestrului, dorind să salveze 
libertatea opțiunii individuale împotriva tezei foarte 
răspândite a fatalismului stoic, se referă la spusa lui 
Aristotel din Metafizica, VI, 2, anume că accidentul este 
„aproape de neființă“: 

„Se stabileşte [de către Aristotel] — spune Alexandru — 
că există o mişcare fără cauză, dacă se poate arăta că 
nefiinta este risipită printre ființe şi le însoţeşte. Íntr-ade- 
văr, dacă neființa există cumva printre ființe, este vorba 
despre ființa prin accident, căci neființa este o anume ființă 
prin accident.“ 

Aşadar, nu ființa, ci nefiinta (luată ca accident) înte- 
meiază, în definitiv, la Aristotel şi la Alexandru indeter- 
minarea parțială (în sfera sublunară) şi posibilitatea 
libertăţii omului.178 


178. Textul lui Alexandru din Praeter commentaria scripta minora, 
De anima libri mantissa, XIII (în traducerea şi cu comentariul lui 
David Lefebvre, Neant, 2006). 

5.3. Pe de altă parte, ne găsim aici, aparent, înaintea 
unei dificultăți considerabile: într-adevăr, accidentul 
intervine — aşa cum se înțelege foarte uşor — în cazul deve- 
nirii individualului — acest om, acest câine etc. Or, pentru 
Aristotel, individualul ca ființă compusă din materie şi 
formă (ovvoAov) pare a fi Fiinţa prin excelenţă (ovoia), 
adică realitatea autentică, în orice caz, în mai mare măsură 
decât universalul. Rezultă atunci că acolo unde avem Fiinte 
autentice nu avem ştiinţă, deoarece este cu neputinţă a le 
explica complet, şi acolo unde avem ştiinţă (universalul) nu 
avem Fiinte! În alţi termeni, ştiinţa nu se referă nemijlocit 
la realitate, iar realitatea concretă nu are parte de ştiinţă. 
De fapt, ceea ce introduce accidentul — spune Aristo- 
tel — este chiar materia, adică una dintre laturile com- 
pusului — cea care ipostaziază posibilul bilateral cu capa- 
citatea sa de a se actualiza în moduri diferite. (Libertatea 
ea însăşi nu este decât posibilitatea de a alege între opuşi.) 
Atunci, ce valoare mai are ştiinţa — cel puțin ştiinţa empi- 
rică — dacă ea nu are drept obiect tocmai singurele realități 
autentice de aici — Fiintele individuale? 

Să observăm că, pentru Platon, paradoxul acesta nu 
exista: nu fiindcă lumea individualelor ar fi fost la el mai 
accesibilă rationalitátii ştiinţifice — în fapt chora, „cauza 
rătăcitoare“, punea piedici Ideilor, astfel încât „copia“ 
(universul vizibil sau lumea devenirii) nu putea avea 
niciodată perfecțiunea arhetipului inteligibil. Dar la Pla- 
ton lumea individualelor nu era ființă deplină (tó Ovroos 
Ov), ci ființă decăzută, doar în sens de devenire; numai 
lumea Ideilor (ceea ce platonicienii mai târzii vor denumi 
„univers inteligibil“) poseda această calitate de ființă 
deplină. Aşadar, ştiinţa platoniciană avea ca obiect Ideile, 

care erau totodată şi „realități autentice”.17? Însă, pentru 
Aristotel, Ideile nu sunt realități autentice, autonome 
ontologic, astfel că la el, spre deosebire de Platon, cog- 
noscibilul şi ontologicul — cunoaşterea ştiinţifică şi ființa, 
proprietate a individualului — tind sá nu se acopere. 

Răspunsul lui Aristotel e simplu, profund şi de o 
preafrumoasă modestie: există totuşi ştiinţă pentru 
realitatea empirică — precum, am spune noi, medicina, 
sau biologia, sau psihologia etc. —, numai că ea este 
imperfectă, aproximativă, tocmai întrucât accidentul şi 
individualul cu intruziunea sa de neființă creează întot- 
deauna excepţii de la regula majoritară sau statistică. 
Callias şi Socrate sunt diferiți prin materie şi accidente 
şi, sub raportul acestor diferențe individuale, ei nu fac 
obiectul ştiinţei, dar sunt identici prin specie (formă), şi 
sub acest raport ei se supun unor reguli generale (Met., 
VII, 8, 1034a). Ca atare, dacă se îmbolnăvesc, ei pot fi 
tratați de medic în calitate de „oameni“, dar nu în calitate 
de „Socrate“ sau de ,Callias”. Numai că, tocmai de aceea, 
succesul tratamentului nu e sigur, ba chiar, uneori, oa- 
menii cu experiență practică, dar fără o cunoaştere ştiin- 
tificá se întâmplă să reuşească mai bine decât teoreticienii 
care au viziunea universalului. Motivul este „cazul indi- 
vidual“ sau „accidentul“; acesta desfide cunoaşterea 
raţională, care este a universalului. Şi Aristotel explică 
chiar la începutul Metafizicii: „căci nu pe «om» [la modul 
general] îl vindecă medicul..., ci pe Callias, pe Socrate 
sau pe un altul dintre toți cei numiţi aşa sau altfel şi că- 
rora li s-a întâmplat să aibă proprietatea de a fi om” (Met,, 
I 1, 981a). 


179. De exemplu, respingerea astronomiei empirice în favoarea 
astronomiei matematice (Rep., 529b-530d). 

Fiecare dintre lucrurile individuale sau procesele din 
lumea noastră, fiecare dintre noi înşine, oricât de mult 
am fi ființă, are, aşadar, o componentă de neființă — mate- 
ria — indisolubil inserată în natura noastră intimă, care 
poate apărea oricând, imprevizibil, sub o altă formă de 
neființă — accidentul, excepția, abaterea de la regulă. Din 
acest punct de vedere, accidentul reprezintă şi o neființă 
epistemică, deoarece se refuză cunoaşterii raționale. Ceea 
ce nu înseamnă că trebuie să cădem în relativism sau 
scepticism iremisibil: ştiinţa există şi rezultatele ei sunt 
neîndoielnice. Dar ea nu e un panaceu şi nu e un bun 
savant cel care nu-i recunoaşte umbra de neființă şi nu- 
i respectă limitele. 


5.4. lar aceste limite — crede Aristotel — nu se datorează, 
la modul general, numai ignoranței noastre momentane şi 
nici măcar numai mărginirii naturale a inteligenței ome- 
nesti: în esenţa lor, accidentul, întâmplarea, hazardul, pe 
scurt, ro ovuPBeBnkos, nu sunt reductibile la legi mai 
simple, mai generale, la cauzalitáti mai adânci pe care 
cunoaşterea le va descoperi cândva, în timp. Întotdeauna 
trebuie să persiste un rest ireductibil de hazard şi inde- 
terminare, care nu e doar un nume, dat provizoriu necunos- 
cutului de către o ştiinţă imperfectă, aşa cum vor crede, de 
pildă, stoicii. Prin urmare, o anumită indeterminare (ex- 
presie a posibilului bilateral, deci a materiei — sau, meon- 
tologic vorbind, a neființei) rămâne un dat intrinsec lumii 
noastre, oricât de ştiutori am fi sau am putea deveni: 

„Este vădit, prin urmare, că se merge până la un anu- 
mit principiu [explicativ], dar acesta nu se mai reduce la 
un altul. Acesta va fi principiul de a se putea întâmpla fie 
ceva, fie altceva (órtóteo” étUxE) şi nici un alt principiu nu 
mai este responsabil de generarea lui“ (Met., VI, 3, 1027b). 

Se vede bine, din expresia folosită, mai ales în forma 
sa greacă, cât de legat este accidentul de posibilul bila- 
teral. TO ovuBeBr]kos înseamnă că simpla posibilitate a 
unei existente implică şi posibilitatea inexistentei sale, fără 
a se putea prezice cu certitudine excluderea uneia dintre 
posibilități. 

Prin urmare, nimic nu e mai străin de gândirea lui 
Aristotel decât necesitarismul de tip megaric (pentru a 
nu mai vorbi despre variantele fataliste stoice, astrologice 
şi religioase din Antichitatea romană), dar, în acelaşi timp, 
şi decât determinismul ştiinţific, aşa cum acesta s-a dez- 
voltat mai târziu în ştiinţa şi metafizica clasice la Galilei, 
Descartes, Spinoza, Newton, Leibniz, Laplace etc. (Met. 
VI, 3, 1027b).1% El ar fi respins, desigur, fără drept de apel 
convingerea celebră a acestuia din urmă că, dacă am 
cunoaşte toate legile naturii şi poziţiile tuturor atomilor, 
am putea deduce viitorul universului în fiecare moment, 
că, pentru o asemenea inteligență superioară, „nimic nu 
ar mai fi incert şi că viitorul, ca şi trecutul s-ar afla înaintea 
ochilor ei“.151 Pur şi simplu, o asemenea performanță 
deterministă apărea imposibilă ca principiu pentru 
Aristotel, indiferent de dimensiunea şi de perfecțiunea 
cunoaşterii! Mai mult, Aristotel ar fi respins şi aplicarea 
universală a „principiului rațiunii suficiente” al lui Leibniz, 
potrivit căruia, dacă ceva se întâmplă, trebuie să existe 


180. „În mod necesar, aşadar, se vor întâmpla toate cele viitoare 
[depinzând de un fapt trecut], de pildă, că vietatea va muri. Căci 
există ceva cu consecinţe [fatale], de exemplu prezenţa contrarii- 
lor în acelaşi subiect. Dar dacă vietatea va pieri de boală sau violent 
încă nu-i hotărât (în prezent), ci va fi dacă se va întâmpla cutare 
lucru.“ 

181. David Suppes, Metafizica probabilistă, Humanitas, Bucu- 
reşti, 1990, p. 82. 

întotdeauna un motiv rațional pentru a se explica de ce 
lucrurile s-au întâmplat aşa, şi nu altfel; într-adevăr — aşa 
cum am notat deja —, faptul că posibilul bilateral se va 
actualiza fie într-un sens, fie într-altul este uneori, în cazul 
individual, ireductibil la un alt principiu explicativ deter- 
minat, necesar şi rațional.182 

E de înţeles, în acest caz, de ce Aristotel a fost din ce 
în ce mai puțin înțeles, în secolele XVII-XIX, şi, desigur, 
tot mai puțin apreciat, ca om de ştiinţă şi ca filozof al ştiin- 
tei cel puțin: determinismul anti-meontologic al științei 
clasice — care dăduse în epocă atâtea dovezi de succes — 
părea incompatibil nu numai cu concretul ştiinţei aristo- 
telice, dar mai ales cu unele dintre principiile ei funda- 
mentale. Probabil că şi nefericita caracterizare a Stagiritului 
aparținând lui Leon Robin, pe care am citat-o mai sus 
(„nici profund, nici original“), nu era străină de această 
paradigmă deterministá care a dominat ştiinţa până în 
secolul XX şi chiar mai târziu. 

Numai că din primele decenii ale secolului XX lucru- 
rile s-au schimbat radical. Fizica cuantică în special a pus 
în dificultate paradigma deterministă chiar acolo unde 
aceasta părea mai indiscutabilă. Un singur exemplu: 
având un mare număr de atomi ai unui anumit element 


182. D. Ross în Aristotel, Bucureşti, 1998, întâi spune că „până 
acum nu avem nici un motiv să-i atribuim lui Aristotel 
indeterminismul“ (p.79); ceva mai târziu, aduce el singur destule 
exemple din care rezultă că „Aristotel nu este un determinist 
absolut“ (p. 81); or, a nu fi un „determinist absolut“ înseamnă a 
nu fi determinist! În fapt, în anii '20 ai secolului XX, când Ross 
şi-a scris importanta sa carte, influența determinismului ştiinţific 
era majoră asupra publicului din afara unui mic grup de fizicieni 
şi matematicieni. A atenua indeterminismul lui Aristotel repre- 
zenta astfel o manieră de „a-l salva“ ca om de ştiinţă. 

radioactiv, se poate prezice care e numărul aproximativ 
de atomi care se vor dezintegra în următoarea oră, zi sau 
în următorul mileniu. Dar nu se poate deloc prezice dacă 
un anumit atom, dat fiind că nu s-a dezintegrat până în 
momentul respectiv, se va dezintegra sau nu în respec- 
tivul interval viitor de timp şi nici nu se poate prezice 
când se va petrece dezintegrarea sa. De asemenea, faptul 
că un atom individual se dezintegrează la un moment 
dat, în timp ce un altul — identic —, nu, nu are nici o expli- 
catie „de adâncime“, încălcându-se astfel principiul 
„rațiunii suficiente“. Aristotel, în schimb, ar fi spus: atomii 
sunt diferiți ca materie, dar identici ca formă (sau specie), 
ceea ce revine la a spune că predicția e numai statistică 
(cos Eni TO TTOAÚ), dar indeterminarea lor individuală — 
expresie pură a nefiintei ca accident — devine, de la un 
anumit moment, inerentă şi ireductibilă. 

Nu trebuie să ne mirăm atunci că un fizician şi filozof 
contemporan ca David Suppes, care încearcă să constru- 
iască, pe baza teoriilor fizicii moderne, o „metafizică pro- 
babilistă“, poate afirma cu tărie: 

„Ceea ce este valoros [la Aristotel] este că felul său de 
a aborda teoria materiei şi a Fiintei (substanţei) furnizează 
o alternativă importantă şi valoroasă sub raport concep- 
tual la viziunea atomistă, care a fost prea mult timp domi- 
nantă în ştiinţa modernă... Concepția mea despre metafizica 
probabilistă trebuie înțeleasă ca o extindere a metafizicii 
aristotelice a materiei şi a Fiintei” (Suppes, 67).18 

Un singur lucru ar mai fi de adăugat, poate, la toate 
acestea: „metafizica aristotelicá a materiei şi a Fiintei” 
este, aşa cum s-a văzut, într-o mare măsură, o metafizică 


183. David Suppes, Metafizica probabilistă, Humanitas, Bucu- 
reşti, 1990. 

meontologică, adânc pătrunsă de ideea existenţei au- 
tentice, la diferite niveluri, a diverse tipuri de neființă (strâns 
asociate între ele). Or — mi se pare mie —, dacă această 
metafizică rămâne valoroasă şi poate inspira încă ştiinţa 
prezentului, aceasta se datorează şi faptului că, spre deo- 
sebire de metafizicile determiniştilor din toate timpurile, 
ca Diodoros Cronos, Antisthenes, Descartes, Spinoza, 
Laplace etc. sau chiar Einstein! (peste umărul tuturor 
cărora se străvede încă prezența Zeitei orgolioase a 
bătrânului „venerabil şi teribil“, Parmenide), ea a avut 
înțelepciunea să acorde nefiintei un loc important în rega- 
tul realității. Înţelepciunea, sau poate — cum spuneam — 
modestia... 


184. Se cunoaşte celebra spusă a lui Einstein: „Bunul 
Dumnezeu nu dă cu zarurile!“ Einstein nu putea să se împace cu 
indeterminismul pe care fizica cuantică îl evidentiase şi ar fi dorit 
să-l vadă redus la un determinism mai profund. Vezi W. Heisen- 
berg, Partea şi întregul, Humanitas, Bucureşti, 2008, pp. 109-110. 


VII. Vechiul stoicism: 
Zenon din Cition, Chrysippos 


1.1. Reflectând asupra felului în care s-au inlántuit 
sistemele filozofice ale predecesorilor săi şi încercând să 
degajeze logica acestei inlántuiri, Aristotel lansa celebra 
frază: „Studiul însuşi le-a croit [filozofilor] pe mai departe 
drumul şi i-a forțat să cerceteze“... „de parcă ei ar fi fost 
siliți de adevăr“ (Met, I, 3, 984a; 984b). 

Probabil că noi astăzi — „infectați“ de postmodernism — 
suntem mai curând sceptici când vine vorba despre 
„adevăr“, înțeles ca instanță universală şi obiectivă care 
ar mobiliza gândirea cercetătoare; mai ales nu mai presu- 
punem că, cel puţin în filozofie (dacă nu în ştiinţe pe care 
noi, spre deosebire de Aristotel, le deosebim cu grijă de 
filozofie), ar exista cu adevărat „progres“ sau apropiere 
obiectivă de „adevăr“. Şi totuşi, eu cred că ceva profund 
valabil, deşi adesea contestat, rămâne din afirmaţia lui 
Aristotel: ceea ce împinge gândirea mai departe este, în ultimă 
instanță, un mobil inerent gândirii. Nu în afară deci, ci în 
ideile însele sunt de căutat ratiunile fundamentale ale 
schimbării ideilor, sau sunt de căutat în ideile însele în 
mod precumpănitor, chiar dacă nu exclusiv. Evident că, 
dacă acceptăm această teză — aşa cum Aristotel însuşi o 
exemplificá în capitolele respective din Metafizica, I, 3 —, 
devine esențial să înțelegem felul în care gânditorii se 

raportează la înaintaşii sau la contemporanii lor: cum îi 
continuă, cum îi contrazic, cum răspund problemelor 
formulate de aceştia, cum îi completează şi chiar, uneori, 
cum îi neglijează sau ignoră. 

Restrângând puţin perspectiva, remarcabil mi se pare 
mai ales modul în care unii filozofi preiau elemente esen- 
tiale din gândirea unui înaintaş cu care în ansamblu nu 
sunt de acord: o idee fundamentală a acelui gânditor va fi 
deplasată din poziția sa inițială, în special prin faptul că i 
se dá o acceptiune mai largă sau mai limitată; aşadar, 
ideea nu este abandonată ca atare, ci supravieţuieşte în 
noul sistem, dar cu un sens diferit, uneori contrar celui 
inițial. De exemplu, aşa cum am văzut, Leucip a acceptat 
principiul profesorilor săi, Parmenide şi Zenon din Elea, 
că, fără vid sau neființă, ființa rămâne indivizibilă şi 
imobilă. Dar, în loc să rămână pe această poziție, Leucip 
inovează aducând în joc vidul. Concluzie: ființa devine 
divizibilă şi mobilă. Leucip, de fapt, lărgeşte aplicativi- 
tatea principiului eleat — fără neființă (vid), nu există divizi- 
bilitate şi mobilitate —, nu-l suprimă, ci îl aplică admițând 
existenţa vidului. 

Alt exemplu: Socrate a acceptat, în fond, principiul lui 
Gorgias că ignoranta completă face imposibilă cunoas- 
terea, căci în ce fel ai putea cunoaşte, dacă nu ştii nici 
faptul că ignori, nici ceea ce cauţi? Or, Socrate a adăugat 
un nou tip de ignoranță, cea care îşi cunoaşte şi afirmă 
propria ființă de neființă; în acest fel, el a găsit o cale pen- 
tru a debloca şi legitima cunoaşterea. Socrate a restrâns 
aplicativitatea ideii lui Gorgias de la ignoranță în gene- 
ral la ignoranta absolută (nefiinta primă) şi a distins 
neființa primă epistemicá de cea secundă. 

Nici Leucip, nici Socrate nu-i contrazic radical pe 
Zenon din Elea, respectiv pe Gorgias, ci dau un sens fie 

mai larg, fie mai restrâns tezelor acestora, ceea ce aduce 
după sine inovația şi schimbarea. Ceva asemănător (cu 
cea de-a doua variantă) am văzut că făcuse Aristotel în 
ceea ce priveşte atât logica modală a lui Diodoros Cronos, 
cât şi teoria adevărului a lui Antisthenes. Şi, fireşte, se 
pot da numeroase exemple din întreaga istorie a gândirii. 

Cred că mai ales din asemenea repozitionári si refor- 
mulări în contexte de aplicativitate diferite ale unei idei — 
presupunând deopotrivă păstrare şi deplasare, restrân- 
gere şi lărgire — se naşte viața spiritului, care constă în 
mare măsură în aceea că antecedentul trăieşte în succe- 
sor ascuns, deformat cu ştiinţă sau fără, uneori ignorat, 
alteori afirmat. larăşi Aristotel a formulat legea aceasta 
ilustrând-o cu un exemplu din istoria muzicii: „Dacă nu 
ar fi existat Phrynis, nici Timotheos n-ar fi existat“ (Met., 
II, 1, 993b). Fireşte, putem fi convinşi că, dacă nu ar fi exis- 
tat Parmenide şi Zenon din Elea, nu ar fi existat nici 
Leucip şi că, dacă nu ar fi existat paradoxul cunoaşterii 
formulat de Gorgias, Socrate ar fi fost, măcar, extrem de 
diferit de acela pe care îl cunoaştem. 

Vom încerca sá pásim si noi, în capitolul de față, pe 
acest drum de înţelegere a istoriei ideii. Vom afirma 
atunci, fie şi cu oarecare temeritate, că dacă nu ar fi existat 
discuția despre aşa-numita „gigantomahie cauzată de 
disputa despre Fiinţă“ din Sofistul lui Platon, dacă nu ar 
fi existat felul critic în care Platon o tratează, cât şi perspec- 
tivele diferite pe care critica sa le deschide (Soph., 246a), 
nu ar fi existat probabil nici stoicismul, sau că, cel puțin, 
înfăţişarea acestui curent filozofic ar fi fost destul de 
străină de aceea pe care i-o cunoaştem în absența aminti- 
tului pasaj platonician şi, desigur, a provocării intelectuale 
pe care el a aruncat-o filozofiei la un moment dat. 

1.2. Şi iată că, astfel, ne întoarcem iarăşi şi iarăşi la 
spusele Străinului, ale eleatului disident şi „paricid“ din 
Sofistul! Ne amintim că, în cadrul discuţiei purtate cu 
tânărul matematician Theaitetos, filozoful eleat (sub masca 
căruia desigur că se află Platon) constatase că sofistul 
poate cu uşurinţă să-şi camufleze adevărata identitate de 
înşelător şi om al minciunii, pur şi simplu pretinzând că 
falsul, ca expresie a ceea ce nu este, nu are cum exista el 
însuşi. lar această pretenţie e cu atât mai distructivă 
pentru adversari cu cât ea se bazează chiar pe teza „vene- 
ratului şi teribilului“ Parmenide, cel care alungase nefiinta 
în neantul absolut şi o considerase indicibilă. 

Străinul îşi începe analiza falsului prin a prezenta 
poziţia eleată, ca şi când ar asuma-o complet pe moment. 
De aceea, imediat după ce citează două versuri ale lui 
Parmenide: 

„Căci deloc nu va putea birui aceasta — să fie cele ce 
nu-s, 

Ci depárteazá-ti cugetul de la această cale de cercetare“ 
(Soph., 237a) 

„„Străinul îi atrage atenţia de îndată lui Theaitetos asu- 
pra imposibilității ca discursul, rostind cuvântul „ceva“, 
să nu se refere la o ființă — adică îi atrage atenția asupra 
imposibilității nepronuntárii adevărului. Formularea e 
memorabilă: 

„— STRĂINUL: Dar măcar acest lucru e limpede, că 
nefiinta nu trebuie aplicată nici uneia dintre ființe! 

— THEAITETOS: Cum ar fi cu putință? 

— STRĂINUL: Atunci, dacă nu poate fi aplicată ființei, 
nu poate fi aplicată nici asupra cuvântului „ceva“ (ènmi TO TÍ)! 

— Cum s-ar putea? 

— STRĂINUL: Şi acest lucru ne este cumva limpede, 
că acest cuvânt „ceva“ (tı) îl pronuntám întotdeauna în 

legătură cu o ființă. Căci este cu neputinţă să-l pronuntám 
pe el singur, de parcă ar fi dezbrăcat şi desprins de toate 
ființele. Nu-i aşa? 

— THEAITETOS: Aşa este“ (Soph., 237c-237d). 

Să reținem în acest punct observaţia Străinului, făcută 
însă dintr-o perspectivă deocamdată anti-meontologică 
parmenidiană: „ceva“ (TL), ca enunţ, s-ar suprapune com- 
plet peste ființă (ceea-ce-este), iar desprinderea lui „ceva“ 
de ființă — adică referirea sa la neființă — ar conduce la 
dispariția oricărui discurs cu sens, de fapt, la disoluția 
limbajului ca atare (Soph., 237e).! Dacă, prin urmare, nefiinta 
nu este, termenul „ceva“ (Ti) se va referi în exclusivitate 
la ființă! Dar dacă, dimpotrivă — ne putem întreba —, 
nefiinta este, nu va fi şi ea „ceva“? 

Or, după cum ştim deja, impasul rezultat din imposi- 
bilitatea de a explica falsul îl va determina ulterior pe 
Străin să critice şi în final să abandoneze poziția anti- 
meontologică a „părintelui Parmenide“, spre „a se obti- 
ne cu forța că într-un fel nefiinta este şi că ființa cumva 
nu este“ — ceea ce îi va crea discipolului infidel o stare 
de inconfort intelectual şi afectiv. Dar nu numai poziția 
„părintelui“ e în discuţie. Căci atât Parmenide, cât şi 
ceilalți filozofi pe care noi îi numim „presocratici“ ar fi 
abordat — declară Străinul — chestiunea ființelor şi a prin- 
cipiilor „în mod neglijent“ (Soph., 242c). 

Platon va evoca de îndată, prin intermediul Străinului, 
în mod aluziv, dar destul de transparent, teoriile unor 


185. P. Aubenque discută acest aspect, dar, surprinzător, nu 
notează faptul că discuţia în acest moment se poartă într-un context 
anti-meontologic, cu referire pozitivă la versul lui Parmenide. În 
mod simetric, acelaşi vers va fi citat la 258d, dar cu referire 
negativă, la finele discuţiei care a stabilit existența reală a nefiintei 
şi chiar Ideea ei, ca negatie a ființei (Aubenque, 1991, 373-375). 

Thales, Heraclit, Anaximandros, Xenophanes, Empedo- 
cles. Fiinţa, una singură, ca la eleati, e considerată multiplă 
la unii dintre gânditorii evocati: ar putea fi vorba despre 
două, trei sau patru elemente, despre contrarii şi ceea ce 
rezultă din ele. Impasul pare tot mai inescapabil în 
momentul când Străinul constată că, la aceşti filozofi, nici 
măcar conceptul ființei nu e lipsit de echivoc şi contra- 
dictii — ceea ce explică şi de ce chestiunea nefiintei nu a 
putut fi tratată cuvenit. 

Discursul istorico-filozofic despre „presocratici“ se 
încheie cu aceste vorbe: 

„Nu i-am discutat pe toți cei care au tratat în mod precis 
şi amănunțit (Oare BoAoyovuevo) despre ființă si nefiin- 
tá, dar fie considerate de ajuns aceste spuse. Să-i cerce- 
tăm însă pe aceia care vorbesc în alt mod [despre aceste 
subiecte], pentru ca să vedem că a vorbi despre natura 
ființei nu e cu nimic mai comod decât [a vorbi] despre 
aceea a nefiintei” (Soph., 245e). 

Pare evident că aceştia din urmă, cei care vorbesc 
despre ființă în alt mod — adică mai imprecis, mai puțin 
elaborat decât presocraticii evocati anterior —, sunt gán- 
ditori contemporani cu Platon. (Theaitetos declară că i-a 
întâlnit adesea pe unii dintre ei, ceea ce este, desigur, un 
anacronism.) Or, aflăm că ei se împart în două tabere între 
care se poartă un război filozofic crâncen, prezentat în 
mod expresiv de Străin ca „o gigantomahie cauzată de 
disputa despre Fiinţă (ywyavrouaxia tic ÓLA TMV 
ăubiofirnow negi ris ovoias)” (Soph., 246a). În fapt, 
unii sunt materialişti!% — aşa-numiţii „giganţi“, sau „fiii 
Pământului“ —, în timp ce ceilalți sunt „idealişti“ — numiți 
de Străin „prietenii Ideilor” (tœv zidwv po). 


186. Mai corect ar fi de spus ,,corporalisti”. 

Despre primii aflăm că „trag toate din cer şi din invi- 
zibil spre pământ“. (Gigantii erau, în mitologie, fiii Gliei- 
Mamă, ce voiseră să-i dea jos pe zei din cer.) După ei 
„corpul şi Ființa sunt identice“ şi nu sunt dispuşi sá 
admită existenţa a nimic incorporal, ba chiar nu recunosc 
drept ființă decât ceea ce poate fi atins cu mâna şi sesizabil 
prin simțuri (Soph., 246a-b). Incorporalul e pură inexistentá 
şi neant la ei. De aceea, ei consideră că şi sufletul este corp 
şi, în consecință, merg până la a sugera că virtuțile aces- 
tuia ar fi şi ele corp, deşi se pare că unii dintre ei „se ruşi- 
neazá” să susțină pe față aceasta (Soph., 247b). Fireşte că 
Străinul îi respinge, mai ales că respectivii par să aibă şi 
un caracter imposibil, sunt neciopliti la fire şi cam frusti 
intelectual, ceea ce face anevoioasă orice discuţie serioasă 
cu ei.1%7 

Însă problema filozofică principală a „giganților“ este 
de fapt că, identificând ființa cu corpul şi neadmitánd nici 
un fel de existenţă a nefiintei (adică a incorporalului, după 
ei), ei nu pot explica anumite efecte evidente, cum ar fi 
atitudinile sufletului, de pildă, sau reprezentările şi cuge- 
tările şi, probabil, spațiul şi timpul, care — orice s-ar zice — 
„nu se pot apuca cu mâna“. Chiar dacă sufletul e corp, 
chiar dacă sufletul just e tot corp, „justul“ ca predicat pare 
cu neputinţă de tratat ca fiind corp. Or, dacă el nu e corp, 
nu e nimic, adică e neant (neființă primă). Atunci, în măsura 
în care aceşti materialişti — răspunde Stráinul — s-ar 
„ameliora“ (Soph., 247b-c), ei vor trebui să accepte totuşi 
cumva, „oricât de puțin“, realitatea incorporalului, dacă 
vor voi să dea sistemului lor mai multă flexibilitate. 


187. Cf. The., 155e. Aici Socrate îi numeşte pe aceşti materialişti 
,meinitiati” şi lipsiţi de instrucţie, ceea ce se potriveşte cu carac- 
terizarea făcută de Aristotel lui Antisthenes. 

Pe de altă parte, Străinul îi respinge fără drept de 
apel- chiar dacă cu oarecare delicateţe — şi pe adversarii 
,gigantilor”, pe mai rafinaţii „prieteni ai Ideilor“. Aces- 
tia disting între ființă şi devenire, care e o ființă precară, 
şi consideră, urmându-l pe Parmenide, că Fiinţa în sine 
e incorporală, indivizibilă, imobilă şi etern identică cu 
sine. Dificultatea este însă — arată Străinul — că nu se poate 
înțelege în ce fel devenirea şi corpul pot participa la o 
Fiinţă imperturbabilá şi imobilă: „Pentru Ființa desá- 
vârşită nu există mişcare, viață, suflet şi gândire... ci ea 
stă locului, augustă şi sacră, fără intelect“ (Soph., 249a). 
lar fără participare şi mişcare nu există cunoaştere a acestei 
Fiinte. De fapt, „prietenii Ideilor“ nu se pot concilia cu 
o remarcabilă definiție „dinamică“ a ființei pe care Străi- 
nul tocmai i-a prezentat-o lui Theaitetos şi pe care, dimpo- 
trivă, ,gigantii” ar fi putut-o accepta fără probleme: 

„Afirm că ceea ce prin fire a dobândit orice fel de 
putere (ðúvauıs) fie spre a acționa (eic tò TTOLELV) asupra 
altuia, oricare ar fi, fie spre a suporta acțiunea (sic tÒ 
naQetiv), fie şi în cel mai redus mod din partea celui mai 
neînsemnat lucru, fie şi o singură dată, are cu adevărat ființă 
(Óvtewoc eivau). Propun ca în acest fel să definim ființele, 
ca nefiind ele altceva decât putere“ (Soph., 247e). 

E evident că Ideile — cel puţin aşa cum le văd „prietenii 
Ideilor“, ca imobile şi imperturbabile — par a fi lipsite 
tocmai de „putere“, în consecinţă, vor fi lipsite şi de ființă, 
deoarece ele nu pot nici acționa, nici suferi acțiuni, în 
vreme ce corpurile, care acționează unele asupra altora, 
răspund definiţiei dinamice în ambele sensuri şi sunt deci 
ființe, aşa cum o doresc ,gigantii”! 

Din toate acestea se vede bine că, după Platon, în 
pofida ontologiilor nu numai diferite, dar chiar opuse 
aflate în joc, dificultățile pe care le întâmpină ambii 

adversari — deopotrivă „fiii pământului“ şi „prietenii 
Ideilor“ — sunt destul de asemănătoare, fiindcă au, para- 
doxal, o sursă comună: raționamentul anti-meontologic la 
care fac apel şi unii, şi alții, adică excluderea totală din 
viziunea lor a nefiintei. Într-un caz — cel al ,gigantilor” —, 
alungarea nefiintei prin identificarea sa cu incorporalul 
face imposibilă înțelegerea gândirii din perspectiva 
subiectului (atitudinile, relaţiile şi semnificaţiile nu pot 
fi considerate corpuri şi, în consecință, ele sunt un nimic 
absolut); în celălalt caz — al „prietenilor Ideilor“ —, gândi- 
rea devine imposibilă din perspectiva obiectului ei: Ideile 
nu pot fi cunoscute, ele nu pot interactiona cu noi, deoa- 
rece n-au „putere“, şi atunci orice discurs despre ele 
devine fără sens, deoarece acțiunea este, de asemenea, 
un nimic absolut. 

Or, împrejurarea că exact anti-meontologia reprezintă 
obiectia fundamentală pe care Stráinul din Elea (Platon) 
o aduce ambelor grupe de filozofi reprezintă o concluzie 
neaşteptată şi care îmi pare că a scăpat complet inter- 
pretilor: căci se crede în general că neglijarea nefiintei este 
reproşată de Platon numai „prietenilor Ideilor“, în timp 
ce se asumă prea facil că obiectia fundamentală, ba chiar 
unica, adusă ,gigantilor” este materialismul sau corpo- 
ralismul. Însă — cum s-a văzut — nu materialismul în sine 
pare a fi fost lucrul cel mai reprobabil la aceşti ultimi 
filozofi, după Platon, ci versiunea sa anti-meontolo- 
gică — identificarea totalitátii existenței cu ființa! Acest din 
urmă aspect a fost observat totuşi de Pierre Aubenque, 
care însă, în mod surprinzător, nu pune în legătură 
reproşul adus ,gigantilor” cu cel paralel, adus „priete- 
nilor Ideilor“. A fi ignorat incorporalul, nu existența 
neființei — iată care era principala vină a ,gigantilor” la 
Platon — crede în mod fals Aubenque. lar Platon însuşi — 

după autorul francez — ar fi „ratat ocazia“ de a desprinde 
ființa de existența în sens general (Aubenque, 1991, 378). 
Or, având în vedere discuția meontologică ce urmează 
în Sofistul, în urma căreia se arată că „neființa este întru 
câtva“, reproşul mi se pare complet nefondat. 


1.3. Cine vor fi fost însă „prietenii Ideilor“ şi cine — 
,gigantii”? Ce filozofi reali se ascund sub aceste două 
denumiri mai curând poetice? Stabilirea unor identități 
precise a părut o sarcină dificilă, deşi pare greu de con- 
testat faptul că Platon are în vedere nişte participanţi 
autentici la „gigantomahie“, şi nu nişte ficțiuni de roman 
filozofic.188 

Pentru „prietenii Ideilor“ dispunem de trei prezumtivi 
candidați: mai întâi, Platon însuşi într-o fază anterioară 
a evoluţiei salel&*: dialogul Sofistul, ca şi Parmenide ar apar- 
tine unei perioade de creaţie când Platon îşi revizuieşte 
concepțiile legate de teoria Ideilor pe care le sustinuse 
mai înainte. Ar putea fi vorba — cred alții — despre unii 
platonicieni, discipoli ai lui Platon din cadrul Academiei, 
adepţii unei variante mai vechi a teoriei Ideilor pe care 
maestrul o amendase între timp.1% În sfârşit, e posibil să 
fie vorba despre unii megarici, precum chiar Euclid din 
Megara, întemeietorul şcolii, prieten cu Platon (PR, II, 
1448, n.110).1?! Euclid ar fi adoptat o formă a teoriei 


188. O opinie diferită la A. Dies (Dies). Interpretul e de părere 
că Platon construieşte un fel de „roman“ filozofic mai curând decât 
o descriere istorică a unor curente reale. 

189. Fowler, 378, n. 1. 

190. De exemplu, Paul Natorp, Platos Ideenlehre, p. 293, crede 
acest lucru. 

191. Trebuie notat că Euclid din Megara relatase conversaţia 
lui Socrate cu Theaitetos care face obiectul dialogului omonim şi 

Ideilor foarte probabil inspirată deopotrivă de Platon 
şi de Parmenide, pe care ştim că îl studiase asiduu (DL, 
II, 10, 106). Pe de altă parte, aflăm că discipolul lui Euclid, 
Stilpon, nega existența Ideilor pe considerente nomi- 
naliste, de unde pare a rezulta că aceasta ar fi fost propria 
lui inovaţie în cadrul şcolii megarice şi e probabil că 
Euclid nu împărtăşise aceeaşi opțiune (DL, II, 11, 119). 
De fapt, nimic nune împiedică să dăm cumva dreptate 
tuturor acestor identificári: „prietenii Ideilor“ susțin o 
variantă eleată a teoriei Ideilor, variantă care fusese, even- 
tual, împărtăşită şi de Platon cândva şi continua să fie 
profesată atât de unii platonicieni, cât şi de primii mega- 
rici (asociaţi prin legături de prietenie cu platonicienii şi 
Platon). Importantá rămâne sublinierea vocației eleate, anti- 
meontologice, a acestor teze pe care, în Sofistul, Platon — 
acum cu un punct de vedere modificat — le supune criticii. 
A pune un nume „giganţilor“ nu a părut, de ase- 
menea, o întreprindere prea simplă. Desigur, unele ipo- 
teze par puțin verosimile, cum ar fi aceea că în spatele 
lor trebuie să-i presupunem pe atomişti — Leucip, De- 
mocrit şi discipolii lor. Într-adevăr, cum le putea Platon 
atribui acestora teza că nu există nimic altceva decât cor- 
puri, când — după cum ştim - la atomisti vidul e o realitate 
la fel de importantă ca şi corpurile, identificat în mod 
explicit de ei cu nefiinta? De asemenea, teza că nu are 
ființă decât ceea ce „poate fi atins“ nu se potriveşte deloc 
cu tezele atomiste, după care atomul, ființă „în mod 
autentic“ (£rer)), nu poate fi atins şi, dimpotrivă, „ceea 
ce poate fi atins“ — adică corpul macroscopic -nu e, după 


că se poate admite — deşi nu e nicăieri precizat — că tot el povesteşte 
şi conținutul conversatiei lui Theaitetos şi a Stráinului din Elea, 
relatată de Socrate. 

Leucip şi Democrit, ființă autentică, ci mai degrabă o 
aparenţă. larăşi, nu cred că poate fi vorba nici despre 
Aristippos, întemeietorul şcolii cirenaice, deoarece nimic 
nu sugerează că ,gigantii” ar fi profesat hedonismul, deşi 
materialismul lui Aristippos, în sine, nu e fără asemănare 
cu cel al „giganţilor“ (Fowler, 373).1?2 

O ipoteză cu mult mai plauzibilă e aceea propusă de 
L. Robin, dar si de alții, care cred că „giganţii“ sunt de 
fapt primii cinici — mai ales Diogenes din Sinope şi Crates 
din Teba, discipolul primului —, dar nu e exclus sá existe 
trimitere şi la dascălul lui Diogenes — Antisthenes socra- 
ticul —, considerat de doxografi a fi fost de fapt „primul 
câine“, adică întemeietorul curentului cinic.! Spiritul 
muşcător al cinicilor, adversitatea lor specială față de 
Platon şi teoria Ideilor — adversitate pe care o ilustrează 
câteva anecdote despre Diogenes cinicul, reținute de 
Diogenes Laertios!” —, în fine, materialismul lor frust se 
potrivesc foarte bine cu portretul pe care Platon îl schi- 
teazá pentru „giganţi“, sau „fiii Pământului“. Dar Robin 
mai face o remarcă interesantă: tezele „giganților“ au un 
aer de „stoicism avant la lettre“ — un stoicism altminteri 
frust din care lipseşte, observă el, „teoria incorporalelor” 


192. Teza atomistă e apărată de asemenea de Campbell, 
Schleiermacher, Bonitz, Brandis sau Guthrie. N. Cordero (Cordero, 
247) înclină pentru aceeaşi ipoteză. 

193. PR, IL, 1448, n. 110. Este şi opinia lui Paul Natorp (Natorp, 
289). De asemenea, Bréhier vede în Antisthenes „adevăratul 
precursor al stoicilor atât în teoria cunoaşterii, cât şi în morală“ 
(Brehier, 8). 

194. De exemplu: Diogenes se întreabă unde este „patul în sine”, 
dacă nu poate fi văzut, iar Platon îi răspunde că nu are ochi ca să 
vadă „patul în sine”! (DL,VI, 2, 40, 53) O anecdotă asemănătoare 
(în care este vorba despre „cabalinitate“) este pusă de Simplicius 
pe seama lui Antisthenes, In Schol. Arist., 66b, 47 (ed. Brandis). 

(Robin, 1996, 138; PR, II, 1448, n. 99).1% Într-adevăr, nu 
numai că ,gigantii” identifică Fiinţa cu corpul, dar ei nici 
măcar nu admit nici un fel de existență incorporală: 

„---dacă cineva le va spune că ceva (ti) lipsit de corp 
există, îl dispretuiesc şi nu vor să mai audă nimic altceva 
[în continuare]” (Soph., 246b). 

Pe de altă parte, dacă Antisthenes e la originea acestui 
curent — al cinismului —, orientarea anti-meontologică deja 
sesizată a „giganţilor“ devine explicabilă; ea e în concor- 
dantá cu tot ceea ce ştim despre acest filozof, adept al 
imposibilitate pe care o derivase din principiile eleate. 

In ceea ce má priveşte, voi continua mai departe această 
linie de gândire; voi susține mai întâi teza plauzibilă că 
Zenon din Cition a preluat materialismul de la cinici, mai 
ales de la Crates, dascălul său cel dintâi şi elevul lui 
Diogenes, dar, indirect, de la Antisthenes, aşa cum tot de 
la aceştia a preluat şi importante principii de etică, situate 
efectiv la baza eticii stoice. (Unii dintre stoici considerau 
că modul de viață cinic reprezintă „calea scurtă spre 
virtute“.1% Probabil că acest lucru trebuie înțeles în sensul 
că cinicul nu are nici un interes pentru teoretizare, în timp 
ce stoicul, dimpotrivă, îşi susține practica etică pe o teorie 
savantá — fizica şi dialectica.) Pe de altă parte, voi afirma 
teza mult mai temerará că, în pofida antiplatonismului 
ontologiei sale, Zenon a preluat critica materialismului cinic 
anti-meontologic chiar de la Platon. Cu alte cuvinte, Zenon 


195. P. Aubenque, de asemenea, crede că primii stoici s-ar fi 
inspirat din Sofistul (Aubenque, 1991). 

196. DL, VII, 121; pentru relaţiile dintre Antisthenes şi cinici, 
pe de o parte, şi stoici, pe de alta, dar fără referință la „problema 
gigantilor”, vezi Roberto Radice, Oikeiosis. Ricerche sul fundamento 
del pensiero stoico e sulla sua genesi, Milano, 2000, pp.17-18. 

a citit pur şi simplu cu mare atenție Sofistul lui Platon şi 
a dezvoltat un sistem care a ținut seama atât de definiția 
fiinţei ca putere, propusă de Platon, cât şi de necesitatea 
demonstrată de acest filozof de a face loc neființei secunde 
în natura lucrurilor şi în discurs. După care a combinat aceste 
două teze, unindu-le cu o ontologie materialistă. Pe scurt, 
el le-ar fi replicat dascălilor săi cinici că, deşi într-adevăr 
Fiinţa e corp fiind putere, totuşi „ceva (tu) lipsit de corp 
există“, chiar neființă fiind, şi că nu trebuie să dispre- 
tuiascá această teză, îngăduind astfel platonismului 
meontologic un avantaj important. 

lar dacă este aşa, remarcăm o frumoasă proporție: ceea 
ce este teoria Ideilor „revăzută“, meontologică (adică ceea 
ce se demonstrează în Sofistul, Philebos şi probabil cu 
consecințe în „doctrina esotericá” a lui Platon), sau „idea- 
lismul reformat“ în raport cu teoria Ideilor „primitivă“ 
(proprie lui Platon mai tânăr, unor platonicieni sau me- 
garicilor lui Euclid), acelaşi lucru este stoicismul lui Zenon 
din Cition (şi al urmaşilor săi direcţi, Cleanthes si Chrysippos) 
în raport cu materialismul (corporalismul) frust al „gigan- 
tilor” (cinicilor)! În consecință, atât „idealismul reformat“, 
cât şi stoicismul au, după mine, un factor comun: legătura 
lor genetică cu critica meontologică adresată predecesori- 
lor respectivi („prietenii Ideilor“, respectiv „giganţii“) din 
Sofistul şi asumarea consecințelor acestei critici printr-un 
„salt meontologic”. Iată schema acestei proporţii (fig. 1): 


Materialism anti-meontologic —— Idealism anti-meontologic 
(„giganţii“”) („prietenii Ideilor“) 
Antisthenes, cinicii megaricii, Platon I 


saltul meontologic 


Materialism meontologic ——————— Idealism meontologic 
Zenon din Cition, stoicii „Străinul din Elea“ 
Platon II 

Platon ar fi creat, prin urmare, nu numai „idealismul 
reformat“ (pe care, ulterior, îl va expune personajul său, 
Străinul din Elea, şi care va reapărea în forme relativ dife- 
rite atât în Philebos, Timaios, cât şi în „doctrina nescrisă“), 
dar tot el va fi fost — desigur indirect, prin reacție şi prin 
intermediul unui alt spirit de excepție — şi inspirator esen- 
tial la elaborarea acelui „materialism reformat“, meonto- 
logic, reprezentat de filozofia Porticului! Iar în ambele 
cazuri, ceea ce face diferența față de modurile mai vechi 
şi anti-meontologice de gândire este afirmaţia curajoasă 
şi anti-parmenidiană, prezentă în Sofistul, că „într-un fel 
nefiinta este“. Aceasta este ceea ce am numit „saltul meon- 
tologic“. „Efectul“ metafizic este comparabil: ființa — 
într-un caz identificată cu Ideile, în celălalt, cu corpurile — 
va fi deblocată, scoasă din încremenire şi stază absolută. 
În consecinţă, la originea atât a reflectiei meontologice 
platoniciene, cât şi a celei meontologice stoice — în con- 
ditiile în care, desigur, platonismul şi stoicismul vor 
reprezenta sisteme rivale, bazate pe postulate ontologice 
opuse — s-ar regăsi astfel, paradoxal, una şi aceeaşi operă: 
Sofistul lui Platon şi critica adusă anti-meontologiei din 
acest dialog!!” 


197. Brehier consideră că stoicii au acceptat sfidarea lui Platon 
din Sofistul prin faptul că au construit un sistem în care sufletul 
şi virtuțile lui sunt corp (Bréhier, 9). Interpretul totuşi nu identifică 
„saltul meontologic“ sugerat lui Zenon de Platon. Mai recent, 
ipoteza influenţei directe a lui Platon este reluată de P. Aubenque, 
„Une occasion manquée: la génese avortée de la distinction entre 
«Vétant» et «le quelque chose»” (Aubenque, 1991). Aubenque, cum 
am precizat deja, nu noteazá paralelismul meontologic dintre 
raportul stoici—,giganti”, pe de o parte, si raportul Platon I 
(megarici)-Platon IL, pe de altă parte. Vezi Néant, 2006, 89-95 
(Valéry Laurand). 

1.4. Este, desigur, riscant să încercăm să reconstituim 
aspecte importante ale genezei unui sistem filozofic 
bazându-ne aproape numai pe conjecturi şi pe câteva vagi 
relatări doxografice. Şi totuşi vom îndrăzni cu speranța 
că vom înţelege astfel mai bine ceea ce am numit la 
început „istoria nefiintei” în filozofia greacă.1% 

Ne ajută întru câtva si un pasaj din Stromatele (,,Co- 
voarele”) lui Clement din Alexandria — autor creştin 
eclectic din sec. II d.Cr. —, care, la un moment dat, reproduce 
aproape literal (cu unele comasári) relatarea „gigantoma- 
hiei“ despre Fiinţă din Sofistul, sugerând în acest mod că 
disputa ar fiputut fi valabilă şi în altă epocă decât în aceea 
a lui Platon. Probabil că „materialiştii“ lui sunt stoicii, 
numiţi ,necredinciosi”, deoarece nu se încred decât în 
simțuri şi în corpuri. (Textul a fost pe bună dreptate reti- 
nut de H. von Arnim în Stoicorum veterum fragmenta.) 
Preluarea lui Clement sugerează că o „aducere la zi“ a 
referintei textului platonician despre „giganți“ şi „prie- 
tenii Ideilor“ putea servi efectiv drept modalitate de 
descriere schematică a confruntării filozofice dintre stoici 
şi platonicieni (fie aceştia şi creştini) mai târziu, în epoca 
romană (SVF, II, 359). 

Că, în posteritatea lui Platon, în rolul „giganţilor“ din 
Sofistul puteau fi plasați stoicii pare a fi deci plauzibil, şi 
nimic nu ne opreşte să credem că ei înşişi nu acceptau, 
în mare, această situare şi acest rol în istoria filozofiei pe 


198. V. şi Fr. Ildefonse (Ildefonse, 38), care notează că deja 
Jacques Brunschwig a indicat înrudirea dintre stoici şi „Fiii 
pământului“ din Sofistul. Aş adăuga doar că nu numai înrudirea 
e importantă aici, ci şi diferența — adică locul acordat nefiintei. 

care le moşteniseră de la cinici. În mare, fiindcă altminteri 
aveau toate motivele să-şi nuanteze poziția, ținând seama 
chiar de obiecțiile şi sugestiile lui Platon. Dar oare se 
poate vorbi despre o influenţă atestată a platonismului 
asupra lui Zenon? Desigur: 

De fapt, ştim despre Zenon din Cition că, după ce a 
fost mai multi ani discipolul lui Crates cinicul, s-a despár- 
tit de acesta şi a devenit, pentru nu mai puțin de douăzeci 
de ani, elevul lui Xenocrates şi al lui Polemon, al treilea, 
respectiv al patrulea conducător al Academiei platoni- 
ciene, începând de la Platon (DL, VII, 1, 2). (A fost, se pare, 
şi elevul lui Stilpon megaricul, cel care contesta teoria 
Ideilor.) Pe de altă parte, avem păstrată o anecdotă semni- 
ficativă: consultând oracolul pentru a afla ce viață trebuie 
să ducă, i s-a răspuns că „trebuie să ia culoarea morților“. 
De aici Zenon a înțeles că trebuie să-i citească pe autorii 
vechi. (Pesemne că oricum avea de gând s-o facă!) (DL, 
VII, 1, 2) Evident, rolul lui Heraclit în constituirea fizicii 
stoice este bine cunoscut, dar ar fi eronat să ne limităm 
la acesta. Zenon — care avea probabil la Atena complexul 
metecului şi al semibarbarului (era, se pare, fenician de 
origine) — se ambitiona să creeze un mare sistem filozofic 
care să rivalizeze cu succes cu platonismul şi aristo- 
telismul, dar şi cu epicureismul, care tocmai se născuse 
cu puțin înainte; de aceea lecturile, ca şi dascălii săi nume- 
roşi aveau ce să-l învețe, chiar dacă urma să se despartă 
în mare parte de ele şi de ei. Mai ales că, aşa cum spu- 
neam, materialismul „vulgar“ al cinicilor —,,gigantii” lui 
Platon — era departe de a-l mulțumi, deşi, fără îndoială, 
împărtăşea ostilitatea lor față de idealismul platonician. 
Altminteri, cum s-ar putea explica complexitatea fizicii 

şi a logicii stoice, dar şi răsturnarea unor postulate plato- 
niciene pe care stoicii o pun în operă?! 

Fără îndoială, de la „giganţi“ (cinicii) Zenon a preluat 
postulatul metafizic fundamental că ființa este corp?%, admis 
de altfel deja de Antisthenes. „Şi stoicii susțin că doar 
corpurile sunt ființe şi că în ele se află Fiinţa...“ — va for- 
mula mai târziu şi Plotin acest principiu (Plotin, 42, VI. 
1,28). Dar Zenon nu s-a oprit în acest punct. Credem că 
el a acceptat din Sofistul lui Platon două sugestii esenţiale 
pe care le-a asociat postulatului care identifică ființa şi 
Fiinţa cu corporalitatea: 

Prima sugestie este ceea ce am numit „definiția dina- 
mică a ființei“: este ființă numai ceea ce are puterea fie să actio- 
neze, fie să îndure acțiunea. Într-adevăr, stoicii susțineau că: 

„Există două principii ale tuturor lucrurilor — prin- 
cipiul activ şi cel pasiv (care îndură acțiunea). Cel pasiv 
este Ființa fără calități (árto.woc ovoia) — materia, în 
timp ce principiul activ este rațiunea din ea — zeul“(SVE, 
II, 316, 320). 

Propun, aşadar, stoicii un dualism? Cátusi de puțin, 
căci principiul activ, ca şi cel pasiv sunt considerate deo- 
potrivă a fi corp, aşa cum comentatorii aristotelicieni şi 
platonicieni relevă cu reproş: 

„Stoicii ar putea fi pe drept acuzaţi în acest moment, 
fiindcă, spunând ei că există două principii, materia şi 
zeul, dintre care unul este activ, cealaltă, pasivă, susțin 
de fapt că zeul este amestecat cu materia pe care o 


199. În general, filozofiile elenistice — epicureismul, stoicismul, 
peripateticismul, scepticismul — sunt programatic anti-pla- 
toniciene, chiar dacă se combat reciproc. E valabil chiar şi pentru 
scepticismul Academiei Noi, care reconstruieşte un Platon 
socratic şi sceptic. 

200. SVF, II, 316, 320. 

străbate în întregime... Or, dacă zeul este, după ei, corp, 
fiind un spirit intelectual şi etern, iar materia este tot corp, 
mai întâi un corp va străbate un alt corp...“ (Alexandru 
din Aphrodisias; SVF, II, 310) 

E limpede deci că, odată ce adoptaseră definiția lui 
Platon şi, pe de altă parte, identificaseră ființa cu corpul, 
stoicii erau obligați să construiască un sistem cu două 
principii — unul activ şi unul pasiv —, dar ambele corporale 
şi deci indistincte sub raport fizic. 

De fapt, conceptul de „corp“ al stoicilor (identificat cu 
proprietatea tridimensionalitátii şi a rezistenţei) pare a fi 
fost mai cuprinzător decât cel de materie! — lucru inaccep- 
tabil pentru platonicieni, dar care nu se opunea deloc defi- 
nitiei date de Platon însuşi ființei, ca fiind orice are puterea 
de a acționa şi de a suferi acțiunea. În consecinţă, con- 
ceptul de materie, cel puţin în starea sa inertă şi fără 
calități, şi cel de ființă în general nu ar fi identice, cel 
de-al doilea fiind mai cuprinzător, deoarece include şi 
„cauza“ — zeul — corp şi acesta.202 

Aşadar, corpul fizic — capabil fie să sufere, fie să pro- 
ducă acțiuni — este unica ființă şi el singur posedă Fiinţă 
(ovoia). Corpul capătă însă două aspecte fundamenta- 
le — materia pasivă şi zeul activ — distincte conceptual, 
dar indisociabile sub raport fizic. Or, teza identității dintre 
ființă şi puterea activă sau pasivă din Sofistul are, în inter- 
pretarea corporalistă stoică, o consecință imediată şi 
evidentă, pe care o aflăm, per a contrario, în formularea 
lui Sextus Empiricus: 


201. V. şi Aetius: „Stoicii declară materia ca fiind un corp“ (SVF, 
II, 325). 

202. Chalcidius, In Timaeum (SVF, I, 316): „plerique tamen sil- 
vam separant ab essentia, ut Zeno et Chrysippus”.) Vezi Goldschmidt, 
16, n. 6. 

„După ei, incorporalul nu e menit nici să acționeze, 
nici să sufere acțiuni“ (SVF, II, 363). Într-adevăr, deoarece 
numai corpul este ființă (fie ca zeu, fie ca materie) şi 
deoarece numai ființa — după cum a propus Platon — are 
puterea fie de a acționa, fie de a suferi acțiunea, incor- 
poralul, care nu e ființă, nu poate nici acționa, nici suferi 
acțiuni. Este el neant pur atunci? Nu la stoici! Căci atunci 
când un corp acționează asupra altuia se naşte acțiunea 
însăşi ca efect al interacțiunii corpurilor; dar ea nu mai este 
corp, ci e un incorporal, adică — în accepţia stoică — neființă. 

Şi iată cum stoicii au ținut cont de obiectia adusă 
de Platon ,gigantilor”: există şi ceva incorporal, pe care 
îl tratau drept neființă care, la fel ca şi la Platon, este 
cumva?® Atâta doar că, pentru a-l exprima pe acest „este 
cumva“ platonician, stoicii — experți în terminologie 
tehnică — foloseau un vocabular aparte: ei nu considerau 
că verbul „a fi“ (eivau, vrăoxewv) este un predicat potrivit 
pentru incorporalul-nefiintá, ci foloseau de obicei, în acest 
scop, verbul „a subzista“ (wpeorăvar, UpioracOar). 2% 
Incorporalele, precum timpul, locul, vidul, de exemplu, 
„nu sunt“ în sens propriu, fără a fi totuşi neant, deoarece 


203. Valéry Laurand (Néant, 91) susține, urmându-l pe ]. Bruns- 
chwig, că, citindu-l pe Platon, stoicii ar fi operat o sinteză între 
poziția „giganţilor“ şi aceea a „prietenilor Ideilor“, de la primii 
luând identificarea corp-fiintá, de la ceilalți — ideea efectelor 
incorporale. Dar „prietenii Ideilor“ nu vorbesc despre efecte incor- 
porale, ci susțin că incorporale sunt cauzele. 

204. „Chrysippos afirmă că numai prezentul este, dar că trecutul 
şi viitorul subzistă, însă nu sunt deloc“ (SVF, II, 509, 518). Se pare 
că această teză a fostmodificată de alți stoici care susțineau că nici 
momentul prezent „nu este“, deoarece, oricât de scurt ar fi, se 
poate separa în ceva ce a fost şi ceva ce va fi — doctrină ce i se părea 
absurdă lui Plutarh (SVF, II, 519). 

există cumva sau ,subzistá” (SVF, II, 509, 518).2% Altfel 
spus, „opțiunea secundă“ a nefiintelor (incorporalelor) 
la stoici este exact acea formă diminuată de existență pe 
care ei o denumesc „subzistență“ şi care este produsă, 
în ultimă instanţă, de posibilitatea ca un „ceva“ să devină 
subiect al discursului. 

De asemenea, stoicii cred că anumite efecte ale acti- 
vitátii sufletului (care este corp) — a avea învățătură, de 
pildă — nu pot fi considerate corporale şi, bineînţeles, nici 
nu se poate susține inexistenţa lor. „Corpul nu este obiect 
de învăţare, mai ales conform filozofilor Porticului. Căci 
lucrurile învăţate (şi predate) sunt exprimabile (AekTă), iar 
exprimabilele nu sunt corpuri“ — vor susține ei.2% Într-ade- 
văr, exprimabilele (sau, grosso modo, semnificatele — con- 
ceptele, distinse atât de semnificantul sonor, cât şi de 
referinta-obiect) nu au extensie spaţială tridimensională, 
precum au corpurile în viziunea stoică. Mai mult, dacă 
cineva ar susține că ideile noastre sunt corp, ele ar fi, pe 
cale de consecinţă, ființe, aşadar ar căpăta statutul Ideilor 
platoniciene, ceea ce era inacceptabil pentru stoici: „În- 
cepând cu Zenon, stoicii au susținut că Ideile (platoni- 
ciene) sunt gândurile noastre (¿vvon nata)” (SVF, I, 360). 

Dar atunci, dacă se admite că numai corpurile pot 
acționa unul asupra celuilalt, ce anume vor fi în general 
efectele respective (nu doar cele asociate sufletului), 
numite de stoici „predicate“ (xkatryoon ara)? De exem- 
plu „a fi tăiat“, „a fi ars“, „a fi legat“ etc.? Vor fi corpuri 
sau nu? 


205. Long şi Sedley apropie acest vpeorăvau al stoicilor de 
termenul „bestehen“ al lui A. Meinong, asociat de el realitátilor 
ficționale şi tradus de Russell prin „to subsist“ (HP, 1, 163). 

206. SVF, Il, 170 (Sextus Empiricus, Adv. mathematicos, XI, 224). 

„Stoicii — explică Sextus Empiricus ceea ce putem 
numi regula cauzalitátii stoice — susţin că orice corp devine 
pentru un (alt) corp cauza unui (predicat) incorporal; de 
exemplu, un corp, bisturiul, devine pentru corpul-carne 
cauza predicatului incorporal de a fi tăiat“ (SVF, IL, 345)2% 

De asemenea, întâlnim la Clement o exprimare ase- 
mănătoare: 

„Cauza se spune în trei feluri relativ la lucrurile unde 
e cauză: mai întâi este lucrul care este cauză, precum 
sculptorul, apoi (acţiunea) a cărei cauză este (sculptorul), 
precum devenirea statuii, apoi este lucrul pentru care există 
cauza, precum materia. Căci (sculptorul) este cauza deve- 
nirii statuii pentru bronz. Aşadar, a deveni şi a fi tăiat — 
efecte a căror cauză este (sculptorul) —, fiind ele acțiuni 
(activități), sunt incorporale.“208 

În consecință, dacă ne ţinem strâns de definiţia lui Pla- 
ton (cum bănuim că a făcut-o chiar Zenon din Cition) — 
anume că ființă e ceea ce are puterea sau de a acționa, sau de 
a suferi acțiunea- vom putea afirma că efectele nu sunt ființe, 
şi deci nu sunt corpuri. Într-adevăr, ele nu acționează ele 
însele şi nu suferă ele însele acțiunile unor corpuri. Căci 
altminteri, dacă ar fi corpuri şi ființe, ar poseda sau ar 
suporta la rândul lor alte acțiuni şi ar exista acțiuni ale 
acțiunilor ale acțiunilor, ad infinitum. Bisturiul taie, iar 


207. Vezi şi Ildefonse, 53. 

208. Clemens Alexandrinus, Stromate (08711-08713). Evident, 
nu trebuie înțeles de aici că s-ar avea în vedere trei cauze. La stoici, 
spre deosebire de Aristotel, cauza e unică: corpul care acționează: 
Stoicis placet unam causam esse, id quod facit (Seneca, 65, 4). În 
continuare, Seneca distinge teoria stoică asupra cauzelor de aceea 
a lui Aristotel şi Platon, pe care le critică, tocmai deoarece acei 
filozofi au distins mai multe cauze, printre care şi pe cea finală şi 
formală — neadmise de stoici. 

carnea e tăiată: ambele sunt corpuri şi deci ființe. Dar ce 
este „tăierea“ (acțiunea de a tăia şi de a fi tăiat)? Nu e nici 
ceea ce acționează (cauza), căci bisturiul e cel care taie, 
nu tăierea; dar nu e nici ceea ce suferă acțiunea, căci car- 
nea suportă tăierea, fiind tăiată, şi nu tăierea e tăiată. Prin 
urmare, deşi există, tăierea (acțiunea de a tăia şi de a fi 
tăiat) nu e ființă, conform chiar definiției lui Platon; deci 
nu e corp. Însă, dacă nu e corp, e incorporalá si, dacá e 
incorporalá, este, dupá stoici, nefiintá, dar e totusi un 
predicat al ființei. Prin urmare: în măsura în care sunt 
văzute ca evenimente ori activități (active sau pasive), 
efectele sunt incorporale, iar stoicii le vor anexa — după cum 
vom vedea - categoriei sau genului logico-ontologic al 
„modurilor de a fi“. lar acelaşi lucru s-ar putea spune şi 
despre „loc“ şi „timp“: indispensabile corpurilor şi mişcă- 
rii, nu sunt mişcate ele însele de corpuri şi nu le mişcă 
pe acestea. Aşadar, nu suferă acțiuni şi sunt incorporale, 
şi deci nefiinte, deşi, evident, există sau „subzistă“. 

Tot în aceeaşi linie de gândire, stoicii distingeau între 
„bunuri“, precum înțelepciunea sau demnitátile, care, în 
viziunea lor, erau corpuri, şi „posesia sau utilizarea acelor 
bunuri“ (habere divitias, capere honores), care erau predicate 
despre anumite persoane şi erau considerate incorporale. 
Dar e posibil — cum crede J. Brunschwig — ca distincția 
dintre a dori bunul — mod prescurtat de a vorbi — si a dori 
posesia sau utilizarea bunului — modul corect — să provină 
chiar de la Platon.2% 

lată de ce, aşa cum a observat E. Brehier, la stoici 
cauzele sunt exprimate gramatical prin substantive (ce 
desemnează corpuri), în vreme ce efectele — incorporale 


209. Cicero, Tusc., IV, 21; J. Brunschwig, „Sur une façon stoici- 
enne de ne pas âtre“ (Non-âtre, 1991); Platon, Banchetul, 206a. 

şi pe care stoicii le numesc de obicei „moduri de a fi“ 
(ros Exovra) — sunt enunțate (în greceşte) prin verbe 
(active sau pasive). Şi tot el punea acest lucru în legătură 
cu o particularitate a logicii stoice: aceea că, de regulă, 
predicatul nu era exprimat de aceşti filozofi sub o formă 
nominală (cu un verb copulativ), precum la Aristotel, ci 
sub forma unui predicat verbal. „La ei predicatia nu se 
exprimă printr-o proprietate ataşată unui subiect, ci indi- 
că un eveniment, o activitate efectuată sau suportată de 
un subiect“ (Bréhier, 1928, 20). Predicatul nu e nici o pro- 
prietate abstractă, nici un corp; e un incorporal ce exprimă 
o condiție de existenţă a subiectului. 

Să mai remarcăm şi un alt aspect instructiv ținând 
iarăşi de gramatică: în formula canonică a exprimării 
cauzalitátii a lui Sextus şi Clement (A e cauza lui B pentru 
C), A se exprimă în greceşte printr-un substantiv în nomi- 
nativ, C — printr-un substantiv în dativ, iar B, printr-un 
infinitiv verbal substantivizat în genitiv care determină 
adjectivul „cauza lui“. Acțiunea pleacă aşadar de la nomi- 
nativ — cazul autorului —, ajunge la un dativ — cazul 
destinatarului — şi se exprimă prin cazul dependenţei — 
genitivul. S-ar exprima astfel dependența incorporalului 
(mai ales a ,exprimabilului”) de corp, dar şi faptul că el 
pare să intermedieze între cele două corpuri — cel activ şi cel 
pasiv —, la fel după cum genitivul, atât în formula cano- 
nică de mai sus, cât şi în tabla declinărilor, e situat între 
nominativ şi dativ.210 

Accentuând contrastele, Clement, care continuă să-i 
opună pe stoici platonicienilor, pentru ilustrarea „gigan- 
tomahiei”, scria: 


210. SVE, II, 85. 


VECHIUL STOICISM: ZENON DIN CITION, CHRYSIPPOS 287 


„Unii (stoicii) susțin că, în mod propriu (xugíwc), cor- 
pul este cauză, iar incorporalul este (cauză) prin abuz de 
limbaj (kara:xXENOTIKG»G) şi, pentru a spune astfel, seamănă 
cu o cauză. Alții întorc lucrurile invers şi afirmă că incor- 
poralele sunt cauze în mod propriu, iar corpurile — prin 
abuz de limbaj.“211 

Într-adevăr, pentru un stoic mişcarea, să spunem, ca 
„mod de a fi“ (ms ¿xov) al unui corp ce se mişcă are 
dreptcauză, în mod propriu, întotdeauna un alt corp care 
a acționat; mişcarea este efectul incorporal şi doar prin 
abuz se poate spune că „mişcarea a mişcat corpul“. Pen- 
tru un platonician, dimpotrivă: Ideea de mişcare (Misca- 
rea în sine) este cauză în mod propriu, iar corpul va fi 
cauză numai prin abuz de limbaj şi se va mişca prin „par- 
ticipare”.212 S-ar putea presupune, în acest caz, că unul 
dintre motivele importante ale introducerii nefiintelor 
în stoicism va fi fost tocmai teoria cauzelor, care explica 
acțiunile ce ar fi devenit ininteligibile într-un univers 
„dur“, alcătuit, precum la cinici, numai din corpuri (ființe, 
pentru ei, ca şi pentru stoici). Căci, odată ce cauza şi lucrul 
asupra căruia ea acționează sunt declarate în exclusivitate 
corpuri — precum sculptorul şi bronzul —, rămâne ca actiu- 
nea (EvEoyeia) propriu-zisă de a produce statuia să fie 
incorporală 215 


211. SVE, II, 345 (v. infra). 

212. Să notăm că, asociate corpurilor, „modurile de a fi“ devin 
calități şi deci corpuri. Faptul arderii este incorporal, dar lemnul 
ars e corp. Ceea ce înseamnă că, asociate sufletului, şi virtuțile, şi 
viciile, ca şi reprezentările etc. pot fi considerate corpuri — ceea 
ce lui Plutarh i se părea absurd. Vezi Goldschmidt, 22-23 şi nota 1 
cu textul lui Plutarh. 

213. Vezi şi Clement Alexandrinul, Stromatele (08711-08713). 

1.5. Acum, după ce am observat necesitatea de a lăsa 
un loc efectului şi acțiunii incorporale, adică nefiintei 
,Subzistente”, în situația în care numai fiinta-corp are 
puterea de a suporta sau de a efectua acțiunea, e momen- 
tul să indicăm şi cea de-a doua teză preluată, credem, de 
stoici din Sofistul, sau mai exact dezvoltată, pornind cumva 
de la acel text: Stráinul sustinuse că, dacă neființa nu este, 
termenul „ceva“ (tı) se va referi în exclusivitate la ființă! 
(Ne amintim formularea platoniciană: „Şi acest lucru ne 
este cumva limpede, că acest cuvânt «ceva» (ti) îl pro- 
nuntám întotdeauna în legătură cu o ființă. Căci este cu 
neputinţă să-l pronuntám pe el singur, de parcă ar fi dezbrá- 
cat şi desprins de toate fiintele.”) 

Lucrurile rămân într-adevăr astfel atâta vreme cât 
contextul se menţine anti-meontologic, aşa cum era în 
locul respectiv din Sofistul. Ştim bine că în acel context, dar 
numai în el, pronunţarea cu sens a nefiintei este cu nepu- 
tintá. Or — se puteau gândi Zenon, Cleanthes si Chrysippos, 
mergând chiar pe urmele Stráinului din Elea — ce se va 
întâmpla dacă se va admite totuşi că „neființa cumva este 
(subzistá)”, aşa cum Străinul însuşi va admite mai târziu, 
împotriva interdictiei lui Parmenide? Desigur — puteau 
răspunde —, în cazul în care se concede nefiintei o anumită 
existență, cuvântul „ceva“ se va putea referi deopotrivă la ființă 
şi la neființă şi va putea fi pronunţat în mod legitim chiar 
şi „dezbrăcat şi desprins de toate ființele“. Altfel spus, odată 
ce, urmându-se chiar demersul critic anti-parmenidian 
ulterior al lui Platon, se asumă contextul reflectiei meon- 
tologice, sfera lui „ceva“ (tò TÍ) va deveni cu necesitate 
mai largă decât sfera „ființei“ (tò Óv) prin includerea 
acum în cea dintâi şi a nefiintei secunde. Or, această 
ultimă consecinţă logică a demersului platonician, pe care 
Platon nu o mai face explicită, dar care e implicită în 

analiza sa?!f, este exact teza pe care o vor susține explicit 
stoicii?!" şi care va deveni, în ochii comentatorilor târzii, 
o caracteristică principală şi distinctivă a sistemului 
acestora!216 

Ne amintim cât de scandalizat fusese Plutarh (al cărui 
text l-am comentat la începutul acestei cărți) de faptul că 
stoicii se referă mult şi insistent la entități — precum 
timpul, locul sau anumite specii ale , exprimabilului” 
(Aekr6v), cărora totuşi ei le refuzau calitatea de ființe. Dar 
marele scandal — pentru platonicienii şi aristotelicienii 
care, pe de altă parte, nu păreau să fie deloc conştienţi de 
meontologiile proprii lui Platon şi Aristotel — era mai ales 
faptul că stoicii reuneau toate ființele şi toate nefiintele 
(secunde) — respectiv, la ei, corpurile şi incorporalele — 


214. Evident, de vreme ce există şase — după cum credem — 
genuri supreme, dintre care unul este ființa, e clar că ființa nu e 
genul suprem. Probabil că acest rol tinde să-l ocupe Unul. A ratat 
Platon ocazia de a lansa explicit distincţia dintre „ceva“ şi „ființă“? 
Aşa crede P. Aubenque (Aubenque, 1991). Există însă o diferență 
importantă între funcţia Unului platonic si neoplatonician şi aceea 
a lui „ceva“ din stoicism. Vezi nota 216. 

215. Ideea că Platon lărgeşte sfera lui „ceva“ peste sfera ființei, 
pentru a îngloba şi anumite nefiinte relative, de pildă devenirea, 
trebuie să fi avut unii adepți (platonicieni stoicizanti). Astfel se 
explică reacţia lui Plotin: „Trebuie să gândim acestea [Fiinţa si 
devenirea] despărțite între ele, fără ca un ceva luat ca gen să fie 
divizat în aceste [două specii] şi fără să credem că Platon a făcut 
[o astfel de diviziune]“ (Plotin, 43, VI.2,1). 

216. SVF, II, 333: „Cele mai generale omonime sunt unul, ființa, 
ceva. Căci sunt raportate la toate existentele: potrivit cu Platon — 
unul, potrivit cu Aristotel — ființa, potrivit cu stoicii — ceva-ul.“ 
Analogia nu este foarte corectă, deoarece, dacă la stoici „ceva“ este 
într-adevăr genul suprem (şi cel mai vid), la Aristotel ființa nu este 
gen, ci e un omonim existent în toate genurile, iar la platonicieni, 
unul devine principiu creator. 

sub un acelaşi unic gen suprem indeterminat, pe care îl 
numeau „ceva“ (TL)! 

„În acest fel — scrie Alexandru din Aphrodisias — ai 
putea aráta cá stoicii nu l-au considerat ín chip potrivit 
pe «ceva» (t1) drept gen al ființei. Căci dacă există «ceva»”, 
continuă Alexandru, urmând parcă raționamentul Străi- 
nului eleat, care interzicea ca „ceva“ să fie atribuit altcuiva 
decât ființei, „e clar că există şi ființă. lar dacă există ființă, 
ei ar trebui să accepte argumentul fiintei.?'” Numai că, 
legiferând pentru ei înşişi că ființa se predică numai despre 
corpuri, ei ar putea scăpa de dificultate. Într-adevăr, ei 
afirmă că, din această pricină, «ceva»-ul este un gen mai 
cuprinzător (decât fiinţa) (yevikwrte0ov), deoarece este 
predicat nu numai despre corpuri, ci şi despre incor- 
porale“ (SVE, II, 329). 

Alexandru, deşi aristotelician şi comentator aristotelic, 
adversar al stoicismului, rămâne, totuşi, remarcabil de 
corect: el recunoaşte că, în interiorul propriului lor sistem 
de gândire („legiferând pentru ei înşişi”), stoicii rămân 
consecventi: de vreme ce, pentru ei, ființa se raportează 
numai la corpuri şi de vreme ce ei recunosc totuşi reali- 
tatea incorporalelor (spre deosebire de „giganţii“ lui Pla- 
ton), care, astfel, sunt nefiinte, „ceva“-ul la ei, şi nu ființa, 
va putea constitui genul suprem care va cuprinde atât 
ființa, cât şi nefiinta. 

Mult mai puţin indulgent se arată Plotin, care, după 
ce descrie categoriile sau genurile stoice (asupra cărora 
ne vom opri ceva mai târziu), spune cu reproş: 

„Căci [s-ar putea afirma] şi că acest «ceva» al lor e pros- 
tesc şi absurd, şi că nu se acordă deopotrivă cu incorporalele 


217. E vorba — presupun - despre argumentul că ființa este 
genul suprem. 

şi cu corpurile. ...Apoi /s-ar putea sustine/ că acest «ceva» 
e sau ființă, sau neființă. Or, dacă e ființă, el este una 
dintre speciile [ființei]; dacă însă el este neființă, ființa este 
neființă “(Plotin, 42,V1.1,25). 

Evident, Plotin rationeazá aici anti-meontologic: „ceva“ 
poate sau fi, sau nu fi în mod absolut: dacă este, aparține 
genului ființei şi îi este inferior sau egal; dacă nu aparține 
acestuia înseamnă că e neființă. Dar nefiinta nu este, căci 
altminteri s-ar ajunge la contradicţiile interzise de Par- 
menide: nefiinta este, ființa nu este. În focul polemicii anti- 
stoice, Plotin uitase că Platon însuşi — maestrul său 
venerat — ceruse, în chip „paricid“, să se admită că 
„întru câtva nefiinta este şi că, la rândul său, ființa cumva 
nu este“ (Soph., 241d) — ceea ce ar avea drept consecință 
includerea în „ceva“ ca gen suprem deopotrivă a ființei 
şi a nefiintei ca genuri subordonate. În sine luat, ,ceva” 
e un predicat indeterminat: nici ființă, nici neființă în mod 
absolut, el poate fi predicat şi despre ființă, şi despre 
neființă, sau, altfel spus, atât ființele, cât şi nefiintele 
(secunde) sunt „ceva“-uri. 

Dar care putea fi proprietatea comună ce le permitea 
stoicilor includerea ființelor şi a nefiintelor în unicul gen 
comun „ceva“ (Ti)? Nu cumva o asemenea proprietate 
comună era în fond imposibilă, aşa cum părea să consi- 
dere Plotin, imposibilitate ce ar fi lipsit de conţinut genul 
comun „ceva“? Căci ce poate aparține în comun şi ființei, 
şi nefiintei şi care să nu fie nici exclusiv ființă, nici neființă? 
Nu ştim cum răspundeau stoicii la această întrebare, dar 
bănuiesc că, pentru ei, „esența“ comună — dacă putem 
vorbi astfel — prin care cele două sub-genuri erau subor- 
donate genului comun şi suprem „ceva“ era dată de posi- 
bilitatea ca ambele să constituie subiecte ale discursului 

şi ale reflectiei, indiferent de „conținutul“ lor ontic. În ter- 
menii lor, ambele puteau produce în conştiinţă semni- 
ficatii; erau traduse aici prin ,exprimabile”. lată nota 
comună. Seneca, referindu-se însă numai la o categorie 
restrânsă a „exprimabilului“ (Azktóv) — la ficțiuni —, scria: 

„Unii dintre stoici cred că cel dintâi gen este „ceva“ 
(quid)... Ei susţin că, în natura lucrurilor, unele sunt, altele 
nu sunt. Dar şi acelea ce nu sunt întregesc natura lucrurilor, 
anume cele care survin în minte, precum centaurii şi 
gigantii şi orice altceva care, format în mod fals prin 
gândire, a început să capete o anume imagine (în minte), 
chiar dacă nu are ființă“ (SVF, IL 332). 

Proprietatea comună nu este, aşadar, un dat ontic, o 
esență sau o natură, ci mai curând o funcție; sau mai bine: 
m-ul stoicilor este simbolul unei operații, aceea de a produce 
întotdeauna un subiect pentru un discurs (exterior sau 
în gândire), indiferent de realitatea ontică externă a 
acestui subiect care rămâne deocamdată indeterminat 
(nici ființă, nici neființă), tot aşa cum x-ul algebrei este 
simbolul operației de a produce întotdeauna o rădăcină 
pentru o ecuație, indiferent de „realitatea“ rădăcinii.218 


1.6. Ar trebui să evocăm aici o dificultate: după unele 
texte (Alexandru din Aphrodisias), stoicii (sau poate 
numai unii dintre ei) considerau gândurile ca nefiind „nici 
corpuri, nici incorporale” şi ca „non-ceva-uri“ (oútiva). 
Alexandru se foloseşte de această indicație pentru a le 
reproşa acestor filozofi că, în fapt, la ei nici măcar „ceva“ 
nu e genul suprem, deoarece ceva „se predică numai despre 
corpuri şi incorporale“, nu şi despre ceea ce nu e nici una, 
nici alta, cum ar fi gândurile. Or — spune Alexandru -, 


218. O opinie similară şi în HP, I, 162-163. 

în acest caz, genul suprem (care ar îmbrăţişa orice subiect 
al rostirii) ar trebui să fie „unu“, deoarece numai acesta 
se predică şi despre gânduri, şi despre tot restul.?1? De 
asemenea, se pare că Zenon din Cition ar fi considerat că 
Ideile platoniciene nu sunt nici măcar „ceva“, ci sunt 
„non-ceva“ sau „cvasi-ceva“.22 Dimpotrivă, Seneca plasa 
sub genul universal quid (echivalentul latin al lui ,,ceva”) 
ficțiuni precum „centaurii“ şi „giganţii“, după cum am 
văzut în pasajul de mai sus. Să fi fost Ideea platoniciană 
în mai mare măsură neființă pentru unii dintre stoici 
decât centaurii sau himera? 

Cred însă că este vorba despre o neînțelegere: pentru 
stoici, gândul, conceput strict ca stare sau virtute a sufle- 
tului, este o proprietate a acestuia şi deci corp. Ínteles însă 
ca predicat al unui corp, el este un ,exprimabil”, aşadar 
incorporal. Distincția apare clar în acest pasaj din Seneca: 

„Astfel, când spunem «înţelepciune», înțelegem ceva 
corporal (quiddam corporale); când spunem «a fi înţelept», 
vorbim despre un corp (de corpore). Or, este o mare deosebire 


219. SVF, II, 329, 330. Vezi şi clasificarea în HP, I, 163. Ce e drept, 
autorii, admițând categoria a ceea ce nu este nici măcar „ceva“, 
pun un semn de întrebare, dar aranjează genul „nici corp-nici 
incorporal“ sub „ceva“ — ceea ce nu se prea armonizează cu textul 
lui Alexandru. 

220. Stobaios, în SVF, I, 65. Cf. şi Sextus, în SVF, II, 330, care 
vorbeşte despre ,non-ceva-uri” lipsite de subzistență şi care nu 
pot constitui obiecte ale învățării. Să fie vorba despre ficțiuni? Nu 
este exclus — cunoscând modificările importante pe care stoicii 
le-au adus în timp doctrinei lor (în mare parte pentru a răspunde 
atacurilor Academiei Noi) — ca teoria „clasică“ privitoare la „ceva“ 
ca gen suprem să fi fost adoptată după Zenon. Oricum, nu există 
nici o sugestie că acesta sau alt stoic ar fi considerat că „unu“ ar 
fi genul suprem, şi nici că ar fi pus altceva decât „ceva“-ul drept 
gen suprem. 

dacă desemnezi lucrul acela sau vorbeşti despre lucrul acela“ 
(Seneca, 117, 13).21 

Seneca vrea să spună că înțelepciunea (sapientia), luată 
ca proprietate obiectivă a sufletului, dar şi în calitate de 
colecție de cunoştinţe şi de deprinderi, este corp, dar că 
„a fi înţelept“ (sapere) — în sensul de a reflecta într-un 
anume mod -este un „predicat“ care se referă la un corp, 
dar nu e corp, si prin urmare este incorporal.?2 

Pe de altă parte, probabil că unii stoici (dar nu toți) 
doreau să exprime prin acel „non-ceva“ nu un gen, ci 
faptul că anumite cuvinte sau reprezentări ficționale (în 
sine ,exprimabile”) nu aveau referent obiectiv — adică 
ceea ce ei denumeau „ceea ce se întâmplă“ (to TUyxÁvOov) 
(SVF, IL, 166). Aceasta nu înseamnă că, în sine, ele nu 
aveau o anumită semnificație, motiv pentru care, precum 
la Seneca, ele erau totuşi „ceva“. 

Prin urmare, afirmația lui Alexandru „gândul nu este 
nici corp, nici incorporal” nu presupune, după părerea 
mea, a-l face să intre într-un alt gen decât în genul comun 
„Ceva“, şi anume în genul presupus al „non-ceva“-ului, 
aşa cum eronat a vrut să înțeleagă Alexandru (defavorabil 
stoicismului), ci înseamnă, probabil, doar a indica o inde- 
terminare: atâta vreme cât nu se precizează în ce sens 
vorbim despre un gând, nu putem stabili deocamdată nici 


221. Vezi, pentru această dificilă distincţie, şi textul lui Jacques 
Brunschwig „Sur une facon stoicienne de ne pas âtre“ (Non-étre, 
1990). 

222. Seneca, 117,12 (citată şi în lucrarea de mai sus): „Vechii 
dialecticieni au făcut o distincție care a ajuns până la stoici. Iată 
despre ce este vorba: una este ogorul, alta, a poseda ogorul, nu- 
i aşa? A poseda ogorul tine de posesor, nu de ogor. În acelaşi fel, 
una este înțelepciunea, alta, a fi înțelept.“ „Vechii dialecticieni“ 
sunt, probabil, megaricii sau unii sofişti. 

că el e corp, nici că e incorporal: privit ca un predicat sau 
ca un ,exprimabil”, el este incorporal; înțeles ca o pro- 
prietate (ceva static), făcând „corp comun“ cu sufletul, 
ca o amprentă săpată în acesta, el este corp, ca şi sufletul.2* 
Oricum ar fi, gândul rămâne „ceva“ (quid, ti) în oricare 
din aceste situații şi chiar atunci când se referă la ficțiuni, 
precum centaurii, aşa cum nota Seneca, sau la Ideile 
platoniciene. E greu de crezut, de altminteri, că stoicii, 
cu apetitul lor bine cunoscut pentru logică, nu ar fi sesizat 
singuri incongruenta pe care le-o reproşează Alexandru. 
lar în acest caz, monişti cum erau, ar fi introdus deasupra 
lui „ceva“ un alt gen, mai cuprinzător, care să cuprindă atât 
pe acesta, cât şi „non-ceva“-ul conceput şi el ca un sub- 
gen determinat. Or, nu a fost cazul. De aceea ni se spune 
de către vechii comentatori că, aşa cum pentru plato- 
nicieni unul era predicatul omonim cu maximum de gene- 
ralitate, pentru aristotelicieni acest rol îl juca ființa, iar 
pentru stoici — „ceva“.24 

Pe de altă parte, credem că ,non-ceva” — dacă e luat 
ca gen — joacă, în mod verosimil, la unii stoici rolul 
nefiintei absolute şi indeterminate („prime“), al neantului 
si, ca atare, acum în bună tradiție parmenidianá, este de 
negândit, după cum observase Sextus. 22 


223. S-ar explica astfel şi de ce stoicii fac o deosebire între gând 
şi „exprimabil“ (SVF, II, 168). 

224. V. nota 216. 

225. „Acestea [non-ceva-urile] sunt inconsistente pentru gân- 
dire (Avvrróotata ti) buxvolax), potrivit cu filozofii stoici“ (SVF, 
II, 330). Alți gânditori au mers însă mai departe: simplul fapt de 
a avea un termen cu semnificaţia „nimic“ sau „neant“ înseam- 
ná — cred ei — că acesta există, deoarece orice termen definit ar 
trebui să corespundă unui lucru real. Ceea ce dispare este con- 
ceptul vid, „ceva“-ul stoicilor. Această răsturnare pe dos a tezei 
lui Parmenide o regăsim la un filozof din epoca carolingiană, 

În sfârşit, în pofida analogiei evocate mai sus dintre 
ceva-ul stoic şi Unul neoplatonic, se cuvine observat că 
„ceva“-ul stoicilor, situat deasupra ființei, avea cu totul 
altă funcție decât Unul neoplatonicienilor, ce-i drept, şi 
el aflat „dincolo de ființă“, cu toate că s-a susținut con- 
trariul de către Pierre Hadot. Acesta credea că, la Porfir 
de pildă, ,«nefiinta de deasupra ființei» umplea locul 
suprem pe care îl ocupase «ceva» în schema stoică“ (apud 
Aubenque, 1991, 384). Că lucrurile nu stau aşa mi se pare 
totuşi uşor de văzut. Mai întâi, Unul neoplatonicienilor 
nu este deloc un gen, divizibil în două sau mai multe 
genuri subordonate, la rândul lor divizibile în specii, aşa 
cum era „ceva“-ul stoicilor, care ocupa vârful unei scheme 
categoriale la care ne vom referi îndată. Unul rămâne 
transcendent nu numai ființei, dar şi genului şi oricărei 
diviziuni categoriale (Plotin, 43, VI.2,9).22 El nu are nici 
semnificație logică şi operațională, spre deosebire de 
„Ceva“, a cărui semnificație de acest tip e evidentă. 

În al doilea rând, indeterminarea Unului şi aceea a lui 
„ceva“ au sensuri complet diferite: la Plotin, de exemplu, 
„Unul este toate lucrurile şi nici unul“ (Plotin, 11,V.2,1) 
deoarece el este principiul şi cauza tuturor şi nu poate fi 
deci asimilat cu nici unul dintre lucrurile ulterioare. 
Nimic asemănător nu se poate spune despre „ceva“-ul 


Fredegisius din Tours, î în „Scrisoare despre ființa neantului şi 
despre tenebre“, în vol. Néant, 2006, 201. Îi mulțumesc dlui 
A. Baumgarten pentru a-mi fi atras atenția asupra acestui text. 

226. „lar Unul, dacă vorbim despre Unul desăvârşit, căruia 
nimic altceva nu i se adaugă, nici Suflet, nici Intelect, nimic orice 
ar fi, Acesta nu ar putea fi predicat despre nimic, astfel că El nu 
e gen. Însă dacă vorbim despre /unul/ care se adaugă lui ceea-ce- 
este /ceva/, în care caz spunem că «unul este», acesta nu este un 
unu primordial.“ 

stoicilor, care nu este deloc principiu şi cauză, chiar dacă 
funcționează ca un predicat universal. Orice lucru este 
„ceva“, dar nici unul nu provine din „ceva“-ul indeter- 
minat şi nu e cauzat de el, în vreme ce, la Plotin, toate 
lucrurile nu numai că sunt cumva unu, având unitate, 
dar în acelaşi timp provin toate din Unul transcendent 
şi îl au drept cauză (Plotin, 9,VI.9). 

În fine, aşa cum voi arăta îndată, „ceva“-ul stoic are 
un corespondent fizic, Totul, ceea ce nu se poate câtuşi 
de puțin spune despre Unul neoplatonician, care nu are 
corespondent fizic. Nu cred deci că există vreo „orbire“ 
a lui Plotin dinaintea unei doctrine, care ar fi anticipat 
cumva depăşirea propusă de el însuşi a ontologiei aristo- 
telice, aşa cum a susținut P. Aubenque (Aubenque, 1991, 
384-385). „Linologia“ (de la ti, gen. tivóc — ceva) stoică 
nu mi se pare a fi cátusi de puțin o anticipare a „heno- 
logiei” plotiniene (de la £v, gen. ¿vós — unu), cu înlocuirea 
din partea acesteia din urmă a ocupantului poziției supre- 
me. Ceea ce totuşi rămâne comun şi stoicilor, şi neopla- 
tonicienilor este ceea ce deja am găsit în Sofistul lui Platon: 
raționamentul meontologic. 


2.1. Ne-am putea atunci aştepta cumva şi la o iposta- 
ziere meontologică a lui „ceva“ (precum şi, eventual, a 
nefiintelor incluse, ca genuri şi specii)? Există în gândirea 
stoică o astfel de ipostaziere a simbolului operațional 
„ceva“? 

Înainte însă de a cerceta această ipoteză, trebuie să des- 
criem -— fie şi într-o manieră sumará — speciile de nefiinte 
(de incorporale) concepute de stoici. Or, este necesar, în 
acest punct, să reamintim o împrejurare nefericită, dar 
bine cunoscută de istoricii filozofiei greceşti: filozofia 
vechiului stoicism ne este cunoscută mai ales indirect, 

prin intermediul doxografilor, precum Sextus Empiricus 
şi Diogenes Laertios, cât şi al referintelor adversarilor 
platonicieni şi aristotelicieni, precum Alexandru din 
Aphrodisias, Plutarh, Plotin, Clement, Simplicius, ori al 
scriitorilor latini nu foarte preocupați de metafizică, 
precum Cicero sau Seneca. Din păcate, nu ni s-a păstrat 
nici măcar un singur tratat original sau un fragment de 
mai mari dimensiuni din opera imensă a lui Chrysippos, 
considerat a fi „reîntemeiat“ stoicismul, pentru a da un 
singur exemplu, dar foarte semnificativ, şi, desigur, nu 
avem nici o operă păstrată a lui Zenon. Nu e locul aici de 
a încerca o explicație pentru aceste pierderi iremediabile 
(deloc unice în filozofia antică), dar consecinţele sunt 
evidente: suntem astfel obligați la reconstituiri şi la 
reconstructii dificile şi chiar riscante. Şi, desigur, orice am 
face, destule incertitudini fundamentale persistă. 

O astfel de incertitudine — care e posibil să se datoreze 
informațiilor indirecte şi incomplete, când nu confuze, 
pe care le detinem — priveşte şi clasificarea speciilor, cla- 
selor sau a tipurilor de incorporale sau nefiinte în stoi- 
cism. De fapt, dispunem de două clasificări pe care nu 
ştim exact în ce fel le-am putea ,comasa” sau unifica şi 
nici măcar nu ştim sigur dacă o astfel de comasare ar fi 
posibilă în principiu (Goldschmidt, 20-21). 

Cea dintâi clasificare este dată de Sextus Empiricus 
în secolul II (şi e presupusă de alți scriitori, precum Plutarh, 
care o redă însă incomplet) şi stabileşte existența a patru 
specii de incorporale: 

„Filozofii stoici afirmă că dintre ,ceva-uri” (TwWvV 7ivâov) 
unele sunt corpuri, altele sunt incorporale; şi ei enumeră 
patru specii de incorporale: exprimabilul (Aextóv), vidul 
(xevóv), locul (tónos) şi timpul (x06voc)” (SVF, II, 331). 

Aşadar, „ceva“ ca gen suprem şi ca predicat de ma- 
ximă cuprindere se divide în corpuri (ființe) şi incorporale 
(nefiinte), sau corpurile şi incorporalele au ca unică 
proprietate comună pe aceea de a fi „ceva“; mai departe, 
incorporalele se divid în cele patru specii mai sus amin- 
tite. Sextus nu precizează dacă, în afara acestor incor- 
porale enumerate de el, mai există şi altele, şi nici nu ne 
spune cum se divide categoria corpurilor. 

Cea de-a doua clasificare este o tabelă a celor aşa-numite 
patru categorii stoice (numite mai potrivit „genuri“) pe care 
o întâlnim completă mai întâi abia la Plotin, în secolul 
III d.Cr. Tabela e reprodusă apoi de Simplicius în secolul 
VI şi de alți comentatori neoplatonicieni târzii. Ca şi în 
cealaltă clasificare, înțelegem că se distinge între corpuri 
şi incorporale, ambele fiind genurile lui „ceva“ (tı). „Pe 
deasupra categoriilor, ei aşază un ceva comun” — notează 
Plotin (Plotin, 42,V1.1,25; SVE, II, 400). Mai departe lucru- 
rile stau însă diferit în raport cu prima clasificare, aceea 
a lui Sextus: de data aceasta corpurile pot fi „subiecte“ 
(vrioxeiueva) şi „calificări“ (rrouă).227 Materia — numită la 
fel ca la Aristotel, ÚAn, şi care formează corpurile — e sin- 
gura care este cu adevărat, fiind principalul „subiect“. 
Incorporalele, la rândul lor, sunt de două feluri: atât „mo- 
duri dea fi“ (news Exovra) ale subiectelor şi calităților luate 
împreună, cât şi „moduri de a fi în relație“ (1005 ti TWS 
Exovra) ale lor, unele cu celelalte. Aceste incorporale nu 
au existenţă autentică, ființă, precum corpurile, ci proba- 
bil doar „subzistență“. Diferenţa dintre genurile-corpuri 


227. Simplicius: „Dar nici opinia stoicilor care afirmă că 
formele sunt corpuri, la fel ca şi celelalte calificări nu se potriveşte 
cu aceea a lui Aristotel“ (SVF, IL, 383). 

şi genurile-incorporale i se pare prea marelui Plotin pen- 
tru ca toate cele patru categorii de realități să fie incluse 
într-un singur gen suprem: „Şi nu ar fi trebuit — spune 
el cu reproş — ca stoicii să pună un singur gen înaintea 
atât a ființei, cât şi a celorlalte [a incorporalelor]“ (Plotin, 
42/V11,25; SVF, II, 373). 

De exemplu, materia primordială, necalificată este su- 
biect, carnea este corp determinat calitativ, unde calitatea 
e unită indisolubil cu subiectul, făcând „corp comun“; 
carnea tăiată este corp determinat calitativ aflat „într-un 
anume mod de a fi“, iar carnea tăiată pusă la dreapta me- 
sei este „corp determinat calitativ aflat într-un anumit mod 
de a fi, aflat în relație cu un alt corp“. În felul acesta — 
aşa cum s-a observat — categoriile stoice se adiţionează 
cumva una la alta, trecând una într-alta, pornind dinspre 
interiorul subiectului înspre exterior, servind la determi- 
narea pas cu pas tot mai completă a lucrului.2 Într-un 
anume sens, ultimele trei categorii sunt, toate, „moduri 
de a fi“ ale materiei sau subiectului, aflate însă într-un raport 
de apropiere diferit față de acesta: „calităţile“ sunt mult mai 
legate de subiect şi de aceea sunt considerate „corpuri“, 
în timp ce „modurile de a fi propriu-zise“ şi „modurile de 
a fi în relație“ sunt mai îndepărtate şi mai exterioare, 
şi de aceea sunt tratate drept „incorporale“ şi deci ca 
nefiinte.2? Toate acestea arată că mai ales categoria 
„modurilor de a fi“ părea a fi fost destul de complexă, 
chiar prea complexă — ceea ce criticii, precum Plotin, nu 
au ezitat să le reproseze, scandalizati, stoicilor: 


228. Trendelenburg, Geschichte der Kathegorienlehre, Berlin, 1846, 
p. 220, apud Goldschmidt, 19. 
229. Plotin, 42,V1.1,30; SVF, II, 400. 

„În ce fel «modul de a fi» constituie un singur gen, 
atunci când există [în interiorul lui] multe diferențe? ... 
În ce fel «când» şi «unde», în ce fel, în general, sunt 
«moduri de a fi» «eri», «anul trecut», «la Liceu», «la Aca- 
demie»? În general, în ce fel timpul este un «mod de a fi»? 
Dar în ce fel e un «mod de a fi» categoria «facerii»? ... 
Nici timpul însuşi, nici cele din timp, nici cele din loc, 
nici locul nu sunt «un mod de a fi».2% Şi nici cel afectat 
nu «este într-un anumit mod», ci mai curând e afectat 
într-un anumit mod sau, în general, e astfel afectat“ 
(Plotin, 42,V1.1,30; SVF, IL, 400). 

Întrebarea care se pune, din punctul nostru de vedere, 
este dacá si cum pot fi unificate cele douá clasificári, de 
vreme ce, ín ambelecazuri, pozitia supremá este ocupatá 
de „ceva“, care, de asemenea în ambele cazuri, poate fi sau 
corp, sau incorporal, în absolut însă nefiind încă nici una, 
nici alta. Cea mai simplă modalitate ar fi să se respecte 
tabela lui Plotin; într-adevăr, locul şi timpul enumerate în 
tabela lui Sextus ar putea fi lesne plasate în categoria 
„modurilor de a fi“ — aşa cum vedem din citatul de mai 
sus din Plotin; eventual acelaşi lucru s-ar putea presu- 
pune şi în cazul exprimabilului (un „mod de a fi“, o activi- 
tate a sufletului sau, cum spuneau stoicii, a „principiului 
dominant“, sau chiar a vocii luate ca semnificant). Numai 
că în cazul vidului, la stoici complet separat de corpuri 
care nu conţin vid, operația de includere pare imposibilă. 
Iată schema acestei clasificări, credem, eşuate (fig. 2): 


230. Este limpede de aici că două incorporale - locul şi tim- 
pul - ale lui Sextus apar în lista lui Plotin incluse în categoria 
„modurilor de a fi“. La ele se adaugă predicatele acțiunilor. 
Probabil că şi „exprimabilul“ îşi poate găsi locul printre „modurile 
de a fi“, dar nu şi vidul. Vezi mai jos. 

subiecte 

corpuri (laolaltă formează corpul determinat) 
calități 

ceva 

moduri de a fi: locul, timpul, exprimabilul, 
acţiuni, vidul? 

incorporale 
moduri de a fi în relaţie 


O altă variantă de unificare — sugerată, ca şi cea dintâi, 
de Victor Goldschmidt, utilizată şi de Long şi Sedley (HP, 
I, 163) — presupune ca, în clasificarea lui Sextus, de astă dată, 
prin „corpuri“ să înțelegem atât corpurile propriu-zise, 
cât şi, asociate lor, restul categoriilor din tabela lui Plotin: 
mai întâi „calitățile“ ce „fac corp comun“ cu subiectele, apoi 
incorporalele care ,circumstantiazá” corpurile: „modurile 
de a fi“, cât şi „modurile de a fi în relație“, deoarece 
ultimele două categorii de incorporale sunt strâns asociate 
corpurilor şi descriu felul în care acestea se situează în 
context. Ar rămâne deoparte incorporalele „indepen- 
dente” — locul, timpul, vidul şi exprimabilul — enumerate 
„rapsodic“ de Sextus alături de corpuri, dar neincluse în 
schema categorială.*! Dezavantajul major ar fi că locul, 
timpul şi exprimabilul, laolaltă cu acţiunile şi efectele incor- 
porale par a fi, de fapt, asociate nemijlocit corpurilor (aşa 
cum s-a putut vedea şi din critica lui Plotin) şi, prin 
urmare, asimilabile unor „moduri de a fi”, astfel încât nu 
e prea clar de ce ar trebui clasate separat, precum poate 


231. Goldscmidt, 21, preferă prima clasificare; totuşi, în final, 
el nu pare să creadă că unificarea celor două diviziuni poate fi 
realizată, fie din pricina deficitului nostru de informaţie, fie pentru 
că stoicii înşişi nu duseseră lucrurile mai departe. 

fi, într-adevăr, cazul vidului, şi nu incluse în categoria 
„modurilor de a fi” (fig.3):%2 


subiecte 
(laolaltá formeazá corpul determinat) 
calitáti 
corpuri 
moduri de a fi 
(incorporalele asociate corpului determinat) 
ceva moduri de a fi în relație 


locul? 
incorporale timpul? 
(în sine) exprimabilul? 
vidul 


2.2. După părerea mea, mai există o posibilitate de 
unificare — cumva împrumutând din ambele soluţii pre- 
zentate mai sus —, care mi se pare mai plauzibilă decât 
celelalte: prin „corp“ să înțelegem într-adevăr subiectul 
împreună cu celelalte trei categorii (fig. 3), considerând 
totodată timpul, locul şi exprimabilul incluse în categoria 
mai largă a „modurilor de a fi“ (care cuprinde în general 
şi efectele cauzelor); într-adevăr, locul şi timpul pre- 
cizează situarea corpurilor în context spațial şi temporal, 
în vreme ce exprimabilul (semnificatul) rezultă dintr-o 
condiție a sufletului. Rămâne deoparte vidul, care, după 
părerea mea, trebuie clasat separat de celelalte, deoarece este 
în mai mare măsură neființă secundă şi nu e, spre deo- 
sebire de celelalte incorporale, asociabil cu corpurile, ci 


232. Şi Long, şi Sedley (HP, 163) adoptă această schemă, cu 
excepția faptului că, alături de corp şi incorporal, adaugă genul 


„nici corp,nici incorporal”, în care ar intra fictiunile. Am discutat 
despre această chestiune. 

e strict separat de acestea, după stoici, neputând fi tratat 
dreptun „mod de a fi” al acestora. Aşadar, „ceva“ s-ar divi- 
za, pe de o parte, în „corp“ luat în sens larg, care include 
subiectele şi calitățile, dar şi modurile de a fi şi modurile 
de a fi în relație, ultimele două luate ca incorporale aso- 
ciate şi determinante, şi, pe de altă parte, în incorporal 
separat (vidul). Modurile de a fi cuprind locul, timpul, 
exprimabilul şi acțiunile şi efectele cauzelor (fig. 4): 


subiecte 
corpuri (în sens larg) calități 
locul 
moduri de a fi timpul, 


(incorporale asociate) exprimabilul etc. 


moduri de a fi în relație 
ceva (incorporale asociate) 


incorporale vidul 
(incorporal în sine) 


2.2. Există un motiv solid pentru care voi opta pentru 
această ultimă variantă de unificare a celor două clasifi- 
cări (fig. 4) — şi anume faptul că teoria stoică asupra Uni- 
versului descrie, cred, tocmai ipostazierea unora dintre 
principalele categorii la care m-am referit mai sus, dacă 
acceptăm această a treia variantă de unificare. S-ar explica 
astfel, în mod elegant, principalul dezavantaj al celei 
de-a treia diviziuni categoriale: de ce stoicii au clasat 
incorporalele asociate corpului într-o rubrică, iar incor- 
poralul separat (vidul) — într-o alta, distinctă. 

Ştim că fizica stoică deosebea riguros între Tot (tò nãv) 
şi Întreg (tò őAov) sau Univers (k6ouos): 

„Filozofii Porticului — explică Sextus Empiricus — admit 
că Întregul şi Totul se deosebesc. Ei spun că Întregul este 

Universul, iar Totul este vidul exterior luat 1 împreună cu 
Universul; de aceea, Întregul este limitat, căci Universul 
e limitat, în timp ce Totul este infinit, deoarece la fel (infi- 
nit) este vidul exterior Universului“ (SVF, I, 522, 523, 524). 

Aşadar, stoicii preiau de la atomisti (Leucip, Democrit, 
Epicur) ideea vidului infinit şi preiau de la Platon şi 
Aristotel ideea Universului unic, finit, plin, sferic. Prin 
urmare, Universul stoic (Întregul) va fi lipsit de vid în 
interiorul său, dar va fi înconjurat din toate părțile de 
vidul infinit, formând împreună cu acesta Totul. Vidul 
este, prin urmare, la stoici, plasat în afara Întregului, în 
vreme ce locul — finit ca şi corpul — se află inclus în Întreg, 
fiind întotdeauna ocupat de un corp (SVF, II, 504-505). 
Trebuie recunoscut că avem sentimentul unui compromis 
curios, sub raportul fizicii, între două mari teorii: un Uni- 
vers unic, plin, finit, situat într-un vid infinit şi potenţial 
neocupat are de ce să surprindă si să nemultumeascá 
cumva. Dar de ce țineau stoicii la această teorie? Nici 
măcar doctrina lor asupra „conflagrației universale“ 
pretindea neapărat un vid infinit, ci numai un spațiu gol 
suplimentar în care sá se afle Universul, spațiu destinat 
expansiunii, aşa cum avea să susțină un stoic de mai 
târziu, Poseidonios. 

Răspunsul nu mi se pare foarte complicat: deja Plutarh 
a observat, scandalizat de altminteri, aşa cum ne-am obiş- 
nuit din partea lui, că, la stoici, Totul, divizat în vid şi în 
Întreg (Univers), se suprapune peste diviziunea catego- 
rială a lui „ceva“ în incorporal şi corp: 

„În general — scrie el — este absurd sá existe ceva (t1), 
dar să nu fie ființă; şi zicând (stoicii) că există unele 
lucruri, dar că ele nu sunt ființe, cel mai absurd este când 
această spusă revine Totului. Căci, înconjurând ei Universul 
cu vidul infinit pe dinafară, ei afirmă că Totul nu e nici 

corp, nici incorporal. Urmează că Totul este neființă; într-a- 
devăr, ei numesc numai corpurile ființe, deoarece ființei 
îi revine să acționeze şi să suporte acțiunea; or, Totul nu este 
ființă, încât nici nu va acționa, nici nu va suporta actiu- 
nea“ (SVE, II, 525; cf. Goldschmidt, 27-28). Evident, Totul 
nu este neființă, ci indeterminat: nici ființă, nici neființă, 
la fel ca şi „ceva“ înainte de a primi determinatii. Şi, asa 
cum orice ființă (corp) sau neființă (incorporal) este „ceva“, 
tot la fel orice lucru din cosmos, dar şi vidul exterior se 
află în Tot. 

Nu ne rămâne, în acest caz, decât să continuăm această 
corespondenţă dintre genul suprem „ceva“ şi entitatea 
fizică cea mai cuprinzătoare, Totul. Vom observa atunci 
că structura Totului se suprapune peste diviziunea categorială 
prezentată în figura 4 şi credem că ea a fost introdusă tocmai 
pentru ca Totul să servească drept pandant fizic lui 
„ceva“: 

Astfel, la nivel fizic avem diviziunea primară a Totului 
în vid şi Întreg, perfect separate între ele, la fel precum 
la nivel categorial „ceva“ se divide în incorporal în sine, 
luat ca separat şi autonom, şi corp în sens larg. Apoi, cor- 
pul sub raport logic, luat în sens larg, cuprinde, aşa cum 
am arătat, nu numai subiecte şi calități, dar şi moduri de 
a fi şi moduri de a fi în relaţie, dintre care ultimele două 
sunt categorii incorporale, însă asociate strâns primelor 
două categorii corporale şi neputând fi gândite decât 
laolaltă cu acelea. Pe de altă parte, în Întregul cosmic, 
adică în Univers — plin şi aflat în „simpatie“ şi consonantá 
cu sine —, regăsim efectiv timpul, locul şi exprimabilul, 
ca incorporale nemijlocit asociate corpurilor reale din Uni- 
vers sau Întreg. Vidul, desigur, nu se va mai afla printre 
aceste incorporale asociate, deoarece el nu există în Uni- 
vers, ci numai în afara lui şi separat de el, în Tot. 

Fundamental mi se pare de subliniat că dubla prezență 
a neftintei în schema categorială propusă de noi are un 
corespondent fizic (sau are o ipostaziere fizică) în faptul 
că nefiinta apare mai întâi în separare, în Tot, sub forma 
vidului, şi apoi în asociere cu corpul, în Întreg (Univers), sub 
forma celorlalte incorporale, printre care timpul, locul şi 
exprimabilul, şi, în general, a acţiunii corpurilor asupra 
altor corpuri — toate reunite în genul modurilor de a fi. Ne- 
fiinţa există deci mai întâi la nivelul Totului şi mai apoi 
la nivelul Intregului, dar ín modalitáti diferite — separatá 
într-un caz, asociată în al doilea. Tabela categoriilor « descri- 
să de Plotin ar fi valabilă deci numai în Univers (în Întreg), 
în timp ce enumerarea ,rapsodicá” a tipurilor de nefiinte 
„fizice“ a lui Sextus Empiricus trebuie privită numai din 
perspectiva mai cuprinzătoare a Totului (fig. 5): 


subiecte 
Întregul calități 
(fiinţa) locul 
moduri dea fi timpul (incorporale sau 
nefiinte asociate) 


exprimabilul 
acțiuni 
moduri de a fi în relație 
Totul 
(ceva) 


Vidul 
(nefiinta, incorporal separat) 


Prin urmare, indiferent de orice alte motive care i-ar 
fi putut determina pe stoici să distingá între Tot şi Întreg 
în maniera în care au făcut-o, nu putem să nu recunoaş- 
tem în conceptul lor de Tot o sistematică ipostaziere 
meontologicá a „ceva“-ului şi a capacităţii sale de a avea 

semnificație şi de ființă, şi de neființă, indeterminat în 
sine, dar cuprinzând-o de fapt fie pe una, fie pe cealaltă, 
atunci când capătă determinatii. De asemenea, în concep- 
tul stoic de „vid infinit“ regăsim ipostazierea maximală, 
pentru a spune astfel, a noțiunii de neființă secundă, aşa 
cum în noțiunea fizică de „Întreg“ regăsim ipostazierea 
categoriei largi a corpului-fiintá determinat de calităţi, de 
moduri de a fi şi de moduri de a fi în relație. Vedem astfel 
şi rațiunea pentru care stoicii aveau nevoie de un vid 
exterior, care nu putea fi decât infinit şi care trebuia să 
cuprindă un Univers unic şi finit. Într-adevăr, Chrysippos 
susținea că „vidul este infinit, deoarece se află în afara 
Universului. Căci locul este limitat deoarece nu există 
corp infinit... Fiindcă, după cum nimicul nu constituie nici 
un fel de limită, la fel nu există limită a nimicului, precum 
este vidul“ (SVF, II, 503).2% 

Altfel spus, odată ce vidul este expulzat în afara cor- 
pului finit al Universului, el nu poate fi decât infinit. Or, 
vidul trebuia să se afle în afara Universului şi numai acolo, 
pentru ca Totul să se dividă riguros în corp (Întreg) şi 
incorporal absolut, net separate, urmându-se întocmai 
diviziunea categorială a genului suprem „ceva“ în corp 
şi incorporal, respectiv ființă şi neființă, înțelese în calitate 


233. Ideea că nu există corp infinit este aristotelică. Vezi Despre 
Cer, I, 5, 6. Infinitatea spațiului vid exterior era susținută de stoici 
şi cu argumente de acest tip: dacă cineva s-ar afla la limita 
întregului şi ar întinde mâna în afară, fie ar putea-o întinde, fie 
nu: dacă da, se arată că există spațiu exterior; dacă nu înseamnă 
că există ceva care să-l împiedice şi atunci din nou se dovedeşte 
că există ceva exterior. Evident, raționamentul presupune ceea ce 
trebuia demonstrat: ideea spațiului infinit. Căci altminteri s-ar 
putea răspunde că nu poți ieşi în afara lumii, deoarece nu există 
absolut nimic în afara ei, nici măcar loc sau spațiu. V. SVF, II, 535. 

de categorii perfect distincte. Abia apoi, după ce fuseseră 
deosebite, cele două categorii (genuri) ale „ceva“-ului 
puteau fi văzute şi în asociere, în cazul „modurilor de a fi“ 
şi al „modurilor de a fi în relație“ (asociate subiectelor 
şi calităților). Analog, în interiorul Întregului (Universu- 
lui), incorporalele fizice, precum timpul, exprimabilul şi 
locul, se puteau regăsi în asociere indisolubilă cu corpu- 
rile. Cred că vechii comentatori nu au înțeles că stoicii 
judecau diferit relația dintre corp şi incorporal la nive- 
lul Totului şi la nivelul Întregului; şi de asemenea nu au 
înțeles că cel dintâi nivel corespundea în plan logic mo- 
mentului distincției categoriale a celor două genuri fun- 
damentale (ființa si nefiinta), iar cel de-al doilea nivel — 
momentului asocierii şi conlucrării lor. Din această neîn- 
telegere provin probabil şi descrierile diferite, destul de 
confuze şi dificil de armonizat pe care vechii interpreți 
platonicieni şi aristotelicieni — ostili oricum stoicismu- 
lui — le-au dat categoriilor stoice şi, în general, problemei 
incorporalului si nefiintei la stoici. 


3.1. Putem acum încheia aceste câteva reflecții despre 
gândirea meontologică stoică cu următoarele observaţii: 

— Analiza genezei acestui mare curent filozofic a dez- 
văluit, destul de surprinzător, un paralelism între dezvol- 
tarea materialismului în secolul IV î.Cr. şi dezvoltarea 
idealismului platonician: trecerea de la idealismul par- 
menidian al „prietenilor Ideilor“ la idealismul „ame- 
liorat“ al lui Platon din Sofistul, Philebos şi chiar la cel 
din „doctrina nescrisă“ (pentru a nu mai vorbi despre 
Aristotel) a presupus un veritabil „salt meontologic”: 
s-a admis teza că „neființa cumva este”, slăbindu-se astfel, 
până la un punct, caracterul absolut al principiului 
non-contradictiei. Dar am constatat că acelaşi tip de „salt 

meontologic“ explică trecerea de la materialismul frust 
al „giganţilor“ — în care i-am recunoscut pe Antisthenes 
şi primii cinici — la materialismul „ameliorat“, rafinat, 
dinamic, elaborat de Zenon din Cition şi succesorii săi, 
stoicii, mai ales de Chrysippos. Or, bănuim că nu numai 
prima evoluţie, dar şi cea de-a doua au o anumită legă- 
tură istorico-genetică cu unele pasaje din Sofistul lui 
Platon, pasaje a căror provocare filozofică a fost înțeleasă 
şi asumată în modul cel mai serios de Zenon. 

-Prin elaborarea unei teorii complexe asupra nefiintei 
(teoria incorporalelor), stoicii — credem că iarăşi trăgând 
toate concluziile dintr-un pasaj-cheie din Sofistul — au 
introdus în mod ingenios conceptul lui „ceva“ (tı) ca gen 
suprem indeterminat şi subiect al oricărui discurs posibil, 
capabil să ia sens ori de ființă, ori de neființă, dar nefiind 
în sine nici una, nici alta. Inovația este importantă: căci 
nu numai că stoicii acceptă să discute despre neființă, dar 
ei consimt şi că există discurs chiar şi atunci când (încă) 
nu s-a precizat dacă avem de-a face cu ființe sau cu nefiinte. 

-Acest aspect pur operational şi functional al gândirii 
metafizice stoice a căpătat însă o ipostaziere meontologică 
notabilă în teoria lor asupra Universului, mai ales în 
distincția şi separarea netă dintre Întreg şi Tot, ceea ce 
presupune - credem — o abordare diferită a diviziunii 
categoriale la nivelul Întregului şi la nivelul Totului, aşa 
cum am arătat mai sus. Şi e probabil că susținerea acestei 
teorii, altfel din punct de vedere fizic destul de stranie 
(un fel de compromis între aristotelism-platonism şi ato- 
mism), se explică mai ales prin nevoia stoicilor de a oferi 
un pandant fizic coerent — o „umplere ontică“ — meta- 
fizicii lor meontologice, în esența ei pur funcțională. 
Criticii ar putea spune că ei au mers prea departe şi au 
impurificat metafizica respectivă, denaturând ei înşişi 

prin ipostaziere semnificația sa — ceea ce a provocat des- 
tule neînțelegeri. E însă un risc tipic gândirii meonto- 
logice, aproape de neevitat complet: a da corp unei realități 
operaționale. 

Pentru stoici acest risc nu se arăta totuşi evident: mai 
mult poate decât oricare alți filozofi ai Antichității, ei erau 
„Tealişti“, în sensul că unificau gândirea şi realitatea. 
Logos-ul universal, creator, principiul activ şi viu al Între- 
gului, era totuna cu rațiunea umană; iar aceasta, la rândul 
ei, se acorda cu Întregul în temeiul principiului stoic 
fundamental al identităţii dintre bine şi „viața în confor- 
mitate cu natura“. Operațiunile rațiunii omeneşti (logica) 
corespundeau deci în mod firesc şi armonic cu lucrarea 
naturii universale (fizica). Dacă la Aristotel putem suspecta 
adesea că, să spunem, conceptul de „privaţiune“ sau cel 
de „materie“ sunt mai mult nişte funcții cu rol explicativ 
în geneza şi pieirea lucrurilor, la stoici operationalul şi 
onticul au ajuns să se suprapună aparent fără dificultate 
şi fără fisuri. Fiinţa, nefiintele, ca şi „ceva“-ul generalissim 
există la ei în mod autentic, în natura lucrurilor, sub forma 
corpului activ sau pasiv, a vidului, a restului incorpora- 
lelor, respectiv a Totului. Dacă logica admitea un incor- 
poral categorial distinct, fizica trebuia să-l regăsească 
îndată undeva în Tot în mod fizic; iar dacă logica vedea 
apoi incorporalul în asociere cu corpul, din nou fizica 
trebuia să-l afle prezent fizic în Întreg. 

În fond, stoicii puteau fi de acord cu Parmenide că: 
„totuna-i a gândi şi [lucrul] pentru care există gândirea“ 
(DK, B8). Atâta doar că, la ei, gândirea nefiintei şi a contra- 
dictiei sale cu ființa este „relaxată“, motiv pentru care ar 
fi fost asimilată de severul filozof celei a mult dispre- 
tuitilor inşi cu „două capete”: într-adevăr, acceptând că 
unele lucruri sunt autentic neființă, stoicii cutezau totuşi 

să susțină că ele pot fi şi cunoscute, şi rostite, ba chiar că 
„ele întregesc — vorba lui Seneca — natura lucrurilor“. 


3.2. La toate acestea, dorim să mai adăugăm o obser- 
vatie cu caracter general: ştim foarte bine că dezacordul 
de idei este un dat fundamental al existenței noastre sociale 
şi culturale. Dar care este originea sa? Dacă excludem 
invocarea teoriilor conspirationiste care leagă de „rea-vo- 
intá” dezacordurile ideologice dintre oameni sau, ca 
marxismul, care plasează în acelaşi rol „falsa conştiinţă“, 
dacă excludem erorile pure de raționament, fie acestea 
şi confuziile legate de neclaritatea termenilor şi a concep- 
telor, credem adesea că dezacordurile se nasc deoarece 
pornim de la seturi de premise diferite. Aşadar, dacă presu- 
poziţiile de bază (postulatele) ar fi identice şi am judeca 
fără eroare — cum ne gândim de obicei —, am cădea 
întotdeauna de acord şi în ceea ce priveşte consecințele 
mai apropiate sau mai îndepărtate. Ne-am afla deci în 
situația dezacordului dintre geometriile neeuclidiene şi 
geometria euclidiană: diferența dintre acceptarea şi 
neacceptarea postulatului paralelelor al lui Euclid con- 
duce, în mod perfect logic, la toate propoziţiile diferite 
ale acestor tipuri diferite de geometrie. De aici tragem 
de regulă concluzia practică cum că, pentru a-i aduce pe 
ceilalți în acord cu noi, ar trebui ca prin educație sau alte 
forme de persuasiune să le modificăm postulatele sau să-i 
determinăm să le adopte pe ale noastre. În cel mai rău 
caz, ne vom împăca, în manieră postmodernă, cu plura- 
lismul cultural, rămânând însă convinşi că, dacă am trăi 
în aceeaşi cultură şi am împărtăşi premisele de bază, ar 
trebui să cădem de acord în marile chestiuni. 

Or, discuția de până acum şi mai ales cea pe care am 
dedicat-o genezei stoicismului demonstrează că această 

explicație a divergenţelor — fără a fi, desigur, incorectă — 
rămâne incompletă. Oamenii pot împărtăşi seturi de postu- 
late sau principii identice sau foarte asemănătoare şi 
totuşi ei ajung la concluzii foarte diferite, chiar şi atunci 
când sunt de bună credinţă şi nu comit erori de logică. 
Motivul? „Stilistica“ gândirii lor e diferită, fără a se putea 
totuşi susține în mod banal că unii se înşală, iar ceilalți 
au dreptate. 

Într-adevăr, „prietenii Ideilor” şi Platon, pe de o parte, 
,gigantii” şi stoicii, pe de alta, împărtăşesc postulate sau 
premise ontologice asemănătoare: unii sunt „materia- 
lişti“, chiar corporalişti, identificând ființa cu corpul şi 
considerând că ceea ce nu e corp e neființă; ceilalți sunt 
„idealişti”, admițând că ființa deplină este incorporalá 
şi că ceea ce e corp are o ființă precară. Şi totuşi — după 
cum am văzut — diferenţele din cadrul fiecărui grup sunt 
importante, chiar majore; dimpotrivă, apar asemănări „pe 
orizontală“ (vezi fig. 1) — între cinici şi megarici, pe de o 
parte, şi între Platon şi stoici, pe de alta. Rezultă că nu toate 
divergentele se datorează premiselor sau postulatelor de 
pornire, ci unele au ca origine modul de raționament: anti- 
meontologic (sau ,riguros”) într-un caz; meontologic (sau 
„relaxat“) în celălalt. lar dacă — aşa cum am arătat mai 
înainte — aceste două moduri de reflecţie rămân ireduc- 
tibile unul la celălalt sau la un al treilea, şi dacă nici unul 
dintre ele nu este, în sine, fals sau eronat, înseamnă că 
asistăm la un dezacord fundamental care nu se referă 
la premisele sau postulatele de la care s-a pornit. Ca să 
spunem aşa, gânditorii, ca şi bucătarii, obțin rezultate 
diferite, nu numai fiindcă amestecă ingrediente diferite, 
ci şi fiindcă le prepară după reţete diferite sau, poate mai 
bine, fiindcă au o înțelegere diferită asupra a ceea ce în- 
seamnă o „bună preparare“. Ceea ce nu înseamnă că nu 
ar fi deopotrivă bucătari iscusiti. 

Relevanta acestei observaţii asupra studiului istoriei 
filozofiei nu poate fi subestimată; dar dorim să spunem 
că există destule divergențe şi în viața noastră de oameni 
moderni care nu se pot întotdeauna reduce la seturi dife- 
rite de premise, necum la teorii conspirationiste, trebuind 
sá ne gândim dacă nu cumva însuşi tipul de raționament pus 
în joc este diferit — fără a fi eronat într-un caz sau într-altul. 

lată, de exemplu, disputa dintre partizanii şi adversarii 
avortului. Şi unii, şi ceilalți sunt de acord cu premisa fun- 
damentală că suprimarea unei vieți omeneşti e o crimă. 
Divergenta dintre ei stă în modul lor diferit de a rationa 
asupra acestei premise identice. Într-adevăr, pentru a 
decide asupra caracterului licit sau ilicit al avortului, ei 
trebuie să decidă care este statutul embrionului uman. 
Or, rezultă că disputa are la bază, în fond, antica pro- 
blemă a statutului posibilului şi a identității sau non-iden- 
titátii acestuia cu realul. Partizanii avortului ar putea 
susține, precum cândva Aristotel, că trebuie distins între 
posibil şi real şi că posibilul nerealizat e mai degrabă un 
tip de neființă. Ca atare, suprimarea sa nu ar trebui să 
constituie o problemă morală. Ceilalţi afirmă, dimpotrivă, 
precum megaricii pe care Stagiritul îi combătea în Meta- 
fizica, IX, 3, identitatea dintre real şi posibil; ei spun, în 
maniera lor, că ceva numai posibil, dar nereal este com- 
plet inexistent, susținând aşadar că, dacă există un em- 
brion, el este deja o ființă omenească şi că între ființă şi 
nefiinta absolută nu există nici o tranziție. Ca şi pentru 
primii megarici, pentru ei nu există „om posibil“, dar „ne- 
real“ sau „non-actualizat“ (sau omul e posibil numai în 
măsura în care e şi real), ci doar „om real“, de unde re- 
zultă că suprimarea embrionului devine o crimă. Aşadar, 
adversarii avortului rationeazá în mod anti-meontologic, 
iar partizanii săi — în mod meontologic. Cred că o reductie 

asemănătoare la cele două moduri de a gândi se poate 
face şi atunci când ne întrebăm dacă e sau nu etic sá supri- 
măm viața unui bolnav incurabil, aflat în comă profundă 
şi care trăieşte dependent de aparate. 

Scepticul ar putea, bineînțeles, susține că nu s-a spus 
nimic folositor cu aceasta şi că prea puțin contează de 
unde provin divergentele noastre, dacă tot nu le putem 
suprima. Dar cred că se înşală: într-adevăr, e important 
să ştim nu numai că anumite divergente dintre noi sunt 
nerezolvabile (şi care anume sunt astfel), dar şi că ele nu 
pot fi reduse nici măcar la seturi de premise diferite, ci 
tin de „stilistica“ intrinsecă a rațiunii noastre. Concluzia 
e importantă pentru a evita să credem că ceilalți nu sunt 
de acord cu noi fiindcă ar fi sau stupizi, sau plătiți de ina- 
micii noştri, sau orbi, deoarece au primit o educaţie gre- 
şită şi au adoptat premise false. Vom evita astfel să-i 
urâm, să-i dispretuim sau să-i compătimim pe cei cu care 
avem divergente si vom şti, de asemenea, când nu are 
rost să încercăm să-i convingem. Le vom fi în schimb 
binevoitori, sperând la reciprocitate din parte-le. Vom sti 
că noi şi cu ei suntem complementari şi că numai laolaltă 
„întregim natura lucrurilor“! Dacă armonia rezultată 
din acord nu-i posibilă, putem să obținem — ca „opțiune 
secundă“ — măcar bunăvoința bazată pe înțelegerea 
comună a datului inexorabil al diferenței. lar dacă studiul 
filozofiei poate face măcar atât — nu numai să clarifice 
felul în care gândim, dar şi să sporească bunăvoința dintre 
oamenii care, uneori, gândesc fără răutate iremediabil 
diferit — înseamnă totuşi că el nu-i de prisos... 


VIII. Epicur 


1.1. În anul 399, Socrate este condamnat la moarte. 
După pronunţarea sentinţei, adresându-se pentru ultima 
oară judecătorilor săi, filozoful le spune că, după părerea 
lui, departe de a fi supremul rău, aşa cum se crede înde- 
obşte, moartea nu este deloc un rău. Într-adevăr — explică 
el — din două una: „sau a fi mort este totuna cu a nu fi 
deloc şi atunci cel mort nu are nici o simtire pentru nimic, 
sau este, după cum spun unii, numai o schimbare şi o 
trecere a sufletului de aici în alt loc” (Apo., 40c).4* 

Cred că au fost aici schitate pe scurt, într-un moment 
redat cu dramatism de Platon, acela al ultimei prezențe 
publice a inteleptului ideal, condamnat pe nedrept de 
cetatea ignorantă, două modalități alternative de a con- 
testa puterea morții şi de a învinge teama de ea. Pe cea 
de-a doua, evocată sumar aici de Socrate, o va prelua 
Platon însuşi, atribuindu-i-o chiar lui Socrate, în dialogul 
Phaidon; mai târziu, o va amplifica în modalitate proprie 
creştinismul; şi acesta, şi platonismul vor dezvolta teza 
nemuririi sufletului şi a judecății sale post mortem într-o 
altă existenţă, în conformitate cu faptele de aici. 


234. Socrate merge chiar mai departe şi afirmă că, dacă moartea 
este asemenea unui somn fără vise, oricine şi-ar dori un asemenea 

Prima modalitate însă de a-i contesta morții puterea 
va fi, la aproape o sută de ani de la moartea lui Socrate, 
în centrul gândirii şi învățăturii unui alt mare filozof 
atenian, devenit aproape la fel de celebru ca şi Socrate, 
dar având cu mult mai mulți discipoli decât acesta, chiar 
dacă nu şi la fel de valoroşi. Despre el, un adept latin 
entuziast, poetul Lucretius Carus, credea mai târziu că 
„trebuie declarat zeu“, deoarece le-ar fi adus oameni- 
lor mai mult bine decât mitologicii Ceres, Bacchus sau 
Hercule — şi anume le-a dăruit eliberarea de teamă — în 
primul rând de teama de moarte (Lucretius, V, 8-50). 
Atenianul acesta se numea Epicur. 

Nu intră în subiectul paginilor acestora (decât fireşte 
indirect) nici etica, nici fizica, nici ceea ce am putea numi 
„predica morală“ a lui Epicur, nici cenobitismul epicureic 
care i-a impresionat mult pe antici. Ne interesează doar 
faptul că, dezvoltând ideea socratică evocată mai sus, 
filozoful Grădinii face apel la un raționament anti-meon- 
tologic original, cu relevanţă directă asupra modului cum 
ne putem reprezenta existența omenească. Şi, dacă până 
acum am văzut raționamentul anti-meontologic, ca şi pe 
cel meontologic, luptându-se pe teren logic, epistemo- 
logic, ontologic şi chiar etic (în Sofistul), iată că, odată 
cu Epicur, vom vedea anti-meontologicul ocupând o 
poziție tenace în domeniul existenţial, iar odată cu Plotin, 
câteva secole mai târziu, se pare că şi reflectia meon- 
tologică va face acelaşi lucru. 


1.2. Teza fundamentală a lui Epicur referitoare la 
moarte — şi anume că aceasta nu are nimic de temut — e 


somn; prin urmare, nu numai că moartea nu este un rău, dar ea 
este chiar un bine. 

expusă ingenios în a sa celebră şi încântătoare Scrisoare 
către Menoiceus, păstrată cu evlavie de Diogenes Laertios 
în cuprinsul cărții a zecea şi ultima din Vieţile şi doctrinele 
filozofilor, carte dedicată în întregime lui Epicur: 

„Obişnuieşte-te să gândeşti că în raport cu noi moar- 
tea e nimic, deoarece orice rău şi orice bine se află în 
senzație, iar moartea este privatiunea de senzație... Lucrul 
cel mai cumplit dintre toate relele, moartea, e nimic în 
raport cu noi, deoarece, atunci când noi suntem, moartea 
nu e prezentă, iar atunci când moartea e prezentă, noi 
nu suntem; aşadar, ea nu are de-a face nici cu viii, nici 
cu morții, deoarece pentru primii ea nu este, iar ceilalți 
nu mai sunt ei“(DL, X, 124-126; 139). 

Mulţi ar spune, citind acest text, că Epicur recurge la 
un abil joc de cuvinte: drama nu este — ar zice ei — dacă 
moartea, ipostaziată aici, e prezentă sau nu, ci faptul că 
noi, care suntem acum în viață, cândva nu vom mai fi. lată 
ceea ce ne înspăimântă. Cu toate astea, dincolo de sime- 
tria sa retorică şi aparent factice, cred că raționamentul 
e considerabil mai subtil decât pare: 

In esenţă, ceea ce vrea să spună, cred, Epicur este că 
nu e îngăduit să relativizăm principiul non-contradictiei — şi 
aici stă probabil dimensiunea anti-meontologicá a ratio- 
namentului: aşadar, ori suntem ceva, adică ființă, ori suntem 
neant. Cineva care e viu este pe deplin, iar când nu mai 
e viu nu mai este defel, e neființă totală, care — după cum 
ne spune raționamentul anti-meontologic — nu este deloc. 
Aşadar, nu ne e îngăduit să-l imaginăm pe acela ca exis- 
tând cumva („dincolo“), fără să fie cumva pe deplin. Nu există, 
pentru nefiinta existențială, „opțiune secundă“. Viaţa si 
moartea trebuie să fie văzute ca termeni perfect contra- 
dictorii, mutual exclusivi, între care nu poate exista nici 
termen mediu, şi care nu îngăduie nici amestec, nici 
confuzie. Noi nu avem voie să ne gândim pe noi înşine, 

atât în viaţă, cât şi în moarte, ca „muritori-nemuritori“ — 
cum voia Heraclit.25 Într-adevăr, frica de moarte — credea 
Epicur — e dată nu de faptul în sine al morții, ci de ten- 
dinta de a ne reprezenta pe noi înşine în moarte ca exis- 
tând în continuare, fie şi într-o stare diferită, diminuată 
față de aceea avută în viață, disociind cumva viața deplină 
de personalitate, ca atunci când spunem despre cineva 
că „şi-a pierdut viața“, cam în felul în care spunem că 
„şi-a pierdut umbrela“. Rezultatul acestei páguboase 
tendinţe e o mare tulburare, incertitudine şi nefericire 
sufletească. Lucretius Carus va dezvolta tema cu remar- 
cabilă finețe psihologică: 

„Căci fiece ins viu, când îşi pune înainte ce va fi, 

Că păsările şi fiarele-i vor sfâşia trupul cel mort, 

El însuşi îşi plânge sieşi de milă (ipse sui miseret); căci 
nu se separă de acolo 

Şi nu se îndepărtează de corpul depus, ci se închipuie 

Acel corp şi, stând de faţă, îl molipseşte cu simtirea-i” 
(Lucretius, III, 879-883). 

Noţiunea de „om mort“ sau „persoană decedată“ este 
aşadar pur şi simplu contradictorie la Epicur; e exact ca 
şi când s-ar spune că ,nefiinta este“. Omul obişnuit are 
însă „două creiere“, cum observase cândva cu justete 
„părintele Parmenide“, şi de aceea tinde să se dedubleze: 
de data aceasta, se vede pe sine fără viață, zăcând nepu- 
tincios într-un mormânt, de parcă tot el ar fi simultan şi 
în altă parte, capabil să se observe pe sine, şi se gândeşte 
că, mort fiind, e nefericit, mai ales dacă se imaginează 
recapitulând ce va fi pierdut: 


235. DK, B62; cf. Pradeau, 222. Fragmentul din Heraclit este 
citat de autorul creştin Hyppolytos, ceea ce este semnificativ 
pentru modul în care creştinismul preia teza indistinctiei parțiale 
dintre viață şi moarte. 

„Vai, nu te va mai primi casa dragă, nici soata bună, 

Nici copiii nu vor mai da fuga, sáruturi sá-ti smulgá...” 
Dar cum ar putea sá sufere — continuá Lucretius — cel care 
nu mai are dorințe şi nici nevoie de nimic, nimic fiind? 

Din aceste premise anti-meontologice rezultă, la fel ca 
la Parmenide sau la Antisthenes în ontologie sau episte- 
mologie, că despre nefiinta totală care este cel mort nu 
se va putea afirma absolut nimic: în moarte, el este o priva- 
tiune completă de orice predicat şi, în consecință, repre- 
zintă o absenţă indicibilă. De aceea nu putem spune nici 
măcar că moartea este un rău ori un bine, deoarece aceasta 
ar însemna deja o calificare a neantului; şi cu atât mai 
mult nu se poate susține că morții sunt nefericiti (aşa cum 
nu se poate spune nici că sunt fericiți, sau că unii din ei 
ar fi astfel, sau unii mai mult decât alții), după cum nu 
putem spune nici că cei care nu s-au născut încă ar fi 
nefericiti: 

„Şi nu poate deveni nefericit cel care nu este şi nu-i 
nici o deosebire dacă nu s-ar fi născut niciodată.“ 

Căci ar fi absurd dacă: 

„„.. Cei care încă nu s-au născut deja să fie nenorociti, 
pentru că nu sunt, iar noi, care după moarte vom fi 
nenorociti, să fi fost nenorociti înainte de naştere.“236 

Dar — se va răspunde probabil — nu moartea ca atare 
îi înspăimântă pe oameni, ci perspectiva neantului inevi- 
tabil de dinaintea lor, limitarea vieții proprii, finitudinea 
ființei: 

„Căci ce bucurie mai poate exista în viață, când trebuie 
să te gândeşti zi şi noapte că dintr-un moment în altul 
trebuie sá mori?“237 


236. Cicero, Tusc., I, 13, reia aici rationamentele epicureice. 
237. Cicero, Tusc., I, 15. 

Absurd — răspunde Epicur unor astfel de preocupări: 

„În timpul vieții nu-i nimic teribil pentru cel care a 
înțeles bine că fără viață nu-i teribil nimic. Încât nesoco- 
tit e cel care spune că se teme de moarte, nu fiindcă ea 
îl va face să sufere când el va fi de față, ci fiindcă îl face 
să sufere după ce ea va veni“ (DL, X, 125). 

Pentru Epicur, a muri poate fi un rău numai dacă ago- 
nia e însoțită de dureri, căci durerea este într-adevăr răul, 
şi nu faptul de a fi mort, odată ce viața s-a încheiat. Dar, 
oricum ar fi, agonia are drept capăt eliberarea de durere. 
De aceea, el a considerat că ultima sa zi, cea care l-a scăpat 
de marile suferințe ale bolii sale, a fost şi cea mai bună 
dintre toate, mai ales fiindcă suferințele fizice erau 
compensate de amintirea fericirilor trecute (DL, X, 22). 


1.3. În fond, ceea ce susține Epicur este că ființa omu- 
lui — atâta vreme cât ea este — e deplină şi nu acceptă în 
ea nefiinta, tot aşa cum ființa universală a lui Parmenide 
şi Melissos e un plin absolut şi nu poate accepta în ea ne- 
ființa sau vidul. Dar şi invers, nefiinta (mortul) nu poate 
avea deloc fiintare. „Moartea nu este un eveniment al 
vieții. Moartea nu se trăieşte“, va exprima cândva aceeaşi 
idee anti-meontologică şi Ludwig Wittgenstein (Wittgen- 
stein, Tr., 6.4311). Or, pentru a fi justificată, frica — pare sá 
rationeze Epicur — trebuie să aibă un obiect pe care omul 
să-l considere drept un rău, deci moartea „trebuie trăită“ 
cumva, ca „opţiune secundă“ a vieţii. Dar nefiinta nu este 
pentru cel care e în ființă, iar mortul e neființă şi, prin 
urmare, nici frica de moarte nu e legitim să existe, fiind 
lipsită de obiect, aşa cum pentru Antisthenes nu putea 
exista falsul, deoarece referința lui era nefiinta absolută. 
Anti-meontologia refuză să vorbească despre ceea ce nu 
este, iar cel mort nu este în chip absolut. Şi dacă totuşi frica 

de moarte există, ea trebuie declarată iraţională, ilegitimá 
şi absurdă, tot aşa precum erau declarate iluzorii mişcarea 
şi multiplicitatea lumii la Parmenide şi la Zenon din Elea 
sau cum era declarată imposibilă şi ilegitimá contradictia 
la Antisthenes ori afirmaţia falsă despre „realitățile sim- 
ple” la Aristotel. Fiind provocată de neputinta comună 
de a separa radical (,,radicitus”, spune Lucretius, III, 877) 
moartea de viață, ea este, în orice caz, o eroare care, oricât 
de persistentă, poate fi extirpată din suflet — cred Epicur, 
Lucretius şi epicureii — printr-o intensă activitate rațională 
şi practică de convingere şi autoconvingere, printr-un 
complex de „exerciții spirituale“ (Hadot, 191) continue, 
desfăşurate metodic, în mica comunitate de prieteni 
epicurei: 

„Lucrurile pe care mereu ti le-am adus la cunoştinţă, 
pe acelea pune-le în aplicare şi exerseazá-le (TOATTE kai 
ueAtra), acceptând că ele sunt ingredientele vieții feri- 
cite“ — îşi îndeamnă de zor Epicur discipolii (DL, X, 123). 

Existenţa generalizată a fricii de moarte nu demon- 
strează, aşadar, şi inevitabilitatea acestui afect, ci doar 
fragilitatea spiritului omenesc, care adesea numeşte ine- 
luctabil ceea ce este de fapt numai greu de evitat şi ane- 
voie de combătut. 

Există însă şi o deosebire semnificativă între rationa- 
mentul anti-meontologic „clasic“ şi cel epicurean: la Par- 
menide — cum ştim — ființa e eternă (deşi e limitată în 
spaţiu), în vreme ce, la Epicur, ființa individuală e muri- 
toare. Or, tocmai conştientizarea necesității limitelor vieții 
noastre constituie, pentru Epicur, garanţia unei vieți 
fericite: 

„Înțelegerea corectă a faptului că moartea e nimic în 
raport cu noi face ca natura muritoare a vieții să fie plă- 
cută, această înțelegere neadăugându-ne un timp nelimitat, 


EPICUR 323 


ci suprimând dorul de nemurire (tóv tç A0avaoiag 
n600v)“(DL, X, 123). 

„Dorul de nemurire“ — adică dorul de nelimitare — 
reprezintă, desigur, cauza principală a incertitudinii şi a 
zbuciumului sufletesc, deoarece credem sau sperăm că 
s-ar putea să trăim cumva un timp nelimitat şi după 
moartea fizică, dar nu ştim nimic sigur şi suntem munciti 
de îndoieli şi tulburati de diferite credințe religioase şi 
adesea deznădăjduim. Or, dacă suntem convinşi, o dată 
pentru totdeauna, că a fi nefiind (sau a nu fi fiind) e impo- 
sibil, deoarece nu există nici un compromis între noi şi 
moarte, vom scăpa de aceste false speranţe şi reprezentări 
ale imortalitátii. Finitudinea poate fi administrată perfect 
între limitele ei, cu condiția să fie asumată pe deplin. Căci 
numai ceea ce e limitat — timpul, ca şi plăcerea — poate 
fi grădinărit cumsecade în viață: 

„Aşa cum este aleasă nu hrana cea mai abundentă pur 
şi simplu, ci cea mai plăcută, tot astfel se culege cu folos 
(xaoriGerau) nu timpul cel mai întins, ci cel mai plăcut“ 
(DL, X, 126). 

Aşadar, tocmai pentru că este limitată, viața nu are ne- 
voie de o completare „dincolo“ şi nici măcar de mai multe 
zile aici decât i s-a întâmplat să aibă, pentru a se desăvârşi. 
(Căci numai ceea ce-i limitat poate fi perfect — potrivit 
unei credințe împărtăşite de aproape toți filozofii greci, 
inclusiv Platon, pe care Epicur îl contesta vehement.) 
Inexistenta totală a nefiintei („moartea este nimic“) presu- 
pune să nu ne mai dorim nelimitarea. lar finitudinea, 
odată asumată, devine eliberatoare. Dimpotrivă, credința 
că în noi convietuiesc cumva viața şi moartea, sau o parte 
muritoare şi una nemuritoare, sau limita şi nelimitarea, 
şi speranţa că viața nu are semnificație decât în perspectiva 
nemuririi sau a deschiderii spre nelimitare conduc la 

agitație sufletească, la frământare, luptă interioară şi nesi- 
gurantá şi ne fac sá ratăm inexorabil finalitatea existenței 
noastre: pacea sufletească — ataraxia. 

Or - crede epicureul — există oare ceva mai prețios 
pentru om, mai vrednic de stráduinta sa, ba chiar mai 
divin decât să transforme în condiție normală a existenței 
sale această desăvârşită pace sufletească, pe care altmin- 
teri nu o avem decât în mult-jind uite, dar rare, scurte si 
poate unice momente ale vieții? Va spune, cândva, poetul: 

Ach, ich bin des Treibens miide! 

Was soll all der Schmerz und Lust? 

Süßer Friede, 

Komm, ach komm in meine Brust!238 


1.4. O dezvoltare remarcabilă a reflectiei anti-meon- 
tologice privitoare la moarte în epicureism este repre- 
zentată de ceea ce un interpret modern (Warren) a numit 
„argumentul simetriei“. Lucretius explică pe larg acest 
argument, care nu se regăseşte printre fragmentele pe 
care le avem de la Epicur; e totuşi plauzibil că acesta îl 
va fi inventat: 

„După cum nu am simţit nimic dureros (nil aegri) în 
timpul scurs înainte [de a ne naşte], 

Pe când pretutindeni soseau cartaginezii la luptă, 

Şi toate se cutremurau de zarva războiului sub mar- 
ginile înaltului cer 

Şi nu se ştia căruia dintre cele două imperii trebuia 
să-i revină 

Neamul omenesc, pământul şi marea; 


238. J.W. Goethe, „Wanderers Nachtlied”, Gedichte („Ah, de 
zbucium sunt sátul! / Plâns, plăcere — la ce bun? / Dulce pace, / 
Te coboará-n al meu sán!”) 

Tot astfel, atunci când nu vom mai fi, 

Nimic nu va putea să ni se întâmple şi să ne mişte 
simțurile 

Nouă, celor care nu vom mai fi, 

Nici dacă pământul se va amesteca cu marea şi marea 
cu cerul“ (Lucretius, III, 832-842). 

Nimeni — spune Lucretius — nu a simţit nimic dureros 
înainte de a se naşte şi — dá el a înțelege —, în consecinţă, 
nici nu e tulburat în prezent de ceea ce s-a întâmplat 
atunci, oricât de dramatic ar fi fost evenimentul. De ce 
ar trebui atunci să ne sinchisim şi să ne îndurerăm că nu 
vom mai fi după moarte? Raționamentul e logic: dacă 
negarea ființei e neființă şi dacă nefiinta e totală, ea nu 
are grade; nu trebuie şi nu poate să existe atunci vreo dife- 
rentá între nefiinta care ne precedă existența şi cea care 
îi succedă acesteia. „Aceeaşi condiție o avem şi înainte, 
şi după moarte“, stă scris într-un dialog pseudo-plato- 
nician, Axiochos, despre care se crede că ar fi fost redactat 
de un epicureu care voia să susțină că principiile sectei 
sale se regăseau în învățătura lui Socrate.2% Aşadar, orice 
neființă e neant şi atât. lar dacă totuşi ne înspăimântă nu 
ceea ce a fost înainte de noi, ci ceea ce va urma după noi, 
această teamă e iraţională, absurdă, ilegitimă, se bazează 
pe reprezentări eronate şi poate fi eliminată. 

Argumentul simetriei ar putea fi atacat — aşa cum face 
şi James Warren — pe considerentul că momentul naşterii 
e determinant pentru existența persoanei, în vreme ce 
momentul morţii — nu. Altfel spus, personalitatea mea 
depinde esențial de momentul naşterii mele, dar nu si 


239. Axiochos, 365d; Usener, 495. Nu poate fi contrast mai 
flagrant în soluția la problema morții decât cel oferit de acest dialog 
pseudo-platonician şi dialogul autentic Phaidon. 

de momentul morții. Nu pot prelungi mental existența 
mea în timp înapoi, dincolo de naştere (de fapt, de con- 
ceptie), dar o pot prelungi mental dincolo de momentul 
morții. Acest fapt e, biologic vorbind, rezonabil, dar e 
puţin plauzibil că atitudinea diferită pe care o am față 
de cele două nefiinte care străjuiesc ființa mea se explică 
astfel. De altminteri, argumentul nu e valabil pentru cei 
care, precum Platon, cred în transmigrarea sufletelor 
după moarte. Oricum, pentru epicurei, această atitudine 
diferită față de cele două neanturi rămâne iraţională si 
se explică probabil prin eronatul „dor de nemurire“. 


1.5. Să mai subliniem şi un aspect care a fost evident 
şi în alte cazuri de reflecţie anti-meontologică, dar la care 
nu ne-am referit în mod explicit până acum: această gân- 
dire elimină orice tranziție dintre ființă şi neființă. (Ratio- 
namentul megaric, care suprimă posibilul ca mediere 
între necesar şi imposibil, era şi el un bun exemplu.) 
Pentru anti-meontologie, ființa şi nefiinta se disting 
radical, iar marginile lor le despart fără nici o ambiguitate. 
Dimpotrivă, „calea eronată“, interzisă de Zeița Rațiu- 
nii, suprapune ființa şi nefiinta, de vreme ce afirmă că: 
„+. [fiinţa] nu este şi că, în mod necesar, a nu fi este”. 

Nu poate exista pentru epicurei — spuneam — nici un 
compromis între viață şi moarte, nici o zonă intermediară, 
nici O variaţie în ființa eleată, „plină“ a vieții (în sensul 
fiinţei posibile, respectiv al ființei actualizate a lui Aristotel), 
cum nici în privatiunea totală, indicibilá şi non-predicabilá 
a morții. Dimpotrivă, tocmai un relativ compromis carac- 
terizează gândirea meontologică, ce admite, până la un 
anumit punct, stări intermediare, declarate totuşi neființă, 
dar cărora li se poate atribui predicatul „ceva“, sau „a 
subzista“ (stoicii), sau chiar „a fi întru câtva“ (Platon). 

Ființa muritoare e neființă posibilă, în limbajul aristote- 
lician, care se va actualiza ca moarte cu necesitate, dar 
când anume şi în ce fel în fiecare caz particular — nimeni 
nu ştie.24 „Misterul“ morţii nu-i decât o mare incerti- 
tudine, care naşte, dacă este acceptată — cred epicureii —, 
tulburare, spaimă şi suferință. 

Faptul că lui Epicur îi este adesea propriu rationa- 
mentul de tip anti-meontologic, sau cel puțin un mod de 
a gândi consonant cu acesta, care nu admite interme- 
diarele, se vede şi în teoria sa asupra plăcerii şi durerii. 
Într-adevăr, spre deosebire de Platon (în Philebos sau 
Republica), dar şi de Aristippos, discipolul lui Socrate şi 
întemeietorul şcolii cirenaice, Epicur nega că între plă- 
cere şi durere s-ar afla un termen mediu, care nu e nici 
plăcere, nici neplăcere: 

„Când afirmăm că plăcerea este scopul [vieţii], nu ne 
referim la plăcerile desfránatilor şi la cele care rezidă în 
desfătare..., ci la a nu suferi la trup şi a nu fi tulburat la 
suflet“ (DL, X, 132). 

Or, pentru cirenaici, cum era un anume Anniceris, 
absența tulburării sufleteşti şi a suferinței trupesti — 
Arapaăia şi ămovia — sunt precum starea celui care 
doarme sau chiar a celui mort (DL, II, 89). (Probabil că, 
polemizând cu epicureii, cirenaicii făceau o legătură para- 
doxală între moarte şi plăcere: ambele, pentru Epicur, 
erau absente totale, inclusiv de suferință. Or, bunul-simt 
pare a interzice asocierea celor două; aşadar, s-ar respin- 
ge astfel teza lui Epicur.) 

Se ştie că átaQacía şi Arrovía sunt ceea ce Epicur 
numeşte „plăceri stabile“ (karaornuamkal) şi el le 
distinge de plăcerile „în mişcare“, precum bucuria şi 


240. Moartea ca proprietate specifică e o necesitate, moartea 
ca actualizare individuală a acestei necesități e un accident. 

veselia?*l; ba mai mult - cum vedem -, le instituie pe cele 
stabile ca definind scopul vieţii, considerându-le ca fiind 
cele mai mari şi mai autentice plăceri posibile şi produ- 
cătoare ale fericirii supreme (DL, X, 139; 136, Usener, 416). 
Dimpotrivă, cirenaicii considerau plăcerile „stabile“ ca 
fiind stări intermediare şi le desconsiderau (Giannantoni). 
Diferența nu o dă numai un tratament etic diferit al 
plăcerii, ci şi — iar acest aspect ne interesează acum — în 
conceperea contrariilor: toată lumea acceptă că plăcerea si 
durerea sunt contrarii, dar pentru Epicur, spre deosebire 
de Platon, Aristotel şi Aristippos, în privința contrariilor 
(cel puţin a celor fundamentale) lucrurile stau diferit: 
„Epicur nu a crezut că există vreun intermediar între 
durere şi plăcere; căci ceea ce unora li se pare a fi inter- 
mediar — lipsa de orice durere — nu numai că e [la el] 
plăcere, dar este chiar plăcerea supremă “(Cicero, Tusc., 
I, 38). De asemenea: „Epicur nu consideră că suferința se 
combină cu plăcerea, nici răul cu binele“ (Usener, 421).22 

Prin urmare, la Epicur, nici plăcerea şi durerea, nici 
viața şi moartea, nici răul şi binele nu admit termen me- 
diu, aşa cum nu au grade intermediare nici înțelepciunea 
şi lipsa înțelepciunii. De aici şi maxima lui Epicur (din 
aşa-numitele Maxime fundamentale). „Un înțelept nu-i mai 
înțelept decât un alt înțelept“ (DL, X, 221). 


241. V. DL, X, 139 (Maximele fundamentale, 3); DL, X, 136 (text 
cu interpretare controversată, vezi Usener, 416). 

242. Textul din Olympiodoros, In Philebum: în Phi., 44b, Platon 
aminteşte de anumiţi filozofi „cu fire teribilă“ (cum traduce Robin 
o expresie controversată), care consideră că plăcerea este absența 
durerii. Cf. şi Republica, 584c. Probabil că este vorba despre 
Antisthenes şi primii cinici. Dacă Epicur s-a inspirat de la ei, 
implicatia anti-meontologicá şi parmenidiană devine evidentă. 
Pentru Epicur, ca şi pentru Antisthenes, plăcerea şi durerea nu sunt 
contrarii, ci contradictorii. 


EPICUR 329 


Dar tendința generală, în sistemul lui Epicur, către 
eliminarea termenilor medii, accentuându-se opozitiile 
binare, radicale, se observă şi în alte împrejurări: spre 
exemplu, nu există la Epicur ceva similar „exprima- 
bilului” stoic, ca intermediar între obiect şi sunetul limbii 
care pronunță numele acelui obiect (Usener, 259). Su- 
fletul se împarte numai în două părți — rațională şi iratio- 
nală — şi nu este recunoscută identitatea unei părți pasio- 
nale, distinctă deopotrivă de rațional şi de apetent, ca la 
Platon (Usener, 312). De asemenea, zeii, ființe cu desă- 
vârşire fericite, trăiesc inactivi în afara universului nostru, 
în spaţiile dintre lumi (intermundia, jetaxóoyuua), fără nici 
un amestec sau interferență cu oamenii, cu toate că, 
paradoxal, au chip omenesc (Usener, 352-358); făpturile 
intermediare, precum daimonii, ca şi orice mijlocire dintre 
zei şi oameni prin intermediul viselor, manticii, rugăciunii 
eficiente sau sacrificiilor sunt suprimate2% Cât despre 
om, acesta e ori un nefericit, ori divin. Dacă la Platon 
tocmai imperfectiunea şi intermediaritatea daimonului 
sunt asumate drept condiție fundamentală a filozofului 
(Banchetul), la Epicur condiţia filozofului este perfecțiunea 
celui devenit „un zeu printre oameni“. Predominanta di- 
hotomiei se vede şi din felul cum Epicur divide dorinţele: 
acestea sunt fie naturale, fie nenaturale. Cele naturale 
sunt, la rândul lor, fie necesare, fie nenecesare, în timp 
ce cele nenaturale nu pot fi decât nenecesare (Usener, 455; 
DL, X, 127). 

De asemenea, inițial Epicur ar fi redus filozofia la 
numai două părți — fizica şi etica —, eliminând dialectica 


243. Pentru strania concepție a lui Epicur despre zei, vezi 
Festugiere. Inexistenta unei intermedieri între oameni şi zei i-a 
făcut pe unii (HP), de exemplu, să considere că zeii lui Epicur ar 
fi íntelesi ca simple modele ideale, fără a li se presupune o existență 
obiectivă. Teoria nu are probabil temei (Schiebe). 

sau logica, pe care o considera inutilă, modificând astfel 
o diviziune acceptată deopotrivă de platonicieni, de peri- 
pateticieni şi de stoici. A reintrodus-o apoi subreptice şi 
foarte subtiatá, pe cât ne spun autori precum Seneca, 
Sextus Empiricus sau Diogenes Laertios, fiind silit de ne- 
voile argumentării şi contra-argumentării; a rebotezat-o 
Canonica, dar a rânduit-o totuşi în cuprinsul fizicii (Use- 
ner, 242). 

După părerea mea, acest stil preponderent dihotomic de 
gândire al lui Epicur — pe care nu-l întâlnim nici la Platon, 
nici la Aristotel, nici la stoici, dar îl regăsim din plin la 
eleati, la megarici precum Diodoros Cronos, la Antisthe- 
nes şi la unii sofişti — poate fi asociat cu anti-meontologia. 

Nu este însă o inconsecventá din partea lui Epicur — 
s-ar putea întreba cineva — faptul că etica sa este, cum se 
vede, anti-meontologică, în timp ce fizica sa, bazată pe 
fizica atomistă a lui Leucip şi Democrit, este desigur 
meontologică? Nu-i deloc sigur că este o reală inconsec- 
ventá. Mai întâi, să nu uităm că originalitatea lui Epicur 
stă în etica sa, nu în fizica sa. Chiar el însuşi, care nega 
cu îndârjire influențele altora asupra sa, a recunoscut 
totuşi şi numai în cazul fizicii influenţa lui Democrit (DL, 
X, 2). Or, Epicur a preluat fizica atomistă nu din afinități 
cu spiritul ei meontologic, ci, ca să spunem aşa, în mod 
„oportunist“, numai pentru că era un sistem puternic şi 
convingător care se dispensa de providentá şi care expli- 
ca mecanicist, si nu vitalist sau spiritualist, formarea lumi- 
lor si a lucrurilor. Pentru Epicur (mai mult decát pentru 
orice alt filozof, poate) stiinta nu avea valoare pentru ea 
însăşi, aşa cum, dimpotrivă, fusese foarte probabil cazul 
cu Democrit sau cu Aristotel, ci avea semnificație numai 
prin valoarea sa instrumentală: contribuția la legitimarea 
„naturalistă“ a unui anume mod de viață. De altminteri, 

indiferența lui Epicur față de valoarea intrinsecă şi 
autentică a ştiinţei se vede şi în cunoscuta lui tendință 
de a accepta mai multe explicații divergente pentru feno- 
menele naturale, cu condiția ca aceste explicații să nu intre 
în contradicție vădită cu fenomenele. În felul acesta — 
credea el — nu vom mai fi chinuiti de patima pentru a 
susține în contradictoriu adevăruri indemonstrabile şi de 
neverificat (Cicero, Tusc., I, 72).24 

Dar cu adevărat semnificativă pentru modul de a gândi 
fundamental anti-meontologic, chiar şi în fizică, al filozo- 
fului Grădinii e împrejurarea că Epicur nu mai foloseş- 
te pentru „vid“ (pe care îl acceptă în fizica sa) termenul 
de „neființă“, aşa cum, dimpotrivă, făcuseră Leucip şi 
Democrit, ci numai termenii „fizicalişti“ şi interşanjabili 
de „loc“ şi „amplasament“, sau „natură intangibilá” (Use- 
ner, 271).2% Metafizica şi fizica nefiintei dispar astfel la 
Epicur, lăsând locul numai unei fizici a vidului. Aşadar, 
conform principiilor adoptate în această carte, Epicur, 
deşi discută intens despre „vid“, nu are totuşi un discurs 


244. Vezi şi Cicero, Tusc., I, 72. Numai teoria ,declinatiei” 
atomilor (abaterea spontană, întâmplătoare a atomilor de la 
verticala căderii) ar putea reprezenta o contribuție meontologică 
proprie a lui Epicur, în măsura în care ea, neavând cauză, e o 
„mişcare provenind din neființă“ (Usener, 281). Nu ştim însă în 
ce măsură Epicur însuşi vedea „declinația“ ca pe o manifestare a 
unei nefiinte secunde şi vorbea despre neființă. Pare a fi vorba mai 
curând despre reproşul adus de adversari. Oricum, ştim că el o 
introdusese pentru a salva libertatea umană de fatalitate, ceea ce 
sugerează din nou un fel de ,oportunism” teoretic mai curând 
decât o meontologie asumată. 

245. Usener, 271. Vezi şi Pierre-Marie Morel (Neant, 2006). El 
spune, corect, că „revoluţia meontologicá” a lui Democrit este 
abandonată de Epicur. În contextul eticii sale anti-meontologice, 
faptul este plin de semnificație. 

filozofic şi fizic meontologic, deoarece nu recunoaşte în 
acesta neființa. 

Mai mult, când totuşi Epicur vorbeşte în fizică despre 
neființă, aceasta este luată în accepţia de neant total, de 
neființă fără „opțiune secundă“ pentru fiintare şi e ex- 
clusă imediat. Astfel, în Epistola către Herodot, începând 
expunerea principiilor „fiziologiei“ sale, filozoful declară: 
„Mai întâi, nimic nu se naşte din neființă. Căci, altminteri, 
din orice s-ar naşte orice, neavând deloc nevoie de semin- 
te.” „Invers, continuă Epicur, dacă ceea ce dispare ar pieri 
în neființă, toate lucrurile ar fi pierit, nefiind nimic în ce 
să se desfacă (DL, X, 38-39). 

Evident, Epicur ignoră voit distinctiile meontologice 
ale lui Aristotel între diferitele tipuri de nefiinte relative 
(nefiintele ca privatiune şi nefiinta ca posibilitate) şi care 
nu trebuie confundate cu nefiinta absolutá ín sens de neant 
total (p. 166). Constanta naturii se explicá la filozoful 
Grádinii nu prin subzistenta formei, ca la Aristotel, ci prin 
faptul că semințele — probabil simple modele reduse ale 
lucrurilor — cresc asimilând atomi asemănători proprii- 
lor atomi. Sămânţa omului sau a copacului sunt deci la fel 
de mult ființe precum sunt şi omul, şi copacul; ele nu vor 
fi, ca la Aristotel, om şi copac în posibilitate, altfel zis neftinte 
în sens de posibilitate nerealizată. Raționamentul lui Epicur 
este, aşadar, profund anti-meontologic; de aceea, el nu 
e valid decât în ipoteza de tip parmenidian că orice nefiin- 
tá e neant total şi, invers, că orice nu e neant total e pe 
deplin ființă. Nu există, la el, situații intermediare. De 
aceea, odată ce şi non-omul, şi non-copacul, şi non-albul 
sunt considerate nefiinte, e vădit că din ele nu s-ar putea 
naşte niciodată nimic (cf. şi Lucretius, I, 159-160).2% 


246. Cercetătorii, în general, au remarcat în acest pasaj un 
raționament de tip modus tollens, susținut pe o ipoteză empirică: 

În fine, mai departe în aceeaşi Scrisoare către Herodot, 
Epicur susține că Totul este perfect coincident cu ființa, astfel 
încât nu numai că acesta nu poate admite schimbări de 
ansamblu de nici un fel, deoarece nu există un „afară“ 
în raport cu Totul, dar şi că orice nu e ființă (vidul, repe- 
tám, e ființă la Epicur) — cum ar fi „exprimabilul“ stoic — 
trebuie să fie exclus din Tot. De aceea, nefiinta nu poate 
„întregi natura lucrurilor“, ca la Seneca. „Totul este“ (tò 
TAV ott), proclamă pe scurt Epicur (DL, X, 39), altfel 
spus, „Totul este [numai] ceea ce este“, sau „Totul şi ființa 
sunt unul şi acelaşi lucru“. Dimensiunea anti-meonto- 
logică, eleată (apropiată de Melissos, mai curând) a acestei 
formule e manifestă şi a fost, de altminteri, remarcată 
(Balaude, 67). 


2.1. Cititorul modern al scrierilor etice epicureice tinde 
să aibă, aproape în mod obligatoriu, sentimentul că această 
filozofie descrie un fel de natură omenească ce se întâl- 
neşte numai superficial cu ceea ce noi considerăm a fi 
„natura umană“. Şi nu neapărat fiindcă am crede într-o 
viață de dincolo de moarte, după chipul platonicienilor 
sau al creştinilor. Dar majoritatea avem convingerea că 
însăşi viața noastră şi Dasein-ul, pentru a vorbi precum 
Heidegger, sunt, din timpul vieții şi prin însuşi faptul 
vieții, orientate spre moarte şi spre neființă şi că, de aceea, 
teama de moarte aparține esenței noastre, şi nu e ceva 


dacă ipoteza naşterii ex nihilo (P) e validă, lumea nu există aşa cum 
o vedem (Q). Dar non-Q, deci non-P. Însă nu s-a observat că 
inferenta (dacă P, atunci Q) nu e validă decât într-un raționament 
anti-meontologic, dacă nihil înseamnă nefiinta absolută (Balaudé, 
66; Gigandet, 53). Să precizăm, pe de altă parte, că, în teoria cunoaş- 
terii (Canonica), admițând posibilitatea falsului în opinii, Epicur 
nu face anti-meontologie. 

adăugat de o opinie falsă. Murim cu fiecare zi, cum se 
spune, şi aşa se explică neputinta de a separa ființa si 
nefiinta din noi. Ființa noastră nu e niciodată integrá, ca 
la Epicur, ci întotdeauna brázdatá de neființă, care e aici 
„ceva“ mai degrabă decât neant pur. 

Pe de altă parte, noi distingem, din nou cum scrie 
Heidegger, între „frică“ (Furcht), care se referă la un obiect 
determinat, şi „teamă“ (Angst), al cărei obiect este în mod 
fundamental indeterminat. Or, teama consacră tocmai 
pătrunderea invizibilă şi insesizabilá a nefiintei în ființa 
noastră: „Teama revelează Nimicul... Teama ne reduce la 
tăcere. Deoarece fiintarea în întregul ei ajunge să alunece 
şi să ne scape, rămânând ca în felul acesta tocmai Nimicul 
să ne cotropească, orice rostire a lui «este» rămâne mută 
în faţa lui...“ (Heidegger, Met., 41). Cum am putea deci 
elimina teama de moarte, dacă ea este înscrisă ca un rid 
in-sistent în obrazul ființei noastre, fiind altceva decât un 
simplu defect de gândire sau o rea obisnuintá, asumată 
din laşitate? 

Şi totuşi cititorul trebuie să nu se lase ispitit de judecăți 
pripite: se poate vorbi, ce-i drept, despre o uriaşă dimen- 
siune utopică în epicureism, dar asta numai din punctul 
de vedere al celor care nu împărtăşesc epicureismul. Nu 
şi din al celor care îşi spuneau epicurei şi pentru care 
lecţiile Maestrului — cazul lui Lucretius Carus o arată — 
erau purul adevăr şi o revelație mântuitoare: 

prin biruinta-i ne-a făcut aidoma Cerului (nos 
exaequat victoria caelo)“ — exclama entuziast poetul latin 
(Lucretius, I, 79). 

Aşa se întâmplă, de altfel, cu toate „utopiile“ sau cu 
mişcările sociale, politice şi religioase numite „utopii“ şi 
„himere“ — nu însă de adepţii lor, pentru care ele sunt 

realități, ci de adversari. Epicureii le-ar putea, la rândul 
lor, reproşa stoicilor, platonicienilor sau creştinilor că 
aceştia sunt gata să includă omul individual într-un plan 
politic, cosmic sau metafizic care îl depăşeşte, îl anexează 
şi îi pretinde sacrificiul şi devotiunea, plan care nu e, în 
fapt, decât o teribilă utopie — asa cum istoria ulterioară 
a şi demonstrat-o nu o dată. Omul individual, la aceştia, 
există în sens autentic numai ca „jucărie a zeilor“ — ca la 
Platon în Legile, ca cetățean al cetății universale, ca la 
stoici, sau al Cetăţii lui Dumnezeu, ca la creştini, mereu 
aşadar inclus în proiectul mai mare şi mai cuprinzător 
al altcuiva; el nu rămâne propriul său stăpân, ca modest, 
dar desăvârşit cultivator al propriei sale mici grădini, cum 
se doreşte epicureul.2% 

Cât despre argumentul că epicureismul ar contrazice 
„natura umană“, câtă valoare are el, atunci când definim 
atât de divers „natura umană“? Nu credea Aristotel că 
există sclavi „prin natură“? Şi nu au afirmat, dimpotrivă, 
alți filozofi, atât în vremea lui, cât şi mai târziu, precum 
modernii, că, „prin natură“, toți oamenii sunt liberi? Şi 
nu au considerat societățile creştine homosexualitatea 
„împotriva naturii“, în timp ce pentru noi cei de azi, ca 
şi pentru eleni, ea este mai curând o „opțiune“ în limitele 
„naturii“? Şi atunci, de ce ar fi împotriva naturii omeneşti 
maxima epicureică „obişnuieşte-te să gândeşti că în raport 
cu noi moartea e nimic“ mai curând decât este astfel prin- 
cipiul socratic că „nu trebuie comis răul în nici un fel“ 
sau decât este cel biblic „iubeşte-ți aproapele ca pe tine 
însuți“? Deoarece e greu de urmat? Dar celelalte două 


247. E ceea ce am numit „regula reversibilitátii” în cartea mea 
De la Şcoala din Atena la şcoala de la Păltiniş, Humanitas, Bucureşti, 
2004. 

248. „...să ne apartinem în întregul nostru“ (Usener, 445). 

maxime sunt la fel de greu de urmat. Cunoaştem noi oare 
ce este natura omenească? Avem noi astăzi mijloace mai 
bune de a o defini decât inteleptii din vechime? 
Oricum, dacă succesul statornic la public spune ceva 
despre cât de „naturală“ sau de „antinaturală“ ar putea 
fi o formă de viață, nu avem nimic ce să reproşăm epi- 
cureismului din acest punct de vedere. Căci acesta deve- 
nise un curent popular încă din vremea lui Epicur — ajuns 
repede un personaj aproape legendar — şi a continuat sá 
aibă o vitalitate de nezdruncinat timp de secole. Mici, dar 
numeroase comunități de epicurei înfloreau în tot Impe- 
riul Roman încă în secolul III d.Cr., când scria Diogenes 
Laertios. Vorbele sale — „însăşi şcoala lui [Epicur] conti- 
nuă să subziste fără întrerupere sub nenumărate con- 
duceri ale unui discipol după altul, în timp ce celelalte 
şcoli au dispărut“ (DL, X, 9) —, chiar dacă sunt întru câtva 
exagerate (deoarece alte şcoli, precum pitagorismul şi 
platonismul, erau pe atunci în plină ofensivă), au fost 
confirmate de descoperirea comunității epicureice de la 
Herculanum, ca şi de marea inscripție în piatră a lui 
Diogenes din Oinoanda.?* Şi să nu punem vitalitatea 
şcolii şi constanta devotiunii față de Învățător pe seama 
presupusei vieți senzuale, a hedonismului destrăbălat, 
„porcin“ — aşa cum au susținut destuii detractori ai Grădi- 
nii — pe care l-ar fi predat Epicur adepților săi (şi adeptelor 
sale). Căci, după cum am văzut, autentica plăcere şi feri- 
cire rezida pentru Epicur în absența durerii fizice şi a 
oricărui fel de tulburare sufletească, ataraxia. Obţinerea 
ei presupunea mai întâi de toate o administrare parcimo- 
nioasă şi chibzuită a dorințelor şi plăcerilor trupeşti şi 


249. Cf. si Cicero, Tusc. I, 49: „Philosophus nobilis, a quo non solum 
Graecia et Italia, sed etiam omnis barbaria commota est...” 

sufleteşti — de fapt o limitare la necesar şi o rationalizare 
riguroasă, chiar ascetică a acestora? cu scopul ultim de 
a obține „îndumnezeirea“ omului. Aceasta însă devenea 
accesibilă nu prin „fuga de aici“, cum cerea Platon, nici 
prin căutarea dezinteresată a adevărului care ne apropie 
de divinitate, ca la Aristotel, nici prin „viața conformă 
naturii“ (unei naturi universale, animată de rațiunea 
cosmică), precum la stoici, ci prin grădinărirea deopotrivă 
inteleaptá şi plăcută a vieții de aici a omului, care, după 
ce a întors spatele cetății şi politicii (DL, X, 119), a reuşit 
să trăiască chiar aici şi acum „ca un zeu printre oameni“ 
(DL, X, 135). 

Nu e aici locul de a discuta în general despre ingre- 
dientele teoretice şi practice care au asigurat succesul şi 
perpetuarea şcolii până în epoca creştină ori despre 
statura lui Epicur de „maestru spiritual“ aproape fără 
egal în lumea păgână până în secolul III al erei noastre. 
Dar unul dintre aceste ingrediente poate fi sugerat, spre 
reflecţie: tocmai raționamentul anti-meontologic şi, în gene- 
ral, aplecarea spre un rationalism strict şi lipsit de nuanţe 
şi de termeni medii, creatori de rafinamente, dar şi de 
eventuale confuzii. Se pare că acest tip de raționament, 
a cărui formă e clară şi ale cărui concluzii par inexorabile, 
se impune lesne şi domină cu uşurinţă un număr însem- 
nat de spirite — de la cele mai modeste până la unele foarte 
rafinate, precum Titus Pomponius Atticus, prietenul lui 
Cicero. În baza unor raționamente de acest fel s-au format 
într-o măsură considerabilă, de-a lungul istoriei mai 


250. „Înțeleptul să aibă parte de viață castrándu-si privirile“ 
(DL, X, 119), cerea acest filozof, considerat încă şi azi în mod fals 
patronul unui hedonism şi al unui materialism opuse întru totul 
ascetismului şi spiritualismului platoniciene. 

recente, ideologiile, iar în toate timpurile, sectele, sau multe 
dintre ereziile religioase. 

„Adevărul e simplu şi evident (évaoyéc), e nevoie 
doar să-l priviți“, iată, de fapt, nucleul dur metodologic 
al „evangheliei“ lui Epicur! O mulțime dintre cei obosiţi 
de civilizație, umiliti de nedreptate, chinuiti de subtilitáti 
logice şi metafizice, rátáciti în labirinturi existențiale fără 
vreun fir al Ariadnei, blocaţi între cerințele acaparatoare 
şi conflictuale ale vieții publice şi private, înspăimântați 
şi nefericiti nu pot decât sá rásufle usurati la auzul acestei 
márete şi simple bune vestiri; ei au sentimentul aflării 
eliberării şi al descoperirii unui Mântuitor divin: 

„Un zeu, un zeu fu acela, o, Memmius chip viteaz, 

întâiul fu el ce rostul vieții găsit-a, acela căruia azi 

înțelepciune i se zice; e omul care, prin arta-i, 

din atâtea talazuri, din tenebre atâtea viața trăgând 
în afară, 

loc îi dădu în lumină, o, cât de calmă, o, cât de clară!“ 
(Lucretius, V, 8-13) 

Dincolo însă de influenţa reală şi directă a epicureis- 
mului în Antichitate sau, mai târziu, de influența sa 
disimulată, sau deschis asumată în epoca modernă, mi 
se pare important să notăm că Epicur a formulat o pro- 
blemă existențială, comparabilă cu problema ontologică 
pusă cândva de Parmenide: vechiul eleat crezuse că ne- 
fiinţa este neant şi că, spre a ajunge la adevăr, trebuie sá 
ne ferim a o popula fie şi cu proprietatea celei mai ele- 
mentare fiintári sau cu trăsături ale ființei. Filozoful Gră- 
dinii susține, în acelaşi sens, că propria noastră neființă — 
moartea — este un neant complet pe care nu-l putem 
popula sau umaniza cu vreo fiintare, cu vreo gândire sau 
cu vreo reprezentare sufletească. De aceea, moartea nu 
trebuie „trăită“ sub forma compensatorie şi mincinoasă 

a „dorului de nemurire“. Să-l dezrădăcinăm pe acesta din 
noi, aşadar, exersându-ne continuu pentru a ne elibera 
de durere, de mâhnire şi de teamă — îndemna Epicur —, 
şi atunci, iată: „întreaga iarnă a sufletului nostru pieri-va” 
(DL, X, 128)... 


IX. Plotin, Porfir, Damascios 


1.1. Este oare nefiinta Răul suprem, Răul arhetipal şi 
cauza tuturor relelor din suflet şi din lumea noastră? Şi 
este ea — această neființă — ipostaziabilá şi identificabilá 
cu Materia primordială? Şi, în sfârşit, dacă aşa stau lucru- 
rile, care este originea Ráului-Materie-nefiintá? Nu cumva 
chiar Binele, principiul unic şi suprem, numit şi „Unu“? 
Plotin, filozoful platonician (considerat de moderni fon- 
datorul „neoplatonismului“), născut în Egipt, dar care a 
trăit şi a predat la Roma în secolul III, unde a ţinut o 
şcoală particulară de filozofie, a răspuns afirmativ la toate 
aceste trei întrebări. Răspunsuri controversate pe atunci, 
printre succesorii săi platonicieni, dar şi acum, printre 
interpreții săi moderni. 

Plotin, ca şi alți platonicieni de dinaintea lui, precum 
Numenios din Apameea, sau de după el, precum Porfir, 
lamblichos sau Proclos, se considera obligat însă nu 
numai să ofere răspunsuri la asemenea întrebări, dar şi 
să le dea în limitele metafizice, ontologice şi logice presu- 
puse a fi fost stabilite de Platon şi, într-o măsură mai mică, 
de Aristotel.%1 Pentru Plotin, care susținea că „spusele 


251. Reamintim că Plotin e în general destul de critic față de Aris- 
totel, deşi îl foloseşte adesea; lucrurile se schimbă odată cu Porfir, 
care reconsideră importanţa lui Aristotel. Pentru neoplatonicienii 

acestea ale noastre nu sunt noi, nu au fost acum rostite, 
ci demult“ (Plotin, 10,V.1,8), era de la sine înțeles că teoria 
sa despre neființă, despre Răul absolut şi originea Mate- 
riei trebuia să constea numai în expunerea clară a doctri- 
nei presupuse a fi fost a lui Platon însuşi. El nu avea nici 
o îndoială că Platon avusese o „doctrină“ pe care însă nu 
o exprimase lămurit, poate şi pentru a o feri de ochiul 
neinitiatilor (Schwyzer, 551). Desigur, felul în care Plotin 
sau alți filozofi ai timpului său îl citeau pe Platon era 
foarte diferit de cel „critic“ de astăzi; totuşi nu trebuie să 
credem că Plotin a dezvoltat în mod arbitrar platonismul. 

Să ne reamintim pe scurt care ar fi putut fi, în mod 
verosimil, teoria lui Platon în această privinţă şi să încer- 
căm să vedem ce putea Plotin înțelege din ea. 

Aşa cum am văzut, Platon acceptase în Sofistul că 
trebuie marcată o distincție fundamentală între nefiinta 
absolută şi o neființă care, în pofida „părintelui Parme- 
nide“, „este întru câtva“. Aceasta din urmă era însă conce- 
pută ca un contradictoriu sau un opus („altceva decât 
ființa“), şi nu ca un contrariu la ființă. Platon abandonase 
în acest dialog chestiunea de a se şti dacă există sau nu 
şi un contrariu, nu numai un contradictoriu, la ființă 
(Soph., 258€). Ín Timaios insá, chora (xwoa) — asimilată prea 
repede de vechii interpreți cu ceea ce de la Aristotel 
înainte se va numi materie (An) şi în care trebuie să 
vedem nu o materie relativă, ci Materia absolută a tuturor 
lucrurilor corporale şi a tuturor elementelor — este aparent 
văzută ca un contrariu, şi nu ca un contradictoriu al 


târzii, precum Proclos, Syrianus sau Simplicius, Aristotel e o intro- 
ducere necesară la Platon, iar diferența dintre ei e doar aparentă, 
deoarece în fond toate marile filozofii comunică acelaşi adevăr 
esențial şi unic (Francesco Romano, „Genesi e strutture del 
commentario neoplatonico“, TA, I, 220-222). 

Fiintei, identificată cu , vietuitorul inteligibil“, adică cu 
universul Ideilor (Formelor) (Montoneri, 251). Pe de altă 
parte, după spusele lui Aristotel, platonicienii veniți ime- 
diat după Platon (Speusippos, Xenocrates) şi, probabil, 
chiar deja Platon „identificau nefiinta şi Materia cu marele 
şi micul, fie cei doi termeni luați împreună, fie luați 
separat“, făcând din ea unul dintre principiile lucrurilor 
(Phys., I, 2, 185b). Aşadar, „marele şi micul“ reprezenta, 
în aşa-numita „doctrină nescrisă“ a lui Platon şi a succe- 
sorilor, echivalentul chorei din Timaios şi era considerat 
drept principiul contrar Unului, pe care Platon nu-l separa 
probabil radical de Fiinţa esenţială (Phys., IV, 2, 209b).22 

Prin urmare, este destul de verosimil că Platon admi- 
tea până la urmă şi o neființă înțeleasă ca un contrariu 
(alături de aceea înțeleasă a fi doar un opus sau un 
contradictoriu) la Fiinţă şi la Unu (Met., XIV, 1, 1087b, 4) 
şi că această neființă era de fapt Materia primordială 
(xw0a) — concepută ca un receptacol “neutru”, fără nici 
un fel de proprietăți, al formelor sosite din inteligibil. Era 
acest receptacol totuna şi cu locul? Este ceea ce par a fi 
crezut Aristotel şi comentatorii săi de mai târziu, Simplicius 
sau Philoponos, care înțelegeau astfel, literal, termenul 
chora (Richard, 250). Cu toate acestea, Plotin avea motive 
să se îndoiască de această identificare, deoarece, în calitate 
de loc sau amplasament, Materia primordială ar fi trebuit 
să păstreze unele proprietăţi (cele trei dimensiuni spa- 
tiale); or, în Timaios Platon interzisese chorei să aibă orice 
proprietate, tocmai pentru a putea fi receptacolul oricărei 
proprietăți (Tim., 50b).25% 


252. „Marele şi micul“ sau Materia mai erau numite şi 
„Dualitatea indefinitá”. 

253. „De aceea, cel care are a primi în el toate formele trebuie 
să fie lipsit el însuşi de orice formă.“ 

Asumând că Platon sustinuse identificarea contrariului 
Unului şi al Fiintei perfecte cu Materia primordială, Plotin 
era încurajat să mai facă un pas: ceea ce e contrariu ființei 
e nefiinta şi ceea ce e contrariu binelui e răul, îşi va fi spus 
el. Dar Unul şi Fiinţa autentică sunt Binele sau „de forma 
Binelui“, aşa cum Platon probabil credea, dacă e să ne 
conducem atât după aluziile din Republica, cât şi după 
tezele din „doctrina nescrisă“.2% Rezultă că nefiinta „se- 
cunda”, în calitate de contrariu al Fiintei, este răul şi chiar 
Răul esenţial şi primordial — ceea ce Platon nu spune 
nicăieri explicit.” Totuşi, un pasaj din Theaitetos părea 
să trimită în această direcție, ce indica o evoluţie dualistă: 

„Nu-i cu putință, Theodoros, ca relele să piară. Căci 
e necesar să existe întotdeauna un contrariu al binelui. Însă 
relele nu se află la zei, ci ele cutreieră în mod necesar 
natura muritoare şi acest loc“ (The., 176a). 

Plotin comentează acest pasaj în mai multe locuri din 
tratatele sale, dar mai ales în Tratatul 51 (1.8), intitulat „De 
unde vin relele“, considerând desigur că „zei“ înseamnă 
aici „universul inteligibil“ luat în ansamblu (Unul, Inte- 
lectul, Sufletul), față de care — iată — chiar Platon pare a 
fi admis un contrariu etern în lumea senzorială. Or, acesta 
nu putea fi decât Materia. 

Aşadar, Plotin credea că poate regăsi în Platon urmă- 
toarele teze şi, de fapt, până aici reconstrucția lui nu pare 
neverosimilă sub raport istorico-filozofic: 


254. Binele e mai presus de Fiinţă, spune Platon, într-un loc foarte 
des invocat de Plotin, Rep., 509b. La modul nediferentiat, se poate 
spune că Răul este contrariul deopotrivă al Fiintei şi al Binelui. 

255. S-a încercat să se nege faptul că Platon ar fi tins, la 
bătrânețe, spre dualism metafizic, punându-se dualismul pe seama 
succesorilor — Speusippos si Xenocrates (Montoneri, 252-253). 
Dualismul are o reputație proastă printre filozofi, iar Platon se 
cuvine — pare-se — să fie inocentat. 

a) În afara nefiintei absolute (a neantului, tó ravreA&G 
ut öv), există o nefiintare (mai degrabă decât o neființă) 
care este „altceva decât ființa“ (EreQov toù ÓvtOG), în 
sensul în care (prezent la Platon în Sofistul) nu fiinteazá 
mişcarea sau starea, care „se află în jurul ființei“ (1 negi 
TO ðv). Este vorba, cum am văzut în analiza dedicată 
Sofistului, despre alteritatea participantului față de Ideea la care 
el participă, şi nu despre o opoziție față de acesta. Nu 
discutăm în acest caz deci, la Plotin, despre o neființă în 
sensul tare al cuvântului, ci despre o nefiintare relativă, 
sau despre o pseudo-nefiintá.2 De altfel, e semnificativ că 
în Tratatul 42, în capitolele dedicate interpretării genurilor 
supreme ale lui Platon, deşi Plotin vorbeşte despre cele 
„Cinci genuri“ pe care le explică şi le analizează, el nu 
califică aici niciodată altceva-ul drept „neființă“ 2” Mai mult, 
el consideră, în altă parte, că altceva-ul inteligibil produce 
„materie inteligibilă“ (materia Intelectului); or, aceasta 
este chiar Fiinţă, afirmă el polemizând cu stoicii, care 
considerau drept Fiinţă doar materia corporală (Plotin, 
12, 11.4,5). 

Apoi există o neființă autentică de data aceasta, din 
perspectiva lui Plotin, care este „altceva decât ființa“ în 
sensul platonician de opoziție şi chiar contrarietate la ființă: 
la Plotin este vorba, mai întâi, despre imaginea Fiintei au- 
tentice şi, într-un sens mai precis, a Unului şi, în gene- 
ral, a inteligibilului în ansamblu. Această neființă are însă 


256. Plotin, 51, [.8,3. Sá se remarce lipsa articolului hotărât în 
acest caz. Plotin interpretează nefiinta drept „imagine a ființei sau 
încă şi mai mult neființă“. V. şi analiza lui D. O'Brien, 1991, 557-569. 

257. Ar putea fi şi o indicație că Plotin se îndoia de ceea ce a 
părut atât de sigur pentru comentatorii moderni — identitatea 
dintre altceva şi neființă. 

două sensuri: în primul dintre ele, mai atenuat şi mai 
impur, ea este devenirea din lumea senzorială. În cel de-al 
doilea sens, mai puternic şi esențial, nefiinta e în mult 
mai mare măsură non-existentă decât această imagine a 
ființei care este lumea senzorială (Er. uãMov un dv). 
Această ultimă neființă în sens tare e identificată de Plotin 
cu Materia primordială a tuturor lucrurilor senzoriale 258 

Câte nefiinte există deci la Plotin? Nefiinta absolută, 
nefiinta-imagine, ca devenire în lumea senzorială, Mate- 
ria. Trei, aşadar, la care se adaugă ceea ce credem a fi o 
cvasi- sau pseudo-nefiintá — alteritatea sau materia inte- 
ligibilă, considerată însă Fiinţă sau „în jurul ființei“ (chiar 
dacă nu şi Fiinţa), după cum am constatat. O opinie oare- 
cum diferită are Dominic O'Meara (O'Meara, 106). Acest 
autor distinge patru nefiinte, considerând că mişcarea şi 
starea, fiind declarate a fi altceva decât ființă, sunt nefiinte 
la Plotin. Patru nefiinte găseşte şi J.-M. Narbonne 
(Narbonne, 1992), dar numărând în alt fel: Narbonne nu 
se referă, în mod surprinzător, la nefiinta-devenire, în 
schimb, consideră Unul plotinian ca neființă. În plus, are 
în vedere atât Materia, cât şi pseudo-nefiintele despre care 
am vorbit, care sunt miscarea si starea, participante la 
fiinta din inteligibil. 

Dar, pe de o parte, cum am spus, Plotin nu afirmá net 
cá miscarea si starea sunt nefiinte, ci doar, la fel ca si 
Platon, că nu sunt (nu ființează) întru câtva, şi anume în 
măsura în care, ca participante la ființă, nu pot fi identice 
cu Ființa în sine. Prin urmare, din punctul de vedere al 
unui platonician, ele participă la neființă, dar nu sunt neființă 


258. Există o legătură între cele două sensuri în faptul că 
Materia corpurilor este considerată imitatia palidă a materiei inte- 
ligibile (Plotin, 12, 11.4,5). 

(O'Brien, 356).2% Despre Unu, pe care Plotin îl declară 
„mai presus (dincolo)” de ființă şi de Fiinţă (értéxeiva 
ts ovoiac), dar nu-l numeşte niciodată propriu-zis 
neființă, vom discuta ceva mai departe. 

Nefiinţa „secundă“ autentică şi predilectá a lui Plotin 
rămâne, desigur, Materia. Aceasta este lipsită de orice fel 
de proprietăţi şi, transpunând lucrurile în limbajul lui 
Aristotel, poate fi considerată identică sub raport fizic, 
chiar dacă nu şi conceptual, cu privatiunea totală, ceea 
ce, de bună seamă, reprezintă o modificare profundă a 
doctrinei aristotelice (Plotin, 12,11.4,3). Ea este lipsită deci 
de orice formă, inclusiv de corporalitate, de întindere — 
este deci non-formă (aveídeov). Pentru a rămâne ceea ce 
este, adică neființă, dar receptacol al ființei, Materia nu 
va putea deveni nimic definit şi, tocmai de aceea, ea nu 
va avea nici o participare efectivă la Fiinţă, formă şi la 
Unu (sau Bine), ci numai o aparență fantomatică de partici- 
pare, numai o iluzie mincinoasă de participare la formă 
(26,111.6,12). Căci, altminteri, ea ar cădea sub obiectia lui 
Aristotel: ar tinde la propria distrugere, odată ce ar tinde 
spre Bine. De aceea, Materia este descrisă de Plotin ca 
„indeterminare“, „altele“, lipsită de orice unitate şi stabili- 
tate, în afară de aceea, minimală, de a rămâne etern ceea 
ce este (Plotin, 12,11.4,13). 

b) De fapt, deşi Materia nu este inexistentá absolută, 
ea se află totuşi printre „cele-ce-nu-sunt“ (neființă), sau 
este „o specie a ceea-ce-nu-este” (zidóc ti TOÚ ut) ÓVTOS), 
sau e „altceva decât ceea-ce-este”, scrie Plotin, dând însă, 
în mod explicit, un sens diferit formulei „tradiționale“ 


259. Care ar fi atunci nefiinta în sine, la care ele participă? Desi 
Plotin nu o spune, cred că e logic să fie vorba despre Materie, 
nefiinta în sine. 


PLOTIN, PORFIR, DAMASCIOS 347 


din Sofistul lui Platon (Plotin, 51,1.8,3). Căci va fi vorba 
despre mult mai mult decât despre simpla opoziție con- 
tradictorie față de ființă la care se referea Platon. Materia 
se află „în josul ființei“ (mai jos decât ea în ierarhia 
realului), aşa cum Unul e mai presus de ființă, după cum 
se scrie în Tratatul 12 (Plotin, 12,11.4,16). În Tratatul 51 se 
mai spune însă, în mod mult mai precis, şi că Materia e 
un contrariu al Fiintei luate ca totalitate (ceea ce contrazice 
o cunoscută doctrină aristotelică, potrivit cu care nu există 
contrariu pentru Fiinţă): ,non-Fiinta (un ovoia) e 
contrariul Fiintei, iar naturii Binelui îi e contrariu aceea 
care e natura şi principiul Răului“ (Plotin, 51,1.8,6). 

c) În calitate de contrariu al Fiinţei şi al Unului, care 
reprezintă Binele şi principiul celor bune, Materia va fi 
Răul primordial şi principiul relelor din lumea muritoare. 
În cuvintele lui Plotin: 

„Însă, dacă Binele e Fiinţă, în ce fel există pentru el 
un contrariu? Sau /în ce fel există un contrariu/ pentru 
Cel ce e mai presus de Fiinţă?... Răspund că non-Fiinta 
/este contrariul/ Fiinţei, iar naturii Binelui îi e contrariu ceea 
ce e natura şi principiul Răului. Căci principii (40xaí) sunt 
ambele: o natură a celor rele, o alta a celor bune; şi toate lucru- 
rile cuprinse în fiecare dintre cele două naturi sunt 
contrare /unele altora/“ (Plotin, 51,1.8,6). 


1.2. Aceste teze plotiniene — sau această interpretare 
plotiniană a metafizicii lui Platon — deschid însă o dilemă 
fundamentală: cele două principii — Binele (Unul, sau 
Unul şi Fiinţa luate împreună) şi Răul (Materia) — sunt 
sau nu independente? Platon nu se pronuntase clar în 
acest caz şi vederile erau în Antichitate împărțite: 

a) Cele două principii sunt independente — ceea ce e 
echivalent cu acceptarea dualismului. E verosimil că 

Platon însuşi înclina spre dualism, mai alesspre sfârşitul 
vieții, chiar dacă el nu explică niciodată limpede acest 
lucru. În orice caz, aşa îl înțelesese Aristotel, care îl 
criticase, aşa cum ştim, reproşându-i că identificase 
Materia absolută cu privatiunea — ceea ce ar fi condus la 
o consecință absurdă: Materia tindea spre propria-i 
nimicire, precum un contrariu este nimicit de contrariul 
său (Phys., I, 9, 192a, 13-20).2% Oricum, dualismul lui 
Platon fusese — se pare — acceptat de unii predecesori ai 
lui Plotin, asa-numitii „medio-platonicieni“, precum 
Plutarh, Cronios, Numenios din Apameea (Numenios, 
52).241 Era acceptat, de asemenea, de unele secte gnostice 
pe care Plotin le respingea, nu în ultimul rând şi fiindcă 
ele încercau să se legitimeze filozofic ca „platoniciene“. 

Plotin nu a admis dualismul şi nu a crezut că Platon 
l-ar fi susținut.2% Putem înțelege de ce: dualismul frân- 
gea unitatea realului sau presupunea existența unui al 
treilea principiu, aflat mai presus de Bine şi Rău, şi care 
să le unească pe acestea; apoi reducea din puterea Binelui; 
pe plan uman, lega sufletul omului în mod esenţial de 
Rău, din care nu putea fi smuls decât de un mântuitor 
divin. Toate aceste teze erau inacceptabile pentru Plotin. 


260. De asemenea Aristotel îl înțelege pe Platon în sens dualist 
în Met., I, 6, dar şi XIV, 2, referindu-se la „doctrina nescrisă“. 
Aceasta postula, drept principii universale, Unul şi Dualitatea 
indefinită, numită şi „Marele şi micul“, despre care Aristotel afirmă 
că reprezintă principiul material, asociabil nefiintei. 

261. Numenius, Fragments (ed. E. des Places), Les Belles Lettres, 
Paris, 1973. Pentru medio-platonicieni, vezi şi Ph. Merlan, „The 
Greek Philosophy from Platon to Plotinus“, CHLG. 

262. S-a emis ipoteza că derivarea Materiei (a Dualitátii inde- 
finite) din Unu (sau Intelectul divin) ar fi apărut deja în unele medii 
neopitagoriciene şi medioplatoniciene, de pildă la Moderatus din 
Gades, la începutul secolului II (Turner, 173). 

Rămâne atunci alternativa monismului, pe care o adoptă 
Plotin. În acest caz: 

b) Răul-Materia (sau nefiinta) provine din Bine sau 
Unu, dar indirect; fiind ultima treaptă (tò ¿oxatov) a 
procesului de creație, Materia este direct creația Sufletului 
inferior: „De vreme ce nu există numai Binele, este 
necesar ca, prin derivare de la El sau, dacă se vrea, prin 
continua coborâre (diminuare) şi îndepărtare /de El/, sá 
existe termenul ultim, după care nu mai poate apărea 
nimic; acesta este Răul. Prin necesitate însă există un 
termen posterior Binelui; în consecinţă există şi ultimul 
termen /al seriei/. Acesta e Materia, care nu mai posedă nimic 
din /Bine/. lată necesitatea Răului“ (51,1.8,7). 

Acest mod de a înțelege derivarea Materiei din Bine, 
acceptat de Plotin pentru a salva monismul, fără însă 
totodată a sacrifica teza probabil platoniciană a identității 
Materiei cu Răul şi nefiinta, nu dispune nicăieri însă de 
susținerea explicită a vreunui text platonician. Mai mult, 
el a părut să creeze grave probleme ontologice şi logice. 
De aceea, teza lui Plotin a condus la obiecții încă din 
Antichitate şi a creat un disconfort atât de mare printre 
interpreții moderni ai filozofului, încât unii dintre aceştia 
(H.-R. Schwyzer) au negat chiar că Plotin consideră 
Materia creată; mai recent (J.-M. Narbonne), s-a încercat 
să se arate că, deşi creată de inteligibilul superior, Materia 
nu este totuşi opera sufletului, creația sa presupunând — 
lucru puțin probabil — o generare excepțională, o „cădere 
direct din inteligibil“, şi nu o generare „normală“ din 
ultima parte a sufletului, conform modelului universal 
plotinian de generare a existentelor inferioare din cele 
imediat superioare lor.26% 


263. Opsomer, Narbonne, 2006-2007. 

Dar — spuneam - chiar din Antichitatea târzie — aşa 
cum se admite în general — teoria Materiei-Rău a lui Plotin 
a fost sever criticată de Proclos, neoplatonician din seco- 
lul V, în tratatul acestuia De malorum subsistentia, deşi 
numele lui Plotin nu este menționat expres. Pentru 
Proclos, Materia este derivabilă din Unu sau Bine (deci 
teza monistă este conservată), dar ea nu mai e identi- 
ficabilă cu Răul. Formulez acum obiectia principală a lui 
Proclos urmând expunerea riguroasă a lui Jan Opsomer, 
precum şi pe aceea a lui Dominic O'Meara: 

Cei care susțin că Materia este Răul — afirmă Proclos — 
trebuie să înfrunte următoarea dilemă: fie că Materia 
este total necreată şi atunci total independentă de Bine 
(Unu), fie că provine din Bine. În primul caz, se cade în 
dualism - ceea ce Proclos, ca şi Plotin, nu admite, căci 
neoplatonicienii, spre deosebire de unii medio-platoni- 
cieni, sunt pe deplin câştigaţi la cauza monistá. Dar, dacă 
Materia ca Rău absolut ar fi creată, Binele ar fi cauza 
Răului. Or, potrivit unei aşa-zise axiome neoplatoniciene 
(A.1), cauza este ceea ce sunt efectele sale într-o mai mare 
măsură (Opsomer, 1999, 166).26* Deci Binele ar fi un rău 
în mai mare măsură decât Răul, ceea ce e absurd. Pe de 
altă parte, potrivit unei alte axiome (A.2), efectul se asea- 
mănă cu cauza sa. Deci Răul devine bun, deoarece seamănă 
cu cauza sa, Binele, ceea ce e din nou absurd. De unde 
concluzia lui Proclos: „Binele, luat drept cauză a Răului, 
va fi rău şi Răul luat drept efect al Binelui va fi bun“ 
(Opsomer, 1999, 170). 

Obiectiile ridicate de Proclos au párut atát de serioase, 
încât, aşa cum notează O'Meara, „ele continuă sá obse- 
deze studiile plotiniene moderne”. Într-adevăr, după 


264. Cf. W. Theiler, PH, vol. 6, 104. 

Opsomer, avem de-a face din partea lui Plotin cu o încer- 
care de a reconcilia ireconciliabilul: „cauza răului este 
rezultatul unui lanț cauzal, totuşi cauza cauzei cauzei 
răului nu trebuie numită cauza Răului.“265 Altfel spus, 
Materia seamănă cumva cu Sufletul (cauza sa imediată), 
dar nu seamănă deloc cu Binele — cauza Intelectului, care 
este cauza Sufletului. 

Am amintit deja că, ajunşi în dificultate, unii interpreți, 
precum H.-R Schwyzer, după părerea mea forțând inter- 
pretarea unor pasaje plotiniene, au încercat să facă din 
Plotin un dualist, susținând că acesta ar considera în fapt 
Materia necreată şi independentă ontologic de Bine (Nar- 
bonne, 2006-2007, 62-63). Oricum, paradoxul Răului la 
Plotin pare dificil solubil: „În orice caz coerenţa Tratatului 
51 este în cauză şi critica lui Proclos permite să se 
formuleze în mod precis ceea ce pare a fi o dilemă majoră 
în opera lui Plotin“, scrie O'Meara, după care adaugă: 
„Axioma Al, pe care Plotin în general o acceptă, este utili- 
zată la Proclos într-o manieră corespunzătoare şi este 
suficientă pentru a genera contradictia pe care o invocă 
Proclos” (O'Meara, 1999, 34). 


2.1. Cheia problemei, dupá párerea mea, este efectiv 
modul în care înțelegem axioma A.1. Or, mi se pare că 
ea poate fi înțeleasă în două sensuri: sensul tare: cauza 
nu e decât ceea ce sunt toate efectele sale într-o măsură 
mai mare (A.1.1). Sensul slab, dimpotrivă, ar spune: cauza 
este ceea ce sunt unele efecte ale sale într-o măsură mai 
mare (A.1.2). A.1.1 vrea să spună că toate proprietățile 
produse şi existente în efect se regăsesc intensificate, 


265. Binele este cauza Intelectului, acesta — a Sufletului, acesta — 
a Răului. 


352 O ISTORIE A NEFIINTEI ÎN FILOZOFIA GREACĂ 


exaltate în cauză. Dimpotrivă, A.1.2 afirmă că numai anu- 
mite proprietăți din efect se regăsesc în cauză intensificate, 
dar că există şi unele care nu se regăsesc deloc. De aici rezultă 
şi un anume sens dat axiomei A.2: căci, deşi efectul va 
semăna cu cauza, e clar că, în sensul lui A.1.2, el va semă- 
na parțial şi numai în ceea ce priveşte anumite proprietăți, 
dar din alte puncte de vedere el nu va semăna deloc. 

Altfel spus, după A.1.2, cauza posedă mai puţine 
calități sau proprietăți decât produce. Ea e mai simplă decât 
efectul său, ceea ce Plotin susține, de altminteri, explicit 
(Plotin, 49,V.3,16).26 

Or, Proclos (şi majoritatea autorilor moderni) îi atri- 
buie lui Plotin, în chestiunea generării Materiei, respec- 
tarea lui A.1.1 (versiunea tare), ceea ce evident trebuie 
să conducă la contradictia constatată (Opsomer, 1999, 
171). De fapt, nici Proclos, nici interpreții moderni care 
l-au urmat nu şi-au dat seama că Plotin utilizează, ca regulă 
generală, versiunea slabă a axiomei A.1. (În cazul lui Proclos 
eroarea de interpretare e oarecum firească, deoarece, cum 
vom vedea imediat, acesta utilizează într-adevăr versiu- 
nea tare a axiomei A.1.) 

Într-adevăr, dacă Plotin ar fi urmat pe A.1.1 şi dacă 
ar fi considerat că, în general, cauza nu e decât toate 
efectele sale într-o măsură mai mare, el nu ar fi putut 
niciodată concepe relația Unu-Intelect în felul în care, în 
fapt, o concepe. Căci, dacă Intelectul gândeşte, prin apli- 
carea lui A.1.1 ar însemna că Unul, care e cauza Intelec- 
tului, trebuie să gândească de asemenea, şi încă într-o 
măsură mai mare. Or, cum se ştie, după Plotin, Unul nu 


266. „Principiul oricărui lucru e mai simplu decât lucrul însuşi.“ 
V. şi Dominic O'Meara, Plotin — une introduction aux Ennéades, Paris- 
Fribourg, 1992, pp. 60-64. 

gândeşte, fiind dincolo de gândire.25% Deci A.1.1 e fals sau 
inaplicabil. La fel, pentru Plotin, Intelectul este Fiinţa, 
Esența, Forma, Viaţa. Dacă am aplica axioma A.1 în 
versiunea tare, Unul ar trebui să aibă mai multă Fiinţă, 
Esentá etc. decât Intelectul. Or, în fapt, El este — aşa cum 
Plotin nu oboseste să repete — „dincolo de Fiinţă, Esentá, 
Formă, Viaţă etc.“ 

Pe de altă parte, Unul conține mai multă unitate decât 
Intelectul, care seamănă cu el (cu Binele sau Unul), fără 
a fi Binele, fiind doar „de forma Binelui” (ayaQozidnc). 
Deci A.1.2 e confirmat, căci el cere ca numai anumite 
trăsături — precum unitatea, binele — ale efectului să se 
regăsească intensificate în cauza sa, în timp ce altele pot 
şi chiar trebuie să absenteze. 

Plotin enunţă destul de des şi în diferite moduri teza 
că efectul are mai multe proprietăți decât cauza, dar una 
dintre formulările cele mai clare ale acesteia o întâlnim 
în Tratatul 38: 

„Afirm că nu este necesar ca cineva să aibă lucrul pe 
care îl dă, ci trebuie în asemenea cazuri să-l considerăm 
pe dăruitor superior, iar pe cel dăruit — inferior dărui- 
torului. În acest fel este generarea în cele-ce-sunt /ceva/.“ 

Apoi, câteva rânduri mai jos, Plotin explică: 

„Dacă, deci, există viață în acesta /Intelect/, dăruitorul 
a dat, desigur, viața, dar el este mai frumos şi mai vrednic 
decât viața. Avea, aşadar, /Intelectul/ viață şi nu avea 
nevoie de cineva variat care să i-o dea. lar viața era o urmă 
a Aceluia, nu era însă /viata/ Aceluia“ (Plotin, 38,V1.7,17; 
cf. 49, V. 3,15). 


267. De exemplu, Plotin, 26,V.6,2: „Deci Primul nu gândeşte, 
al doilea gândeşte într-un mod primordial, în timp ce al treilea 
(Sufletul) va gândi într-un mod secundar.“ 


354 O ISTORIE A NEFIINTEI ÎN FILOZOFIA GREACĂ 


În fine, pentru a explica paradoxul provenientei multi- 
plicitátii din Unu, filozoful spune în altă parte: 

„În ce fel a dat Unul lucrurile pe care nu le are? Dar, 
dacă le-ar fi avut, nu ar fi fost simplu. Însă, dacă nu le are, 
în ce fel provine multiplicitatea din el?... Trebuie răspuns 
că ceea ce provine din Acela nu va fi identic cu Acela. 
Dar, dacă produsul nu e nici identic, nici mai bun decât 
el... trebuie să-i fie inferior. Dar cine este inferior Unului? 
Cel care nu e Unul; deci multiplul” (Plotin, 49,V.3,15). 

Prin urmare, dacă nu e necesar ca acela care dă să aibă 
ceea ce dă, e posibil şi chiar necesar să dea ceea ce nu are. 
Aici „a da“ înseamnă „a cauza“, a „produce“. Unul (Bine- 
le) poate produce gândirea, viaţa, Fiinţa, multiplicitatea, 
deşi el nu le are, ci e superior acestora. Altfel spus, cauza 
poate produce ceea ce ea nu este, pentru că, fiind superioară 
efectului, ea este şi mai simplă decât acesta, iar efectul e 
mai bogat decât ea (Narbonne, 1992, 119). (Altminteri, 
fiind la fel de complexă precum efectul, cauza nu ar mai 
putea fi cauză.) 

Cum explică însă Plotin axioma A.1.2 (versiunea 
slabă)? Cum e posibil ca o ipostază să dea ceea ce nu are 
sau nu este? Este plauzibil ca explicația să aibă de-a face 
cu teza plotiniană — care contrazice o cunoscută doctrină 
aristotelică (Met., IX, 8) — a anterioritátii posibilitátii/vir- 
tualitátii față de actualizare în cazul Unului. „Unul este 
posibilitate a tuturor lucrurilor“ (dúvajuc návtwv) -scrie 
Plotin, distingând între această posibilitate, superioară 
actualizării, şi cealaltă, pur pasivă, inferioară actualizării, 
proprie Materiei (Plotin, 7,V.4,2; 49,V.3,15). Aşadar, 
totul, inclusiv Răul, poate proveni din Bine, fără totuşi 
a fi efectiv ceva bun. 

Să notăm însă că Proclos nu va accepta o asemenea 
interpretare „slabă“ a lui A.1, ceea ce explică de ce el a 
criticat teoria lui Plotin despre Materie: 

„Dăruitorul - spune el — posedă în mod primar carac- 
terul pe care îl dăruieşte, pe când cel care primeşte este în 
mod secundar ceea ce dáruitorul este” (Proc. El, prop. 18). 

Dacă însă, dimpotrivă, acceptăm raționamentul lui 
Plotin, întemeiat pe A.1.2, vedem că e posibil ca Binele 
să producă (în ultimă instanţă) Răul şi ca, în acelaşi timp, 
el să nu fie rău, dacă, în calitate de cauză superioară, el 
poate da ceea ce nu are şi nu este. Aceeaşi concluzie e valabilă 
şi pentru Suflet. Acesta, deşi e bun, poate crea Răul, deoa- 
rece, fiind o ipostază superioară, Sufletul poate dărui 
ceea ce nu are şi ceea ce nu este — în cazul de față poate 
dărui răul. 

Şi astfel posibilitatea generării Răului pornind de la 
Bine şi a nefiintei pornind de la ființă şi de la „ceea ce 
este mai presus de ființă“ devine nu numai asigurată, dar 
şi consistentă cu întreg sistemul plotinian, cu condiția să 
se accepte axioma A.1 în versiunea sa slabă — versiune 
utilizată de Plotin mai ales pentru a explica relația Bine—In- 
telect. Nimic însă nu ne opreşte să o extindem şi la generarea 
Materiei pornind de la Suflet. În caz contrar, întreaga meta- 
fizică plotiniană (şi în general neoplatonică) riscă să se 
năruie pe loc. Într-adevăr, A.1.1 nu numai că nu explică 
derivarea Materiei pornindu-se de la ipostazele superi- 
oare, dar nu explică nici transcendenta Unului în raport 
cu Intelectul — tema fundamentală a lui Plotin. E curios 
că modernii care au recunoscut axioma A.1 în varianta 
slabă în cazul relației Unu-Intelect n-au luat în serios 
coerenţa sistemului plotinian şi n-au încercat să explice 
„paradoxul Răului“, adică generarea Răului din Bine, în 
virtutea aceleiaşi axiome. Or, în virtutea acestei coerente, 
paradoxul Răului şi transcendenta Unului (Binele) stau 
sau cad împreună. 

2.2. Însă nu numai că Binele (care e mai presus de 
ființă) poate produce Răul (nefiinta), dar acest lucru este 
la Plotin chiar o necesitate. lată de ce: 

Se ştie bine că la acest filozof totalitatea existenței se 
aseamănă cu un lanț lung (reprezentat uneori de filozof 
ca un arbore imens care creşte dintr-o rădăcină imobilă 
sau ca un fluviu care curge dintr-un izvor de nesecat, 
Plotin, 30,111.8,10), ale cărui verigi (termenii seriei) sunt 
cele patru ipostaze fundamentale: Unu (Bine), Intelect, 
Suflet, Materie.25 Putem reprezenta grafic această serie 
printr-o linie orientată de la stânga la dreapta (Plotin, 
11,V.2,2). Termenii sunt conectaţi între ei printr-o relație 
de cauzalitate-similitudine, astfel încât termenul situat 
mai la stânga îl produce pe succesorul său din dreapta, 
iar acesta se aseamănă, în virtutea aceleiaşi relații, cu 
predecesorul său din stânga. Această relație de cauza- 
litate-similitudine respectă, desigur, pe A.1.2: predece- 
sorul este întotdeauna mai simplu sau mai unificat decât 
succesorul — ceea ce înseamnă că dintre proprietățile aces- 
tuia unele se regăsesc intensificate în predecesor, în timp 
ce altele nu se regăsesc deloc. De asemenea, fiecare termen 
poate genera un succesor, în măsura în care seamănă, cât 
de puţin, cu A (posedă pe Unu). 

Aşadar, dacă ținem seama şi de modul în care Plotin 
caracterizează adesea ipostazele, putem figura „lanțul 


A 


existenței“ în felul următor: 


A.Unu B.unu-multiplu C.unu şi multiplu D. multiplu-multiplu 
(Binele) (Intelectul) (Sufletul) (Materia, Răul) 


Ma 


268. Plotin nu foloseşte niciodată termenul de „ipostaze“ în acest 
sens. Porfir este cel care denumeşte Unul, Intelectul, Sufletul „cele 
trei ipostaze primordiale“, punând această sintagmă drept titlu celui 
de-al 10-lea tratat, V.1. Mi-am îngăduit să adaug la ele şi Materia. 

(Scriu „multiplu-multiplu“ în cazul Materiei pentru 
a indica faptul că, la Plotin, Materia este „alteritate“ 
absolută, inconstantá absolută şi neființă — astfel încât şi 
C (Sufletul) să poată produce ceea ce el nu are, fiind el 
mai unificat decât D.) 

Constatăm: 

a) Seria este în mod necesar închisă la ambele capete. 
Într-adevăr, este imposibil să existe un predecesor al lui 
A, A”, mai unificat decât A, deoarece acesta este definit 
ca simplitatea absolută. De asemenea, este imposibil să 
existe un succesor al lui D, D’, din moment ce acesta nu 
mai cuprinde nici un fel de unitate. (Dacă ar exista un 
astfel de succesor, atunci el ar fi ultimul termen, şi nu D.) 
Cum am văzut mai sus că spune Plotin în Tratatul 51, D 
este „ultimul termen“ al seriei, dincolo de care nu mai 
poate apărea nimic, deoarece D nu mai are parte de Bine 
sau de unitate. 

b) Relaţia de asemănare locală dintre cei patru termeni 
este intranzitivă: astfel, dacă B seamănă cu A, C cu B şi 
D cu C, se vede că D nu mai seamănă deloc cu A, deoa- 
rece în D nu mai există elemente provenite din A. Trebuie 
spus că orice serie închisă bazată pe o relație de asemă- 
nare locală între termeni conduce în mod necesar la in- 
tranzitivitate.269 

c) Dacă dorim să desemnăm termenul D ca Rău abso- 
lut, vom înțelege prin aceasta faptul că, mai întâi, el este 
ultimul termen al seriei, dincolo de care cu necesitate nu 


269. Într-adevăr, să presupunem prin absurd că un ultim 
termen T al seriei seamănă totuşi cu A. Rezultă că T va putea 
genera un termen V. Dacă acesta e ultimul, el nu va mai semăna 
deloc cu A şi seria va fi intranzitivă. Dacă va semăna totuşi cu A, 
procesul se reia şi rezultă că nu există un ultim termen (seria e 
deschisă). 

mai poate apărea nimic; şi apoi faptul că el nu mai are 
nici un fel de asemănare cu A (Binele). Rezultatul e in- 
tuitiv: tocmai ceea ce nu mai are nici un fel de asemănare 
cu Binele este Răul, deoarece acesta nu mai cuprinde nici 
un strop de bine. 

d) Dacă A şi D nu au nimic comun substanțial, ele au 
totuşi ceva în comun: seria însăşi care îi uneşte, făcând 
ca D să derive, în ultimă instanţă, din A, printr-un proces 
gradual de derivare continuă. 

lată în ce fel se pot demonstra nu numai posibilitatea 
ca, în sistemul lui Plotin, Materia să aibă drept cauză 
primă Binele prin aplicarea axiomei A.1.2, dar şi nece- 
sitatea ca, în ultimă instanță, Răul să provină din Bine. 
Această consecință decurge perfect logic din faptul că, 
într-o serie închisă, ultimul termen nu mai poate semăna 
deloc cu primul, deşi continuă sá se afle în acelaşi lanț 
cauzal cu el. A nu fi înțeles acest lucru l-a condus pe 
Proclos să considere Materia drept nici bună, nici rea şi 
să-l critice pe Plotin. Aceeaşi neînțelegere vine şi din 
partea unor interpreți moderni, precum D. O'Meara, care, 
comentând seria ipostazelor de mai sus a lui Plotin, scrie: 

„Acest argument [necesitatea existenței Răului — 
Plotin, 51,1,8,7] comportă dificultăți asupra cărora merită 
să ne oprim. Concepţia unei serii de termeni ce este presu- 
pusă aici este destul de curioasă: ne-am putea aştepta ca 
o serie descrescătoare de cantități de bine să se termine 
printr-un ultim grad, un ultim ecou al Binelui, şi nu 
printr-un contrariu al Binelui. În ce fel acest contrariu ar 
putea fi membru al seriei gradelor Binelui?” (O'Meara, 
1999, 132) 

Mi se pare evident că autorul nu îşi dă seama că ter- 
menul ultim al acestei serii în mod necesar închise nu mai 
poate avea nici o parte de bine (nu mai poate reprezenta 

„un grad al Binelui“ sau un ultim „ecou“ al Binelui), 
tocmai pentru că este ultimul termen; căci, dacă n-ar fi 
astfel, dacă ar mai conţine o urmă de bine, oricât de mică, 
ar exista cu necesitate încă un termen după el (ar putea 
genera încă un termen) şi aşa mai departe ad infinitum. 
„Ultimul ecou al Binelui” nu poate fi şi ultimul termen 
al seriei, ci e probabil „natura“ (parte a Sufletului inferior). 
Aceasta însă generează mai departe Materia, abia ea 
lipsită de orice „ecou“ al Binelui. O'Meara confundă, cred, 
o serie cu un număr finit de termeni (de tip A-n) şi o serie 
cu un număr infinit de termeni, dar cu limită finită, de 
tip A/n, unde n este un număr natural. 

În ce sens vorbeşte însă Plotin despre Materie ca 
despre un „contrariu al Binelui“, sau despre neființă ca 
despre un „contrariu al Fiintei sau al Unului”? Chestiunea 
a părut controversată, iar Simplicius?”, comentatorul aris- 
totelician din secolul VI, critică teza plotiniană, consi- 
derând-o o erezie din perspectiva logicii aristotelice. Şi, 
în felul lui, are dreptate. 

Într-adevăr, pentru Aristotel, ca şi pentru comentatorii 
săi, noțiunea de contrarietate presupune obligatoriu o 
specie sau un gen (un substrat) comun pentru doi termeni 
care trebuie să se afle la distanța maxim posibilă dintre ei. 
Spre exemplu, aerul ca substrat comun pentru cald şi rece, 
lemnul ca substrat pentru alb şi negru, corpul ca 
substrat pentru boală şi sănătate etc. Dar ce fel de substrat 
comun ar putea exista între Unu şi Materie? Căci, dacă 
ar exista un astfel de substrat comun, acesta ar fi prin- 
cipiul unic, şi nu Unul; iar apoi ar însemna că cei doi 
termeni sunt incluşi într-un gen comun, ba mai mult, că 
posedă o esență comună (aşa cum posedă albul şi negrul 


270. Apud Opsomer, 1999, 184-186. 

esența comună de culoare), ceea ce Plotin nu admite şi 
nu poate admite. 

Plotin inovează aici în raport cu logica aristotelică, fără 
însă a o anula, ci introducând o generalizare curajoasă: 
el păstrează ideea că, pentru a vorbi despre contrarietate, 
este necesar să avem doi termeni situați la distanța maxim 
posibilă şi care, de asemenea, trebuie să aibă ceva în comun 
(Plotin, 51,1.8,6). Inovația lui constă în aceea că, de data 
aceasta, acest ceva comun nu mai este un substrat — specie 
sau gen —, ci însăşi seria genetică ce leagă termenii. 
Termenii sunt contrarii, deoarece sunt primul şi ultimul 
ai aceleiaşi serii închise — aşadar ei se află situați la distanța 
maximă posibilă în serie. Interesant este că, în acest fel, 
Plotin poate da şi un sens coerent şi logic noțiunii de con- 
trarietate (care nu ar avea sens fără ceva comun celor doi 
termeni), dar poate totodată şi evita ca Binele şi Răul 
(sau ființa si nefiinta, la modul general) să aibă o esență 
comună — ceea ce ar crea multe imposibilitáti metafizice. 
Logica claselor a lui Aristotel este, în acest punct, depăşită, 
ceea ce, natural, nu avea cum să fie admis de Proclos sau 
Simplicius. Mai curios este că inovaţia lui Plotin a creat 
atâtea dificultăți interpretilor moderni, care ar fi trebuit 
să se gândească la lanţul „asemănărilor de familie“ prin 
care Wittgenstein a înlocuit logica claselor şi cu care mi 
se pare că „seria ipostazelor” lui Plotin seamănă consi- 
derabil (Cornea, 2007). 

Din punctul nostru de vedere, putem acum admira 
felul ingenios şi logic în care Plotin reuşeşte să constru- 
iască conceptul unei nefiinte, care: 

- să fie contrariul Fiintei şi Unului (al inteligibilului 
luat în ansamblu), o neființă ipostaziată la rolul de Mate- 
rie şi Rău absolut; 

- să fie generată de Bine, prin intermediul Sufletului, 
evitându-se astfel orice dualism; 

— în fine, sá nu aibă o esență comună cu Binele si cu 
inteligibilul în ansamblu, de care va rămâne separată — 
ceea ce Plotin exprimă şi printr-această splendidă imagine: 

„Deoarece Răul e o prezență necesară, el este legat de 
jur împrejur cu lanțuri frumoase, precum unii prizonieri 
sunt [legaţi cu lanţuri] de aur. Astfel el e ascuns sub ele, 
pentru ca zeii să nu vadă ce-i dizgratios (ăuovoa), iar 
oamenii să nu fie nevoiți să vadă Răul mereu, ci, chiar 
atunci când îl văd, să trăiască laolaltă cu imagini ale 
frumosului, date lor înspre reamintirea [Frumosului]” 
(Plotin, 51,1.8,15). 


2.3. Este momentul să remarcăm că, deşi separată 
complet de Bine (Unu), Materia la Plotin are o anumită 
asemănare tulburătoare cu acesta: ea este neființă şi mai 
prejos de ființă, în vreme ce Binele este „mai presus“ de 
ființă; nici unul, nici altul nu au propriu-zis viață: Materia, 
deoarece este complet inertá („un cadavru dichisit”, după 
metafora lui Plotin), Binele, deoarece depăşeşte complet 
viața; la fel se poate vorbi şi despre gândire. În fine, 
ambele „capete ale seriei“ sunt aproape imposibil de 
înțeles rațional şi de exprimat prin cuvinte în mod 
propriu. Este adevărat că Plotin nu spune nicăieri că 
Binele ar fi „neființă“, aşa cum o spune expressis verbis 
în legătură cu Materia, ci doar că este „mai presus de 
fiinţă“ 271 De aceea, consider că, în termenii acestei lucrări, 
meontologia lui Plotin nu include discursul despre Unu (Bine). 


271. Unul nu neagă fiinţa, ci o generează, fiind „puterea 
tuturor“ (Plotin, 7,V.4,2). Vezi şi Narbonne, 1992, 118-119, care 
include Unul printre nefiintele lui Plotin, alături de Materie, 
alteritate şi neantul absolut. 

Pe de altă parte, este neîndoielnic că Binele (Unul) 
dobândeşte la Plotin — în baza unui fenomen de deipos- 
taziere ontologică, sau ceea ce s-a numit „calea apofatică“ 
- anumite proprietăţi de neființă secundă. În plus, faptul 
că Plotin foloseşte un citat din Philebos al lui Platon — 
„genul neasociat şi pur“272- pentru a le denumi pe am- 
bele — Unul şi Materia — mi se pare că ne încurajează sá 
descoperim o tendință a gândirii lui Plotin: tratarea 
simetrică a Binelui (Unul) şi Răului (Materia) — ambele 
asociate cu neftinta, chiar dacă nu declarate a fi, ambele, 
neființă. 275 Există, aşadar, o tensiune la Plotin între un 
rezultat al sistemului său, tendința de simetrie între 
Unu şi Materie, şi incompletitudinea meontologiei sale: 
într-adevăr, în mod anti-simetric, dacă Materia este cali- 
ficată drept „cu adevărat neființă“, Unul nu este niciodată 
considerat „neființă“, ci numai „dincolo de ființă“. 

Această tendinţă a sistemului spre simetrie, sugerată, 
dar încă parcursă incomplet de Plotin, va fi explorată 
sistematic de Proclos?4. Acesta distinge o neființă de dincolo 
de ființă — Unul, o neființă la nivelul ființei — alteritatea sau 
materia inteligibilă, şi o neființă de dincoace de ființă — 
Materia corpurilor, pe care însă nu o consideră a fi Răul 
în sine. Totuşi, tendința de a arunca Principiul suprem 
în neființă se va manifesta încă mai dramatic cumva la 


272. Phil., 63b. Merită menţionat faptul că referința lui Platon 
nu are nici o legătură nici cu Unul, nici cu Materia, ci cu cele două 
feluri de viață „simplă“ — dedicată fie intelectului, fie plăcerii —, 
ambele considerate inferioare „vieţii mixte”. 

273. Plotin, 26, M1.6,9 — unde formula se referă la Materie; Plotin, 
38, V.7,25, unde formula se referă la Unu. Pentru această simetrie 
între Materie şi Unu, vezi şi Lavaud, 43-44. 

274. Proclos, In Parmenidem, VI, 1073, 2-4, apud Narbonne, 1992, 
123; Pinchard, 143. 

unul dintre ultimii neoplatonicieni necreştini. E vorba 
despre Damascios, cel din urmă conducător sau „diadoh“ 
al Academiei platoniciene, pe care decretul din 529 al lui 
Iustinian, de închidere a Academiei platoniciene din 
Atena, îl exilează, împreună cu Simplicius şi alți cinci 
confrati filozofi, în Persia sassanidă.275 

Deşi „dincolo de ființă“, Unul nu i se pare lui Damas- 
cios încă destul de „exilat“ în transcendentá; el ar putea 
fi încă asociat sau „coordonat“ totalitátii lucrurilor. De 
aceea, în lucrarea sa Despre primele principii, Damascios 
va identifica Principiul cu un Absolut inefabil (&EEnNTov) 
care se află nu numai dincolo de ființă, dar şi dincolo de 
Unu. El scrie, luându-şi, ca să spunem aşa, avânt să sară 
într-un abis în care gândirea se pierde pe sine: 

„Dar dacă Unul este cauza totului şi cuprinde totul, 
atunci ce înseamnă această ascensiune a noastră dincolo 
de Unu? Poate că înaintăm în gol (xeveufartoduev), fiind 
atraşi spre nimicul însuşi, căci ceea ce nu este nici măcar 
unu, acela este cu adevărat nimic“ (Damascios, I, 5). 

Aşadar, Principiul inefabil nu mai este nici măcar 
„neființă“ secundă, cum era cazul, probabil, cu Unul, ci 
e chiar „nimic“ — totuşi, un nimic care nu e chiar nimic. 
Afirmarea meontologică nu putea fi mai fără echivoc! Dar 
atunci, remarcă Damascios, înseamnă că „nimicul va fi 
dublu; unul superior Unului, celălalt de dincoace [de 
Materie]. lar dacă, spunând acestea, înaintăm în gol, 
atunci sunt două feluri de înaintare în gol: una se afundă 


275. Ei revin câțiva ani mai târziu în Imperiul Roman, unde li 
se îngăduie să trăiască netulburati, dar fără a mai putea preda o 
filozofie considerată păgână. E semnificativ că toate comentariile 
lui Simplicius la Aristotel au fost scrise în această perioadă, ca un 
fel de compensație pentru imposibilitatea de a preda (H. Dorrie, 
KP, 5, art. ,Simplikios”). 

în inefabil, cealaltă, în ceea ce nu este în nici un fel şi sub 
nici un raport; acesta din urmă este şi el inefabil, aşa cum 
spune şi Platon, însă este într-un sens inferior, pe când 
primul este inefabil în sens superior” (Damascios, I, 6-7).276 

Aşadar, dincolo de Unu (care şi el este situat „dincolo 
de ființă“) se află „nimicul superior“, iar dincoace de 
Materie (ea însăşi neființă secundă) se află nimicul infe- 
rior, adică neantul complet. Ambele nimicuri sunt inefa- 
bile, într-un caz fiindcă nu există nimic de numit, în 
celălalt fiindcă puterile omeneşti sunt cu totul inferioare 
pentru a înțelege şi a numi. Ceea ce distinge cele două 
nimicuri pare a fi atât direcția procesiunii, care se face 
dinspre nimicul superior înspre cel inferior, cât şi direc- 
tia contrară, a retroversiei. Principiul existenței Totului 
devine astfel, surprinzător, un fel de neființă secundă la 
puterea a doua, un nimic superior oricărei ființe şi chiar 
Unului plotinian mai presus de ființă sau de „ceva“-ul 
stoic. Lumea pare că se susține pe nimic, odată ce purcede 
din nimicul-principiu, care nu e parte a lumii. Acest 
nimic, deşi în mod caracteristic gândirii meontologice este 
declarat a fi altceva decât neantul complet, este totuşi 
poziționat simetric față de acesta din urmă şi seamănă 
într-atât de bine cu el, încât, luate în sine, nu am şti cum 
să le deosebim între ele, ceea ce — s-o recunoaştem — nu-i 
nici confortabil, nici liniştitor. Plasat la ambele capete 
ale existenţei, nimicul lui Damascios pare a fi nu doar 
începutul şi sfârşitul acesteia, ci şi temeiul ei (AQxX1]). 
Existența — întemeiată aşadar pe nimic, ba chiar de nimic, 
pentru a sfârşi în nimic? Confruntati cu această ameţitoare 
„înaintare în gol” a gândirii, ce pare că ,nimicniceste” 


276. Damascios se referă, poate, la Sofistul, 237e, scoțând textul 
din contextul anti-meontologic. 


PLOTIN, PORFIR, DAMASCIOS 365 


în mod consecvent gândirea însăşi şi limbajul însuşi, va 
trebui să recunoaştem: am fost preveniti: 

„Căci deloc nu va putea birui aceasta — să fie cele ce 
nu-s, 

Ci depárteazá-ti cugetul de la această cale de cercetare.“ 


3.1. Dar sá ne întoarcem la Plotin. Materia — Răul 
absolut — este, aşadar, la el răul prim şi cauză a relelor 
secunde care apar în suflet — viciile. Plotin este extrem 
de preocupat ca nu cumva sufletul (care la el e o ipostază 
inteligibilă) să devină, prin natura sa, rău, aşa cum credeau 
desigur unii gnostici pe care filozoful i-a combătut de-a 
lungul mai multor tratate.277 Sufletul trebuie să rămână 
bun, chiar dacă în partea lui inferioară el poate greşi, sau, 
în limbaj plotinian, se poate „înclina“ în jos, uitând, pe 
moment, de inteligibilul de care totuşi nu se va desprinde 
cu adevărat niciodată. Se ajunge însă astfel la o nouă 
situație paradoxală: prin această „înclinare“, sufletul gene- 
rează Materia care devine cauza răului pentru su flet, adică chiar 
pentru cauza Materiei. lată şi acest text al lui Plotin, dificil 
din cauza lapidaritátii sale, şi care a fost interpretat în 
foarte multe moduri: 

„Aşadar, Materia e pentru Suflet şi cauza slăbiciunii, 
şi cauza viciului. Ea e deci rea înaintea /Sufletului/ şi e 
primul rău. Şi, chiar dacă Sufletul însuşi a generat Materia 
fiind afectat (naOovoa) şi a fost în comuniune cu ea şi a 
devenit rău, Materia e cauza /răului, deoarece este/ pre- 
zentă (nagoboa). Căci /Sufletul/ nu ar fi ajuns în Materie 
dacă, din cauza prezenței Materiei, nu ar fi căpătat 
devenirea /înspre rău/“ (Plotin, 51,1.8,14). 


277. Vezi mai ales, dar nu exclusiv, Tratatul 33 (11.9), „Împotriva 
gnosticilor”. 

În sine, textul nu pune o problemă logică insolubilă, 
aşa cum s-a crezut uneori.275 Avem de a face cu ceea ce 
azi numim „feedback“: A îl produce pe B, care, la rândul 
său, reacționează într-un fel asupra lui A. Nu înseamnă 
că B este cauza lui A, care este cauza lui B — ceea ce ar 
genera într-adevăr o circularitate cauzală imposibilă logic. 
De exemplu, nu-i nimic anormal să spunem: cineva 
aprinde un foc care îi produce o arsură lui, care l-a aprins. 

Problema reală stă în altă parte: Materia, ca neființă, 
ar trebui să fie incapabilă să acționeze cu adevărat. (Ca 
şi la Platon şi la stoici, nefiinta e absența puterii.) Atunci 
cum poate ea fi cauză a răului din suflet? „Prin simpla 
prezenţă“ — spune Plotin. Şi e interesant că pasajul citat 
mai sus opune două participii, care descriu concentrat 
modul în care sufletul şi Materia sunt cauze: participiile 
naQovoa si nagovboa sunt paronime şi exprimă, într-un 
fel, două aspecte contrastante: Sufletul creează Materia, 
„fiind afectat“, adică ajungând să fie implicat cumva în 
creație, deoarece el este ființă, în vreme ce Materia pro- 
duce răul sufletesc „prin simpla prezență“, fără să se 
implice deloc, deoarece ea este neființă, dar nu neființă 
absolută, ci neființă secundă. 

Plotin vede deci în Materie un factor de producere a 
răului secundar din suflet nu printr-o acțiune efectivă, 
ci printr-o „prezenţă“ periculoasă, care descarcă respon- 
sabilitatea răului asupra celui care nu se fereşte la timp 
de această prezenţă. Limbajul său se colorează aici, filo- 
zoful metaforizează: Materia „parcă fură“ lumina de la 
suflet, „e inoportuná” şi, cel mai expresiv, ea îl „infec- 
teazá” pe cel care doar o priveşte, la fel, am spune noi, 
precum capul mort al Gorgonei Medusa, prin simpla sa 


278. Narbonne, 2006-2007, 139. 

prezență, preschimba în stană de piatră pe oricine avea 
neşansa sau temeritatea s-o privească. 

„ISufletul/ e înclinat spre Materie şi în general nu 
priveşte spre Fiinţă, ci spre devenire, al cărei principiu 
e natura Materiei. /Materia/ deci e atât de rea, încât 
infectează (Avartyuridávou) de Răul său pe cel care nu a ajuns 
încă în ea, dar care numai a privit-o. Căci /Materia/, fiind 
complet nepărtaşă la Bine, fiind privatiune de Acesta si 
lipsă totală, ar face să semene cu sine orice s-ar atinge 
de ea în vreun fel sau în altul” (Plotin, 51,1.8,13). 

Cred că asistăm aici, nu foarte departe de momentul 
final pentru filozofia lui Plotin?”, la un proces de iposta- 
ziere meontologicá a nefiintei-materie: simplă funcție 
operațională alături de privatiune şi distinctă de ea la 
Aristotel, Materia — reunind la Plotin funcţia de substrat 
absolut şi pe aceea de privatiune totală — împrumută o 
existență ontică şi devine aproape inevitabil un contrariu 
determinat al ființei şi al Binelui, şi nu un contradictoriu 
al fiinţei — rol în care Platon sperase să țină nefiinta în 
Sofistul. Aşadar, primeşte rolul de ultim termen necesar 
al procesiei existentelor provenite din Unu, devenind 
Răul absolut, deoarece se află la distanța maxim cu putință 
față de Bine şi fără nici o asemănare cu acesta. În această 
calitate însă, iată că ea „se însuflețeşte“ cumva, deşi e 
totuşi un „cadavru dichisit“; fie şi numai prin simpla 
„prezenţă“, nefiinta capătă o stranie proprietate malignă 
cvasi-activă, am zice chiar diabolică: îl „infectează“ cu 
răul ei pe acela care, din slăbiciune, doar îi aruncă o pri- 
vire, creând astfel nenumăratele vicii din suflet — „fură“ 
lumina de la suflet, încearcă „să pătrundă“ în „locul 


279. Să nu uităm că Tratatul 51 este unul dintre ultimele texte 
scrise de Plotin. 

sacru“ [al sufletului], acolo unde nu are voie. Desigur, 
„lanţurile de aur“ o acoperă de lumea de sus, o tin în 
carantină, pentru ca zeii să n-o vadă şi să se infecteze ei 
înşişi de răul ei... dar e destul pentru a nu-i simți, aici, la 
tot pasul, prezența? În orice caz, partizanilor unui rău 
edulcorat, văzut ca un bine diminuat, Plotin le poate 
opune un rău „solid“ şi consistent. Gnosticilor dualişti le 
poate răspunde cu dependenţa Răului de Bine. Monistii 
au satisfacția de a regăsi un singur principiu creator. 
Pesimiştii descoperă un Rău absolut, iar optimiştii se pot 
consola că acesta e neființă! 

Se simte aici, subiacent, logica mai „relaxată“ a rationa- 
mentului meontologic care, aşa cum am mai afirmat în 
cuprinsul acestor pagini, nu poate fi judecată impartial 
şi mai ales condamnată de o raționalitate „riguroasă“. Dar 
cărei logici să-i dai crezare — celei „riguroase“, sau celei 
„relaxate“? Primejdii şi riscuri sunt de ambele părți: cea 
dintâi logică refuza prezenţa nefiintei, o anula, decidea 
să o trateze drept o iluzie, formată de minţi rătăcite. Cea 
de-a doua o admitea, operational mai întâi, apoi şi ontic, 
o lua în serios, o clasifica şi o introducea în economia 
creatiunii. Rezultat final: nefiinta „se insufleteste” si 
devine capabilă de a genera prin „prezență“ „infectări“ 
logice, ontologice şi etice, deşi ea e un „cadavru dichisit“ 
şi fără consistenţă! 

Să fie aici, totuşi, vorba numai despre o evoluţie inter- 
nă a plotinismului şi, într-un sens mai larg, despre asu- 
marea riscului ipostazierii meontologice? Posibil. 


ki 


Nu-i mai puțin adevărat că Plotin, în secolul III, e con- 
temporan cu momentul când, pentru gnostici şi creştini 
aflați în plină afirmare, Satana a devenit cauza răului. 

(Satana, care e, totuşi, la creştini, creatura lui Dumnezeu, 
ca şi Materia la Plotin.) Plotin îi critică adesea pe toți aces- 
tia, dar, poate, nu e complet imun față de influența lor, 
ceea ce nu e neapărat ceva negativ, ba poate dimpotrivá.20 
Oricum, avem sentimentul că în metafizica greacă, aflată 
odată cu Plotin în momentul ultimei sale mari înfloriri, 
apare un altoi străin, nerespins totuşi de trunchi. Răul 
care, pe vremea lui Socrate şi a lui Platon, luase pe pă- 
mânt chip de sofist (de „intelectual“, de „clerc“), capătă 
acum însuşiri cu adevărat diabolice. În scenă a intrat mai 
întâi Faust, apoi — ca o consecință cvasi-naturală — îi 
urmează Mefisto: 

Sunt doi vicleni — ce bine se-înțeleg! 

Un măscărici şi un fantast se dau pe lângă tron. 

Ce cântec vechi şi răsuflat! 

De cântă primul, inteleptu-i tine ison.?®! 


Cântecul e vechi, desigur. Dar e şi răsuflat? 


280. Vezi şi Narbonne, 2006-2007), pentru o „diabolizare“ a 
Materiei. Ipoteza sa asupra generării Materiei trebuie însă 
respinsă, după părerea mea. 

281. „Zwei Schelme sind's — Verstehn sich schon / Narr und 
Phantast, so nah dem Thron / — Ein mattgesungen, alt Gedicht — / 
Der Tor bläst ein, der Weise spricht” (Goethe, Faust II, 1.; trad. rom. 
Lucian Blaga, putin modificatá). 


Abrevieri bibliografice 


An. pr. — Aristotel, Analytica priora (Analiticele prime, trad. rom. 
Mircea Florian, în Organon II, Editura Ştiinţifică, Bucureşti, 
1957). 

Apo. — Platon, Apărarea lui Socrate, trad. rom. Cezar Papacostea 
revizuită de Constantin Noica, în Platon, Opere I (ed. P. Cretia, 
C. Noica), Editura Ştiinţifică şi Enciclopedică, Bucureşti, 1974; 
Platon, Opere complete I (ed. C. Noica, P. Cretia, C. Partenie), 
Humanitas, Bucureşti, 2001. 

Amim, 1969 — Hans von Arnim, „Die Entwicklung des Aristo- 
telische Gotteslehre”, în Metaphysik und Theologie des Aristoteles, 
ed. Fritz-Peter Hagen, Darmstadt, 1969 (culegere). 

Aubenque, 1991 — Pierre Aubenque, „Une occasion manquée: 
la genese avortée de la distinction entre l'étant et le quelque 
chose”, în Étude, 1991. 

Aubenque, 1998 — Pierre Aubenque, Problema ființei la Aristotel, 
trad. rom. Daniela Gheorghe, Teora, Bucuresti, 1998. 

Balaudé — Épicure. Lettres, maximes, sentences, traduction, intro- 
duction, notes par Jean-Francois Balaudé, Paris, 1994. 

Baumgarten — Alexander Baumgarten, Şcoala rágazului, Galaxia 
Gutenberg, Tárgu-Lápus, 2006. 

Berti, 1990 — Enrico Berti, „Être et non-étre chez Aristote: con- 
traires ou contradictoires?”, în Non-étre, 1990. 

Berti, 2005 — Enrico Berti, ,Que reste-t-il de la métaphysique 
d'Aristote“, în La Métaphysique d' Aristote — perspectives contem- 
poraines (ed. M. Narcy, A. Tordesillas), Paris-Bruxelles, 2005. 

Blanche — Histoire de la logique d'Aristote 4 Russell, Armand Collin, 
Paris, 1970. 


372 O ISTORIE A NEFIINTEI ÎN FILOZOFIA GREACĂ 


Bréhier — Émile Bréhier, Théorie des incorporels dans l'ancien stoicisme, 
Vrin, Paris, 1928. 

Brentano — Franz Brentano, Despre multipla semnificatie a fiintei 
la Aristotel, trad. rom. Ion Tănăsescu, Humanitas, Bucureşti, 
2003. 

Brochard — Victor Brochard, Les Sceptiques grecs, Hachette, Paris, 
2002. 

Burnet — John Burnet, L'aurore de la philosophie grecque, Payot, Paris, 
1919. 

Carnap, Emp. — Rudolf Carnap, ,Empirism, semanticá si onto- 
logie”, în vol. Vechea şi noua logică, Paideia, Bucureşti, 2001. 

Carnap, Met. — Rudolf Carnap, „Depăşirea metafizicii prin 
analiza logică a limbajului“ (critica la Ce este metafizica? a lui 
Heidegger), în vol. Vechea şi noua logică, Paideia, Bucureşti, 2001. 

Cat. — Aristotel, Categorii, trad. rom. Mircea Florian, în Organon |, 
Editura Ştiinţifică, Bucureşti, 1957; trad. rom. Constantin Noica, 
Humanitas, Bucureşti, 1994. 

Chiesa — Curzio Chieza, „Idées des négations”, în Non-étre, 1990. 

CHLG — The Cambridge History of Later Greek and Early Medieval 
Philosophy, Cambridge, 1967, 1970. 

Cicero, Fat. — Marcus Tullius Cicero, De fato (Despre destin, trad. 
rom, studiu introductiv şi note de Mihaela Paraschiv, Polirom, 
Iaşi, 2000). 

Cicero, Fin. — Marcus Tullius Cicero, De finibus bonorum et malo- 
rum (Despre supremul bine şi supremul rău, trad. rom., studiu 
introductiv şi note de Gheorghe Ceauşescu, Editura Ştiinţifică 
şi Enciclopedică, Bucureşti, 1983). 

Cicero, Tusc. — Marcus Tullius Cicero, Tusculanae disputationes, 
(Disputele de la Tusculum). 

Code — Alan Code, „The Persistence of Aristotelian Matter” în 
Aristotle, Critical Assessements (ed. L.P. Gerson), Routledge, 
London, 1999. 

Cordero — Platon, Le Sophiste (traduction et présentation par 
Nestor Cordero), Flammarion, Paris, 1993. 

Cornea, 2007 — Andrei Cornea, ,Paradoxe du Mal et ressem- 
blances de famille”, in Chora, 5/2007. 


ABREVIERI BIBLIOGRAFICE 373 


CP1 — Contre Platon, 1 — Le Platonisme dévoilé (ed. Monique 
Dixsaut), Vrin, Paris, 1993. 

Crat. — Platon, Cratylos, trad. rom. Simina Noica, în Platon, Opere 
III (ed. P. Cretia, C. Noica), Editura Ştiinţifică şi Enciclopedică, 
Bucureşti, 1978; Platon, Opere complete I (ed. Constantin Noica, 
Petru Cretia, Cătălin Partenie), Humanitas, Bucureşti, 2001. 

DA — Aristotel, De Anima (Despre suflet, trad. rom. Alexander 
Baumgarten, Humanitas, Bucureşti, 2005). 

Damascios — Damascios, Despre primele principii, I, 5, text, tra- 
ducere, introducere şi note de Marilena Vlad, Bucureşti, Huma- 
nitas, 2006. 

De Caelo — Aristotel, Despre Cer, trad. rom. Şerban Nicolau, 
Paideia, Bucureşti, 2005. 

Derrida — J. Derrida, Khóra, trad. rom. Marius Ghica, Scrisul 
Românesc, Craiova, 1998. 

DI — Aristotel, De interpretatione (Despre interpretare, trad. rom. 
Mircea Florian, în Organon 1, Editura Ştiinţifică, Bucureşti, 1957). 

Dies — Auguste Dies, Platon - Le Sophiste, Les Belles Lettres, Paris, 
1993, 

Dixsaut — Monique Dixsaut, „La négation, lautre et le non-étre 
dans le Sophiste”, în Etudes, 1991. 

DK — Die Fragmente der Vorsokratiker (ed. Hermann Diels cu 
contribuţia lui Walther Kranz), Berlin, 1906-1910. 

DL — Diogenes Laertios, Despre viețile şi doctrinele filozofilor, trad. 
rom. C.I. Balmus, Polirom, Iaşi, 1997. 

DPP — René Descartes, Principiile filozofiei, trad. rom. loan Deac, 
IRI, Bucureşti, 2000. 

Dumitriu — Anton Dumitriu, Istoria logicii, Editura Didactică şi 
Pedagogică, Bucureşti, 1975. 

Etudes, 1991 — Etudes sur le Sophiste de Platon (ed. P. Aubenque), 
Bibliopolis, Napoli, 1991. 

Euthyd. — Platon, Euthydemos, trad. rom. Gabriel Liiceanu, în 
Platon, Opere III (ed. P. Cretia, C. Noica), Editura Ştiinţifică şi 
Enciclopedică, Bucureşti, 1978; Platon, Opere complete I (ed. C. 
Noica, P. Cretia, C. Partenie), Humanitas, Bucureşti, 2001. 

Festugiére — A. Festugiere, Epicure et ses dieux, PUF, Paris, 1946. 


374 O ISTORIE A NEFIINTEI ÎN FILOZOFIA GREACĂ 


FGP — Filozofia greacă înainte de Platon, 4 vol. (ed. 1. Banu, A. 
Piatkowski), Editura Ştiinţifică şi Enciclopedică, Bucureşti, 
1979-1984. 

Fowler — H.N. Fowler, The Sophist, Loeb Classical Library, London, 
1987. 

Frede — „The Sceptic's Two Kinds of Assent”, în vol. Philosophy 
in History (ed. R. Rorty, J.B. Schneewind, Q. Skinner), 
Cambridge, 2004. 

Gadamer — H.-G. Gadamer, „Idea and Reality in Plato's Timaeus”, 
în vol. Dialogue and Dialectics, Yale University Press, 1980. 

GC — Aristotel, De generatione et corruptione (Despre generare şi ni- 
micire), trad. rom., studiu şi note de Andrei Cornea, Polirom, 
Iaşi, 2010. 

Giannantoni — Gabriele Giannantoni, „Le plaisir cinétique 
dans l'éthique d'Épicure”, în Histoire et structure. À la mémoire 
de V. Goldschmidt (ed. J. Brunschwig, C. Imbert, A. Roger), Vrin, 
Paris, 1985. 

Gigandet — Alain Gigandet, „Les principes de la physique“, în 
Lire Épicure et les épicuriens (ed. Alain Gigandet, Pierre-Marie 
Morel), PUF, Paris, 2007. 

Goldschmidt — Victor Goldschmidt, Le système stoicien et l'idée 
de temps, Vrin, Paris, 1998. 

Goodman — Nelson Goodman, Ways of Worldmaking, Harvester 
Press, Hassocks, Sussex, 1978. 

Gor. — Platon, Gorgias, trad. rom. Cezar Papacostea, în Platon, 
Opere II (ed. P. Cretia, C. Noica), Editura Ştiinţifică şi Enciclo- 
pedică, București, 1976; Platon, Opere complete I (ed. C. Noica, 
P. Cretia, C. Partenie), Humanitas, Bucureşti, 2001. 

Grote — George Grote, A History of Greece from the Earliest Period 
to the Close of Generation Contemporary with Alexander the Great, 
vol. 7, Murray, London, 1888. 

Guthrie, Soph. — W.K.C. Guthrie, Sofiştii, trad. rom. Mihai C. 
Udma, Humanitas, Bucureşti, 1999. 

Guthrie, 1999 — W.K.C. Guthrie, O istorie a filozo fiei greceşti, trad. 
rom. Diana Roşculescu, Universitas, Bucureşti, 1999. 

Hadot — Pierre Hadot, Qu'est-ce que la philosophie antique, Galli- 
mard, Paris, 1995. 


ABREVIERI BIBLIOGRAFICE 375 


Havelock — E.A. Havelock, The Liberal Temper in Greek Politics, 
London, 1957. 

Hegel — G.W.F. Hegel, Prelegeri de istorie a filozofiei, vol. I, trad. 
rom. D.D. Roşca, Editura Academiei, Bucureşti, 1963. 

Heidegger, Ar. — M. Heidegger, „Despre púors la Aristotel“, în 
Repere pe drumul gândirii, trad. rom. G. Liiceanu şi Th. Kleinin- 
ger, Editura Politică, Bucureşti, 1988. 

Heidegger, Met. — Martin Heidegger, „Ce este metafizica“, în 
Repere pe drumul gîndirii, trad. rom. G. Liiceanu şi Th. 
Kleininger, Editura Politică, Bucureşti, 1988. 

Heidegger, Pl. — „Doctrina lui Platon despre adevăr”, în Repere 
pe drumul gândirii, trad. rom. G. Liiceanu şi Th. Kleininger, 
Editura Politică, Bucureşti, 1988. 

Hipp. M. — Platon, Hippias Maior, trad. rom. Gabriel Liiceanu, în 
Platon, Opere I (ed. P. Cretia, C. Noica), Editura Ştiinţifică şi 
Enciclopedică, Bucureşti, 1974; Platon — Opere complete I (ed. 
C. Noica, P. Cretia, C. Partenie), Humanitas, Bucureşti, 2001. 

HP — Hellenistic Philosophers (ed. A. Long, D.N. Sedley), 2 vol, 
Cambridge-New York, 1998-1999. 

Ildefonse — Frédérique Ildefonse, Les Stoiciens I. Zénon, Cléanthe, 
Chrysippe, Les Belles Lettres, Paris, 2000. 

Kant — Immanuel Kant, Critica rațiunii pure, trad. rom. Nicolae 
Bagdasar şi Elena Moisiuc, IRI, Bucureşti, 1998. 

KP — Der Kleine Pauly. Lexikon der Antike, Miinchen, 1979. 

Krămer — Hans-Joachim Krámer, Plato and the Foundations of 
Metaphysics, State University of New York Press, 1990. 

Laurent — Jeróme Laurent, ,Platon”, in Néant, 2006. 

Lavaud — Laurent Lavaud, D'une métaphysique a l'autre. Figures de 
l'alterite dans la philosophie de Plotin, Vrin, Paris, 2008. 

LB — The Theaetetus of Plato, translated by M.J. Levett, revised 
by Myles Burnyeat, Hackett, Indianapolis/Cambridge, 1990. 

Lévinas, 1993 — Emmanuel Lévinas, Dieu, la Mort et le Temps, 
Grasset, Paris, 1993. 

LS] — Greek-English Lexicon (Liddell-Scott-Jones), Oxford, Cla- 
rendon Press, 1968. 

Lucretius — Lucretius Carus, De rerum natura (Despre natură, 
versiuni româneşti cu titlul Poemul naturii: trad. rom. T. Naum, 


376 O ISTORIE A NEFIINTEI ÎN FILOZOFIA GREACĂ 


Editura Ştiinţifică, Bucureşti, 1965; trad. rom. D. Murăraşu, 
Bucovina I.E. Toroutiu, Bucureşti, 1947, şi Minerva, Bucureşti, 
1981. 

Mansfeld — Jaap Mansfeld, Studies in the Historiography of Greek 
Philosophy, Van Gorcum, Assen, 1990. 

Menon — Platon, Menon, trad. rom. Liana Lupas şi Petru Cretia, 
in Platon, Opere II (ed. P. Cretia, C. Noica), Editura Ştiinţifică 
şi Enciclopedică, Bucureşti, 1983; Platon, Opere complete II (ed. 
C. Noica, P. Cretia, C. Partenie), Humanitas, Bucureşti, 2002. 

Met. — Aristotel, Metafizica, trad. rom. Andrei Cornea, Humanitas, 
Bucureşti, 2001, 2007. 

Montoneri — Luciano Montoneri, „Plotino, Enn. 1,8, e le trasfor- 
mazioni della dottrina platonica del male“, în Le transformazioni 
della cultura nella tarda Antichită, ed. Claudia Giufridda, Mario 
Mazza, Jouvence, Roma, 1985. 

Morel — Pierre-Marie Morel, „Leucippe et Démocrite”, în 
Néant, 2006, 44-45. 

MXG — Pseudo-Aristotel, De Melisso, Xenophane, Gorgia. 

Nails — Debra Nails, Oamenii lui Platon, trad. rom. Cezar Octavian 
Tabarcea, Humanitas, Bucuresti, 2008. 

Narbonne, 1992 — Jean-Marc Narbonne, „Le non-étre chez Plotin 
et dans la tradition grecque”, în Revue de philosophie ancienne, 
IX, 1, 1992. 

Narbonne, 2001 — Jean-Marc Narbonne, La Métaphysique de Plotin, 
Vrin, Paris, 2001. 

Narbonne, 2006-2007 — „Plotinus and the Gnostics on the Genera- 
tion of Matter”, în Dionysius, vol. XXIV, dec. 2006, 45-64; com- 
pletat ín ,La controverse a propos de la génération de la 
matière chez Plotin: l'énigme résolue?”, în Quaestio, 7 (2007), 
123-163. 

Néant, 2006 — Le Néant. Contribution a l'histoire du non-étre dans 
la philosophie occidentale (ed. J. Laurent, C. Romano), PUF, Paris, 
2006. 

Nietzsche, Nf. — Fr. Nietzsche, Naşterea filozofiei în epoca tragediei 
grecesti (titlul traduce inadecvat pe Die Philosophie im tragischen 
Zeitalter der Griechen), trad. rom. Mircea Ivánescu, Dacia, Cluj, 
1998. 


ABREVIERI BIBLIOGRAFICE 377 


Noica, 1981 — Constantin Noica, Devenirea întru fiinţă, Editura 
Ştiinţifică şi Enciclopedică, Bucureşti, 1981. 

Non-étre, 1990 — Revue de théologie et de philosophie, vol. 122, 1990/111 
(Le probleme du non-étre dans la philosophie antique). 

Numenios — Numénius, Fragments, ed. E. des Places, Les Belles 
Lettres, Paris, 1973. 

O'Brien, 1991 — Denis O'Brien, „Le non-étre dans la philosophie 
grecque: Parmenide, Platon, Plotin“, în Etudes, 1991, 317-364. 

O'Meara, 1999 — Plotin, Traité 51, introduction, traduction, 
commentaires et notes par Dominic O'Meara, Paris, Editions 
du Cerf, 1999. 

Onfray — Michel Onfray, O contraistorie a filozofiei. Íntelepciunile 
antice, trad. rom. Mihai Ungurean, Polirom, lasi, 2008. 

Opsomer — Jan Opsomer, „Proclus vs. Plotinus on Matter”, în 
Phronesis, XLVI/2. 

Otto — Walter F. Otto, Zeii Greciei, trad. rom. Ileana Snagoveanu- 
Spiegelberg, Humanitas, Bucuresti, 1995. 

Pétrement — Simone Pétrement, Eseu asupra dualismului la Platon, 
la gnostici si la maniheeni, trad. rom. Oana Munteanu si Daria 
Octavia Murgu, Symposion, Bucuresti, 1996. 

PH — „Uberblick iiber Plotins Philosophie und Lehrweise”, în 
Plotins Schriften, vol. 6 (ed. R. Harder, R. Beutler, W. Theiler), 
Hamburg, 1971. 

Phd. — Platon, Phaidon, trad. rom Petru Cretia, în Platon, Opere 
IV (ed. P. Cretia, C. Noica), Editura Ştiinţifică şi Enciclopedică, 
Bucureşti, 1983; Platon, Opere complete II (ed. C. Noica, P. Cretia, 
C. Partenie), Humanitas, Bucureşti, 2002. 

Phi. — Platon, Philebos, trad. rom. Andrei Cornea, în Platon, Opere 
VII (ed. P. Cretia, C. Noica), Editura Ştiinţifică şi Enciclopedică, 
Bucureşti, 1993; Platon, Opere complete IV (ed. C. Noica, P. Cretia, 
C. Partenie), Humanitas, Bucureşti, 2004. 

Phys. — Aristotel, Fizica, trad. rom. N.I. Barbu, Editura Ştiinţifică, 
Bucureşti, 1966. 

Pinchard — Alexis Pinchard, „Proclus“, în Néant, 2006. 

Pippidi — Presocraticii. Fragmentele eleatilor (ediţie bilingvă), 
traducere, prefață şi note de D.I. Pippidi, Teora, Bucureşti, 1998. 


378 O ISTORIE A NEFIINTEI ÎN FILOZOFIA GREACĂ 


Plotin — Plotinus, The Enneads (ed. A.H. Armstrong), Loeb 
Classical Library, London, 1966-1988. Versiuni románesti: 
Plotin, Opere, vol. I, II, III, traducere, note, comentarii de Andrei 
Cornea, Humanitas, Bucureşti, 2003, 2006, 2009; Plotin, 
Enneade, 3 vol., traducere, note, comentarii de Vasile Rus, 
Liliana Peculea, Marilena Vlad, Alexander Baumgarten, 
Gabriel Chindea, Elena Mihai, IRI, Bucureşti, 2003, 2005, 2007. 

Plutarh — Plutarchus, Adversus Colotem. 

Popper, 1991 — Karl R. Popper, „Une epistemologie sans sujet 
connaissant“, în La connaissance objective, Flammarion, Paris, 
1991. 

Popper, 1993 — K.R. Popper, Societatea deschisă şi duşmanii ei, vol. I, 
trad. rom. Dragan Stoianovici, Humanitas, Bucureşti, 1993. 

PR — Platon, Œuvres complètes, 2 vol., traduction et notes par Léon 
Robin, Gallimard, Paris, 1955. 

Pradeau, 2004 — Héraclite — fragments (ed. Jean-François Pradeau), 
Flammarion, Paris, 2004. 

Proc., Crat. — Proclos, Commentarium in Cratylum (ed. G. Pasquali), 
Teubner, Leipzig, 1908. 

Proc., El. — Proclos, Elements of theology (Stoicheiosis theologike) (ed. 
E.R. Dodds), Oxford, 1963. O traducere románeascá, apárutá 
la Editura Herald, Bucuresti, 2007, semnatá de Anghel 
Alexandru, e realizatá dupá versiunea ín limba englezá. 

Prot. — Platon, Protagoras, trad. rom. Şerban Mironescu, în Platon, 
Opere I (ed. P. Cretia, C. Noica), Editura Ştiinţifică si 
Enciclopedică, Bucureşti, 1974; Platon, Opere complete I (ed. 
C. Noica, P. Cretia, C. Partenie), Humanitas, Bucureşti, 2001. 

PSP — The Presocratic Philosophers (ed. G.S. Kirk, J.E. Raven, 
M. Schonfield), Cambridge University Press, Cambridge 
(1957), 1999. 

Reale, 1990 — Giovanni Reale, Plato and Aristotle, State University 
of New York Press, 1990. 

Reale, Met. — Aristotele, Metafisica (traduzione, introduzione, note 
di Giovanni Reale), 3 vol., Milano, 1993. 

Réceptions — Réceptions philosophiques de la figure de Socrate, 
Diagonale &, no. 2, Lyon, 2008. 


ABREVIERI BIBLIOGRAFICE 379 


Rep. — Platon, Republica, trad. rom. Andrei Cornea, în Platon, Opere 
V (ed. P. Cretia, C. Noica), Editura Ştiinţifică şi Enciclopedică, 
Bucureşti, 1986; Platon, Republica, Teora, Bucureşti, 1998. 

Richard — Marie-Dominique Richard, L'enseignement oral de Platon, 
Editions du Cerf, Paris, 1986. 

Robin, 1923 — Léon Robin, La pensée grecque et les origines de l'esprit 
scientifique, Albin Michel, Paris, 1923. 

Robin, 1996 — Léon Robin, Platon, trad. rom. Lucia Magdalena 
Dumitru, Teora, Bucureşti, 1996. 

Rorty — Richard Rorty, „The Historiography of Philosophy. Four 
Genres”, in Philosophy in History (ed. R. Rorty, J.B. Schneewind, 
Q. Skinner), Cambridge University Press, 1984. 

Ross — David Ross, Aristotel, Humanitas, Bucuresti, 1995. 

Schiebe — Marianne Wifstrand-Schiebe, „Sind die Epikureischen 
Götter «thought-constructs»?”, în Mnemosyne, vol. LVI, fasc. 
6, 2003. 

Schwyzer — H.R. Schwyzer, Pauly-Wissowa, Real-Encyclopaedie 
der Altertumswissenschaft, XXI, 1, Stuttgart, 1951. 

SE — Sextus Empiricus, Adversus mathematicos (Împotriva filozofilor 
dogmatici). Versiune românească în Sextus Empiricus, Opere 
filosofice, Editura Academiei, Bucureşti, 1965. 

Seife, 2007 — Charles Seife, Zero, biografia unei idei periculoase, trad. 
rom. Emilia Vasile, Humanitas, Bucureşti, 2007. 

Seneca — Lucius Annaeus Seneca, Scrisori către Lucilius, trad. rom. 
Ioana Costa, 2 vol., Polirom, laşi, 2007. 

Simpl., Cael. — Simplicius, In Aristotelis De Caelo commentaria (ed. 
Heiberg), (Comm. in Arist. Graeca, VII), Berlin, 1894. 

Simpl., Phys. — Simplicius, In Aristotelis Physicam commentaria 
(ed. H. Diels, Comm. in Arist. Graeca, XI), Berlin, 1882-1895. 

Soph. — Platon, Sofistul, trad. rom. Constantin Noica, în Platon, 
Opere VI (ed. P. Cretia, C. Noica), Editura Ştiinţifică şi Enci- 
clopedică, Bucureşti, 1989, şi Platon, Opere complete IV (ed. 
C. Noica, P. Cretia, C. Partenie), Humanitas, Bucureşti, 2004. 

Spinoza, Eth. — Benedict (Baruch) de Spinoza, Ethica, trad. rom. 
S. Katz, Editura Ştiinţifică, Bucureşti, 1929; trad. rom. Al. 
Posescu, Bucureşti, 1957, 1981, 2006. 

Suppes — David Suppes, Metafizica probabilistă, trad. rom. Valen- 
tin Mureşan şi Adrian-Paul Iliescu, Humanitas, Bucureşti, 1990. 


380 O ISTORIE A NEFIINTEI ÎN FILOZOFIA GREACĂ 


Stenzel — Julius Stenzel, Studien zur Entwicklung der Platonischen 
Dialektik von Sokrates zu Aristoteles, Teubner, Leipzig, Berlin, 1931. 

SVF — Stoicorum veterum fragmenta (ed. H. von Arnim), 3 vol., 
Leipzig, 1903. 

Szlezák, 1979 — Thomas Alexander Szlezák, Platon und Aristoteles 
in der Nuslehre Plotins, Basel, Stuttgart, 1979. 

Szlezák — Thomas Alexander Szlezák, Noul Platon, Grinta, Cluj, 
2007. 

TA — Le trasformazioni della cultura nella tarda Antichità (ed. Claudia 
Giufridda, Mario Mazza), Jouvence, Roma, 1985. 

The. — Platon, Theaitetos, trad. rom. Marian Ciucă, în Platon, Opere 
VI (ed. P. Cretia, C. Noica), Editura Ştiinţifică şi Enciclopedică, 
Bucureşti, 1989. 

Tim. — Platon, Timaios, trad. rom. Cătălin Partenie, în Platon, Opere 
VII (ed. P. Cretia, C. Noica), Editura Ştiinţifică şi Enciclope- 
dică, București, 1992; Platon, Opere complete IV (ed. C. Noica, 
P. Cretia, C. Partenie), Humanitas, Bucureşti, 2004. 

Turner — J.D. Turner, „The Platonic Context“, în Catherine Barry, 
Wolf-Peter Funk, Paul-Hubert Poirier, John D. Turner, 
Zostrianos, Presses de l'Université Laval/Ed. Peeters, Québec, 
Louvain, Paris, 2000. 

Usener — Hermann Usener, Epicurea, Leipzig, 1887. 

Vasiliu — Anca Vasiliu, Dire et voir. La parole visible du Sophiste, 
Vrin, Paris, 2009. 

Vlastos — Gregory Vlastos, Socrate, ironist si filozof moral, trad. rom. 
Mara von Schaik Rádulescu, Humanitas, Bucuresti, 2002. 
Voelke — André-Jean Voelke, „Vide et non-étre chez Leucippe et 

Démocrite”, in Non-étre, 1990. 

Warren — James Warren, Facing Death. Epicurus and His Critics, 
Clarendon Press, Oxford, 2004. 

Wittgenstein, Tr. — Ludwig Wittgenstein, Tractatus logico-philoso- 
phicus, trad. rom. Mircea Flonta şi Mircea Dumitru, Humanitas, 
Bucureşti, 2001. 

Xenophon — Xenophon, Memorabilele, trad. rom. Grigore Tănă- 
sescu, în Amintiri despre Socrate, Univers, Bucureşti, 1987. 
Zanatta — Aristotele, Della interpretazione (traduzione e commen- 

tario di Marcello Zanatta), Rizzoli, Milano, 1992. 


Indexul autorilor antici citați 


Alceu (Alcaios) din Mytilene 
97n 

Alexandru (Alexandros) din 
Aphrodisias 97n, 237, 255, 
281, 290, 292, 293n, 294, 
295, 298 

Anaximandros din Milet 25, 
42n, 45, 46n, 268 

Anaxagoras din Clazomenai 
25, 30, 37, 76, 91, 113, 195, 
229n 

Antisthenes din Atena 7, 25, 
55, 78-81, 132, 142, 160, 
245, 248n, 250, 251, 252, 
262, 265, 269n, 274, 274n, 
275, 275n, 276, 280, 310, 
320, 321, 322 

Anniceris din Cyrene 327 

Antiphon din Rhamnus (?) 
57, 58, 63 

Arcesilaos din Pitane 152, 
153, 153n, 154, 157, 158 

Aristippos din Cyrene 64n, 
154, 274, 327, 328 

Aristofan (Aristophanes) din 
Atena 69 

Aristoxenos din Tarent 84 


Arhimede (Archimedes) din 
Siracuza 50 

Archytas din Tarent 68 

Aristotel(es) din Stagira 6, 7, 
12, 13, 17, 18, 20, 24, 25, 29, 
32, 36, 39, 40, 43, 47, 48, 
49n, 50, 55, 56, 57, 57n, 60, 
63, 65, 71, 79, 85, 86, 87, 89, 
90, 91, 94, 96, 96n, 103, 103n, 
104, 105, 108, 109n, 114, 
115, 121, 122n, 125n, 128, 
129n, 131, 132, 132n, 135, 
136, 145n, 162, 164, 164n, 
165, 166, 167, 168, 177-262, 
263, 265, 269n, 284n, 286, 
289, 289n, 299, 299n, 311, 
314, 322, 326, 328, 330, 332, 
335, 337, 340, 340n, 341, 
341n, 342, 346, 348, 348n, 
359, 360, 363n, 367 

Augustin(us) Aurelius 154 


Callippos din Cyzicos 238 

Carneades din Cyrene 152, 
153, 158 

Chrysippos din Soloi 26, 263, 
276, 282n, 288, 298, 308, 310 


382 O ISTORIE A NEFIINTEI ÎN FILOZOFIA GREACĂ 


Cleanthes din Assos 276, 288 

Clement (Clemens) din 
Alexandria 278, 284, 284n, 
286, 287n, 298 

Cicero, Marcus Tullius 103, 
153, 153n, 154, 216, 217, 
219, 220, 285n, 298, 320n, 
328, 331, 331n, 336n, 337 

Crates din Teba 274, 275, 279 

Cratylos din Atena (?) 59, 68, 
68n, 78, 112 

Cronios 348 


Damascios din Damasc 99, 
340, 363-365 

Democrit(os) din Abdera 13, 
21n, 25, 52n, 57n, 82-110, 
112, 113, 116, 120, 121, 130, 
153n, 159, 178, 180, 183, 
195n, 196, 205n, 215, 244, 
274, 305, 330, 331n 

Diodoros Cronos din lasos 
25, 216, 217, 218, 219, 
219n, 221, 221n, 223, 223n, 
224, 225, 226, 226n, 227, 
228, 231, 232, 236, 239, 251, 
262,265, 330 

Diogenes din Sinope 7, 78, 
274, 274n, 275 

Diogenes Laertios 52, 83n, 84, 
106, 153n, 154, 157, 218, 
253, 274, 298, 318, 330, 336 

Diogenes din Oinoanda 336 


Empedocle(s) din Agrigent 
27, 27n, 30, 37, 91, 99, 103n, 
113, 195, 195n, 196, 213 


Epicharmos din Megara Hybla- 
ia sau Crastos 27, 27n 

Epicur(os) din Atena 7, 21n, 
25, 26, 83n, 103, 105, 156, 
305, 316-339 

Eubulides din Milet 221 

Euclid (Eucleides) din 
Megara 25, 216, 218, 272, 
272n, 273, 276 

Eudoxos din Cnidos 238 


Gorgias din Leontinoi 25, 
55-66, 71, 77, 81, 137, 142, 
143, 150, 264, 265 


Heraclit (Heracleitos) din Efes 
25, 27-31, 34, 36, 37, 39n, 
40, 40n, 45, 52n, 59, 60, 76, 
78, 112, 195, 268, 279, 319, 
319n 

Hesiod(os) din Ascra 30, 32 

Hippias din Elis 57, 58, 58n, 
63, 143 

Homer(os) 27, 27n, 28, 30, 34, 
45, 104n 


lamblichos din Chalcis 340 


Leucip (Leucippos) din Milet 
sau Elea 13, 25, 82-110, 
113, 120, 121, 130, 159, 178, 
179, 180, 183, 195n, 243, 
244, 264, 265, 273, 274, 305, 
330, 331 

Lucretius Carus 317, 319, 320, 
322, 324, 325, 332, 334, 338 

Lycophron 57, 58, 65 


Melissos din Samos 25, 27, 
42n, 48, 50, 51, 54, 60, 64, 
82, 86, 87, 88, 177, 321, 333 

Metrodoros din Chios 105, 
106, 108, 153n 

Moderatus din Gades 348n 


Numenios din Apameea 154, 
340, 348 


Parmenide(s) din Elea 6, 7, 9, 
13, 16n, 25, 27, 31, 35-48, 
48n, 53, 54, 60, 61, 64, 66, 
68, 76, 77, 81, 82, 83, 83n, 
84, 84n, 88, 90, 91, 92, 97, 
109, 111, 112, 123, 135, 137, 
159, 160, 164, 166, 178, 180, 
182n, 193, 196, 196n, 210n, 
211n, 218, 242n, 262, 264, 
265, 266, 267, 267n, 270, 
272, 273, 288, 295n, 311, 
319, 320, 321, 322, 338 

Philon din Alexandria 116n 

Philoponos, loannes 167n, 342 

Platon din Atena 6, 7, 13, 16, 
16n, 21n, 24, 25, 28, 31, 34, 
36, 46, 47, 48, 51, 52n, 55, 
56, 57, 57n, 58, 58n, 60, 63, 
64, 66, 66n, 67, 68, 68n, 71, 
71n, 74, 76, 79, 80, 82, 83, 
83n, 84, 85, 89, 90, 91, 94, 
111-176, 177, 178, 179, 180, 
181, 181n, 182, 182n, 184, 
186n, 188, 189, 190, 194, 
195n, 205, 206, 207n, 209, 
210, 211, 212, 213, 214, 218, 
223, 232, 236, 237, 238, 245, 


INDICE 383 


247, 248n, 251, 254, 256, 
257, 265, 266, 267, 268, 270, 
271, 272, 272n, 273, 274, 
274n, 275, 276, 277, 277n, 
278, 279, 280, 280n, 281, 
282, 282n, 284n, 285, 285n, 
288, 289, 289n, 291, 297, 
305, 309, 310, 313, 316, 323, 
326, 327, 328, 328n, 329, 
330, 337, 340, 341, 341n, 
342, 343, 343n, 344, 345, 
347, 348, 348n, 362, 362n, 
364, 366, 368, 369 
Plotin(os) din Lycopolis 7, 13, 
17n, 20, 24, 25, 26, 117n, 
123, 123n, 165, 212, 251, 
280, 289n, 290, 291, 296, 
297, 298, 299, 300, 300n, 
301, 301n, 302, 307, 317, 
340-362, 365-369 
Plutarh (Plutarchos) din 
Cheroneea 16, 17, 18, 19, 
25, 26, 53, 100, 101, 104, 
106, 108, 222n, 287n, 289, 
298, 305, 348 
Polemon din Atena 279 
Porfir (Porphyrios) Fenicianul 
181, 296, 340, 340n, 356n 
Poseidonios din Apameea 305 
Proclos din Atena 48, 51, 340, 
341n, 350, 351, 352, 354, 
358, 360, 362, 362n 
Prodicos din Cos 57, 63 
Protagoras din Abdera 27, 
55, 56, 58, 59, 63, 64n, 69, 
76, 77n, 79, 80, 81, 89, 112, 
148, 240 


384 O ISTORIE A NEFIINTEI ÎN FILOZOFIA GREACĂ 


Pyrrhon din Elis 53n, 111, 
152, 153n, 156-158, 159 


Seneca, Lucius Annaeus 9, 
284n, 292, 293, 294, 294n, 
295, 298, 312, 330, 333 

Sextus Empiricus 35, 60, 89, 
154, 281, 283n, 284, 286, 
293n, 295, 298, 299, 301, 
301n, 302, 304, 307, 330 

Simplicius 39, 49, 84, 96, 101, 
104, 105, 108, 237, 274n, 
298, 299, 299n, 341n, 342, 
359, 360, 363, 363n 

Socrate(s) din Atena 25, 27, 
28, 31, 46, 46n, 47, 47n, 48, 
64, 64n, 67, 68, 68n, 69, 
70n, 72, 78, 79, 83, 111, 
115, 134-156, 158, 159, 160, 
189, 216, 245, 257, 264, 265, 
269n, 272n, 273n, 316, 
316n, 317, 325, 327, 369 

Speusippos din Atena 177, 
342, 343n 

Stilpon din Megara 218, 273, 
279 

Syrianus 341n 


Thales din Milet 25, 30, 45, 
46n, 195, 268 

Thrasymachos din Chalcedon 
58, 141, 143, 150 

Theaitetos din Atena 68, 71, 
83, 113, 118, 131, 132, 135, 
139, 146, 266, 268, 270, 
272n, 273n 

Timon din Phlius 156 


Xenocrates din Chalcedon 
177, 279, 342, 343n 

Xenophanes din Colophon 7, 
27, 31-35, 44, 52, 54, 84, 268 

Xenophon din Atena 149 


Zenon din Cition 26, 263, 
275-287, 293, 293n, 298, 310 

Zenon din Elea 13, 25, 46n, 
48-53, 57, 60, 64, 66, 68, 77, 
81, 82, 84, 84n, 86, 87, 88, 
90, 95, 97, 160, 177, 243, 
264, 265, 322 


Cuprins 


NOE 5 


I. Meontologie, anti-meontologie, 


ontologie ii dd 11 

II. Heraclit, Xenophanes, Parmenide, Zenon din Elea, 
Melissos. isi aaa an ta dias 27 
III. Gorgias, Antisthenes ............ cmc 55 
IV. Leucip, Democrit sesei erens eria au a aT 82 
V. Platon, Socrate, Academia nouă, Pyrrhon .......... 111 
VI.:Aristotel nuca Dacă aa d e a 177 
VII. Vechiul stoicism ........ ceea 
(Zenon din Cition, Chrysipp0S)..........o.o.ooo.o.... 263 
VIII: Epicuro aude a ata pardas 316 
IX. Plotin, Porfir, Damascios ...........0o.oooooooooo.o.. 340 
Abrevieri bibliografice. .......... cec 371 


Indexul autorilor antici citați ........ cecene 381 


Faptul că „ceva“ poate fi luat drept nimic ori neființă sau, 
invers, că nimicul poate fi „ceva“ este, în sine, suficient de 
paradoxal încât să ne îndemne să cercetăm cu destulă 
curiozitate cum a functionat mintea celor ce au gândit astfel 
și mai ales de ce au gândit ei astfel, trecând noi în acest fel 
mai ușor peste inerentele ariditáti ale analizei. Și, deși 
discuţia despre neființă și nimic e, în mod evident, una de 
ordin metafizic și logic în primul rând, ea nu se va reduce 
deloc numai la atât în paginile de față. Nu o dată sensurile 
ei decisive vor trimite în teritoriul eticului, al politicului, 
epistemicului, al existentialului și al religiosului; mai mult 
decât orice însă, ele vor cerceta felul originar în care gândim 
gândirea. A ști dacă, de ce si în ce fel s-a gândit și s-a vorbit 
despre neființă nu e, astfel, un capriciu pur teoretic sau o 
despicare a firului în patru despre chestiuni metafizice oti- 
oase și insolubile, fără valoare pentru viaţă, ci reprezintă, 
așa cum sper să dovedesc, a face inventarul unei teme care, 
prin consecinţele ei, ne privește pe toți ca persoane inte- 
ligente și morale. Va fi, așadar, mai ales o încercare de 
investigare a unor moduri originare de a gândi și a avanta- 
jelor pe care le putem dobândi și pierde atunci când adoptăm 
unul sau altul dintre asemenea moduri, dar și a riscurilor 
pe care totodată le asumăm. 

